**POROČILO INŠPEKCIJSKEGA SVETA ZA LETO 2024**

Ljubljana, april 2025

**KAZALO VSEBINE:**

[1. UVOD](#_Toc512417885) 6

[2. SEZNAM INŠPEKCIJSKIH](#_Toc512417886) ORGANOV IN KRATICE …………………………………………….8

[3. ČLANI INŠPEKCIJSKEGA SVETA](#_Toc512417888) 9

[4. ANALIZA PODATKOV INŠPEKCIJSKIH ORGANOV](#_Toc512417889) 12

[4.1 ANALIZA KVANTITATIVNIH PODATKOV INŠPEKCIJSKIH ORGANOV](#_Toc512417890) 12

[4.1.1 Statistika opravljenega dela inšpekcijskih organov](#_Toc512417891) 12

[4.1.2 Pritožbeni postopki in zahteve za sodno varstvo](#_Toc512417892) 15

[4.1.3 Kadrovska zasedenost inšpekcijskih organov](#_Toc512417893) 16

[4.2 KAZALNIKI INŠPEKCIJSKIH ORGANOV](#_Toc512417894) 17

[4.2.1 Pojasnilo kazalnikov in zbirni podatki delovanja inšpekcijskih organov](#_Toc512417895) 17

4[.2.2 Obrazložitev ključnih pojmov, pomembnih za izračun kazalnikov](#_Toc512417896) 18

[4.2.3 Kazalniki inšpekcij](#_Toc512417897) 20

[5. ANALIZA KVALITATIVNIH PODATKOV INŠPEKCIJ](#_Toc512417898) 21

[5.1 OCENA STANJA](#_Toc512417899) NA PODROČJIH, ZA KATERA SO PRISTOJNE INŠPEKCIJE…………...21

[5.1.1 Agencija za komunikacijska omrežja in storitve Republike Slovenije](#_Toc512417900) 21

5.1.2 Javna agencija za železniški promet Republike Slovenije……………………………….21

[5.1.3 Javna agencija za civilno letalstvo Republike Slovenije](#_Toc512417901) 22

[5.1.4 Finančna uprava Republike Slovenije](#_Toc512417903) 22

[5.1.5 Inšpektorat za javni sektor](#_Toc512417904) 23

[5.1.6 Informacijski pooblaščenec](#_Toc512417905) 24

[5.1.7 Inšpektorat Republike Slovenije za delo](#_Toc512417906) 26

[5.1.8 Inšpektorat Republike Slovenije za infrastrukturo](#_Toc512417907) 30

5.1.9 Inšpektorat Republike Slovenije za informacijsko družbo………………………………32

[5.1.10 Inšpektorat Republike Slovenije za kmetijstvo, gozdarstvo, lovstvo in ribištvo](#_Toc512417908) 32

[5.1.11 Inšpektorat Republike Slovenije za kulturo in medije](#_Toc512417909) 33

5.1.12 Inšpektorat Republike Slovenije za naravne vire in prostor…………………………....49

[5.1.13 Inšpektorat Republike Slovenije za notranje zadeve](#_Toc512417910) 51

[5.1.14 Inšpektorat Republike Slovenije za obrambo](#_Toc512417911) 51

5.1.15 Inšpektorat Republike Slovenije za okolje in energijo………………………………….51

5.1.16 Inšpektorat Republike Slovenije za stanovanja…………………………………………56

[5.1.17 Inšpektorat Republike Slovenije za šolstvo](#_Toc512417913) 56

5.1.18 Inšpektorat Republike Slovenije za šport………………………………………………..56

[5.1.19 Inšpektorat Republike Slovenije za varstvo pred naravnimi in drugimi nesrečami](#_Toc512417914) 57

[5.1.20 Javna agencija Republike Slovenije za zdravila in medicinske pripomočke](#_Toc512417915) 57

[5.1.21 Urad Republike Slovenije za meroslovje, Sektor za meroslovni nadzor](#_Toc512417916) 58

[5.1.22 Tržni inšpektorat Republike Slovenije](#_Toc512417917) 58

[5.1.23 Urad Republike Slovenije za nadzor proračuna, Sektor proračunske inšpekcije](#_Toc512417918) 58

[5.1.24 Urad Republike Slovenije za preprečevanje pranja denarja](#_Toc512417922) 58

[5.1.25 Urad Vlade Republike Slovenije za informacijsko varnost](#_Toc512417902) 59

[5.1.26 Uprava Republike Slovenije za jedrsko varnost, Inšpekcija za sevalno in jedrsko varnost](#_Toc512417919) 59

[5.1.27 Urad Republike Slovenije za kemikalije, Inšpekcija za kemikalije](#_Toc512417920) 60

[5.1.28 Uprava Republike Slovenije za pomorstvo, Pomorska inšpekcija](#_Toc512417921) 60

[5.1.29 Uprava Republike Slovenije za varstvo pred sevanji, Inšpekcija za varstvo pred sevanji](#_Toc512417923) 60

[5.1.30 Uprava Republike Slovenije za varno hrano, veterinarstvo in varstvo rastlin](#_Toc512417924) 60

[5.1.31 Zdravstveni inšpektorat Republike Slovenije](#_Toc512417925) 61

[5.2 PROBLEMATIKA INŠPEKCIJ](#_Toc512417899) 63

[5.2.1 Agencija za komunikacijska omrežja in storitve Republike Slovenije](#_Toc512417900) 63

5.2.2 Javna agencija za železniški promet Republike Slovenije………………………………63

[5.2.3 Javna agencija za civilno letalstvo Republike Slovenije](#_Toc512417901) 64

[5.2.4 Finančna uprava Republike Slovenije](#_Toc512417903) 64

[5.2.5 Inšpektorat za javni sektor](#_Toc512417904) 66

[5.2.6 Informacijski pooblaščenec](#_Toc512417905) 68

[5.2.7 Inšpektorat Republike Slovenije za delo](#_Toc512417906) 68

[5.2.8 Inšpektorat Republike Slovenije za infrastrukturo](#_Toc512417907) 69

5.2.9 Inšpektorat Republike Slovenije za informacijsko družbo………………………………70

[5.2.10 Inšpektorat Republike Slovenije za kmetijstvo, gozdarstvo, lovstvo in ribištvo](#_Toc512417908) 70

[5.2.11 Inšpektorat Republike Slovenije za kulturo in medije](#_Toc512417909) 71

5.2.12 Inšpektorat Republike Slovenije za naravne vire in prostor……………………………73

[5.2.13 Inšpektorat Republike Slovenije za notranje zadeve](#_Toc512417910) 76

[5.2.14 Inšpektorat Republike Slovenije za obrambo](#_Toc512417911) 77

5.2.15 Inšpektorat Republike Slovenije za okolje in energijo………………………………….77

5.2.16 Inšpektorat Republike Slovenije za stanovanja…………………………………………80

[5.2.17 Inšpektorat Republike Slovenije za šolstvo](#_Toc512417913) 81

5.2.18 Inšpektorat Republike Slovenije za šport………………………………………………..81

[5.2.19 Inšpektorat Republike Slovenije za varstvo pred naravnimi in drugimi nesrečami](#_Toc512417914) 81

[5.2.20 Javna agencija Republike Slovenije za zdravila in medicinske pripomočke](#_Toc512417915) 81

[5.2.21 Urad Republike Slovenije za meroslovje, Sektor za meroslovni nadzor](#_Toc512417916) 82

[5.2.22 Tržni inšpektorat Republike Slovenije](#_Toc512417917) 82

[5.2.23 Urad Republike Slovenije za nadzor proračuna, Sektor proračunske inšpekcije](#_Toc512417918) 84

[5.2.24 Urad Republike Slovenije za preprečevanje pranja denarja](#_Toc512417922) 84

[5.2.25 Urad Vlade Republike Slovenije za informacijsko varnost](#_Toc512417902) 85

[5.2.26 Uprava Republike Slovenije za jedrsko varnost, Inšpekcija za sevalno in jedrsko varnost](#_Toc512417919) 85

[5.2.27 Urad Republike Slovenije za kemikalije, Inšpekcija za kemikalije](#_Toc512417920) 85

[5.2.28 Uprava Republike Slovenije za pomorstvo, Pomorska inšpekcija](#_Toc512417921) 86

[5.2.29 Uprava Republike Slovenije za varstvo pred sevanji, Inšpekcija za varstvo pred sevanji](#_Toc512417923) 86

[5.2.30 Uprava Republike Slovenije za varno hrano, veterinarstvo in varstvo rastlin](#_Toc512417924) 86

[5.2.31 Zdravstveni inšpektorat Republike Slovenije](#_Toc512417925) 87

[5.3 OPRAVLJANJE NADZORA V SODELOVANJU Z DRUGIMI INŠPEKCIJSKIMI ORGANI](#_Toc512417926) 87

[5.3.1 Agencija za komunikacijska omrežja in storitve Republike Slovenije](#_Toc512417900) 87

5.3.2 Javna agencija za železniški promet Republike Slovenije………………………………88

[5.3.3 Javna agencija za civilno letalstvo Republike Slovenije](#_Toc512417901) 88

[5.3.4 Finančna uprava Republike Slovenije](#_Toc512417903) 89

[5.3.5 Inšpektorat za javni sektor](#_Toc512417904) 89

[5.3.6 Informacijski pooblaščenec](#_Toc512417905) 89

[5.3.7 Inšpektorat Republike Slovenije za delo](#_Toc512417906) 90

[5.3.8 Inšpektorat Republike Slovenije za infrastrukturo](#_Toc512417907) 91

5.3.9 Inšpektorat Republike Slovenije za informacijsko družbo……………………………….91

[5.3.10 Inšpektorat Republike Slovenije za kmetijstvo, gozdarstvo, lovstvo in ribištvo](#_Toc512417908) .91

[5.3.11 Inšpektorat Republike Slovenije za kulturo in medije](#_Toc512417909) .92

5.3.12 Inšpektorat Republike Slovenije za naravne vire in prostor……………………………92

[5.3.13 Inšpektorat Republike Slovenije za notranje zadeve](#_Toc512417910) .93

[5.3.14 Inšpektorat Republike Slovenije za obrambo](#_Toc512417911) .94

5.3.15 Inšpektorat Republike Slovenije za okolje in energijo………………………………….94

5.3.16 Inšpektorat Republike Slovenije za stanovanja…………………………………………95

[5.3.17 Inšpektorat Republike Slovenije za šolstvo](#_Toc512417913) .95

5.3.18 Inšpektorat Republike Slovenije za šport………………………………………………..95

[5.3.19 Inšpektorat Republike Slovenije za varstvo pred naravnimi in drugimi nesrečami](#_Toc512417914) .95

[5.3.20 Javna agencija Republike Slovenije za zdravila in medicinske pripomočke](#_Toc512417915) .96

[5.3.21 Urad Republike Slovenije za meroslovje, Sektor za meroslovni nadzor](#_Toc512417916) .96

[5.3.22 Tržni inšpektorat Republike Slovenije](#_Toc512417917) .96

[5.3.23 Urad Republike Slovenije za nadzor proračuna, Sektor proračunske inšpekcije](#_Toc512417918) .97

[5.3.24 Urad Republike Slovenije za preprečevanje pranja denarja](#_Toc512417922) .97

[5.3.25 Urad Vlade Republike Slovenije za informacijsko varnost](#_Toc512417902) .97

[5.3.26 Uprava Republike Slovenije za jedrsko varnost, Inšpekcija za sevalno in jedrsko varnost](#_Toc512417919) .97

[5.3.27 Urad Republike Slovenije za kemikalije, Inšpekcija za kemikalije](#_Toc512417920) .98

[5.3.28 Uprava Republike Slovenije za pomorstvo, Pomorska inšpekcija](#_Toc512417921) .98

[5.3.29 Uprava Republike Slovenije za varstvo pred sevanji, Inšpekcija za varstvo pred sevanji](#_Toc512417923) .98

[5.3.30 Uprava Republike Slovenije za varno hrano, veterinarstvo in varstvo rastlin](#_Toc512417924) .98

[5.3.31 Zdravstveni inšpektorat Republike Slovenije](#_Toc512417925) .99

[5.4 PREDLOGI ZA SPREMEMBE ZAKONODAJE](#_Toc512417953) .100

[5.4.1 Agencija za komunikacijska omrežja in storitve Republike Slovenije](#_Toc512417900) .100

5.4.2 Javna agencija za železniški promet Republike Slovenije…………………………….100

[5.4.3 Javna agencija za civilno letalstvo Republike Slovenije](#_Toc512417901) 100

[5.4.4 Finančna uprava Republike Slovenije](#_Toc512417903) .100

[5.4.5 Inšpektorat za javni sektor](#_Toc512417904) .102

[5.4.6 Informacijski pooblaščenec](#_Toc512417905) .103

[5.4.7 Inšpektorat Republike Slovenije za delo](#_Toc512417906) .103

[5.4.8 Inšpektorat Republike Slovenije za infrastrukturo](#_Toc512417907) .106

5.4.9 Inšpektorat Republike Slovenije za informacijsko družbo……………………………...106

[5.4.10 Inšpektorat Republike Slovenije za kmetijstvo, gozdarstvo, lovstvo in ribištvo](#_Toc512417908) .107

[5.4.11 Inšpektorat Republike Slovenije za kulturo in medije](#_Toc512417909) ..107

5.4.12 Inšpektorat Republike Slovenije za naravne vire in prostor………………………….107

[5.4.13 Inšpektorat Republike Slovenije za notranje zadeve](#_Toc512417910) .109

[5.4.14 Inšpektorat Republike Slovenije za obrambo](#_Toc512417911) .109

5.4.15 Inšpektorat Republike Slovenije za okolje in energijo…………………………………109

5.4.16 Inšpektorat Republike Slovenije za stanovanja……………………………………….110

[5.4.17 Inšpektorat Republike Slovenije za šolstvo](#_Toc512417913) ..110

5.4.18 Inšpektorat Republike Slovenije za šport………………………………………………110

[5.4.19 Inšpektorat Republike Slovenije za varstvo pred naravnimi in drugimi nesrečami](#_Toc512417914) .110

[5.4.20 Javna agencija Republike Slovenije za zdravila in medicinske pripomočke](#_Toc512417915) .110

[5.4.21 Urad Republike Slovenije za meroslovje, Sektor za meroslovni nadzor](#_Toc512417916) .111

[5.4.22 Tržni inšpektorat Republike Slovenije](#_Toc512417917) .111

[5.4.23 Urad Republike Slovenije za nadzor proračuna, Sektor proračunske inšpekcije](#_Toc512417918) .112

[5.4.24 Urad Republike Slovenije za preprečevanje pranja denarja](#_Toc512417922) .112

[5.4.25 Urad Vlade Republike Slovenije za informacijsko varnost](#_Toc512417902) .112

[5.4.26 Uprava Republike Slovenije za jedrsko varnost, Inšpekcija za sevalno in jedrsko varnost](#_Toc512417919) .112

[5.4.27 Urad Republike Slovenije za kemikalije, Inšpekcija za kemikalije](#_Toc512417920) .112

[5.4.28 Uprava Republike Slovenije za pomorstvo, Pomorska inšpekcija](#_Toc512417921) .112

[5.4.29 Uprava Republike Slovenije za varstvo pred sevanji, Inšpekcija za varstvo pred sevanji](#_Toc512417923) .112

[5.4.30 Uprava Republike Slovenije za varno hrano, veterinarstvo in varstvo rastlin](#_Toc512417924) .112

[5.4.31 Zdravstveni inšpektorat Republike Slovenije](#_Toc512417925) .112

[5.5 PREDLOGI GLEDE SKUPNE INFORMACIJSKE PODPORE IN OPREME](#_Toc512417983) .113

[5.5.1 Agencija za komunikacijska omrežja in storitve Republike Slovenije](#_Toc512417900) ..113

5.5.2 Javna agencija za železniški promet Republike Slovenije……………………………..113

[5.5.3 Javna agencija za civilno letalstvo Republike Slovenije](#_Toc512417901) .113

[5.5.4 Finančna uprava Republike Slovenije](#_Toc512417903) .113

[5.5.5 Inšpektorat za javni sektor](#_Toc512417904) .114

[5.5.6 Informacijski pooblaščenec](#_Toc512417905) ..114

[5.5.7 Inšpektorat Republike Slovenije za delo](#_Toc512417906) .114

[5.5.8 Inšpektorat Republike Slovenije za infrastrukturo](#_Toc512417907) .114

5.5.9 Inšpektorat Republike Slovenije za informacijsko družbo……………………………...115

[5.5.10 Inšpektorat Republike Slovenije za kmetijstvo, gozdarstvo, lovstvo in ribištvo](#_Toc512417908) .115

[5.5.11 Inšpektorat Republike Slovenije za kulturo in medije](#_Toc512417909) .115

5.5.12 Inšpektorat Republike Slovenije za naravne vire in prostor………………………….115

[5.5.13 Inšpektorat Republike Slovenije za notranje zadeve](#_Toc512417910) .117

[5.5.14 Inšpektorat Republike Slovenije za obrambo](#_Toc512417911) .117

5.5.15 Inšpektorat Republike Slovenije za okolje in energijo…………………………………117

5.5.16 Inšpektorat Republike Slovenije za stanovanja………………………………………..117

[5.5.17 Inšpektorat Republike Slovenije za šolstvo](#_Toc512417913) .117

5.5.18 Inšpektorat Republike Slovenije za šport………………………………………………117

[5.5.19 Inšpektorat Republike Slovenije za varstvo pred naravnimi in drugimi nesrečami](#_Toc512417914) .117

[5.5.20 Javna agencija Republike Slovenije za zdravila in medicinske pripomočke](#_Toc512417915) .118

[5.5.21 Urad Republike Slovenije za meroslovje, Sektor za meroslovni nadzor](#_Toc512417916) .118

[5.5.22 Tržni inšpektorat Republike Slovenije](#_Toc512417917) ..118

[5.5.23 Urad Republike Slovenije za nadzor proračuna, Sektor proračunske inšpekcije](#_Toc512417918) .118

[5.5.24 Urad Republike Slovenije za preprečevanje pranja denarja](#_Toc512417922) .118

[5.5.25 Urad Vlade Republike Slovenije za informacijsko varnost](#_Toc512417902) .118

[5.5.26 Uprava Republike Slovenije za jedrsko varnost, Inšpekcija za sevalno in jedrsko varnost](#_Toc512417919) .118

[5.5.27 Urad Republike Slovenije za kemikalije, Inšpekcija za kemikalije](#_Toc512417920) .119

[5.5.28 Uprava Republike Slovenije za pomorstvo, Pomorska inšpekcija](#_Toc512417921) .119

[5.5.29 Uprava Republike Slovenije za varstvo pred sevanji, Inšpekcija za varstvo pred sevanji](#_Toc512417923) .119

[5.5.30 Uprava Republike Slovenije za varno hrano, veterinarstvo in varstvo rastlin](#_Toc512417924) .119

[5.5.31 Zdravstveni inšpektorat Republike Slovenije](#_Toc512417925) .119

[5.6 PODATKI O POMEMBNIH POSEBNOSTIH INŠPEKCIJSKIH SLUŽB](#_Toc512417983) .119

[5.6.1 Agencija za komunikacijska omrežja in storitve Republike Slovenije](#_Toc512417900) .119

5.6.2 Javna agencija za železniški promet Republike Slovenije……………………………..119

[5.6.3 Javna agencija za civilno letalstvo Republike Slovenije](#_Toc512417901) .120

[5.6.4 Finančna uprava Republike Slovenije](#_Toc512417903) .120

[5.6.5 Inšpektorat za javni sektor](#_Toc512417904) .120

[5.6.6 Informacijski pooblaščenec](#_Toc512417905) .121

[5.6.7 Inšpektorat Republike Slovenije za delo](#_Toc512417906) .123

[5.6.8 Inšpektorat Republike Slovenije za infrastrukturo](#_Toc512417907) .123

5.6.9 Inšpektorat Republike Slovenije za informacijsko družbo……………………………..123

[5.6.10 Inšpektorat Republike Slovenije za kmetijstvo, gozdarstvo, lovstvo in ribištvo](#_Toc512417908) ..124

[5.6.11 Inšpektorat Republike Slovenije za kulturo in medije](#_Toc512417909) .124

5.6.12 Inšpektorat Republike Slovenije za naravne vire in prostor………………………….124

[5.6.13 Inšpektorat Republike Slovenije za notranje zadeve](#_Toc512417910) .126

[5.6.14 Inšpektorat Republike Slovenije za obrambo](#_Toc512417911) .127

5.6.15 Inšpektorat Republike Slovenije za okolje in energijo…………………………………127

5.6.16 Inšpektorat Republike Slovenije za stanovanja……………………………………….128

[5.6.17 Inšpektorat Republike Slovenije za šolstvo](#_Toc512417913) .129

5.6.18 Inšpektorat Republike Slovenije za šport………………………………………………129

[5.6.19 Inšpektorat Republike Slovenije za varstvo pred naravnimi in drugimi nesrečami](#_Toc512417914) .129

[5.6.20 Javna agencija Republike Slovenije za zdravila in medicinske pripomočke](#_Toc512417915) .129

[5.6.21 Urad Republike Slovenije za meroslovje, Sektor za meroslovni nadzor](#_Toc512417916) .130

[5.6.22 Tržni inšpektorat Republike Slovenije](#_Toc512417917) .130

[5.6.23 Urad Republike Slovenije za nadzor proračuna, Sektor proračunske inšpekcije](#_Toc512417918) .131

[5.6.24 Urad Republike Slovenije za preprečevanje pranja denarja](#_Toc512417922) .131

[5.6.25 Urad Vlade Republike Slovenije za informacijsko varnost](#_Toc512417902) .131

[5.6.26 Uprava Republike Slovenije za jedrsko varnost, Inšpekcija za sevalno in jedrsko varnost](#_Toc512417919) .132

[5.6.27 Urad Republike Slovenije za kemikalije, Inšpekcija za kemikalije](#_Toc512417920) .132

[5.6.28 Uprava Republike Slovenije za pomorstvo, Pomorska inšpekcija](#_Toc512417921) .132

[5.6.29 Uprava Republike Slovenije za varstvo pred sevanji, Inšpekcija za varstvo pred sevanji](#_Toc512417923) 133

[5.6.30 Uprava Republike Slovenije za varno hrano, veterinarstvo in varstvo rastlin](#_Toc512417924) 133

[5.6.31 Zdravstveni inšpektorat Republike Slovenije](#_Toc512417925) 133

[6. REGIJSKE KOORDINACIJE INŠPEKTORJEV](#_Toc512418010) 134

[6.1 ANALIZA KVANTITATIVNIH PODATKOV REGIJSKIH KOORDINACIJ INŠPEKTORJEV](#_Toc512418012).134

[6.2 SPLOŠNA PROBLEMATIKA V ZVEZI Z UGOTOVITVAMI NA TERENU](#_Toc512418013) 135

[6.3 TEŽAVE PRI DELOVANJU REGIJSKIH KOORDINACIJ INŠPEKTORJEV](#_Toc512418014) 140

[6.4 POBUDE IN PREDLOGI ZA BOLJŠE DELOVANJE](#_Toc512418015) 141

[6.5 PRIMERJAVA 2012-2024](#_Toc512418016) 143

[7. ODBORI INŠPEKCIJSKEGA SVETA](#_Toc512418017) 143

[7.1 ODBOR ZA IZOBRAŽEVANJE, IZPOPOLNJEVANJE IN USPOSABLJANJE](#_Toc512418018) 143

[7.2 ODBOR ZA PRAVNO PODROČJE](#_Toc512418019) 145

[7.3 ODBOR ZA MERJENJE USPEŠNOSTI, UČINKOVITOSTI IN KAKOVOSTI DELA INŠPEKCIJSKIH SLUŽB](#_Toc512418020) 146

7[.4 ODBOR ZA INFORMACIJSKO PODPORO.](#_Toc512418021) .146

[8. SEJE INŠPEKCIJSKEGA SVETA](#_Toc512418022) 146

[9. AKTIVNOSTI IN OBRAVNAVANE VSEBINE INŠPEKCIJSKEGA SVETA](#_Toc512418027) 146

[9.1 STROKOVNO – ADMINISTRATIVNE NALOGE ZA INŠPEKCIJSKI SVET](#_Toc512418028) 146

[9.2 OBRAVNAVA PRIJAV KRŠITEV](#_Toc512418029) 146

10. [STRATEŠKE USMERITVE IN PRIORITETE INŠPEKCIJSKIH ORGANOV](#_Toc512418032) 147

11. IZREČENI UKREPI OD 2018 DO 2024 …………………………………………………………147

# [1. UVOD](#_Toc512417885)

V Republiki Sloveniji je 31 inšpekcijskih organov oziroma inšpekcij. S ciljem njihovega učinkovitejšega, koordiniranega in usklajenega delovanja je bil z Zakonom o inšpekcijskem nadzoru[[1]](#footnote-1) ustanovljen Inšpekcijski svet.

V njem sodelujejo glavni inšpektorji in predstojniki organov oziroma poslovodni organi oseb javnega prava, v katerih delujejo inšpekcije, vodi pa ga minister, pristojen za upravo. Na sejah Inšpekcijskega sveta poleg predstojnikov sodelujejo še predsedniki regijskih koordinacij inšpektorjev in vodje odborov Inšpekcijskega sveta.

Na zadnji seji Inšpekcijskega sveta v decembru 2024 je bila predstavljena Analiza učinkovitosti inšpekcijskih organov v letu 2023, ki jo je pripravil Odbor Inšpekcijskega sveta za merjenje uspešnosti, učinkovitosti in kakovosti inšpekcijskih služb. Ta je vnovič ugotovil, da sta najbolj pereči področji, ki zmanjšujeta učinkovitost inšpekcijskih služb, kadrovski manko in pogoji za zasedbo delovnega mesta inšpektorja ter neustrezen informacijski sistem.

Problematika plač in uslužbenskega sistema je bila na sejah Inšpekcijskega sveta večkrat obravnavana. Na področju plač in uslužbenskega sistema je bil v letu 2024 dosežen velik premik. Spremembe, ki bodo vplivale tudi na inšpektorje, so na kratko predstavljene v nadaljevanju.

1. januarja 2025 se je začel uporabljati nov Zakon o skupnih temeljih sistema plač v javnem sektorju[[2]](#footnote-2), sočasno pa sta se začeli uporabljati tudi Kolektivna pogodba za javni sektor in Kolektivna pogodba za državno upravo, uprave pravosodnih organov in uprave samoupravnih lokalnih skupnosti – tarifni del. Na podlagi slednje je za inšpektorja v uradniškem nazivu inšpektor III[[3]](#footnote-3) določen 25. izhodiščni plačni razred, s končnim 35. plačnim razredom v primeru napredovanja. Ta je v primerjavi z 22. izhodiščnim plačnim razredom uradnika v uradniškem nazivu višji svetovalec III[[4]](#footnote-4), ki je običajno osnova za primerjavo, uvrščen za 3 plačne razrede višje in predstavlja ustrezno razmerje za mlajše inšpektorje. Podobno je pri delovnem mestu inšpektor svetnik[[5]](#footnote-5), pri katerem je kot izhodiščni določen 30. plačni razred, primerja pa se z delovnim mestom podsekretar[[6]](#footnote-6), ki je po plačni reformi uvrščen v 28. izhodiščni plačni razred. Z navedenimi spremembami je bil narejen pomemben korak v smeri razlikovanja delovnega mesta inšpektorja od delovnih mest drugih uradnikov, nekatera vprašanja pa bodo še predmet nadaljnjih pogajanj (npr. dodatek za omejitve in prepovedi). Predlog novega Zakona o javnih uslužbencih je trenutno še v zakonodajnem postopku, vendar se pričakuje, da bodo tudi rešitve v tem zakonu imele pozitivne posledice na delovanje inšpekcijskih organov in inšpekcij.

Na podlagi ZSTSPJS in Uredbe o plačah javnih uslužbencev plačne skupine B[[7]](#footnote-7) je Vlada Republike Slovenije izdala sklep o uvrstitvi delovnih mest direktorjev v plačne razrede, ki velja tudi za predstojnike inšpekcijskih organov.

Kot pozitiven napredek v smeri zagotavljanja novih zaposlenih inšpekcijskim službam se lahko šteje tudi dvig uspešnosti kandidatov na strokovnem izpitu za inšpektorja. Uspešnost kandidatov se je namreč izboljšala za več kot 10 odstotkov (iz 53,45 % na 66,25 %), kar je posledica njihove udeležbe na priporočenih usposabljanjih za opravljanje strokovnega izpita in strokovne pomoči inšpektorjev v inšpekcijskih službah.

Veliko možnosti za napredek je tudi v procesu priprave novih zakonodajnih predlogov, ki urejajo tudi inšpekcijski nadzor. V nekaterih primerih se sodelovanje inšpekcijskih služb zagotovi šele po tem, ko Ministrstvo za javno upravo po prejemu predloga zakona v postopku medresorskega usklajevanja opozori na neustrezne oziroma pomanjkljive določbe o inšpekcijskem nadzoru. Praviloma mora biti omogočeno sodelovanje inšpekcijskih služb pri pripravi predloga zakona že od začetka, saj se le tako lahko težave, ki so zaznane v praksi, poskusi ustrezno odpraviti.

Pravno skladno stanje je mogoče zagotoviti samo z učinkovitim inšpekcijskim nadzorom, ki temelji na ustrezni zakonodaji.

mag. Franc Props

minister za javno upravo

predsednik Inšpekcijskega sveta

# [2. SEZNAM INŠPEKCIJSKIH](#_Toc512417886) ORGANOV IN KRATICE

Inšpekcijski organ, ki je organiziran kot samostojen državni organ:

* IP: Informacijski pooblaščenec

Vladna služba, znotraj katere deluje inšpekcija:

* URSIV: Urad Vlade RS za informacijsko varnost

Javne agencije, znotraj katerih delujejo inšpekcije:

* AKOS: Agencija za komunikacijska omrežja in storitve Republike Slovenije
* AŽP: Javna agencija za železniški promet Republike Slovenije
* CAA: Civil aviaton agency of the Republic of Slovenia (Javna agencija za civilno letalstvo Republike Slovenije)
* JAZMP: Javna agencija Republike Slovenije za zdravila in medicinske pripomočke

Inšpekcijski organi, ki delujejo kot organi v sestavi ministrstev:

* IJS: Inšpektorat za javni sektor
* IRSD: Inšpektorat Republike Slovenije za delo
* IRSI: Inšpektorat Republike Slovenije za infrastrukturo
* IRSID: Inšpektorat Republike Slovenije za informacijsko družbo
* IRSKGLR: Inšpektorat Republike Slovenije za kmetijstvo, gozdarstvo, lovstvo in ribištvo
* IRSKM: Inšpektorat Republike Slovenije za kulturo in medije
* IRSNVP: Inšpektorat Republike Slovenije za naravne vire in prostor
* IRSNZ: Inšpektorat Republike Slovenije za notranje zadeve
* IRSO: Inšpektorat Republike Slovenije za obrambo
* IRSOE: Inšpektorat Republike Slovenije za okolje in energijo
* IRSS: Inšpektorat Republike Slovenije za stanovanja
* IRSŠol: Inšpektorat Republike Slovenije za šolstvo
* IRSŠpo: Inšpektorat Republike Slovenije za šport
* IRSVNDN: Inšpektorat Republike Slovenije za varstvo pred naravnimi in drugimi nesrečami
* TIRS: Tržni inšpektorat Republike Slovenije
* ZIRS: Zdravstveni inšpektorat Republike Slovenije

Organi v sestavi ministrstev, znotraj katerih delujejo inšpekcije:

* FURS: Finančna uprava Republike Slovenije
* MIRS: Urad Republike Slovenije za meroslovje
* UNP: Urad Republike Slovenije za nadzor proračuna
* URSJV: Uprava Republike Slovenije za jedrsko varnost
* URSK: Urad Republike Slovenije za kemikalije
* URSP: Uprava Republike Slovenije za pomorstvo
* UPPD: Urad Republike Slovenije za preprečevanje pranja denarja
* URSVS: Uprava Republike Slovenije za varstvo pred sevanji
* UVHVVR: Uprava Republike Slovenije za varno hrano, veterinarstvo in varstvo rastlin

# [3. ČLANI INŠPEKCIJSKEGA SVETA](#_Toc512417888)

Na podlagi drugega odstavka 11. člena ZIN so člani Inšpekcijskega sveta glavni inšpektorji in predstojniki organov oziroma poslovodni organi oseb javnega prava, v katerih deluje inšpekcija, oziroma osebe, ki jih predstojnik oziroma poslovodni organ pooblasti. Spodnja tabela prikazuje sestavo Inšpekcijskega sveta po organiziranosti inšpekcijskih organov v Republiki Sloveniji.

Tabela prikazuje sestavo Inšpekcijskega sveta, imena inšpekcijskih organov in predstojnike na dan 31. 12. 2024.

1. **DRŽAVNI ORGAN**

|  |  |  |  |  |
| --- | --- | --- | --- | --- |
| **1.** | Informacijski pooblaščenec | IP | dr. Jelena Virant Burnik[[8]](#footnote-8)  mag. Eva Kalan Logar | Informacijska pooblaščenka  Vodja državnih nadzornikov, pooblaščenka za Inšpekcijski svet |

1. **VLADNA SLUŽBA, ZNOTRAJ KATERE DELUJE INŠPEKCIJA**

|  |  |  |  |  |
| --- | --- | --- | --- | --- |
| **2.** | Urad Vlade Republike Slovenije za informacijsko varnost  Inšpekcija za informacijsko varnost | URSIV | dr. Uroš Svete  Matjaž Mravljak | direktor urada  direktor inšpekcije |

1. **JAVNE AGENCIJE, V OKVIRU KATERIH DELUJEJO INŠPEKCIJE**

|  |  |  |  |  |
| --- | --- | --- | --- | --- |
| **3.** | Javna agencija za civilno letalstvo RS | CAA | Miha Schnabl | direktor |
| **4.** | Agencija za komunikacijska omrežja in storitve RS | AKOS | mag. Marko Mišmaš | direktor |
| **5.** | Javna agencija RS za zdravila in medicinske pripomočke | JAZMP | Momir  Radulović | direktor |
| **6.** | Javna agencija za železniški promet RS | AŽP | mag. Benjamin Steinbacher - Pušnjak | direktor |

1. **INŠPEKTORATI KOT ORGANI V SESTAVI MINISTRSTEV**

|  |  |  |  |  |
| --- | --- | --- | --- | --- |
| **7.** | Inšpektorat RS za delo | IRSD | Katja Čoh - Kragolnik | glavna inšpektorica |
| **8.** | Inšpektorat RS  za kmetijstvo,  gozdarstvo,  lovstvo in  ribištvo | IRSKGLR | mag. Igor Kotnik | glavni inšpektor |
| **9.** | Inšpektorat RS za kulturo in medije | IRSKM | Sonja Trančar | glavna inšpektorica |
| **10.** | Inšpektorat RS za notranje zadeve | IRSNZ | Vesna Gutman, mag. | glavna inšpektorica |
| **11.** | Inšpektorat RS za obrambo | IRSO | dr. Vojko Obrulj | glavni inšpektor |
| **12.** | Inšpektorat RS za varstvo pred naravnimi in drugimi nesrečami | IRSVNDN | mag. Boris Balant | glavni inšpektor |
| **13.** | Inšpektorat RS za šolstvo in šport | IRSŠol | dr. Simon Slokan | glavni inšpektor |
| **14.** | Inšpektorat za javni sektor | IJS | Albert Nabernik | glavni inšpektor |
| **15.** | Inšpektorat RS za infrastrukturo | IRSI | Patricija Furlan Fon | glavna inšpektorica |
| **16.** | Zdravstveni inšpektorat RS | ZIRS | mag. Edis Grcić | glavni inšpektor |
| **17.** | Tržni inšpektorat RS | TIRS | mag. Andreja But | glavna inšpektorica |
| **18.** | Inšpektorat RS za naravne vire in prostor | IRSNVP | Nevenka Žvokelj[[9]](#footnote-9) | v. d. glavne inšpektorice |
| **19.** | Inšpektorat RS za okolje in energijo | IRSOE | Mirana Omerzu | glavna inšpektorica |
| **20.** | Inšpektorat RS za stanovanja | IRSS | Mag. Boštjan[[10]](#footnote-10) Rus | v. d. glavnega inšpektorja |
| **21.** | Inšpektorat RS za šport | IRSŠpo | Peter Lević | glavni inšpektor |
| **22.** | Inšpektorat RS za informacijsko družbo | IRSID | Dragan Petrović[[11]](#footnote-11) | glavni inšpektor |

1. **ORGANI V SESTAVI, ZNOTRAJ KATERIH DELUJEJO INŠPEKCIJE**

|  |  |  |  |  |
| --- | --- | --- | --- | --- |
| **23** | Finančna uprava RS | FURS | Peter Grum | generalni direktor |
| **24.** | Urad RS za nadzor proračuna  Sektor proračunske inšpekcije | UNP | Patricija Pergar  Greta Rode | direktorica  vodja sektorja proračunske inšpekcije |
| **25.** | Urad RS za preprečevanje pranja denarja  Inšpekcija | UPPD | mag. Anika Vrabec Božič  Marko Masleša | direktorica  vodja inšpekcije |
| **26.** | Uprava RS za varno hrano, veterinarstvo in varstvo rastlin  Inšpekcija za varno hrano, veterinarstvo in varstvo rastlin | UVHVVR | Vida Znoj[[12]](#footnote-12)  Fabian Kos | generalna direktorica  direktor inšpekcije |
| **27.** | Uprava RS za pomorstvo  Pomorska inšpekcija | URSP | Jadran Klinec  mag.[Tomo Borovničar](javascript:linkTo_UnCryptMailto('lzhksn9snln-anqnumhbzqZfnu-rh');) | direktor  direktor pomorske inšpekcije |
| **28.** | Urad RS za kemikalije  Inšpekcija za kemikalije | URSK | mag. Alojz Grabner  mag. Semira Hajrlahović Mehić | direktor  direktorica Inšpekcije za kemikalije |
| **29.** | Uprava RS za varstvo pred sevanji  Inšpekcija varstva pred sevanji | URSVS | doc.dr. Damijan Škrk, univ.dipl.fiz.  dr. Dejan Žontar | direktor  direktor Inšpekcije za varstvo pred sevanji |
| **30.** | Urad RS za meroslovje  Sektor za meroslovni nadzor | MIRS | dr. Samo Kopač  Dušanka Škrbić | direktor  vodja sektorja za meroslovni nadzor |
| **31.** | Uprava RS za jedrsko varnost  Inšpekcija za sevalno in jedrsko varnost | URSJV | Igor Sirc  Jure Škodlar[[13]](#footnote-13) | direktor  direktor Inšpekcije za sevalno in jedrsko varnost |

# [4. ANALIZA PODATKOV INŠPEKCIJSKIH ORGANOV](#_Toc512417889)

## 4.1 ANALIZA KVANTITATIVNIH PODATKOV INŠPEKCIJSKIH ORGANOV

Podatke, zbrane v preglednicah, so pripravili inšpekcijski organi posamezno, preglednice z zbirnimi podatki pa je pripravila strokovna služba Inšpekcijskega sveta, ki deluje v Direktoratu za javni sektor na Ministrstvu za javno upravo.

Pri interpretaciji in obdelavi podatkov je sodeloval tudi vodja Odbora Inšpekcijskega sveta za informacijsko podporo.

**Pri razlagi statističnih podatkov je treba upoštevati, da se zaradi raznolikosti upravnih področij, za katera so pristojni inšpekcijski organi, inšpekcijski nadzori po zahtevnosti in času trajanja med seboj zelo razlikujejo.**

**Posledično kazalniki učinkovitosti ne morejo služiti primerjanju učinkovitosti različnih inšpekcijskih organov, temveč lahko predstojnikom inšpekcijskih organov pomagajo pri načrtovanju dela, spremljanju rezultatov in zagotavljanju kvalitetnega razvoja posameznega inšpekcijskega organa.**

### [4.1.1 Statistika opravljenega dela inšpekcijskih organov](file:///C:\osebno\NikseM90\INŠPEKCIJSKI%20SVET\PIS2022\PIS2023_OSNUTEK.docx#_Toc512417891)

**V letu 2024 je bilo skupaj 120.933 vseh zadev. Inšpekcijskih nadzorov (zadev) je bilo skupaj 104.679. Prekrškovnih zadev je bilo 16.254. Skupaj je bilo izrečenih 71.685 ukrepov, od tega 40.845 upravnih ukrepov in 30.840 prekrškovnih ukrepov.**

Metodologija zajemanja podatkov je obrazložena v poglavju 4.2 z naslovom Kazalniki inšpekcijskih organov.

Če inšpektor pri opravljanju nalog inšpekcijskega nadzora ugotovi, da je kršen zakon ali drug predpis oziroma drug akt, katerega izvajanje nadzoruje, je dolžan ukrepati skladno s svojimi pristojnostmi. Pri tem je lahko njegov ukrep upravni ali prekrškovni. Po ZIN ima inšpektor na razpolago dve vrsti upravnih ukrepov: kršitelja lahko na ugotovljene nepravilnosti samo ustno opozori (mu izreče upravno opozorilo), ali pa mu izda ustrezno upravno odločbo. Inšpektor lahko izreče upravno opozorilo takrat, kadar oceni, da je glede na pomen dejanja takšno opozorilo zadosten ukrep. Prekršek je dejanje, ki pomeni kršitev zakona, uredbe vlade ali odloka samoupravne lokalne skupnosti, ki je kot tako določeno kot prekršek, in je zanj predpisana sankcija za prekršek.

Od 1. 1. 2005 se uporablja nova ureditev na področju prekrškov, saj se je takrat začel uporabljati novi Zakon o prekrških (Uradni list RS, št. [29/11](http://www.uradni-list.si/1/objava.jsp?sop=2011-01-1376) – uradno prečiščeno besedilo, [21/13](http://www.uradni-list.si/1/objava.jsp?sop=2013-01-0786), [111/13](http://www.uradni-list.si/1/objava.jsp?sop=2013-01-4126), [74/14](http://www.uradni-list.si/1/objava.jsp?sop=2014-01-3062) – odl. US, [92/14](http://www.uradni-list.si/1/objava.jsp?sop=2014-01-3705) – odl. US, [32/16](http://www.uradni-list.si/1/objava.jsp?sop=2016-01-1364), [15/17](http://www.uradni-list.si/1/objava.jsp?sop=2017-01-0740) – odl. US, [73/19](http://www.uradni-list.si/1/objava.jsp?sop=2019-01-3233) – odl. US, [175/20](http://www.uradni-list.si/1/objava.jsp?sop=2020-01-3096) – ZIUOPDVE, [5/21](http://www.uradni-list.si/1/objava.jsp?sop=2021-01-0110) – odl. US in 38/24; v nadaljnjem besedilu: ZP-1), ki je uvedel spremembe v ureditvi pristojnosti odločanja o prekrških. Po ZP-1 o prekrških na prvi stopnji v t. i. hitrem postopku odločajo prekrškovni organi (upravni organi in drugi državni organi in nosilci javnih pooblastil, ki izvajajo nadzorstvo nad izvrševanjem zakonov in uredb, s katerimi so določeni prekrški) in sodniki okrajnih sodišč v rednem sodnem postopku. Zoper odločbe prekrškovnih organov je možno vložiti zahtevo za sodno varstvo. V tem primeru o prekršku odloči sodišče na prvi stopnji. V postopku o prekršku je za odločanje na drugi stopnji pristojno višje sodišče.

Pooblaščena uradna oseba po uradni dolžnosti brez odlašanja, hitro in enostavno ugotovi tista dejstva in zbere tiste dokaze, ki so potrebni za odločitev o prekršku. Če ugotovi kršitev zakonskega ali podzakonskega predpisa, storilcu izreče globo v znesku, v katerem je predpisana. Če je globa predpisana v razponu, pa mu izreče najnižjo predpisano višino globe, razen, če ni v zakonu določeno drugače. Globa se izreče z odločbo o prekršku ali s plačilnim nalogom.

Za prekrške neznatnega pomena in v primerih, ko pooblaščena uradna oseba oceni, da je glede na pomen dejanja to zadosten ukrep, lahko pooblaščena uradna oseba namesto izreka sankcije izreče samo prekrškovno opozorilo. Hkrati s prekrškovnim opozorilom mora pooblaščena uradna oseba kršitelju predstaviti storjen prekršek. Namesto globe se lahko kršitelju izreče samo opomin, vendar le, če je prekršek storjen v takih olajševalnih okoliščinah, ki ga delajo posebno lahkega. Opomin se sme izreči tudi kršitelju, ki je storil prekršek s tem, da ni izpolnil predpisane obveznosti ali pa je s prekrškom povzročil škodo, vendar je pred izdajo odločbe o prekršku izpolnil predpisano obveznost oziroma popravil ali povrnil povzročeno škodo.

**V letu 2024 je bilo izrečenih 40.845 upravnih in 30.840 prekrškovnih ukrepov, torej skupaj 71.685 ukrepov. V primerjavi z letom 2023, ko je bilo izrečenih 44.950 upravnih in 30.122 prekrškovnih ukrepov, je v letu 2024 mogoče ugotoviti, da je bilo izrečenih manj upravnih ukrepov (za 9,1 % manj upravnih ukrepov) in več prekrškovnih ukrepov (za 2,4 % več prekrškovnih ukrepov).**

V Preglednici 1 je predstavljena primerjava števila upravnih in prekrškovnih ukrepov v letih 2022, 2023 in 2024:

|  |  |  |  |
| --- | --- | --- | --- |
|  | **Leto 2022** | **Leto 2023** | **Leto 2024** |
| **Število vseh upravnih ukrepov** | **56.212** | **44.950** | **40.845** |
| - odločbe o prepovedi opravljanja dejavnosti | 967 | 1.095 | 1.176 |
| - odločbe o odpravi nepravilnosti (ureditvene odločbe) | 11.997 | 10.594 | 9.717 |
| - opozorila po ZIN | 10.659 | 20.095 | 18.037 |
| - ukrepi, zapisani v zapisnikih o inšpekcijskem pregledu | 32.589 | 13.166 | 11.915 |
| **Število vseh prekrškovnih ukrepov** | **29.758** | **30.122** | **30.840** |
| - odločbe o prekršku (globe) | 7.365 | 5.485 | 5.582 |
| - plačilni nalogi | 3.518 | 4.972 | 4.942 |
| - opomini | 6.352 | 6.006 | 6.393 |
| - opozorila po ZP-1 | 12.394 | 13.552 | 13.717 |
| - obdolžilni predlogi in predlogi za uvedbo postopka o prekršku pristojnim organom | 129 | 107 | 206 |
| **Število vseh upravnih in vseh prekrškovnih ukrepov skupaj** | **85.970** | **75.072** | **71.685** |

Preglednica 1: Primerjava števila upravnih in prekrškovnih ukrepov v letih 2022, 2023 in 2024

Letna poročila Inšpekcijskega sveta od leta 2014 vsebujejo tudi podatke za Informacijskega pooblaščenca RS (v nadaljnjem besedilu: IP), ki jih v poročilih Inšpekcijskega sveta pred letom 2014 ni bilo. IP je v skladu z Zakonom o informacijskem pooblaščencu (Uradni list RS, št. [113/05](https://www.tax-fin-lex.si/Dokument/Podrobnosti?rootEntityId=E_84f4ad5e-31ad-4ede-b18c-bdd833875e18) in [51/07 - ZUstS-A](https://www.tax-fin-lex.si/Dokument/Podrobnosti?rootEntityId=aE_6f46d2e1-6d30-4d41-9be0-c699559fb063); v nadaljnjem besedilu: ZInfP) samostojen in neodvisen državni organ, ki svoja letna poročila pošilja Državnemu zboru do 31. 5. tekočega leta za preteklo leto. Hkrati je v zakonu tudi določba, da v njegovi sestavi delujejo tudi nadzorniki, ki neposredno izvajajo inšpekcijske preglede po zakonu, ki ureja varstvo osebnih podatkov. Nadzorniki imajo položaj, pravice in obveznosti kot jih za inšpektorje določa ZIN. S tem, ko IP posreduje podatke tudi za letno poročilo IS, je javnosti omogočeno, da se v okviru poročila o delovanju vseh inšpekcijskih organov seznani tudi s tem področjem. Letna poročila IP so sicer objavljena na spletni strani IP.

Podrobnejši podatki o opravljenih nadzorih, inšpekcijskih pregledih in izrečenih ukrepih so razvidni iz Preglednice 2.

**Podatki posameznega inšpekcijskega organa se lahko zaradi različnih metod zajemanja podatkov razlikujejo od podatkov, ki jih ima inšpekcijski organ objavljene v svojem poročilu.**

Tabela prikazuje izrečene upravne in prekrškovne ukrepe po posameznih inšpekcijah. Upravni in prekrškovni ukrepi so predstavljeni tudi po vrsti, tako se upravni delijo na: ureditvene odločbe, prepovedne odločbe, upravna opozorila po ZIN in zapisnike. Prekrškovni pa se delijo na odločbe o prekršku z globo, plačilne naloge, opomine in obdolžilne predloge.

Preglednica 2: Statistika pregledov in ukrepov inšpekcijskih organov

Inšpekcijski organi so pri pripravi podatkov za leto 2024 upoštevali posebnosti svojega delovnega področja, zlasti glede štetja zadev oziroma postopkov in prikazovanja podatkov. Za razumevanje prikazanih podatkov inšpekcijskih organov v nadaljevanju sledijo pojasnila, ki so jih glede zajemanja podatkov podali posamezni inšpekcijski organi.

IP:

IP je pri 33 opozorilih po ZIN pojasnil, da je bilo 31 opozoril izrečenih v predodločbah, 2 pa v inšpekcijskih zapisnikih.

IRSID:

Pri številu inšpecijskih nadzorov (zadev), t.j. 359, je pojasnjeno, da je 179 zadev prenesenih iz leta 2023, 10 je bilo prijav, kjer inšpekcijski pregled ni bil izveden.

IRSNVP, IRSOE in IRSS:

Pri prekrškovnih ukrepih so pojasnili, da štejejo 1 ukrep je 1 dokument (za potrebe statistike Inšpekcijskega sveta, so te ukrepe razdelili na fizične osebe, pravne osebe ter odgovorne osebe pravnih oseb).

IRSŠol:

Pri številu opravljenih inšpekcijskih pregledov so navedli, da je navedeno število pregledanih področij, od katerih vsako vključuje več pregledanih predpisov. Od pregledanih predpisov evidentirajo le tiste, ki so bili dejansko kršeni. V inšpekcijskih pregledih, kjer kršitve predisov niso ugotovljene, so tako evidentirana le področja pregleda.

TIRS:

Na TIRS ne spremljajo, ali so izdali odločbo o prepovedi opravljanja dejavnosti ali o odpravi nepravilnosti, zato so vse izdane odločbe šteli med ureditvene.

### [4.1.2 Pritožbeni postopki in zahteve za sodno varstvo](file:///C:\osebno\NikseM90\INŠPEKCIJSKI%20SVET\PIS2022\PIS2023_OSNUTEK.docx#_Toc512417892)

Na vsako odločitev inšpektorja (ne glede na to, ali gre za odločitev v upravnem ali v prekrškovnem postopku) lahko subjekt, ki mu je bila odločitev izrečena, vloži pritožbo oziroma v prekrškovnem postopku zahtevo za sodno varstvo.

V letu 2024 so vse inšpekcije skupaj izrekle 40.845 upravnih ukrepov, na katere je bilo vloženih 901 (2,2 %) pritožb. Štejejo se tiste pritožbe, ki so jih inšpekcijski organi v obravnavanem letu prejeli. V pritožbenem postopku je o pritožbi odločala bodisi inšpekcija (odloči lahko le tako, da svojo prvotno odločitev spremeni ali jo odpravi), bodisi njen pristojni drugostopenjski organ. V pritožbenih postopkih so pritožniki v 274 primerih uspeli, da se odločitev inšpektorja v celoti odpravi, kar posledično pomeni, da je 99,3 % upravnih odločitev inšpekcij pravnomočnih in izvršljivih.

Na 30.840 izrečenih prekrškovnih ukrepov so subjekti, ki so jim bili izrečeni ukrepi, vložili 1.202 (3,9 %) zahtev za sodno varstvo. O zahtevi za sodno varstvo je odločala bodisi inšpekcija (odloči lahko le tako, da svojo prvotno odločitev spremeni ali jo odpravi), bodisi pristojno sodišče. Z vloženimi zahtevami za sodno varstvo so pritožniki uspeli v 332 primerih, pri čemer se štejejo samo primeri, v katerih je bila odločitev inšpektorja odpravljena. Iz teh podatkov je mogoče razbrati, da je 98,9 % prekrškovnih odločitev inšpekcij pravnomočnih in izvršljivih.

V tekočem letu je bilo za 24,4 % več pritožb in za 0,8 % več zahtev za sodno varstvo.

Tudi tu je treba opozoriti, da se je v letu 2014 spremenila metodologija zajemanja podatkov o ugodno rešenih pritožbah (in zahtevah za sodno varstvo), zato je mogoče neposredno primerjati le podatke o ugodno rešenih pritožbah v poročilih o delu Inšpekcijskega sveta od leta 2014 dalje, medtem ko primerjava s podatki pred letom 2014 ni primerna.

Podrobnejši podatki so razvidni iz preglednice 3.

V tej tabeli so prikazana pravna sredstva, pritožbe v upravnem postopku in zahteve za sodno varstvo v prekrškovnem postopku, ter uspeh vloženih pravnih sredstev po posameznih inšpekcijskih organih.

Preglednica 3: Pritožbeni postopki in zahteve za sodno varstvo

### [4.1.3 Kadrovska zasedenost inšpekcijskih organov](file:///C:\osebno\NikseM90\INŠPEKCIJSKI%20SVET\PIS2022\PIS2023_OSNUTEK.docx#_Toc512417893)

**Skupni kadrovski načrt (SKN) organov državne uprave:**

Vlada Republike Slovenije je s sklepom, številka: 10002-11/2023/9 z dne 11. 4. 2024 sprejela Skupni kadrovski načrt (SKN) organov državne uprave za leti 2024 in 2025, v katerem je med drugim naložila ministrstvom, da v okviru kvote dovoljenih zaposlitev za ministrstva in organe v sestavi posebno pozornost namenijo ustrezni kadrovski popolnitvi delovnih mest inšpektorjev.

**Podatki o kadrovski zasedenosti po posameznih inšpekcijah:**

Po podatkih v Preglednici 4 je bilo na dan 31. 12. 2024 v inšpekcijskih organih vseh zaposlenih 5.333 oseb in med njimi 1.477 (27,7 %) inšpektorjev. V primerjavi s podatki o številu zaposlenih na zadnji dan v letu 2023, predstavljenimi v Poročilu Inšpekcijskega sveta za leto 2023, se je v letu 2024 pri vseh inšpekcijskih organih skupaj število vseh zaposlenih za 13 zmanjšalo. Pri tem je za 2 manj inšpektorjev.

Med inšpektorje se šteje tudi glavnega inšpektorja, ne glede na to, ali opravlja inšpekcijske naloge ali ne.

|  |  |  |  |
| --- | --- | --- | --- |
| **Inšpekcija** | **Zaposleni skupaj** | **Inšpektorji** | **Ostali zaposleni** |
| AKOS | 102 | 27 | 75 |
| AŽP | 4 | 3 | 1 |
| CAA | 54 | 47 | 7 |
| FURS | 3503 | 392 | 3111 |
| IJS | 16 | 13 | 3 |
| IP | 45 | 14 | 31 |
| IRSD | 133 | 101 | 32 |
| IRSI | 43 | 39 | 4 |
| IRSID | 4 | 1 | 3 |
| IRSKGLR | 82 | 65 | 17 |
| IRSKM | 8 | 7 | 1 |
| IRSNVP | 106 | 70 | 36 |
| IRSNZ | 20 | 13 | 7 |
| IRSO | 15 | 12 | 3 |
| IRSOE | 105 | 73 | 32 |
| IRSS | 6 | 5 | 1 |
| IRSŠol | 13 | 9 | 4 |
| IRSŠpo | 4 | 4 | 0 |
| IRSVNDN | 59 | 48 | 11 |
| JAZMP | 158 | 21 | 137 |
| MIRS | 41 | 6 | 35 |
| TIRS | 134 | 109 | 25 |
| UNP | 58 | 7 | 51 |
| UPPD | 6 | 6 | 0 |
| URSIV | 4 | 4 | 0 |
| URSJV | 43 | 4 | 39 |
| URSK | 21 | 3 | 18 |
| URSP | 8 | 6 | 2 |
| URSVS | 7 | 3 | 4 |
| UVHVVR | 420 | 275 | 145 |
| ZIRS | 111 | 90 | 21 |
| **SKUPAJ:** | **5333** | **1477** | **3856** |

Preglednica 4: Število zaposlenih v inšpekcijskih organih na dan 31. 12. 2024

## 4.2 KAZALNIKI INŠPEKCIJSKIH ORGANOV

### [4.2.1 Pojasnilo kazalnikov in zbirni podatki delovanja inšpekcijskih organov](#_Toc512417895)

Odbor Inšpekcijskega sveta za merjenje uspešnosti, učinkovitosti in kakovosti dela inšpekcijskih služb je v letu 2013 pripravil spremenjene kazalnike delovanja inšpekcijskih organov. Do takrat kazalniki niso odražali dejanskih potreb delovanja posameznih inšpekcijskih organov. Zaradi različnega prikazovanja oziroma uporabe različnih metodologij zajemanja podatkov posameznih inšpekcijskih organov so bili končni podatki inšpekcij netočni in neverodostojni (podrobneje o spremembi kazalnikov – v Poročilu Inšpekcijskega sveta za leto 2013). Zato sta bila ukinjena dva kazalnika, pri kazalniku »rešena zadeva« je bila črtana beseda »rešena«, inšpekcijski organi pa poročajo o številu odprtih zadev v tekočem letu.

Na podlagi sklepa Inšpekcijskega sveta, sprejetega na seji dne 26. 2. 2019, je bil ukinjen kazalnik K03 (odstotek rešenih inšpekcijskih in prekrškovnih zadev v vseh rešenih zadevah inšpekcije), kar je razvidno iz Preglednice 5.

### [4.2.2 Obrazložitev ključnih pojmov, pomembnih za izračun kazalnikov](#_Toc512417896)

Obrazložitev posameznih pojmov je pomembna zato, da vsi inšpekcijski organi določen pojem razumejo enako in po enakem postopku oziroma metodologiji zajemajo podatke, ki jih prikazujejo. Seveda imajo lahko pri tem različna strokovna mnenja o obrazložitvi posameznega pojma, vendar je ključnega pomena, da za potrebe prikazovanja in navajanja podatkov vsi inšpekcijski organi te pojme razumejo na enak način. Samo tako bo namreč zagotovljeno, da bodo vsi inšpekcijski organi po enaki metodologiji zajemali, navajali in prikazovali podatke.

**Obrazložitev pojmov**

Inšpekcijski nadzor: je inšpekcijski postopek, v katerem inšpektor obravnava eno ali več strank (zavezancev). Inšpekcijski nadzor vključuje bodisi upravni inšpekcijski postopek in iz njega izhajajoče prekrškovno ukrepanje bodisi samo upravni ali samo prekrškovni postopek. Informativno: en inšpekcijski nadzor je običajno ena upravna zadeva in z njo povezana prekrškovna zadeva. V inšpekcijski nadzor sodijo tudi postopki, v katerih inšpektor sicer opravlja dejanja upravnega postopka, nima pa zakonskih pooblastil za upravno ukrepanje (ker je narava prekrška takšna, da upravno ukrepanje ni možno), ampak ukrepa samo prekrškovno. V inšpekcijski nadzor sodijo tudi postopki, v katerih inšpektor ukrepa samo upravno ali samo prekrškovno. Podatki o opravljenih inšpekcijskih nadzorih so primerljivi s podatki o opravljenih inšpekcijskih pregledih po prejšnji metodologiji.

Zadeva: je skupek dejanj in dokumentov, ki zaključujejo določen postopek. Zadeva je lahko upravna, inšpekcijska, prekrškovna ali strokovno-tehnična. Praviloma je to ena številka z vidika Uredbe o upravnem poslovanju (Uradni list RS, št. [9/18](http://www.uradni-list.si/1/objava.jsp?sop=2018-01-0353), [14/20](http://www.uradni-list.si/1/objava.jsp?sop=2020-01-0461), [167/20](http://www.uradni-list.si/1/objava.jsp?sop=2020-01-2919), [172/21](http://www.uradni-list.si/1/objava.jsp?sop=2021-01-3363), [68/22](http://www.uradni-list.si/1/objava.jsp?sop=2022-01-1605), [89/22](http://www.uradni-list.si/1/objava.jsp?sop=2022-01-2236), [135/22](http://www.uradni-list.si/1/objava.jsp?sop=2022-01-3243), 77/23 in 24/24; v nadaljnjem besedilu: Uredba o upravnem poslovanju).

Inšpekcijska zadeva: je zadeva, v kateri se beležijo dejanja in dokumenti upravnega inšpekcijskega postopka (po uradni dolžnosti). Inšpekcijske zadeve so zadeve, ki se nanašajo na opravljanje upravnih nalog inšpekcijskega nadzora. Za potrebe poročanja se upoštevajo vse inšpekcijske zadeve, ki so bile odprte v letu poročanja (nosijo letnico poročanja).

Prekrškovna zadeva: je zadeva, v kateri se beležijo dejanja in dokumenti prekrškovnega postopka. Prekrškovne zadeve so zadeve, ki se nanašajo na opravljanje prekrškovnih nalog inšpekcijskega nadzora. Za potrebe poročanja se upoštevajo vse inšpekcijske zadeve, ki so bile odprte v letu poročanja (nosijo letnico poročanja).

Rešena zadeva: je zadeva, ki je bila v tekočem letu rešena, pri čemer ni pomemben datum nastanka zadeve (pomeni, da se prikazujejo tudi zadeve, nastale v preteklih letih, ki so bile rešene v letu poročanja).

Inšpekcijski pregled: je vsako dejanje inšpektorja v inšpekcijskem nadzoru, ki ga ima organ določenega kot pregled. V enem inšpekcijskem nadzoru se lahko opravi več inšpekcijskih pregledov iz več področij istočasno. Za potrebe poročanja se število inšpekcijskih pregledov določi po številu pregledanih predpisov (zakonov, uredb …). Poleg tega je glavnim inšpektorjem oziroma predstojnikom prepuščena drugačna presoja o tem, kaj se šteje kot inšpekcijski pregled. V nekem nadzoru se lahko opravi več inšpekcijskih pregledov po istem predpisu (npr. večkrat zaporedoma se nadzira istega zavezanca – to se šteje kot en inšpekcijski nadzor, v katerem je opravljenih več inšpekcijskih pregledov). Lahko pa obstaja še tretja različica glede na specifičnost posamezne inšpekcije, kar je v domeni predstojnikov. Če ni posebej izpostavljeno, se število pregledov nanaša na število pregledanih predpisov.

Upravni inšpekcijski ukrep: je odločba o prepovedi opravljanja dejavnosti, odločba o odpravi nepravilnosti (ureditvena odločba), upravno opozorilo po ZIN ali zapisnik pri inšpekcijah, ki ne izdajajo odločb, temveč ukrepe odrejajo v zapisnikih (npr. Inšpektorat za javni sektor). Zaradi uskladitve s poročanjem o pritožbah se za potrebe poročanja vsak subjekt (pravna oseba, fizična oseba), ki mu je bil upravni ukrep izrečen, šteje kot en upravni ukrep (npr. če je bila upravna odločba izdana trem fizičnim osebam, se takšna odločba pri poročanju šteje kot trije upravni ukrepi). Pri tem ni pomembno, zaradi koliko kršitev je bil posameznemu subjektu upravni ukrep izrečen.

Opozorila po ZIN: za potrebe poročanja se štejejo opozorila, ki jih je inšpektor izrekel v inšpekcijskem nadzoru oziroma v pregledu v enem zapisniku, za eno opozorilo.

Prekrškovni ukrep: je odločba o prekršku (globa ali opomin), plačilni nalog, opozorilo po ZP-1, obdolžilni predlog ali predlog za uvedbo postopka o prekršku pristojnemu organu. Zaradi uskladitve s poročanjem o ZSV (zahtevah za sodno varstvo) se za potrebe poročanja vsak subjekt (pravna oseba, odgovorna oseba, fizična oseba), ki mu je bil prekrškovni ukrep izrečen, šteje kot en prekrškovni ukrep (npr. če je bila prekrškovna odločba izdana pravni osebi in dvema odgovornima osebama, se takšna odločba pri poročanju šteje kot trije prekrškovni ukrepi). Pri tem ni pomembno, zaradi koliko prekrškov je bil posameznemu subjektu prekrškovni ukrep izrečen.

Obdolžilni predlog in predlog pristojnemu organu za uvedbo postopka o prekršku: predlog, ki ga mora prekrškovni organ vložiti pri pristojnem sodišču (redni sodni postopek), če hitri postopek ni dovoljen, in predlogi prekrškovnega organa pristojnemu prekrškovnemu organu za uvedbo postopka o prekršku.

Pritožba ali zahteva za sodno varstvo: dejanje stranke, s katerim izpodbija izrečeno inšpekcijsko ali prekrškovno odločitev. Za potrebe izračunavanja teh kazalnikov se v primerih, ko pritožbo ali zahtevo za sodno varstvo zoper eno odločitev inšpektorja vloži več strank (zavezancev), vse pritožbe in zahteve za sodno varstvo obravnavajo ločeno po pritožnikih (npr. pravna, odgovorna in fizična oseba).

Uspešna pritožba ali zahteva za sodno varstvo: stanje, ko je bila zaradi vložene pritožbe inšpekcijska oziroma zahteve za sodno varstvo prekrškovna odločitev v celoti razveljavljena (odpravljena). Delna razveljavitev ali sprememba odločitve se ne štejeta za uspešno pritožbo (npr. nižja globa ali sprememba globe v opomin ali sodišče odpravi odločitev prekrškovnega organa le za odgovorno osebo, za pravno osebo pa ne – ali obratno – se šteje za neuspešno pritožbo). Pri tem ni pomembno, ali je odločitev razveljavil organ sam, ali šele organ II. stopnje oziroma sodišče. Za potrebe teh kazalnikov se štejejo vse pritožbe, ki so bile rešene v tekočem letu ne glede na leto vložitve pritožbe.

Zaposleni: oseba, ki je na zadnji dan tekočega leta zaposlena pri organu in za katero je sistemizirano in zasedeno delovno mesto (položajni uradnik, inšpektor, uradnik, strokovno-tehnični javni uslužbenec). Če je posamezno osebo možno uvrstiti v dve kategoriji zaposlenih (npr. položajni uradnik in inšpektor), se jo uvrsti v tisto, v kateri pretežno opravlja svoje delo.

Inšpektor: zaposleni na organu, ki ima pooblastila za vodenje inšpekcijskih ali prekrškovnih postopkov.

Stranka: subjekt, proti kateremu se vodi inšpekcijski oziroma prekrškovni postopek (zavezanec).

Nerešena zadeva: zadeva, ki na zadnji dan tekočega leta ni bila rešena, pri čemer ni pomemben datum nastanka te zadeve. Velja za vse zadeve.

Informativna objava organa: vsaka informacija organa v različnih medijih (na lastni internetni strani, v pisanih ali elektronskih časopisih in revijah, na televiziji, po radiu, na oglasnih deskah upravnih enot ali občin…), ki jo je organ prostovoljno in po lastni iniciativi objavil v interesu preventivnega delovanja. Ista informacija, objavljena v več medijih hkrati, se šteje za eno samo objavo. Za informativno objavo se štejejo tudi odgovori novinarjem, in sicer se šteje eno zaprosilo novinarja za eno informativno objavo, ne glede na število vprašanj znotraj zaprosila in ne glede na število področij inšpekcije, ki ga zaprosilo obravnava.

### [4.2.3 Kazalniki inšpekcij](#_Toc512417897)

Inšpekcijski svet je za spremljanje delovanja posamezne inšpekcije določil naslednje kazalnike:

K01: povprečno število rešenih inšpekcijskih nadzorov (zadev) na inšpektorja,

K02: povprečno število rešenih prekrškovnih zadev na inšpektorja,

K03: se ne izračunava več,

K04: odstotek uspešnosti reševanja nerešenih inšpekcijskih zadev iz prejšnjih let,

K05: odstotek uspešnosti reševanja nerešenih prekrškovnih zadev iz prejšnjih let,

K06: odstotek uspešnih pritožb v inšpekcijskem postopku,

K07: odstotek uspešnih zahtev za sodno varstvo v prekrškovnem postopku,

K08: število informativnih objav inšpekcije,

K09: število dni usposabljanja na zaposlenega.

Kazalnik K03 (odstotek inšpekcijskih in prekrškovnih zadev v vseh zadevah organa): V skladu s sprejeto odločitvijo Inšpekcijskega sveta z dne 26. 2. 2019 se ne izračunava več.

Kazalnika K04 (odstotek uspešnosti reševanja nerešenih inšpekcijskih zadev iz prejšnjih let) in K05 (odstotek uspešnosti reševanja nerešenih prekrškovnih zadev iz prejšnjih let): Pri reševanju starih zadev ne gre toliko za to, koliko (absolutno) starih zadev je bilo dejansko rešenih (ta podatek sam zase je lahko zavajajoč), temveč kako organ rešuje zaostanke oziroma kaj se z zaostanki dogaja. Zato se za izračun tega kazalnika uporabljata podatka, koliko novih zadev je organ v letu poročanja začel obravnavati in koliko zadev je v istem obdobju rešil. Njuno razmerje predstavlja odstotek »reševanja starih zadev« oziroma trend reševanja zaostankov (zadeve, ki v preteklem letu niso bile rešene, so v tekočem letu že nerešene zadeve oziroma zaostanki). Pozitivna vrednost tega kazalnika zato pomeni, da je organ v tekočem letu uspel rešiti več zadev, kot jih je prejel v obravnavo, torej je zmanjšal število nerešenih starih zadev. Negativna vrednost kazalnika pa pomeni prav nasprotno – da se je organu število nerešenih starih zadev še povečalo. Skozi daljše časovno obdobje lahko tako organ spremlja, kaj se dogaja z njegovimi zaostanki (če jih sploh ima).

**Tako kot podatki o opravljenem delu tudi kazalniki niso namenjeni medsebojni primerjavi inšpekcijskih organov, ampak služijo predvsem kot orodje glavnim inšpektorjem oziroma predstojnikom za večletno primerjavo, kako uspešen je inšpekcijski organ, ki ga vodijo, oziroma kakšen je trend na posameznem področju inšpekcijskega nadzora.**

Iz Preglednice 5 je razvidno, da je vsak inšpektor v letu 2024 v povprečju zaključil 80,5 nadzorov in 8,8 dodatnih prekrškovnih zadev (prekrškovne zadeve, ki so posledice inšpekcijskega nadzora, niso vključene v metodologijo zajemanja podatkov). V povprečju je vsak inšpektor opravil tudi 5,3 dni izobraževanj in usposabljanj.

Inšpekcijski organi so opravili skupaj 3.137 informativnih objav (sodelovanje v radijskih in televizijskih oddajah, odgovori na vprašanja medijev, objave v različnih pisnih, radijskih ali elektronskih medijih), največ objav so imeli naslednji inšpekcijski organi: IP, UVHVVR, IRSNVP, AKOS, ZIRS, TIRS in IRSOE.

Tabela prikazuje več različnih količnikov, od izrečenih upravnih in prekrškovnih ukrepov na inšpektorja, izobraževalnih dnevih na inšpektorja kakor tudi informativne objave po posameznih inšpekcijah.

Preglednica 5: Zbirna tabela kazalnikov inšpekcijskih organov

# [5. ANALIZA KVALITATIVNIH PODATKOV INŠPEKCIJ](#_Toc512417898)

## [5.1 OCENA STANJA](#_Toc512417899) NA PODROČJIH, ZA KATERA SO PRISTOJNE INŠPEKCIJE

### [5.1.1 AGENCIJA ZA KOMUNIKACIJSKA OMREŽJA IN STORITVE REPUBLIKE SLOVENIJE](#_Toc512417900)

Agencija stanje na trgih, ki so predmet njene regulacije, ocenjuje kot zadovoljivo, saj je tudi v letu 2024 uspešno izvedla večino nalog na vseh področjih, na katerih je načrtovala aktivnosti. Pri izvajanju nalog v svoji pristojnosti je sledila predvsem zagotavljanju konkurenčnega okolja ter varstvu pravic končnih uporabnikov.

Agencija poudarja pomen svojega preventivnega delovanja, kar dosega s pomočjo ozaveščanja in informiranja, izvedbo delavnic ter posvetov. V zahtevnejših in dolgotrajnejših postopkih si agencija prizadeva za visoko strokovnost ob zavedanju, da je postopke potrebno voditi z upoštevanjem ekonomske in časovne komponente.

### 5.1.2 JAVNA AGENCIJA ZA ŽELEZNIŠKI PROMET REPUBLIKE SLOVENIJE

Železniška infrastruktura v Republiki Sloveniji se v zadnjih letih intenzivno posodablja, kar rezultira v njenem izboljšanju in varnejšem izvajanju železniškega prometa, po drugi strani pa zaradi izvajanja del na železniških progah pod prometom, prihaja do povečanja varnostnih tveganj pri samem izvajanju del. Na območjih, kjer infrastruktura ni posodobljena, pa se ugotavlja njeno slabo stanje, na nekaterih odsekih pa tudi njeno s predpisi neusklajeno vzdrževanje. Nadzori so predvsem usmerjeni na ta območja, z namenom vzpostavitve železniške infrastrukture, ki bo omogočila varno odvijanje železniškega prometa.

Dodatna prioriteta je postavljena na nadzore izvajanja sistemov varnega upravljanja na področju notranjih kontrol, ki je organiziran pri prevoznikih oz. upravljavcu. Interni sistem notranjih kontrol prevoznikov oziroma upravljavcev, ki morajo zaznati deviacije in jih znotraj sistema tudi odpraviti in na ta način zagotoviti, da sistem deluje skladno z potrjenim sistemom varnega upravljanja.

Kot navedeno se stanje železniške infrastrukture izboljšuje, prav tako se izboljšujejo postopki, ki zagotavljajo varno izvajanje železniškega prometa, kot tudi vse dejavnosti, ki so povezane s stanjem infrastrukture in prometa (usposobljenost kadrov, stanje vozil, …). Kljub splošnemu izboljšanju stanja se še vedno odkrivajo področja, ki bi jih presoja oziroma spremljanje sistema varnega upravljanja in sistem notranjih kontrol morala učinkoviteje delovati. Tem področjem bodo pooblaščene osebe posvečale v letu 2025 še posebno pozornost.

### [5.1.3 JAVNA AGENCIJA ZA CIVILNO LETALSTVO REPUBLIKE SLOVENIJE](#_Toc512417901)

Inšpekcijski nadzor je v letu 2024 obravnaval večje število nadzorov kot preteklo leto, kar kaže na večjo dejavnost CAA na področju zagotavljanja skladnosti.

Pristojnosti CAA so razdeljene po nacionalnih in EU pristojnostih.

CAA ocenjuje, da je stanje na področju EU pristojnosti zadovoljivo, saj gre za po naravi zahtevnejše zavezance, z boljšo strukturo upravljanja, posledično pa višjo stopnjo skladnosti. Poročilo o stalnem spremljanju sposobnosti letalskih nadzornih organov za izvajanje svojih pristojnosti po pravu EU, izdelano s strani EASA[[14]](#footnote-14) 2 x letno (vključuje sicer tako postopek certifikacije kot inšpekcijski postopek), kaže na visoko stopnjo skladnosti CAA pri izvajanju pristojnosti, regulirane s pravom EU.

Na področju nacionalnega urejanja resorno ministrstvo sicer ne pripravlja ocen, temelječih na strukturiranem pristopu pri zagotavljanja skladnosti, zato CAA ne razpolaga z objektivnimi kazalniki, vendar ocenjujejo, da je stanje na tem področju manj zadovoljivo, kar je posledica tako zavezancev (poenostavljeno gre za letalske »športne« aktivnosti, zasebne aktivnosti itd.) kot aktivnosti CAA, ki zaradi sistema »risk based oversight«, ki velja v letalstvu, več pozornosti posveča komercialnim aktivnostim oz. aktivnostim, ki so regulirane s pravom EU.

### [5.1.4 FINANČNA UPRAVA REPUBLIKE SLOVENIJE](#_Toc512417903)

Sistemski nadzor zavezancev se zagotavlja na osnovi letnega načrta, ki se pripravi z analizo tveganja. Finančni nadzor se izvaja na podlagi objektivnih kriterijev, ki morajo upoštevati načelo enakomernega inšpekcijskega nadziranja vseh zavezancev za davek in načelo pomembnosti davka, ki ga zavezanec za davek prispeva v javnofinančnih prihodkih. Na področju nadzora carin, trošarin in okoljskih dajatev (v nadaljnjem besedilu: carin) in nadzora iger na srečo so poleg kriterija pomembnosti posamezne dajatve v javnofinančnih prihodkih in proračunu Evropske unije, upoštevani še kriteriji zaščite državljanov, varnosti in varstva okolja.

Finančna uprava Republike Slovenije (v nadaljnjem besedilu: FURS) je v letu 2024 v celoti realizirala znesek dodatnih davčnih obveznosti, odmerjenih v inšpekcijskih nadzorih, kot je bilo načrtovano za leto 2024, prav tako je tudi presegel načrt v številu opravljenih nadzorov.

Ob upoštevanju nadzorov s tveganji na področju davkov, carin in trošarin, ki sodijo v okvir temeljnih nalog FURS, delež nadzorov inšpekcije z ugotovljenimi nepravilnostmi v letu 2024 znaša 64,9 %. Na učinkovitost in višino ugotovljenih davčnih obveznosti je vplival velik delež nadzorov na področju sive ekonomije, kjer je ugotovljen delež zavezancev v nadzoru, ki kršijo zakonodajo, bistveno nižji, pomemben pa je preventivni učinek tovrstnih nadzorov.

FURS je v letu 2024 prejel 5.555 prijav zoper 6.067 zavezancev, pri čemer je največ prijav še vedno s področja dela in zaposlovanja na črno (35 %) ter blagajniškega poslovanja (13 %). Delež prejetih prijav s strani državnih organov glede na skupno število prijav je bil 13 %, pri čemer je bilo največ prejetih prijav s strani Policije ter Urada RS za preprečevanje pranja denarja, sledijo Inšpektorat RS za delo, Tržni inšpektorat RS in Zdravstveni inšpektorat RS. Prijave so pomemben vir za načrtovanje nadzora in vplivajo na samo izvajanje davčnega nadzora. Zaradi velikega števila prejetih prijav, se le-te centralno ovrednotijo glede na raven davčnega tveganja in se na tej podlagi tudi ustrezno upoštevajo v nadzornih postopkih FURS. V inšpekcijskih nadzorih se obravnavajo prijave, kjer je ugotovljeno, da obstaja večja verjetnost nespoštovanja oziroma kršitev zakonov in drugih predpisov, ki so v pristojnosti FURS, ob upoštevanju načela pomembnosti davka, ki ga zavezanec za davek prispeva v javnofinančnih prihodkih. Ne glede na navedeno se v inšpekcijskih postopkih obravnavajo tudi t. i. nujne prijave, ki se nanašajo na zaščito državljanov, varnost in varstvo okolja iz pristojnosti FURS.

V skladu z Zakonom o zaščiti prijaviteljev (Uradni list RS, št. 16/23; v nadaljnjem besedilu: ZZPri) je FURS ena izmed organov za obravnavo zunanje prijave po tem zakonu. Zunanja prijava po ZZPri je prijava kršitev predpisov, za katere je prijavitelj izvedel znotraj svojega delovnega okolja in za nadzor katerih je pristojna FURS (davčna, carinska in delovna zakonodaja, ostalo..). V letu 2024 je FURS prejel dve zunanji prijavi po ZZPri.

Vseskozi si prizadevajo za sodelovanje s strokovno javnostjo in zainteresirano javnostjo. Posebno pozornost namenjajo tudi preventivnim in vnaprej napovedanim akcijam nadzora ter na ta način vplivajo na dvig ravni prostovoljnega izpolnjevanja davčnih obveznosti in s tem posledično na povečanje zneskov vplačil v javno finančno blagajno.

Izpostaviti velja tudi finančni nadzor mobilnih oddelkov, ki so dobro opremljene in prilagodljive ekipe, ki opravljajo finančni nadzor na celotnem ozemlju Republike Slovenije in ki s svojo prisotnostjo 24 ur/7 dni na teden učinkovito izvajajo nadzore s področja pristojnosti FURS. Uslužbenci mobilnih oddelkov so med drugim sodelovali tudi v mednarodnih skupnih operacijah. Sodelovali so pri izvedbi skupnih akcijskih dni pod nazivom »SEE JAD 2024« (South Eastern Europe Joint Action Days) in OP ARMSTRONG. Aktivnosti v okviru »SEE JAD 2024« so bile namenjene odkrivanju in preprečevanju ilegalnega prometa z orožjem in eksplozivi ter prometa s prepovedanimi drogami, nedovoljenimi snovmi v športu in predhodnimi sestavinami za izdelavo prepovedanih drog, odkrivanju nezakonitih migracij in ponarejenih dokumentov. Operacija OP ARMSTRONG je bila namenjena odkrivanju in preprečevanju nezakonitega prometa z strelnim orožjem, deli strelnega orožja in strelivom v pošiljkah hitre pošte in poštnem prometu. Operativne aktivnosti so bile prvenstveno usmerjene v poostren nadzor potnikov in prevoznih sredstev v cestnem prometu, na relaciji iz Zahodnega Balkana na območje držav članic EU. Poostren nadzor, predvsem z namenom odkrivanja ilegalnega prometa s prepovedanimi drogami, je potekal tudi nad blagom in prevoznimi sredstvi, namenjenih v RS in druge države EU ter tretje države v pomorskem in poštnem prometu. Sodelovanje je potekalo tudi v okviru mednarodne operacije DEMETER X s področja čezmejnega pošiljanja odpadkov, ki jo je organizirala Svetovna carinska organizacija.

### [5.1.5 INŠPEKTORAT ZA JAVNI SEKTOR](#_Toc512417904)

Inšpektorat za javni sektor (v nadaljnjem besedilu: IJS) je v letu 2024 opravljal sistemske inšpekcijske nadzore, prioritetne inšpekcijske nadzore na podlagi prejetih pobud/prijav in inšpekcijske nadzore na podlagi ostalih prejetih pobud in prijav, ki jih je obravnaval po vrstnem redu prispetja. Poleg navedenih pa je 15 inšpekcijskih nadzorov uvedel tudi na lastno pobudo oziroma na podlagi osebne zaznave, kar so omogočile nove Smernice za izvajanje predpisanega postopka inšpekcijskega nadzora, ki jih je IJS sprejel aprila 2023.

Rezultati so zelo dobri:

* Skupno število opravljenih nadzorov v obeh inšpekcijah (UI – Upravna inšpekcija in ISJU – Inšpekcija za sistem javnih uslužbencev in plačni sistem) (1.125) je preseglo letni načrt (853) za 32 %, kar dokazuje visoko produktivnost.
* Prioritetni inšpekcijski nadzori (163) so presegli načrtovan obseg (143) za 14 %, kar kaže na uspešno reševanje ključnih izzivov.
* Nadzori na osnovi prijav, ki so bili obravnavani po vrstnem redu prispetja (937), so presegli načrtovane količine (683) za 37 %, kar potrjuje odzivnost IJS na potrebe javnosti.

Poleg povečane učinkovitosti pri nadzorih je IJS dosegel tudi izboljšanje pri reševanju zadev:

* Na dan 31. 12. 2024 je bilo število rešenih zadev (1.256) za 26 zadev večje od števila prejetih zadev (1.230).

Vse te dosežke je IJS dosegel kljub pomembnim kadrovskim izzivom: v letu 2024 sta dve inšpektorici prenehali z delom na IJS (ena zaradi upokojitve in ena zaradi zaposlitve pri drugem organu), ena inšpektorica pa je bila na daljši bolniški odsotnosti. Ti rezultati odražajo visoko zavzetost in učinkovitost preostalih sodelavcev IJS.

Z navedeno uspešnostjo je IJS dokazal svojo ključno vlogo pri zagotavljanju nadzora v javnem sektorju in utrdil temelje za nadaljnjo uspešno delo v letu 2025.

Število pobud in prijav, ki sta jih prejeli ISJU in UI (1.098), je bilo za 4 % manj kot v 2023 (1.144). Pri podrobnejšem pregledu je mogoče ugotoviti, da je UI prejela 734 prijav oziroma 4 % več prijav kot v 2023 (703), ISJU pa je prejela 364 prijav oziroma 17 % manj prijav kot v 2023 (441).

Na število prejetih prijav, ki jih je v letu 2024 prejela UI, sta najbolj vplivala nespoštovanje instrukcijskih rokov (pri odločanju o izdaji delovnih dovoljenj, dovoljenj za prebivanje in za državljanstvo, o vlogah za izdajo gradbenega dovoljenja) in odsotnost odgovorov na dopise strank. Prijavitelji so bili večinoma stranke v postopkih na upravnih enotah, ministrstvih in pri drugih državnih organih ter nosilcih javnih pooblastil, ki odločajo o pravicah, obveznostih ali pravnih koristih posameznikov.

IJS je inšpekcijskim zavezancem, ki so bile predmet nadzora, odredil, da v ustreznem roku odpravijo ugotovljene nezakonitosti.

Siceršnja problematika pri izvajanju inšpekcijskega nadzora se med leti bistveno ne spreminja. UI je najpogosteje v svojih nadzorih ugotovila kršitve rokov za odločanje ter kršitve pri oblikovanju konkretnih upravnih aktov (odločb in sklepov), ter neodgovarjanje na dopise strank in pomanjkljivosti pri upravljanju z dokumentarnim gradivom, ISJU pa je pri nadzorih največkrat ugotovila kršitve pri določitvi plač novozaposlenim, nepravilnosti pri izplačilu dodatkov ter nepravilnosti oz. kršitve pri vodenju internega ali javnega natečaja.

V skladu s svojo vizijo delovanja je IJS poleg opozarjanja resornih ministrstev na ugotovljene odmike od sistemske ureditve pri inšpekcijskih nadzorih spremljal tudi predloge zakonodajnih sprememb, ki posegajo v sistem določanja plač javnih uslužbencev. V tem okviru je podal obsežne pripombe na predlog Zakona o zdravstveni dejavnosti, ki jih je predlagatelj upošteval.

Ob tem je IJS ugotovil, da mu Ministrstvo za zdravje ni poslalo v pregled in pripombe predloga Zakona o dodatnih interventnih ukrepih za zagotovitev dostopnosti v zdravstvu, čeprav je Vlada s sklepom št. 06100-13/2024/3 z dne 9. 5. 2024 določila, da morajo pristojna ministrstva pri pripravi predpisov vključiti tudi inšpekcijske organe – zlasti v delih, ki vplivajo na njihove pristojnosti in nove obveznosti.

Z omenjenim interventnim zakonom je Ministrstvo za zdravje podaljšalo dodatek za zdravstvene delavce in sodelavce v ambulantah družinske medicine ter otroških in šolskih dispanzerjih v javnih zdravstvenih zavodih do 31. decembra 2026 ter podaljšalo dodatek za izbiro specializacije iz družinske medicine, za nadzor nad izplačili katerih so pristojni inšpektorji ISJU.

### [5.1.6 INFORMACIJSKI POOBLAŠČENEC](#_Toc512417905)

V obravnavanem obdobju je IP zaradi suma kršitve varstva osebnih podatkov skupaj prejel **855** prijav (štete so tako inšpekcijske prijave kot tudi prijave prijaviteljev s posebnim položajem). Od tega je IP na podlagi prijav uvedel **141** inšpekcijskih postopkov, poleg tega pa je vodil tudi večje število postopkov po 30. členu ZVOP-2, torej na podlagi prijave prijavitelja s posebnim položajem. Po uradni dolžnosti in skladno z letnim planom dela je IP dodatno uvedel še **37** inšpekcijskih postopkov. Dodatno je IP v **138** čezmejnih nadzornih postopkih sodeloval kot zadevni nadzorni organ na podlagi 60. členu Splošne uredbe o varstvu podatkov (postopek čezmejnega sodelovanja).

V prijavah, ki jih je v obravnavanem obdobju prejel in obravnaval IP, so prijavitelji navajali podobne kršitve varstva osebnih podatkov kot v preteklih obdobjih. Največ prijav se je nanašalo na sum nezakonitega izvajanja videonadzora. Po številu so sledile prijave vložene zaradi nezakonitega razkrivanja in posredovanja osebnih podatkov neupravičenim osebam, nezakonitega ali prekomernega zbiranja osebnih podatkov, uporabe osebnih podatkov za namene neposrednega trženja, neustreznega zagotavljanja varnosti osebnih podatkov ter nezakonitih vpogledov v zbirke osebnih podatkov.

Kar zadeva prijave v zvezi z izvajanjem videonadzora, velja izpostaviti zlasti problematiko izvajanja videonadzora znotraj delovnih prostorov, ki se pogosto izvaja primarno z namenom nadzora nad zaposlenimi ter na način, da se dogajanje pred kamerami neposredno prenaša na osebne računalnike ali mobilne telefone vodilnih, kar je v nasprotju z zakonsko dopustnimi nameni za izvajanje videonadzora v delovnih prostorih. Število tovrstnih prijav iz leta v leto narašča. V zvezi z obdelavo osebnih podatkov v okviru delovnega razmerja je bil v lanskem letu opažen tudi porast prijav v zvezi z uporabo vohunske programske opreme, ki jo delodajalci z enakim namenom izvajanja nadzora nad delom zaposlenih nameščajo na njihove računalnike in s katero (večinoma prikrito) spremljajo dejavnost zaposlenih na njihovih službenih računalnikih.

Prav tako se je veliko prijav nanašalo na izvajanje videonadzora s strani fizičnih oseb, ki so izvajale videonadzor s kamerami, ki so jih namestile na svoje objekte. Na podlagi tovrstnih prijav je IP načeloma inšpekcijski postopek uvedel le v primerih, ko posameznik videonadzor izvaja ob opravljanju poklicne ali komercialne dejavnosti, ko posnetke posameznikov posreduje nepooblaščeni tretji osebi ali pa jih objavi na internetu, oziroma kolikor videonadzor pomeni snemanje javnega prostora. Zasebni videonadzor z vidika varstva osebnih podatkov praviloma pomeni obdelavo podatkov, ki jo posameznik izvaja izključno za svoje lastne, domače namene, zato se Splošna uredba o varstvu podatkov (na kar je vezana pristojnost IP) načeloma ne uporablja. Poleg tega je treba izpostaviti, da morajo biti za uvedbo inšpekcijskega postopka zoper posameznika, ki izvaja videonadzor s kamerami, ki jih je namestil na svojih objektih, podani konkretni dokazi o nezakonitem izvajanju videonadzora (npr. konkretni videoposnetek ali posnetek zaslonske slike), da posameznik dejansko snema površine, ki niso v njegovi lasti ali da posnetke uporablja za namene, ki presegajo domačo uporabo in so posnetki takšne kakovosti, da omogočajo prepoznavo posameznikov. To je pomembno, ker vstop v stanovanje zaradi ustavne določbe nedotakljivosti stanovanja ni dopusten brez odredbe sodišča, ki pa bo tako odredbo izdalo samo v primeru zadostnega suma kršitve predpisov s strani posameznika, ki mora biti tudi dovolj resna, da bi odtehtala relativno velik poseg v nedotakljivost stanovanja, kot ga predstavlja vstop in preiskava stanovanjskih prostorov s strani državnega organa.

IP v okviru obravnave prijav, ki jih prejme s strani posameznikov, ugotavlja, da so te v mnogih primerih vložene zaradi nerazumevanja določb in dometa Splošne uredbe o varstvu podatkov. Veliko prejetih prijav tudi ne dosega standardov za uvedbo inšpekcijskega postopka z vidika javnega interesa ali pa zatrjevane kršitve ne kažejo na neko sistemsko problematiko temveč gre pogosto za zatrjevane enkratne kršitve storjene v preteklosti, ki se jih z inšpekcijskimi ukrepi ne da odpraviti in jih je možno zgolj sankcionirati v postopku o prekršku. Opažajo tudi, da do mnogih prijav niti ne bi prišlo, če bi se posamezniki, ki menijo, da je bila kršena njihova pravica do varstva podatkov, za pojasnila najprej obrnili na upravljavca njihovih podatkov. V večini primerov namreč upravljavci nepravilnosti odpravijo še preden jim IP izda inšpekcijsko odločbo, kar kaže tudi na to, da upravljavci določbe zakonodaje o varstvu podatkov pogosto ne kršijo namenoma, temveč zaradi pomanjkanja podrobnega poznavanja predpisov.

Nasprotno pa kažejo izkušnje iz postopkov, v katerih IP preverja ustrezno zagotavljanje varnosti podatkov ter, kot že rečeno, v primerih izvajanja videonadzora. Pri teh so bile ugotovljene kršitve pogosto posledica malomarnega ali neustreznega zagotavljanja varnosti osebnih podatkov ter namerne nezakonite obdelave osebnih podatkov s strani vodstva ali zaposlenih pri upravljavcih osebnih podatkov.

Pogosto se v postopkih izkaže tudi, da bi lahko upravljavci marsikatero prijavo preprečili, če bi ob zbiranju ali pridobitvi osebnih podatkov posameznikom zagotovili pregledne, razumljive in lahko dostopne informacije, kot jim to nalaga 12., 13. in 14. člen Splošne uredbe o varstvu podatkov. Nezagotavljanje jedrnatih, preglednih, razumljivih in lahko dostopnih informacij iz 13. in 14. člena Splošne uredbe o varstvu podatkov (kdo je upravljavec osebnih podatkov, za kakšne namene in na kakšni pravni podlagi se osebni podatki obdelujejo, kdo so uporabniki osebnih podatkov, koliko časa se podatki hranijo itd.) je bila kljub že izvedenim akcijam ozaveščanja upravljavcev in kljub vzorcem takšnih obvestil, ki jih je IP pripravil in objavil na svojih spletnih straneh, tudi v obravnavanem obdobju ena od pogosto ugotovljenih kršitev.

IP je v letu 2024 obravnaval tudi **15** primerov nedovoljenega sporočanja ali druge nedovoljene obdelave osebnih podatkov o pacientih, ki so jih na IP v tem obdobju na podlagi 46. člena Zakona o pacientovih pravicah (Uradni list RS, št. [15/08](https://www.uradni-list.si/glasilo-uradni-list-rs/vsebina/2008-01-0455), [55/17](https://www.uradni-list.si/glasilo-uradni-list-rs/vsebina/2017-01-2526), [177/20](https://www.uradni-list.si/glasilo-uradni-list-rs/vsebina/2020-01-3111) in [100/22](https://www.uradni-list.si/glasilo-uradni-list-rs/vsebina/2022-01-2511) – ZNUZSZS) poslali izvajalci zdravstvene dejavnosti. Na podlagi teh obvestil IP že tradicionalno uvede največji delež prekrškovnih postopkov.

IP je obravnaval tudi **160** uradnih obvestil o kršitvi varnosti osebnih podatkov, ki so jih v tem obdobju na podlagi 33. člena Splošne uredbe o varstvu podatkov na IP poslali upravljavci osebnih podatkov. Ta obvestila so se v obravnavanem obdobju najpogosteje nanašala na posredovanje dokumentov z osebnimi podatki (npr. zdravniških izvidov, računov, dokumentov v upravnih postopkih, debetne kartice) napačnim osebam kot posledica nenamerne človeške napake ali netočnih podatkov v zbirkah osebnih podatkov (npr. e-naslovov strank), nezakonito razkritje ali posredovanje osebnih podatkov nepooblaščenim osebam, nepooblaščeno dostopanje do osebnih podatkov zaradi programske napake ali zlorabe pooblastil s strani zaposlenih ter neustrezno zagotavljanje varnosti osebnih podatkov. V zadnjem letih pa so vse pogostejša tudi obvestila o kršitvi varnosti osebnih podatkov zaradi kibernetskega napada oz. vdora v informacijski sistem z izsiljevalskim virusom, kar upravljavcem osebnih podatkov, ki ne izvajajo ustreznih tehničnih in organizacijskih ukrepov za zagotavljaje varnosti obdelave osebnih podatkov, povzroča velike stroške ter probleme pri zagotavljanju zmožnosti pravočasne povrnitve razpoložljivosti in dostopnosti do osebnih podatkov.

### [5.1.7 INŠPEKTORAT REPUBLIKE SLOVENIJE ZA DELO](#_Toc512417906)

**PODROČJE DELOVNIH RAZMERIJ**

Ugotavljajo, da se problematika najbolj izpostavljenih institutov delovnopravne zakonodaje – tako z vidika zaznanih kršitev kot prejetih prijav, pobud in zaprosil za strokovno pomoč – v primerjavi s preteklimi leti ni bistveno spremenila. V poročevalskem obdobju so se soočali z izrazitim pomanjkanjem delovne sile, še posebej v dejavnostih gostinstva, prometa, gradbeništva in proizvodnje. Delodajalci so manjkajoča delovna mesta pogosto zapolnjevali s pogodbenimi izvajalci ter zaposlovanjem tujcev, kar je v številnih primerih povezano z nezakonitim posredovanjem delovne sile in čezmejnim izvajanjem storitev. Zaradi tega poudarjajo pomembnost ciljno usmerjenih inšpekcijskih nadzorov, ki temeljijo na analizah in oceni javnega interesa, z namenom preprečevanja izkoriščevalskih praks.

V letu 2024 so na področju delovnih razmerij prejeli 5.169 prijav, kar je več kot v letu 2023, ko je bilo prejetih 4.614 prijav. Največ prijav še vedno vlagajo delavci, predvsem po elektronski pošti, pogosto tudi po prenehanju delovnega razmerja. Večina prijav se nanaša na individualne spore med delavci in delodajalci, predvsem v zvezi s terjatvami iz delovnega razmerja.

Pobudniki so tudi sindikati, druge delavske organizacije in državni organi. Opažajo, da so številne prijave splošne in anonimne, poleg tega pogosto prejemajo prijave, ki ne sodijo v pristojnost IRSD – te odstopijo ustreznim organom ali pobudnike nanje napotijo.

V določenem obsegu so inšpekcijske nadzore izvajali v okviru usmerjenih akcij in poostrenih nadzorov, v nekaterih primerih tudi v sodelovanju z drugimi nadzornimi organi. V prvem četrtletju leta 2024 so izvajali nadzore nad izvajanjem začasnih ukrepov zaradi posledic poplav in zemeljskih plazov. Nato so se osredotočili na nadzor spoštovanja Zakona o čezmejnem izvajanju storitev (Uradni list RS, št. [40/23](https://www.uradni-list.si/glasilo-uradni-list-rs/vsebina/2023-01-1126); v nadaljnjem besedilu: ZČmIS-1), ki ureja napotene delavce tujih delodajalcev pri naročnikih storitev v RS. V aprilu so sodelovali v evropski akciji Skupni akcijski dnevi (EU orodje EMPACT in Europol), namenjeni identifikaciji morebitnih žrtev trgovine z ljudmi in prisilnega dela. V sodelovanju s FURS so od julija izvajali nadzor nad izplačilom regresa, v poletnih mesecih nadzor v gostinstvu in turizmu, v zadnjem četrtletju pa v gradbeništvu.

V poročevalskem obdobju so opravili 6.816 inšpekcijskih pregledov s področja delovnih razmerij. Največji delež predstavljajo izredni nadzori, ki vključujejo obravnavo prijav in nadzore iz usmerjenih akcij. Nadzori s tega področja zahtevajo od inšpektorjev poglobljeno znanje in konkretne izkušnje.

V letu 2024 so ugotovili 7.733 kršitev delovnopravne zakonodaje. Največ kršitev je bilo v gradbeništvu (1.487), gostinstvu (884), predelovalnih dejavnostih (808), trgovini (543) ter prometu in skladiščenju (402). Visoko število kršitev je pogosto pokazatelj večje prisotnosti inšpektorjev v teh dejavnostih.

Največ kršitev se še vedno nanaša na plačilo za delo – ugotovljenih je bilo 3.288 kršitev, kar predstavlja 42,52 % vseh kršitev in presega lanskoletno število (2.926 kršitev). Kršitve vključujejo neizplačilo ali zamude pri izplačilu plač, dodatkov, minimalne plače ter regresa za letni dopust. Ker delavci v teh primerih hitro poiščejo pomoč pri IRSD, temu področju namenjajo posebno pozornost pri usmerjenih nadzorih.

Tudi v letu 2024 ostaja v ospredju izvajanje novele Zakona o evidencah na področju dela in socialne varnosti (Uradni list RS, št. 50/23; ZEPDSV-A), ki je bila deležna velike pozornosti javnosti, zlasti zaradi pogajanj socialnih partnerjev o novih spremembah zakonodaje. Na Inšpektoratu RS za delo poudarjajo ključni pomen natančnega vodenja evidenc o izrabi delovnega časa, saj so tesno povezane z drugimi delavskimi pravicami, kot so razporejanje delovnega časa, nadurno delo, pravica do odklopa, zagotavljanje odmorov in počitkov ter izplačilo ustreznih dodatkov.

Učinkovito evidentiranje delovnega časa ni le bistveno za varstvo pravic delavcev, temveč prispeva tudi k obnavljanju njihovih fizičnih moči, izboljšanju delovne učinkovitosti, dolgoročnemu ohranjanju delovne sposobnosti ter zagotavljanju varnosti in zdravja pri delu. Po drugi strani pa omogoča delodajalcem boljši pregled in nadzor nad opravljanjem dela.

V letu 2024 so na področju spoštovanja določb Zakon o evidencah na področju dela in socialne varnosti (Uradni list RS, št. [40/06](https://www.uradni-list.si/glasilo-uradni-list-rs/vsebina/2006-01-1768) in [50/23](https://www.uradni-list.si/glasilo-uradni-list-rs/vsebina/2023-01-1574); v nadaljnjem besedilu: ZEPDSV) ugotovili 1.145 kršitev, kar bistveno odstopa od preteklih let. To kaže, da novela zakona omogoča lažje in učinkovitejše odkrivanje in dokazovanje tovrstnih nepravilnosti, hkrati pa potrjuje, da je nadzor nad evidencami delovnega časa nujen za zagotavljanje zakonitega in pravičnega delovnega okolja.

V poročevalskem obdobju so zaznali tudi druge kršitve delovnopravne zakonodaje v zvezi z delovnim časom. Ugotovljenih je bilo 171 kršitev določb Zakona o delovnih razmerjih (Uradni list RS, št. [21/13](https://www.uradni-list.si/glasilo-uradni-list-rs/vsebina/2013-01-0784), [78/13](https://www.uradni-list.si/glasilo-uradni-list-rs/vsebina/2013-21-2826) – popr., [47/15](https://www.uradni-list.si/glasilo-uradni-list-rs/vsebina/2015-01-1930) – ZZSDT, [33/16](https://www.uradni-list.si/glasilo-uradni-list-rs/vsebina/2016-01-1428) – PZ-F, [52/16](https://www.uradni-list.si/glasilo-uradni-list-rs/vsebina/2016-01-2296), [15/17](https://www.uradni-list.si/glasilo-uradni-list-rs/vsebina/2017-01-0741) – odl. US, [22/19](https://www.uradni-list.si/glasilo-uradni-list-rs/vsebina/2019-01-0914) – ZPosS, [81/19](https://www.uradni-list.si/glasilo-uradni-list-rs/vsebina/2019-01-3722), [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [119/21](https://www.uradni-list.si/glasilo-uradni-list-rs/vsebina/2021-01-2550) – ZČmIS-A, [202/21](https://www.uradni-list.si/glasilo-uradni-list-rs/vsebina/2021-01-4069) – odl. US, [15/22](https://www.uradni-list.si/glasilo-uradni-list-rs/vsebina/2022-01-0215), [54/22](https://www.uradni-list.si/glasilo-uradni-list-rs/vsebina/2022-01-1186) – ZUPŠ-1, [114/23](https://www.uradni-list.si/glasilo-uradni-list-rs/vsebina/2023-01-3325) in [136/23](https://www.uradni-list.si/glasilo-uradni-list-rs/vsebina/2023-01-4287) – ZIUZDS; v nadaljnjem besedilu: ZDR-1), povezanih z delovnim časom, 19 kršitev Zakona o delovnem času in obveznih počitkih mobilnih delavcev ter o zapisovalni opremi v cestnih prevozih (Uradni list RS, št. [45/16](https://www.uradni-list.si/glasilo-uradni-list-rs/vsebina/2016-01-1974) – uradno prečiščeno besedilo, [62/16](https://www.uradni-list.si/glasilo-uradni-list-rs/vsebina/2016-21-2682) – popr., [92/20](https://www.uradni-list.si/glasilo-uradni-list-rs/vsebina/2020-01-1629) – ZPrCP-E in [153/22](https://www.uradni-list.si/glasilo-uradni-list-rs/vsebina/2022-01-3794); v nadaljnjem besedilu: ZDCOPMD) ter 26 kršitev Uredbe (ES) št. 561/2006. Na področju zagotavljanja odmorov in počitkov so zabeležili 209 kršitev, v zvezi z letnim dopustom pa 120 kršitev.

Glede na število kršitev izstopajo nepravilnosti pri zaposlovanju v širšem smislu, katerih je bilo kar 1.033. Poleg tega so zaznali tudi številne kršitve dolžnosti zavezancev v postopku inšpekcijskega nadzora. Ti so dolžni inšpektorju omogočiti nemoteno opravljanje nadzora ter mu na zahtevo in v določenem roku predložiti pisna pojasnila, dokumentacijo in izjave v zvezi s predmetom nadzora. V poročevalskem obdobju je bilo ugotovljenih 822 takšnih kršitev.

Na področju prenehanja pogodbe o zaposlitvi so ugotovili 249 kršitev. Nadzor so izvajali tudi pri prekarnih oblikah dela, pri čemer je bilo ugotovljenih 60 kršitev. Poleg tega so inšpektorji zaznali 170 kršitev Zakona o urejanju trga dela (Uradni list RS, št. [80/10](https://www.uradni-list.si/glasilo-uradni-list-rs/vsebina/2010-01-4304), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [21/13](https://www.uradni-list.si/glasilo-uradni-list-rs/vsebina/2013-01-0785), [63/13](https://www.uradni-list.si/glasilo-uradni-list-rs/vsebina/2013-01-2512), [100/13](https://www.uradni-list.si/glasilo-uradni-list-rs/vsebina/2013-01-3600), [32/14](https://www.uradni-list.si/glasilo-uradni-list-rs/vsebina/2014-01-1320) – ZPDZC-1, [47/15](https://www.uradni-list.si/glasilo-uradni-list-rs/vsebina/2015-01-1930) – ZZSDT, [55/17](https://www.uradni-list.si/glasilo-uradni-list-rs/vsebina/2017-01-2523), [75/19](https://www.uradni-list.si/glasilo-uradni-list-rs/vsebina/2019-01-3307), [11/20](https://www.uradni-list.si/glasilo-uradni-list-rs/vsebina/2020-01-0345) – odl. US, [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [54/21](https://www.uradni-list.si/glasilo-uradni-list-rs/vsebina/2021-01-1049), [172/21](https://www.uradni-list.si/glasilo-uradni-list-rs/vsebina/2021-01-3355) – ZODPol-G, [54/22](https://www.uradni-list.si/glasilo-uradni-list-rs/vsebina/2022-01-1187), [59/22](https://www.uradni-list.si/glasilo-uradni-list-rs/vsebina/2022-01-1350) – odl. US, [109/23](https://www.uradni-list.si/glasilo-uradni-list-rs/vsebina/2023-01-3143) in [62/24](https://www.uradni-list.si/glasilo-uradni-list-rs/vsebina/2024-01-2124) – ZUOPUE; v nadaljnjem besedilu: ZUTD).

Glede nadzorov na področju zagotavljanja dela delavcem drugemu uporabniku ugotavljajo, da delodajalci pogosto »posredujejo« delavce uporabnikom brez ustreznih dovoljenj ali vpisa v register oziroma evidenco. Namesto tega delavce zagotavljajo pod krinko pogodb o poslovnem sodelovanju, čeprav dejansko razmerje izpolnjuje vse zakonske znake instituta zagotavljanja dela delavcev uporabniku. Obravnava takšnih primerov je zahtevna in kompleksna, pogosto vključuje čezmejne elemente in zaposlovanje tujih delavcev. Postopek zahteva številna procesna dejanja in temeljito predhodno zbiranje informacij, saj je nadzor učinkovit le, če se začne neposredno na lokaciji, kjer delavci opravljajo delo. Le tako lahko zavarujejo čim več ključnih dokazov za uspešno nadaljevanje postopka.

Na področju čezmejnega izvajanja storitev in napotovanja delavcev IRSD preverja spoštovanje določb ZČmIS-1. Inšpektorji so ugotovili 65 kršitev tega zakona, pri čemer je bilo največ nepravilnosti povezanih s tem, da tuji delodajalec pred začetkom storitve ni opravil prijave, jo je opravil nepopolno, storitve ni izvajal v skladu s prijavo ali ni hranil oziroma predložil zahtevane dokumentacije. Prav tako so bile zaznane kršitve zaradi neizpolnjevanja obveznosti zagotavljanja prevoda dokumentov na zahtevo pristojnega nadzornega organa.

V poročevalskem obdobju je bilo zabeleženih 53 kršitev Zakona o zaposlovanju, samozaposlovanju in delu tujcev (Uradni list RS, št. [91/21](https://www.uradni-list.si/glasilo-uradni-list-rs/vsebina/2021-01-1958) – uradno prečiščeno besedilo in [42/23](https://www.uradni-list.si/glasilo-uradni-list-rs/vsebina/2023-01-1142); v nadaljnjem besedilu: ZZSDT). Najpogostejše nepravilnosti so bile povezane s tem, da so delodajalci tujim delavcem omogočali opravljanje dela, ki ni ustrezalo tistemu, za katerega je bilo izdano ali podaljšano enotno dovoljenje, modra karta EU, pisna odobritev ali dovoljenje za sezonsko delo.

Podrobnejše ugotovitve IRSD so predstavljene v Poročilu o delu Inšpektorata RS za delo za leto 2024.

Zaradi ugotovljenih nepravilnosti so v letu 2024 na področju delovnih razmerij z izdajo odločbe ukrepali v 335 primerih. Inšpektorji so v postopkih o prekršku izrekli skupno 3.819 sankcij, in sicer:

* 826 sankcij s plačilnimi nalogi,
* 2.343 sankcij z odločbami o prekršku,
* 650 opozoril na zapisnik,
* 2 predloga za uvedbo postopka o prekršku.

Poleg tega so v 15 primerih podali ovadbo oziroma prijavo kaznivega dejanja. V skladu z načelom sorazmernosti so v 102 primerih ukrepali z opozorili na podlagi ZIN.

IRSD je v poročevalskem obdobju v 17 primerih odločal o soglasju k odpovedi pogodbe o zaposlitvi delavkam oziroma delavcem, ki so varovani zaradi nosečnosti in starševstva.

V letu 2024 so poleg izvajanja inšpekcijskega nadzora na področju delovnih razmerij obravnavali 1.605 zaprosil za strokovno pomoč, ki so jih podali delavci, delodajalci in drugi vlagatelji.

Z namenom učinkovitejšega odkrivanja, preprečevanja in obravnave kršitev so pri svojem delu tesno sodelovali z MDDSZ, ZRSZ, socialnimi partnerji – tako s sindikati kot z delodajalci – ter z drugimi nadzornimi institucijami v Sloveniji. Aktivno so sodelovali v različnih medresorskih delovnih skupinah, ki so tudi v tem poročevalskem obdobju izvajale svoje naloge. Poleg tega so sodelovali z mednarodnimi organi in organizacijami ter nevladnimi organizacijami, kar je prispevalo k izboljšanju nadzora in izmenjavi dobrih praks na področju dela in zaposlovanja.

**PODROČJE SOCIALNEGA VARSTVA**

V letu 2024 je inšpekcija izvedla 150 nadzorov, kar predstavlja skoraj 20 % več kot v letu 2023.

V zaključenih inšpekcijskih zadevah je bilo izvajalcem izdanih 28 upravnih in prekrškovnih ukrepov, v enem primeru pa je bilo podano naznanilo kaznivega dejanja.

Poleg nadzorov je inšpekcija v 44 primerih nudila strokovno pomoč.

Večina prejetih prijav – v letu 2024 jih je bilo skupaj 226 – in posledično tudi izvedenih nadzorov se je nanašala na delovanje centrov za socialno delo.

Število prijav še vedno presega kadrovske zmogljivosti inšpekcije. Zato inšpekcija na podlagi analize vsebine in števila prijav usmerja nadzore predvsem k izvajalcem socialnovarstvenih storitev in delovnim področjem, ki so z vidika javnega interesa ključnega pomena. Prednostno obravnava naslednja področja (Centri za socialno delo in institucionalno varstvo):

* + nujni odvzem otroka,
  + obravnava nasilja v družini s sumom izvršitve kaznivega dejanja,
  + obravnava suma kaznivega dejanja zoper otroka, osebo pod skrbništvom ali drugo nemočno osebo,
  + odpust iz institucionalnega varstva brez zagotovljene nadomestne namestitve,
  + zaznano nasilje nad upravičencem do institucionalnega varstva.

Analiza stanja na področju socialne inšpekcije, ki temelji na primerjavi števila uporabnikov po posameznih področjih dejavnosti z obsegom prejetih prijav, številom pritožb v razmerju do ugodenih pritožb v upravnih postopkih, ki jih obravnava ministrstvo, ter razmerjem med izvedenimi nadzori in ugotovljenimi kršitvami, kaže, da je stanje na nadziranem področju na splošno dobro.

Kot področje z visoko stopnjo tveganja pa je ocenjeno institucionalno varstvo. Ključni izzivi vključujejo splošno pomanjkanje kadra ter posebne težave pri izvajanju storitev za uporabnike z upadom kognitivnih funkcij in tiste z duševnimi motnjami, zaradi katerih je potreben sprejem na varovani oddelek socialnovarstvenega zavoda. V času poročanja na sprejem na varovani oddelek čaka več kot 3000 posameznikov, za katere je sodišče že izdalo odločbo o sprejemu, medtem ko je na voljo le okoli 600 mest.

**PODROČJE VARNOSTI IN ZDRAVJA PRI DELU**

Ne glede na to, da se je število smrtnih nesreč pri delu v letu 2024 zmanjšalo, še vedno pogosto prihaja do kršitev na področju varnosti in zdravja pri delu. Med najpogostejšimi pomanjkljivostmi izstopajo neustrezno zavarovanje delovnih mest pred padcem z višine, pomanjkljiva zaščita izkopov ter neustrezna uporaba delovnih in lovilnih odrov ter lestev. Prav tako so prisotne nepravilnosti pri ravnanju z nevarnimi kemičnimi snovmi, zagotavljanju in uporabi osebne varovalne opreme ter brezhibnosti delovne opreme. Pogosto so slabo urejena delovna mesta, pomanjkljivo ocenjevanje tveganja, zlasti pri ročnem premeščanju bremen, in nezadostna usposabljanja za varno delo. Prav tako se ugotavljajo kršitve pri zagotavljanju zdravstvenih pregledov delavcev, pomanjkanju ustreznih pripomočkov za dvigovanje in premeščanje bremen ter nezadostnem posvetovanju z delavci glede vprašanj varnosti in zdravja pri delu. Dodatno skrb vzbujajo primeri dela pod vplivom alkohola in drog, kar predstavlja resno tveganje za varnost na delovnem mestu.

V letu 2024 so na področju varnosti in zdravja pri delu prejeli 1.300 prijav, kar je več kot v letu 2023, ko so jih prejeli 1.043. Največ prijav so tudi tokrat podali delavci, predvsem prek elektronske pošte, pogosto po prenehanju delovnega razmerja. Večina prijav se nanaša na kršitve v zvezi z usposabljanjem za varno delo, zagotavljanjem zdravstvenih pregledov, urejenostjo in ustreznostjo delovnega okolja ter brezhibnostjo delovne opreme. Pobudniki so tudi sindikati, druge delavske organizacije in državni organi. Podobno kot na področju delovnih razmerij tudi pri varnosti in zdravju pri delu opažajo, da so številne prijave splošne in anonimne. Poleg tega pogosto prejmejo prijave, ki ne sodijo v pristojnost IRSD – te odstopijo ustreznim organom ali pobudnike nanje napotijo.

V letu 2024 so v večjem obsegu izvajali inšpekcijske nadzore v okviru usmerjenih akcij in poostrenih nadzorov, v nekaterih primerih tudi v sodelovanju z drugimi nadzornimi organi. Skozi vse leto so izvajali usmerjene nadzore glede spoštovanja predpisov o varnosti in zdravju pri delu na začasnih in premičnih gradbiščih ter pri naključno izbranih zavezancih (reprezentativni vzorec). V prvem četrtletju so se osredotočili na nadzore v zvezi z nezgodami pri delu in delodajalci, ki so začeli poslovati v obdobju 2020–2022. V drugi polovici leta so veliko pozornost namenili novemu Pravilniku o zagotavljanju varnosti in zdravja delavcev pri ročnem premeščanju bremen (Uradni list RS, št. 84/23, 98/23 in 47/24), ki je začel veljati 1. avgusta 2024. Nadzore so osredotočili na delovna mesta, kjer delavci opravljajo ročno premeščanje bremen. Pregledi so potekali v različnih dejavnostih (gradbeništvo, proizvodnja, trgovina, skladiščenje, bolnišnice, domovi za starejše ipd.). Skupaj z gozdarsko inšpekcijo so izvajali nadzore v zvezi z zagotavljanjem varnosti in zdravja pri delu v gozdu. Poleg usmerjenih nadzorov in obravnave prejetih prijav so izvajali tudi inšpekcijske preglede v zvezi z nezgodami pri delu ter raziskave nezgod. V letu 2024 so obravnavali 5 smrtnih nezgod, 30 težjih nezgod, 10 lažjih nezgod in 2 kolektivni nezgodi pri delu.

V poročevalskem obdobju so opravili skupno 4.569 inšpekcijskih pregledov na področju varnosti in zdravja pri delu. Največji delež so predstavljali usmerjeni nadzori, sledili so izredni nadzori, ki vključujejo obravnavo prijav in nadzore v zvezi z nezgodami pri delu.

V letu 2024 so obravnavali vloge za delo otrok in izdali 358 dovoljenj. Število izdanih dovoljenj se je v primerjavi z letom 2023 (755 dovoljenj) zmanjšalo. Razlika je v tem, da so bile v letu 2024 posamezne odločbe izdane za več otrok, medtem ko so bile v preteklih letih praviloma izdane za vsakega otroka posebej.

V letu 2024 so ugotovili skupno 18.182 kršitev na področju varnosti in zdravja pri delu. Najpogostejše kršitve so bile povezane z izjavo o varnosti z oceno tveganja (12,59 %), delovnimi mesti na prostem (6,79 %), zdravstvenim varstvom (6,14 %), osebno varovalno opremo (5,30 %), usposabljanjem za varno delo in preizkusi usposobljenosti (4,48 %), delovno opremo (4,48 %), delovnimi mesti in delovnim okoljem (4,28 %), dokumentacijo s področja varnosti in zdravja pri delu (1,17 %), nevarnimi snovmi (0,63 %), električnim tokom (0,62 %).

Podrobnejše ugotovitve so predstavljene v Poročilu o delu Inšpektorata RS za delo za leto 2024.

Zaradi ugotovljenih nepravilnosti so v letu 2024 izdali 1.484 upravnih odločb, vključno s prepovednimi odločbami na podlagi 18. in 19. člena Zakona o inšpekciji dela (Uradni list RS, št. [19/14](https://www.uradni-list.si/glasilo-uradni-list-rs/vsebina/2014-01-0663) in [55/17](https://www.uradni-list.si/glasilo-uradni-list-rs/vsebina/2017-01-2522); v nadaljnjem besedilu: ZID-1). V skladu z načelom sorazmernosti so v 203 primerih ukrepali z opozorili na podlagi ZIN.

V postopkih o prekršku so inšpektorji izrekli skupno 1.710 sankcij, in sicer 700 sankcij s plačilnimi nalogi, 1.010 sankcij z odločbami o prekršku ter 403 opozorila po ZP-1. Poleg tega so v 5 primerih podali kazenske ovadbe oziroma prijave kaznivih dejanj. V letu 2024 so poleg izvajanja inšpekcijskega nadzora obravnavali tudi 245 zaprosil za strokovno pomoč, ki so jih podali delavci, delodajalci in drugi vlagatelji.

### [5.1.8 INŠPEKTORAT REPUBLIKE SLOVENIJE ZA INFRASTRUKTURO](#_Toc512417907)

Inšpektorat RS za infrastrukturo (v nadaljnjem besedilu: IRSI) izvaja nadzor nad vsebinsko širokim področjem (štiri različna upravna področja) in glede na številne zahteve iz področne zakonodaje mora svoje delo organizirati tako, da nadzore izvede po čim večjem številu segmentov.

Inšpekcija za ceste, železniški promet, žičniške naprave in smučišča izvaja inšpekcijskih nadzor na treh upravnih področjih.

Nadzor državnih cest izvaja 11 inšpektorjev za ceste, vendar je zaradi skorajšnjega odhoda inšpektorice v pokoj in v zadnjem četrtletju odhoda inšpektorja k drugemu delodajalcu, izvajalo nadzor 9 inšpektorjev. V letu 2024 so se na državnih cestah, ki so ob strugah rek, nadaljevala sanacijska dela po poplavah. Tako je inšpekcija za ceste nadaljevala z začetim delom v letu 2023 in tekom leta tekoče izvajala nadzor zapor in ostalih ukrepov povezanih s to naravno katastrofo. V spomladanskem in poletnem času so se ponovno pojavila vprašanja in dileme glede nadzorov stojnic za prodajo sezonskega sadja, kar se kaže kot ponavljajoča sezonska problematika, katero se rešuje vzajemno z drugimi pristojnimi inšpekcijskimi oz. nadzornimi organi znotraj Inšpekcijskega sveta. Inšpekcija za ceste pa je v tem letu usmerjeno izvajala tudi nadzore nad objekti za oglaševanje, katerih postavitev ali uporaba je v območju državne ceste prepovedana, saj bi le-ti morali biti najpozneje do konca 2023 odstranjeni.

Inšpekcijski nadzor železniškega prometa izvajajo 3 inšpektorji za železniški promet, vendar sta zaradi odhoda inšpektorja v pokoj izvajala nadzor le dva inšpektorja. Nadzor se izvaja na štirih področjih/podsistemih in sicer infrastruktura, energija, vodenje-upravljanje in signalizacija ob progi in na vozilu ter tirna vozila. V letu 2024 je bilo na slovenskih železnicah izvedenih veliko nadgradenj prog, zato je inšpekcija za železniški promet uvedla koordiniran nadzor nad varovanjem delovnih skupin pri vzdrževanju in nadgradnjah, obenem je uveden nadzor tudi posledica nedavne nesreče ob koncu leta 2023 pri Postojni. Ob začetku gradnje železniške postaje Ljubljana pa se je pojavila potreba po opravljanju poostrenega nadzora nepooblaščenega prehajanja železniških tirov. Zato je inšpekcija za železniški promet izvedla s policijo in nadzornim organom upravljavca obsežnejšo akcijo omenjenega nadzora, tudi na lokacijah, kjer so se že dalj časa pojavljali ti problemi. Akcija je bila uspešna tudi iz vidika organizacije nadzora, saj je bil na tak način usklajen tudi način izvedbe nadzora pristojnih služb in ustrezno posredovanje ugotovljenih kršitev pristojni inšpekciji. Ostali nadzori socialne zakonodaje na področju železniškega prometa, ki obsega tako psihofizično stanje kot nadzor nad počitki, nadzor nad vlaki in vlečnimi vozili, tudi na segmentu vpeljave novih vlakov ter nadzor nad signalizacijo ob progi in na vozilu pa so se tekoče izvajali. Kljub temu, da je železniška infrastruktura v Republiki Sloveniji sorazmerno stara in je vlaganje v obnovo, vzdrževanje in novogradnjo infrastrukture in naprave zaradi finančnih razlogov omejeno in dolgotrajno, se ugotavlja, da promet na železnicah izpolnjuje pogoje za zagotovitev varnega in urejenega železniškega prometa.

Inšpekcijski nadzor žičniških naprav za prevoz oseb in inšpekcijski nadzor smučišč izvajata 2 inšpektorja za žičniške naprave in smučišča. V letu 2024 sta inšpektorja nadaljevala z nadzori psihofizičnega stanja oseb, ki sodelujejo pri obratovanju žičniških naprav, predvsem v segmentu vpliva alkohola. Obenem pa sta v času zimskih počitnic opravila poostren nadzor smučišč, ter zaradi povečanega poletnega turizma v tem času opravila nadzor obratovanja žičniških naprav. Zaradi novogradenj in nesreče na Kaninu pa se je na inšpekciji za žičniške naprave uvedel tudi poostren nadzor podsistemov in varnostnih elementov žičniških naprav.

Z izgradnjo novih žičniških naprav, ki so bile v letu 2023 zgrajene in pripravljene za obratovanje v zimski sezoni 2023/24 se je pomembno pripomoglo k prijaznejši, dostopnejši in udobnejši uporabi slovenskih žičniških naprav. Sicer pa se tudi ugotavlja, da se na starejših žičniških napravah s pravočasno opravljenimi vzdrževalnimi deli in posebnimi strokovno tehničnih pogledi zagotavlja ustrezno varnost prevoza potnikov z žičniškimi napravami.

Inšpekcija za cestni promet z 22 inšpektorji izvaja nadzor po več področnih zakonih s širokim spektrom nadzora. Neposredno na terenu inšpekcija kontinuirano izvaja nadzor nad prevozi blaga v notranjem in mednarodnem cestnem prometu in prevozi potnikov v mednarodnem cestnem prometu. Tovrstne nadzore opravlja samostojno ali v sodelovanju z drugimi pristojnimi organi (Policija, FURS). Glavni poudarek nadzorov na terenu je na ugotavljanju spoštovanja predpisov, ki se nanašajo na čase voženj, odmore in počitke voznikov ter pravilno ravnanje voznikov z zapisovalno opremo in na tehnični brezhibnosti gospodarskih vozil. Pri ravnanju voznikov z zapisovalno opremo se ugotavljajo vedno nove in tehnično bolj dovršene metode manipulacij tahografov in sistemov AdBlue. Zaradi zahtevnega dokaznega standarda v teh postopkih so tovrstni nadzori lahko bolj zahtevni in dolgotrajni, zato zahtevajo visoko strokovnost in stalno izpopolnjevanje inšpektorjev. Ravno s tem namenom skuša IRSI nenehno zagotavljati strokovno sodelovanje s sorodnimi domačimi in tujimi nadzornimi organi ter sodelovanje v mednarodnih institucijah (ELA, CORTE in sorodni nadzorni organi držav članic EU), z namenom pridobivanja ustreznega znanja in izmenjave izkušenj ter izmenjave pomembnih informacij.

Inšpekcija za cestni promet sicer izvaja prioritetno nadzore na sedežu prevoznih podjetij s preverjanjem predpisanih pogojev za izdajo licence, pri čemer se prav tako ugotavljajo določene nepravilnosti, predvsem v delu izpolnjevanja pogojev za izdajo licence, strokovne usposobljenosti voznikov in upravljavcev prevoza ter sedeža prevoznikov. Na sedežu prevoznih podjetij se ob tem izvaja tudi nadzor spoštovanja zakonskih določil glede časov vožnje, odmorov in počitkov voznikov, pravilnega ravnanja s tahografi in ustreznega vodenja ter hrambe predpisanih evidenc.

Poleg tega inšpekcija za cestni promet izvaja nadzore v strokovnih organizacijah za tehnične preglede vozil, tehničnih službah za homologacijo vozil, registracijskih organizacijah, delavnicah za tahografe in pri subjektih, ki izvajajo preglede vozil z ADR certifikati ter nadzore nad subjekti, ki izvajajo odpoklice vozil in njihovih delov preko sistema Safety Gate in subjekti povezanimi s skladnostjo ter varnostjo vozil, njihovih delov in opreme. V šolah vožnje se izvajajo nadzori izvajanja predpisanih programov za usposabljanje kandidatov za voznike, voznike začetnike, strokovnega kadra in izvajanje drugih posebnih programov. V pooblaščenih centrih se izvajajo nadzori pridobivanja temeljnih kvalifikacij voznikov, rednega usposabljanja poklicnih voznikov v okviru podaljšanja temeljnih kvalifikacij voznikov in usposabljanja upravljavcev prevozov. V naštetih organizacijah se posebej izstopajoče problematike trenutno ne ugotavlja.

### 5.1.9 INŠPEKTORAT REPUBLIKE SLOVENIJE ZA INFORMACIJSKO DRUŽBO

Na področju dostopnosti spletišč in mobilnih aplikacij je mogoče zaznati napredek predvsem pri odzivu zavezancev, ki so tematiko poznali bolje, kot v preteklih letih. Kljub temu je še vedno mogoče opaziti krčenje vsebin na spletiščih in mobilnih aplikacijah zavezancev na račun usklajevanja vsebin s smernicami dostopnosti. Poleg tega je Inšpektorat RS za informacijsko družbo (v nadaljnjem besedilu: IRSID) ugotovil, da se mnogi zavezanci pritožujejo, da nimajo zadostnih finančnih sredstev, da bi svojo spletno stran ali mobilno aplikacijo uskladili s smernicami dostopnosti. Doseganje skladnosti s smernicami Zakona o dostopnosti spletišč in mobilnih aplikacij (Uradni list RS, št. [30/18](https://www.uradni-list.si/glasilo-uradni-list-rs/vsebina/2018-01-1351), [95/21](https://www.uradni-list.si/glasilo-uradni-list-rs/vsebina/2021-01-2056) – ZInfV-A, [189/21](https://www.uradni-list.si/glasilo-uradni-list-rs/vsebina/2021-01-3724) – ZDU-1M in [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O; v nadaljnjem besedilu: ZDSMA) je dolgotrajen proces, kjer velja, da je najbolje, če se dostopnost integrira že v proces vzpostavljanja spletišča oz. mobilne aplikacije. IRSID opaža težave tudi v nezadostnem poznavanju zahtev o dostopnosti pri posameznikih in podjetjih (izvajalcih), ki jih zavezanci najamejo za vzpostavitev oz. posodabljanje spletne strani oz. mobilne aplikacije.

.

IRSID ocenjuje, da je v letu 2024 uspešno opravil naloge po načrtu dela na področju informacijske družbe za leto 2024 in dosegel zastavljene cilje. IRSID je uspešno izvedel vse nadzore, ki so bili načrtovani. Zaradi kadrovske podhranjenosti v letu 2024 ostaja 67 odprtih zadev, ki se bodo prenesle v leto 2025, ravno tako je vse poenostavljene preglede zaključil že, ko je ugotovil 3 napake na domači strani spletišča zavezanca, kar odstopa od usmeritev Evropske komisije. IRSID je v letu 2024 zmanjšal število prenesenih odprtih zadev glede na lansko leto, saj je imel 31. 12. 2023 179 odprtih zadev.

### [5.1.10 INŠPEKTORAT REPUBLIKE SLOVENIJE ZA KMETIJSTVO, GOZDARSTVO, LOVSTVO IN RIBIŠTVO](#_Toc512417908)

Stanje na področju nadzora se postopoma izboljšuje, predvsem na področju zakonodaje, ki je že dobro uveljavljena. Do težav prihaja ob večkratnih spremembah predpisov, celo v istem letu, kjer je slabo obveščanje zakonodajalcev do končnih zavezancev.

Še vedno je v vrhu števila kršitev predpisov, ki jih obravnava gozdarska inšpekcija, posek dreves v nasprotju ali brez ustrezne upravne odločbe, prav tako se varstvena situacija z napadi podlubnikov še ni umirila. Temu sledijo posegi v gozd brez soglasja Zavoda za gozdove Slovenije (v nadaljnjem besedilu: ZGS), kamor sodijo tudi krčitve gozdov v kmetijske namene brez dovoljenja ZGS. Pogosti so tudi primeri degradacije gozda zaradi odlaganja ali odvzemanja materiala in primeri, ko je zaradi posegov v gozd prišlo do zmanjševanja oz. ogrožanja funkcij gozdov.

Na področju kmetijstva je največ težav z nelegalnimi objekti na kmetijskih zemljiščih, odstranitev katerih je v pristojnosti Inšpektorata RS za naravne vire in prostor ali občinske inšpekcije, pristojnost kmetijske inšpekcije pa je zahteva po vzpostavitvi namenske rabe po odstranitvi objekta. Veliko je tudi primerov nenamenske rabe kmetijskih zemljišč za namene parkirišč, skladišč, deponij, oglaševanja in podobnih neskladij. Večjo problematiko predstavlja nenamenska raba kmetijskih zemljiščih, zaradi neobdelanosti zemljišč. Zaradi povečanja staleža živali na kmetijskih gospodarstvih se srečujejo z viški organskih gnojil in posledično kršitvijo nitratne uredbe. Pri zelenem javnem naročanju ugotavljajo, da javni zavodi ne dosegajo predpisanih kvot 12 % ekoloških živil in 20 % ostalih živil iz shem kakovosti v obratih javne prehrane. Problem je organiziranost šol in vrtcev na eni strani ter povezovanje kmetov v organizacije proizvajalcev na drugi strani.

Pri nadzoru na področju vinarstva je poudarek na zagotavljanju varnosti vina v prometu ter varovanju potrošnikov pred zavajajočim označevanjem in oglaševanjem vina, ki bi potrošnika zavajali ali spravili v zmoto. V predlogu novega Zakona o vinu je bolj podrobno definirano kaj je zavajanje potrošnika. Menijo, da na področju sladkovodnega ribištva ni večjih odstopanj od načrtovanega upravljanja z ribolovnimi okoliši. Na področju lovstva je opaziti večja odstopanja od načrtovanega upravljanja z divjadjo, tako na podlagi nedoseganja načrtovanega odvzema divjadi kot preseganja načrtovanega odvzema. Lovska inšpekcija mora pri svojem delu upoštevati veliko število odločb MKGP (v letu 2024 jih je bilo izdanih 25) za izredne posege v populacije divjadi, predvsem jelenjadi in šakala. Menijo, da bi moralo biti upravljanje z divjadjo v celoti urejeno z lovsko upravljavskimi načrti in le izjemoma z odločbami MKGP za izredne posege. Na področju morskega ribištva se z ne-uveljavitvijo arbitražnega sporazuma nadaljuje povečano število kršitev nedovoljenega ribolova v Piranskem zalivu. Večina nadzora ribiške inšpekcije na morju temelji na nadzoru tovrstnih kršitev. Ker je na tovrstne prekrškovne postopke tudi največ pritožb in zahtev za sodno varstvo, je reševanje teh zadev zahtevno in dolgotrajno.

Prav tako se je na inšpekciji za morsko ribištvo povečal obseg dela z uvedbo enotnih evropskih inšpekcijskih zapisnikov, obveznosti mednarodnega poročanja in nadzora morskega ribištva v okviru skupnih nadzorov z organi sosednjih držav, ki so po evropski zakonodaji obvezni.

### I[NŠPEKTORAT REPUBLIKE SLOVENIJE ZA KULTURO IN MEDIJE](#_Toc512417909)

**A) NADZOR NA PODROČJU VARSTVA KULTURNE DEDIŠČINE**

Pravna podlaga: Zakon o varstvu kulturne dediščine (Uradni list RS, št. [16/08](https://www.uradni-list.si/glasilo-uradni-list-rs/vsebina/2008-01-0485), [123/08](https://www.uradni-list.si/glasilo-uradni-list-rs/vsebina/2008-01-5551), [8/11](https://www.uradni-list.si/glasilo-uradni-list-rs/vsebina/2011-01-0278) – ORZVKD39, [90/12](https://www.uradni-list.si/glasilo-uradni-list-rs/vsebina/2012-01-3529), [111/13](https://www.uradni-list.si/glasilo-uradni-list-rs/vsebina/2013-01-4131), [32/16](https://www.uradni-list.si/glasilo-uradni-list-rs/vsebina/2016-01-1367), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg in [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE; v nadaljnjem besedilu: ZVKD-1)

Inšpektorat RS za kulturo in medije (v nadaljnjem besedilu: IRSKM) opravlja nadzor nad zakonitostjo posegov v objekte in zemljišča - enote nepremične kulturne dediščine in kulturne spomenike, ki so vpisani v Register nepremične kulturne dediščine pri Ministrstvu za kulturo (v nadaljnjem besedilu: MK) ter nad zakonitostjo posegov v premične spomenike in drugo nacionalno bogastvo, nadzor nad hrambo ter nadzor nad zakonitostjo trgovanja z njim.

**NEPREMIČNA KULTURNA DEDIŠČINA**

Dejavnost inšpekcijskega nadzora na področju nepremične kulturne dediščine (v nadaljnjem besedilu: NKD) je v letu 2024 obsegala v večji meri obravnavo prijav v inšpekcijskem postopku in iz inšpekcijskih postopkov izhajajočih podlag za uvedbo postopka v prekršku po uradni dolžnosti.

Na področju varstva NKD je pripad novih prijav domnevnih kršitev v poročevalnem obdobju primerljiv s preteklimi leti. Pri oceni stanja na področju nadzora nad NKD je potrebno upoštevati velik pripad novih prijav na posamezno inšpektorico, ter vedno daljše postopke, ki so rezultat tudi vedno zahtevnejše in v korist zavezanca napisane zakonodaje, ter nenazadnje tudi zaradi večje pravne osveščenosti zavezancev, je potrebno upoštevati, da celotnega obsega dela ni mogoče opraviti v tekočem letu, ko prijava prispe.

Posamezne postopke inšpekcijskega nadzora je, zaradi zgoraj navedenih okoliščin, potrebno izvajati ob doslednem upoštevanju določenih prioritet dela, ki so bile opredeljene v dokumentu Strateške usmeritve in prioritete dela IRSKM za leto 2024.

Ocena stanja na področju nepremične kulturne dediščine:

V letu 2024 je bilo sodelovanje z Zavodom za varstvo kulturne dediščine Slovenije in Ministrstvom za kulturo, Direktoratom za kulturno dediščino, v primerih izvršljivih odločb in izvedbe del po pristojni organizaciji (116. člen ZVKD-1), v primerih izvedbe nadomestnega ukrepa (115. člen ZVKD-1) in v primeru analize problematike področja in sodelovanje pri pripravi sprememb zakonodaje na področju varstva kulturne dediščine (po potrebi oz. na pobudo ministrstva), enako korektno izvedeno kakor v preteklih letih.

V letu 2024 še naprej ugotavljajo, da se vsako leto veča število zanemarjenih in nevzdrževanih kulturnih spomenikov, tako lokalnega kot državnega pomena – ne le v lasti fizičnih oseb – posameznikov, pač pa tudi v lasti pravnih oseb in predvsem lastnine lokalnih skupnosti ali države.

Pri delu še vedno ugotavljajo tudi, da bi bilo nujno potrebno posodobiti vsebino registrirane NKD, saj so nekatere v informacijski sistem (IS) vpisane enote v dejanskem stanju že odstranjene ali uničene do te mere, da bi jih bilo potrebno iz IS izbrisati in čeprav je bil tim. ISeD posodobljen, je osnova zaščitenih enot iz starega Registra NKD ostala več ali manj le prenesena v nov informacijski sistem, ni pa bila vsebinsko v zadovoljivi meri posodobljena niti v tem zadnjem letu.

Inšpekcijski postopek:

V letu 2024 so na področju nepremične kulturne dediščine zavedli 211 inšpekcijskih zadev ter uvedli 14 prekrškovnih zadev.

V letu 2024 je bilo opravljenih 220 inšpekcijskih pregledov na terenu, bodisi, da je šlo za prve ugotovitvene preglede v novih zadevah, začetih na podlagi prijav domnevnih kršitev, bodisi za kontrolne preglede v zadevah, v katerih je bil izrečen inšpekcijski ukrep ustavitve del, odrejena izvedba nujnih vzdrževalnih del ali odrejena vzpostavitev prejšnjega stanja, oziroma sanacija stanja na objektu.

Realizacija dela je primerljivo skladna s planiranim, tudi izrečenih ukrepov je bilo primerljivo število kot v preteklih letih.

Na dan 31. 12. 2024 niso bili zaključeni vsi postopki, tako da se na področju nadzora nad izvajanjem določil ZVKD-1 nedokončane zadeve prenesejo v leto 2025.

**PREMIČNA KULTURNA DEDIŠČINA IN PODROČJE ARHEOLOGIJE**

Pravna podlaga: ZVKD-1, deloma oz. skupaj z drugimi inšpekcijskimi organi tudi Zakon o Kobilarni Lipica (Uradni list RS, št. [6/18](https://www.uradni-list.si/glasilo-uradni-list-rs/vsebina/2018-01-0223) in [53/24](https://www.uradni-list.si/glasilo-uradni-list-rs/vsebina/2024-01-1817) – ZKL-2)[[15]](#footnote-15)

Na področju varstva premične dediščine in arheologije se je pripad novih prijav glede na predhodna obdobja domnevnih kršitev v poročevalnem obdobju zmanjšal.

Posamezne postopke inšpekcijskega nadzora je bilo, zaradi vseh zgoraj navedenih okoliščin (nove zaposlitve), potrebno izvajati ob doslednem upoštevanju določenih prioritet dela, ki so bile opredeljene v dokumentu Strateške usmeritve in prioritete dela IRSKM za leto 2024.

Ocena stanja na področju premične kulturne dediščine in arheologije:

Dejavnost inšpekcijskega nadzora na področju premične kulturne dediščine in arheologije je v letu 2024 obsegala v večji meri obravnavo prijav v inšpekcijskem postopku in iz inšpekcijskih postopkov izhajajočih podlag za uvedbo postopka v prekršku po uradni dolžnosti. V primerih, kjer so bili postopki uvedeni in je zavezanec znan, se zadeve uredijo ali z izrekom inšpekcijskega ukrepa ali pa z opozorilom po ZIN.

Na področju premične dediščine ter arheologije IRSKM sodeluje z muzeji, Zavodom za varstvo kulturne dediščine Slovenije, Policijo ter Ministrstvom za kulturo.

Inšpekcijski postopki:

V letu 2024 je IRSKM uvedel 12 postopkov v zvezi s premično dediščino in arheologijo. Postopki so v večji meri že končani.

Na dan 31. 12. 2024 so bili na področju premične kulturne dediščine zaključeni skoraj vsi postopki, nedokončane zadeve se prenesejo v leto 2025.

Zastavljen načrt dela IRSKM za leto 2024 na področju premične kulturne dediščine in arheologije je bil realiziran.

Kar nekaj prijav v letu 2024 pa se nanaša na prodajo premične kulturne dediščine, pri katerih inšpektor nima podlage za ukrepanje. V nadaljevanju teksta je naveden primer postopanja inšpektorja.

Opr. št. 06103 -25/2024:

Prodaja dela nepremičnine, Bežkove vile, Koroška cesta 27, 4000 Kranj, spomenik lokalnega pomena (EID: 1-00274)

Prijavitelju je bilo odgovorjeno, da inšpektor za kulturo in medije nima s trgovanjem nepremične dediščine glede na ZVKD-1 nobene pristojnosti, je pa inšpektor opozoril pobudnika na 62. člen ZVKD-1 glede predkupne pravice. Inšpektor za kulturo in medije ni uvedel inšpekcijskega postopka.

V postopkih arheologije se posegi v območju arheoloških najdišč večinoma vršijo zaradi posegov v raščeno zemljišče pri gradnji objektov ali pa se mineralne surovine odlagajo.

Pomembnejši inšpekcijski postopki na področju nadzora nepremične kulturne dediščine:

Opr. št. 0612-72/2023:

Ljubljana- Cerkev Sv. Florijana (EID 1-01973) (KS državnega pomena) – zaradi izvajanja gradbeno - obrtniških del brez izdanega KVS je najemniku izdana odločba o ustavitvi vseh del ter napotitev pridobitve KVS.

Opr. št. 0612-67/2024:

Škofja Loka – objekt Studenec 27 (KS v območju spomenika lokalnega pomena): zaradi namestitve fotovoltaičnih panelov na streho in fasado objekta je uveden inšpekcijski postopek, ker za posege ni bilo izdano pozitivno kulturnovarstveno soglasje. Investitorka je po izdani odločbi panele odstranila.

Opr. št. 0612-82/2023:

Radeče – Svibno kulturna krajina (EID 1-21759): obravnavala se je namestitev fotovoltaičnih panelov na stavbah za rastlinsko pridelavo. Za gradnjo 62 nezahtevnih kmetijskih stavb za rastlinsko pridelavo so si investitorji pridobili gradbeno dovoljenje h kateremu je bilo izdano kulturnovarstveno mnenje. Fotovoltaični paneli so nameščeni kot streha rastlinjakov, kar naj bi bilo sporno, saj barva steklenih površin ni bila določena ne v mnenju, kot tudi ne v gradbenem dovoljenju. Investitorji so na UE podali vlogo za pridobitev spremembe gradbenega dovoljenja, oz. tolmačenje obrazložitve izdanega gradbenega dovoljenja v segmentu kdaj in kako se lahko steklene površine namešča na kovinsko konstrukcijo in da se kot steklene površine štejejo tudi fotovoltaični paneli. UE je vlogo zavrgla in kot razlog navedla, da se kot steklene površine štejejo tudi fotovoltaični paneli. Vsled tega se je ugotovilo, da so investitorji izpolnili vse zakonske obveznosti ter na podlagi dejstev, da ZVKDS ni podal nobene specifične zahteve glede lastnosti steklenih površin, je bil inšpekcijski postopek ustavljen.

Pomembnejši inšpekcijski postopki na področju nadzora nepremične kulturne dediščine:

Opr. št. 0612-93/2023:

Radovljica, stanovanjska hiša Cesta Svobode 23 (EID: 1-05460) – KS lokalnega pomena:

V letu 2015 si je investitor za rekonstrukcijo, dozidavo in delno spremembo namembnosti stanovanjske stavbe pridobil pravnomočno gradbeno dovoljenje in pričel z gradnjo. Zavod za kulturno dediščino Slovenije, OE Kranj (v nadaljnjem besedilu: Zavod), je dne 11. 5. 2023 za rekonstrukcijo, dozidavo in spremembo namembnosti dela objekta ter legalizacijo stanovanjske hiše – kot manjša rekonstrukcija na naslovu Cesta svobode 23, 4240 Radovljica, izdal kulturnovarstveno mnenje in ugotovil, da je Projekt za izvedbo skladen z varstvenim režimom, določenim s predpisi in pristojnostmi ZVKDS. V nadaljnjem postopku je bilo ugotovljeno, da je pri gradbenih posegih prišlo do porušitve dela objekta. Ker je bil objekt z Odlokom o razglasitvi starega dela mestnega jedra Radovljica razglašen za kulturni in zgodovinski spomenik (Uradni vestnik Gorenjske, št. 11/87-160), bo Zavod na Občini Radovljica sprožil postopek derazglasitve objekta. Zavod je v svojem dopisu št. 35101-0422/2023-10 z dne 14. 12. 2023, posredovanem Občini Radovljica med drugim še navedel, da bo Zavod izvedel še postopek spremembe vpisa v registru kulturne dediščine. Na objektu se bo kot kulturna dediščina varovala le spominska plošča, posvečene Boštjanu Olipu. Zadeva je zaključena.

Opr. št. 0612-69/2024:

Rekonstrukcija objekta na zemljišču parc. št. 12 in 13/8; obe k.o. 2151 Begunje v registrirano nepremično dediščino Begunje na Gorenjskem – vas (EID 1-29580):   
Na inšpekcijskem pregledu na kraju samem je bilo ugotovljeno, da je investitor, direktor gradbenega podjetja, izvajal rekonstrukcijo objekta brez gradbenega dovoljenja in brez pogojev ter soglasja Zavoda za varstvo kulturne dediščine, za kar je bila investitorju izdana inšpekcijska odločba na podlagi 115. člena Zakona o varstvu kulturne dediščine. O zadevi je IRSKM obvestil tudi gradbenega inšpektorja. Postopek še ni končan.

Opr. št. 0612-89/2023:

Namestitev sončnih panelov črne barve na strešno kritino rdeče barve objekta župnišča v Špitaliču, v območju spomenika lokalnega pomena: Stare Slemene – območje Žičke kartuzije (EID 1-07929):

Investitor je v območju spomenika lokalnega pomena: Stare Slemene – območje Žičke kartuzije (EID 1-07929) in v vplivnem območju spomenika državnega pomena: Špitalič pri Slovenskih Konjicah – Zgornji samostan Žičke kartuzije (EID 1-00692), ki se varuje z varstvenim režimom Odloka o razglasitvi Žičke kartuzije za kulturni spomenik državnega pomena (Uradni list RS, št. 46/15), namestil sončne panele črne barve na strešno kritino rdeče barve objekta župnišča v Špitaliču brez pridobitvepogojev ZVKDS, za kar je bila investitorju izdana inšpekcijska odločba na podlagi 115. člena ZVKD-1. Postopek še ni končan.

Opr. št. 0612-102/2015:

Maribor – Dvorec Betnava (EŠD 13) (KS državnega pomena)

Odločba št. 0612-102/2015-38 z dne 3. 11. 2020 izdana ponovno (v ponovljenem postopku); sklep o dovolitvi izvršbe št. 0612-102/2015-122, z dne 5. 1. 2024. Odločba po 116. čl. ZVKD-1, za izvedbo nujnih vzdrževanih del, še vedno ni realizirana na sicer vsako leto bolj zanemarjenem dvorcu. Drugostopenjski organ je odločbo prve stopnje sicer potrdil, a je zoper to odločitev zavezanec podal tožbo na sodišče in celotna zadeva je bila odstopljena v reševanje na Upravno sodišče RS. Zadeva na sodišču še ni končana.

Opr. št. 0612-74/2024 – vstop v KS:

Maribor – Dvorec Betnava (EŠD 13) (KS državnega pomena)

Zaradi vedno slabšega zunanjega stanja objekta, je bila sprejeta odločitev, da se dvorec pregleda tudi znotraj, kar ni bilo mogoče vse do decembra 2024, zaradi nesodelovanja uporabnika dvorca, ki je kot imetnik stavbne pravice zavezanec v inšpekcijskem postopku (na podlagi odločbe drugostopnega organa). Ob asistenci policije je bil vstop v dvorec izveden dne 3. 12. 2024, skupaj z ZVKDS OE Maribor, ki bo tekom prvih mesecev 2025 izdelal elaborat stanja in strokovne predloge gradbenega statika in odgovorne konservatorke, za morebitno nadaljnje ukrepanje pristojne inšpektorice.

Opr. št. 0612-32/2018:

Spodnja Polskava – Grad Frajštajn (KS lokalnega pomena): v letu 2021 je prejšnja lastnica grad prodala novemu lastniku, ki je v letu 2021 pričel z obnovo strehe, kakor je bilo to že določeno prejšnji lastnici v vzdrževalni odločbi po 116.čl. ZVKD-1; V letu 2022 je bila s strani MK – DKD podana informacija na IRSKM, da je novi lastnik pridobil odločbo EU o dodelitvi sredstev, a del ni izvedel v takem obsegu kot bi jih moral, zato bo verjetno sredstva moral vračati. Zato je bilo zavezancu (kot pravnemu nasledniku izdane odločbe) tudi iz inšpekcijske pristojnosti izdano opozorilo o naknadnem roku, ter v letu 2023 tudi sklep o dovolitvi izvršbe. Naloženih del zavezanec tudi do konca leta 2024 ni izvršil do konca, tako da je cca pol strehe gradu še vedno nesanirane in v objekt nemoteno teče meteorna voda. Sklep o dovolitvi izvršbe je izvršljiv. Nanj se zavezanec ni pritožil, a je v postopku še pritožba na odločbo, ki jo je podala prejšnja lastnica in še ni bila rešena na drugostopnem organu. V letu 2024 je zaradi neuporabe nepovratnih sredstev, ki jih je lastnik gradu pridobil na MK za izvedbo naloženih del na objektu, uvedena finančna izvršba za vrnitev dodeljenih sredstev.

Opr. št. 0612-70/2018:

Ljubljana – Samostan Križanke (EŠD 389) - KS državnega pomena - zaradi gradbenih razpok in nevzdrževanja je bil že leta 2019 uveden postopek ugotavljanja nevzdrževanja KS po 116. čl. ZVKD-1 in skupaj s pristojno službo ZVKDS je bilo ugotovljeno, da je na objektu potrebno izvesti meritve in sondaže, da se ugotovi dejansko delovanje objekta v gradbenem smislu – plombe so nameščene in ves čas, tudi v letu 2024, poteka redni monitoring s strani pristojnih strokovnih institucij; izvajajo se redni nadzori stanja, po uradni dolžnosti, tudi s strani gradbene inšpekcije.

Opr. št. 0612-217/2019:

Ljubljana – Stadion za Bežigradom (EŠD 393) (KS državnega pomena): v letu 2020 je bila izdana vzdrževalna odločba – 116.čl. ZVKD-1, zavezanec se na odločbo ni pritožil in dne 5. 4. 2022 je bil izdan sklep o dovolitvi izvršbe, na katerega se je zavezanec pritožil in zadeva je bila odstopljena na drugostopenjski organ na MK, kjer postopek še ni zaključen. Še vedno ni v celoti rešeno vprašanje izdaje GD za celovito prenovo stadiona, ki medtem zaradi neuporabe nezadržno počasi propada. Namera države, da stadion odkupi in ga sama sanira, tudi v letu 2024 ni bila realizirana, je pa sodišče, ki je odločalo o GD, v letu 2024 zadevo ponovno vrnilo nazaj v postopek na prvi stopnji.

Opr. št. 0612- 138/2020:

Bizeljsko – Paviljon Lusthaus (EŠD 10274) – kulturni spomenik lokalnega pomena

Zaradi nevzdrževanja je bila v letu 2023 izdana odločba po 116. členu ZVKD-1 za izvedbo nujnih vzdrževalnih del. Ker zavezanec del v roku ni izvedel, je bil v letu 2024 izdan sklep o dovolitvi izvršbe, ki je postal pravnomočen in izvršljiv, a do konca leta 2024 ZVKDS izvršbe ni izvedel in objekt propada naprej, kljub pravnomočni pravni podlagi za izvršitev naloženega po tretji osebi.

Opr. št. 0612-171/2021:

Štatenberg – Dvorec (EŠD 761) (KS lokalnega pomena) - nadaljevanje postopka iz preteklih let, saj zavezanec vsako leto jeseni šotor, ki prekriva pogled na grad, odstrani in ga spomladi ponovno postavi nazaj na isto mesto. Odločba IRSKM je bila na drugostopenjskem organu potrjena in v letu 2023 je bil izdan sklep o dovolitvi izvršbe. Trenutno je v zimskem času šotor odstranjen, a pričakovati je, da ga bo zavezanec spomladi postavil nazaj in ponovno zakril večji del gradu Štatenberg. Tudi v tem primeru kljub pravnomočni pravni podlagi za izvršitev naloženega po tretji osebi, le-to še ni izvedeno. Redno se izvajajo ogledi in zaradi neizvršitve odločbe, je ob vsakem ogledu zavezancu izdan plačilni nalogi, ki ga le-ta tudi redno plača, a objekta sam vseeno ne odstrani.

Opr. št. 0612-37/2021:

Litija - Grad Ponoviče (KS lokalnega pomena): Prejšnji lastnik je grad prodal novemu lastniku konec leta 2023. Le-temu je bil leta 2024 izdan sklep o podaljšanju roka, saj je novi lastnik skozi celo leto 2024 objekt sam čistil in popravljal, ter je le-leta do sedaj praktično že očistil več desetletij nabrane navlake in smeti, ter deloma že popravil tudi streho, ki je bila poškodovana na več mestih. Zavezanca redno spremljajo pri izvajanju njegovih del.

Opr. št. 0612-123/2021:

Preddvor - Grad Hrib (KS lokalnega pomena): zaradi udrtja stropa v enem od notranjih prostorov gradu, je zavezanec/lastnik gradu na zahtevo IRSKM stanje stabiliziral pod nadzorom ZVKDS OE Kranj, ki je tudi izdelal Konservatorski načrt za prenovo objekta. Problem večletnega zatekanja vode pod gradom in sicer iz poleg ležečega umetnega jezera Černava še vedno ni rešen, za kar je zadolžena Občina Preddvor, ki pa z zavezancem sodeluje nekorektno. Postopek še ni zaključen, iščejo se rešitve.

Opr. št. 0612-58/2022:

Šentrupert – Grad Škrljevo (KS lokalnega pomena): V letu 2023 je bila izdana odločba IRSKM za izvedbo nujnih vzdrževalnih del, ki pa so obsegala tudi posege v gradbeno konstrukcijo objekta. Na odločbo se je zavezanec pritožil in drugostopni organ je leta 2024 odločbo prve stopnje potrdil. Zavezanec je na to odločitev podal tožbo na USRS in celotna zadeva je bila odstopljena na sodišče.

Opr. št. 0612-13/2023:

Ogljenšak – Kopšetov mlin (EŠD 7022) – kulturni spomenik lokalnega pomena

Zaradi slabega stanja objekta, je bila prejšnjemu lastniku izdana vzdrževalna odločba po 116. členu ZVKD-1, ki je pravnomočna in izvršljiva. Zavezanec je tekom leta 2024 objekt prodal novemu lastniku, ki mu je bila poslana v vednost odločba IRSKM, z opozorilom z naknadnim rokom.

Opr. št. 0612-3/2024:

Fala – Grad Fala (EŠD 6350) – kulturni spomenik lokalnega pomena

V letu 2024 je bila zaradi slabega stanja (predvsem) strehe objekta izdana odločba IRSKM za izvedbo nujnih vzdrževalnih del. Rok še ni potekel, ob kontrolnem ogledu pa je bilo ugotovljeno, da z deli zavezanec še ni pričel. Postopek še ni zaključen.

Opr. št. 0612-13/2024:

Maribor – Dvorec Šentiljska 105 (EŠD 6270) – kulturni spomenik lokalnega pomena

V letu 2024 je bila zaradi zaščite objekta izdana odločba IRSKM za izvedbo nujnih zaščitnih vzdrževalnih del po 116. členu ZVKD-1. Odločba je postala pravnomočna in izvršljiva. Zavezanec dela izvaja postopoma in so v teku. Potrebna bo kontrola v spomladanskem času 2025.

Opr. št. 0612-60/2024:

Podsreda – Grad (EŠD 549) – kulturni spomenik lokalnega pomena

V letu 2024 so potekala gradbena dela na objektu, ki še niso končana. Za dela imajo izdana potrebna dovoljenja, vendar so v nekaj delih, ta dovoljenja presegli in potekajo uskladitve z ZVKDS, za sanacijo stanja. Postopek še teče in še ni zaključen.

Opr. št. 0612-64/2024 (stolp):

Opr. št. 0612-65/2024 (gospodarsko poslopje):

Raka – Grad Raka (EŠD 2212) – kulturni spomenik lokalnega pomena

V letu 2024 je bila podana prijava za nelegalno gradnjo novega stolpa pred gradom Raka, v njegovem zaščitenem območju. Ob ogledu je bilo ugotovljeno, da drug zavezanec hkrati izvaja gradbena dela prenove tudi na sosednjem gospodarskem kompleksu, vsa dela pa se izvajajo brez KVS oz. KVM pristojnega ZVKDS. Vsled tega je bila v obeh zadevah izdana odločba po 115. členu ZVKD-1, za pridobitev KVP za sanacijo stanja. Postopek v obeh primerih še ni zaključen.

**B) NADZOR NA PODROČJU JAVNE RABE SLOVENŠČINE**

Pravna podlaga: Zakon o javni rabi slovenščine (Uradni list RS, št. [86/04](https://www.uradni-list.si/glasilo-uradni-list-rs/vsebina/2004-01-3841), [8/10](https://www.uradni-list.si/glasilo-uradni-list-rs/vsebina/2010-01-0253) in [32/24](https://www.uradni-list.si/glasilo-uradni-list-rs/vsebina/2024-01-0915); v nadaljnjem besedilu: ZJRS)

Na področju ZJRS so bile načrtovane preventivne dejavnosti s seznanjanjem zainteresirane javnosti o pravicah in obveznostih na področju javne rabe slovenščine v celoti izvedene.

Načrtovano prioritetno vodenje inšpekcijskih postopkov v okviru nadzora izvrševanja določb javne rabe slovenščine je bilo izvedeno.

Iz preteklih poročevalnih obdobij je bilo prenesenih 15 zadev ter 3 zadeve v obravnavi in 1 izvršilna zadeva, na novo zavedenih pa je bilo 61 zadev, skupno 80. Od tega je bilo 20 zadev obravnavanih in rešenih v postopku inšpekcijskega nadzora, 3 v izvršilnem postopku in 20 z odstopom pristojnemu organu. V naslednje poročevalno obdobje se prenese 6 zadev v postopku obravnave ter 31 zadev v reševanju.

Ocena stanja na področju nadzora ZJRS:

V poročevalnem obdobju ni bilo zaznanih posebnosti pri izvajanju inšpekcijskega nadzora nad ZJRS, ki je potekal v skladu z vnaprej določenimi prioritetami nadzora. Nekoliko več je bilo izvedenih odstopov sumov kršitev ZJRS v pristojno reševanje drugemu organu inšpekcijskega nadzora. Pri izvedbi prioritetnega nadzora izvrševanja določb javne rabe slovenščine napovedovanja in poimenovanja javnih prireditev je bilo odprtih 5 zadev, pri katerih je bilo v dveh primerih zaznamovano, da se postopek ne uvede, v 1 primeru se je postopek nadzora ustavil s sklepom, dve zadevi sta še v obravnavanju. V zadevah poslovanja s pravnimi osebami v slovenščini je bilo obravnavanih 5 zadev, v vseh so bili izvedeni postopka nadzora in razen v 1 primeru, tudi zaključeni. V 3 zadevah nadzora je bil izdan sklep o ustavitvi postopka, v 1 zadevi pa odločba o odpravi nepravilnosti.

Na področju nadzora rabe slovenščine v zdravstveni dejavnosti in pri pacientovih pravicah je bilo v poročevalnem obdobju prejetih 5 pobud za nadzor s sumom kršitve 11. člena Zakona o zdravniški službi (Uradni list RS, št. [72/06](https://www.uradni-list.si/glasilo-uradni-list-rs/vsebina/2006-01-3076) – uradno prečiščeno besedilo, [15/08](https://www.uradni-list.si/glasilo-uradni-list-rs/vsebina/2008-01-0455) – ZPacP, [58/08](https://www.uradni-list.si/glasilo-uradni-list-rs/vsebina/2008-01-2482), [107/10](https://www.uradni-list.si/glasilo-uradni-list-rs/vsebina/2010-01-5581) – ZPPKZ, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [88/16](https://www.uradni-list.si/glasilo-uradni-list-rs/vsebina/2016-01-3927) – ZdZPZD, [40/17](https://www.uradni-list.si/glasilo-uradni-list-rs/vsebina/2017-01-2005), [64/17](https://www.uradni-list.si/glasilo-uradni-list-rs/vsebina/2017-01-3026) – ZZDej-K, [49/18](https://www.uradni-list.si/glasilo-uradni-list-rs/vsebina/2018-01-2523), [66/19](https://www.uradni-list.si/glasilo-uradni-list-rs/vsebina/2019-01-2922), [199/21](https://www.uradni-list.si/glasilo-uradni-list-rs/vsebina/2021-01-3973), [136/23](https://www.uradni-list.si/glasilo-uradni-list-rs/vsebina/2023-01-4287) – ZIUZDS in [35/24](https://www.uradni-list.si/glasilo-uradni-list-rs/vsebina/2024-01-1066); v nadaljnjem besedilu: ZZdrS) ali 19. člena Zakona o pacientovih pravicah (Uradni list RS, št. [15/08](https://www.uradni-list.si/glasilo-uradni-list-rs/vsebina/2008-01-0455), [55/17](https://www.uradni-list.si/glasilo-uradni-list-rs/vsebina/2017-01-2526), [177/20](https://www.uradni-list.si/glasilo-uradni-list-rs/vsebina/2020-01-3111) in [100/22](https://www.uradni-list.si/glasilo-uradni-list-rs/vsebina/2022-01-2511) – ZNUZSZS; v nadaljnjem besedilu: ZPacP), ki se prenesejo v prioritetno obravnavo v naslednje poročevalno obdobje.

Postopki inšpekcijskega nadzora:

Skladno z izhodiščem primarnosti inšpekcijskega nadzora se je pri vseh zadevah v obravnavi najprej preverjalo pogoje za uvedbo inšpekcijskega postopka in ukrepanja v okviru inšpekcijskega nadzora. Izveden je bil nadzor v okvir načrtovanih prioritet na področju poimenovanja in napovedovanja javnih prireditev (24. in 25. člen ZJRS) in na področju poslovanja s pravnimi osebami v slovenščini (14. člen ZJRS).

Znotraj 20 obravnavanih zadev je bila z izrekom ukrepa v odločbi rešena 1 zadeva, 3 zadeve so bile rešene z ustavitvijo postopka s sklepom ali na zapisnik, 16 zadev pa z zaznambo v spisu, da se postopek ne uvede.

Na podlagi izvedenih postopkov inšpekcijskega nadzora iz prejšnjega poročevalnega obdobja sta bila uvedena 2 postopka upravne izvršbe s prisilitvijo (denarna kazen), v teku je bil 1 postopek. Vsi zavezanci so v postopku izvršbe izpolnili obveznost po odločbi, zato je bil postopek izvršbe ustavljen s sklepom in izvršilna dejanja odpravljena.

Postopki o prekršku:

Zaradi kršitve določb ZJRS so bili vodeni 4 postopki o prekršku, v katerem je bilo namesto izreka sankcije izrečeno 1 opozorilo pravni osebi in odgovorni osebi pravne osebe, v 3 primerih pa zaznamba, da se postopek ne uvede iz razlogov po četrtem odstavku 51. člena ZP-1.

**C) NADZOR NA PODROČJU OBVEZNEGA IZVODA PUBLIKACIJ**

Pravna podlaga: Zakon o obveznem izvodu publikacij (Uradni list RS, št. [69/06](https://www.uradni-list.si/glasilo-uradni-list-rs/vsebina/2006-01-2977) in [86/09](https://www.uradni-list.si/glasilo-uradni-list-rs/vsebina/2009-01-3807); v nadaljnjem besedilu: ZOIPub)

Na področju obveznega izvoda publikacij so bili v okviru danih prioritet dela opravljeni vsi načrtovani nadzori pri zavezancih na podlagi prejetih pobud zaradi suma kršitve 5. člena ZOIPub - oddaja obveznih izvodov, ki so bile prenesene ali prejete v poročevalnem obdobju. Prenesene so bile 3 zadeve, od tega 2 zadevi v reševanju in 1 zadeve v obravnavi, vse s sumom kršitve 5. člena ZOIPub. V poročevalnem obdobju je bila prejeta 1 pobuda za obravnavo s sumom kršitve 5. in 8. člena ZOIPub.

Ocena stanja na področju obveznega izvoda publikacij:

Glede na izvedene postopke in postopke v teku je moč oceniti, da je stanje na področju izvrševanja določb ZOIPub večidel urejeno, kar je bilo zaznanih kršitev je bila večina s področja oddaje obveznih izvodov. Pri tem je potrebno poudariti, da stanje oddaje obveznih izvodov publikacij prednostno spremlja nacionalna depozitarna organizacija, Narodna in univerzitetna knjižnica v Ljubljani, ki skladno s predpisi posreduje IRSKM pobude za izvedbo nadzora v primerih, ko se zavezanci na njihova opozorila ne odzovejo.

Postopki inšpekcijskega nadzora:

V 1 zadevi je bila zaradi obsežnosti izdana delna odločba z ukrepi za odpravo nepravilnosti tako, da je zavezanec dolžan oddati manjkajoče število obveznih izvodov publikacij. Ker se je zavezanec na odločbo pritožil in hkrati zaprosil za odlog izvršbe, ki je bil tudi odobren do odločitve pritožbenega organa, delna odločba še ni bila izvršena. Postopek za izdajo dopolnilne odločitve je v teku, s predvidenim zaključkom v prvem četrtletju naslednjega poročevalnega obdobja.

V 1 zadevi je bilo ugotovljeno, da ni podlage za uvedbo postopka nadzora, kar je bilo zaznamovano v spisu, v 2 zadevah pa postopek nadzora še ni zaključen.

Postopki o prekršku:

Zaradi kršitve določb ZOIPub ni bil uveden postopek o prekršku.

**D) NADZOR NA PODROČJU KNJIŽNIC IN KNJIŽNIČNE DEJAVNOSTI**

Pravna podlaga: Zakon o knjižničarstvu (Uradni list RS, št.  [87/01](https://www.uradni-list.si/glasilo-uradni-list-rs/vsebina/2001-01-4446), [96/02](https://www.uradni-list.si/glasilo-uradni-list-rs/vsebina/2002-01-4807) – ZUJIK in [92/15](https://www.uradni-list.si/glasilo-uradni-list-rs/vsebina/2015-01-3612); v nadaljnjem besedilu: ZKnj-1)

V letu 2024 so se dejavnosti na področju nadzora knjižnic in knjižnične dejavnosti izvajale v okviru načrtovane dejavnosti obravnave pobud in prijav, saj poizvedb zainteresirane javnosti o pravicah in obveznostih na področju knjižnične dejavnosti v poročevalnem obdobju ni bilo.

Ocena stanja na področju knjižnic in knjižnične dejavnosti:

Na področju nadzora knjižnične dejavnosti ni bilo posebnosti, z vidika prejetih prijav se ocenjuje, da je stanje urejeno zadovoljivo.

Postopki inšpekcijskega nadzora:

V 1 zadevi nadzora, uvedeni v zvezi s prijavo kršitev, je bil izveden postopek z ogledom, pri čemer je bilo ugotovljeno, da navedbe v prijavi niso utemeljene in da je stanje izvrševanja pravic uporabnikov glede dostopnosti gradiva potujoče knjižnice ob preverjanju zadovoljivo. Ob nadzoru je bilo zavezancu svetovano, da v okviru zmožnosti čim prej zagotovi že pridobljen nivo izvrševanja nalog potujoče knjižnice s pridobitvijo boj ustreznega vozila.

Postopki o prekršku:

Zaradi kršitve določb ZKnj-1 ni bil uveden postopek o prekršku.

**E) NADZOR NA PODROČJU MEDIJEV IN AVDIOVIZUALNE KULTURE**

Pravna podlaga: Zakon o medijih (Uradni list RS, št. [110/06](https://www.uradni-list.si/glasilo-uradni-list-rs/vsebina/2006-01-4666) – uradno prečiščeno besedilo, [36/08](https://www.uradni-list.si/glasilo-uradni-list-rs/vsebina/2008-01-1459) – ZPOmK-1, [77/10](https://www.uradni-list.si/glasilo-uradni-list-rs/vsebina/2010-01-4217) – ZSFCJA, [90/10](https://www.uradni-list.si/glasilo-uradni-list-rs/vsebina/2010-01-4784) – odl. US, [87/11](https://www.uradni-list.si/glasilo-uradni-list-rs/vsebina/2011-01-3715) – ZAvMS, [47/12](https://www.uradni-list.si/glasilo-uradni-list-rs/vsebina/2012-01-1962), [47/15](https://www.uradni-list.si/glasilo-uradni-list-rs/vsebina/2015-01-1930) – ZZSDT, [22/16](https://www.uradni-list.si/glasilo-uradni-list-rs/vsebina/2016-01-0831), [39/16](https://www.uradni-list.si/glasilo-uradni-list-rs/vsebina/2016-01-1705), [45/19](https://www.uradni-list.si/glasilo-uradni-list-rs/vsebina/2019-01-2129) – odl. US, [67/19](https://www.uradni-list.si/glasilo-uradni-list-rs/vsebina/2019-01-2942) – odl. US in [82/21](https://www.uradni-list.si/glasilo-uradni-list-rs/vsebina/2021-01-1759); v nadaljnjem besedilu: ZMed)

Delovno področje inšpekcijskega nadzora na področju medijev in avdiovizualne kulture, ki ga ureja ZMed, obsega inšpekcijski nadzor na področju zaščite slovenskega jezika v medijih, vpisa v razvid medijev, obveznih programskih vsebin, dostopa do javnih informacij, pravice do objave popravka, ustreznosti in deležev oglaševalskih vsebin, sponzoriranja programskih vsebin, zaščite pluralnosti medijev (omejitve koncentracije lastništva), preglednosti nad upravljanjem medijev, posebnih pravic in obveznosti (pravica do kratkega poročanja), nekaterih obveznosti radijskih in televizijskih programov, nezdružljivosti opravljanja nekaterih dejavnosti in obveznosti upravljavcev tehnične infrastrukture, oglaševalske vsebine in prepoved razširjanja programskih vsebin, s katerimi se spodbuja k narodni, rasni, verski, spolni ali drugi neenakopravnosti, k nasilju in vojni, ter izziva narodno, rasno, versko, spolno ali drugo sovraštvo in nestrpnost.

Inšpekcijski postopki:

V letu 2024 so na IRSKM, zaradi suma kršitev določb ZMed, prejeli 59 prijav domnevnih nepravilnosti. V poročevalnem obdobju je bilo vodenih 62 postopkov inšpekcijskega nadzora, 38 postopkov je bilo začetih na podlagi novih prijav domnevnih kršitev, 24 nerešenih zadev pa je bilo prenesenih v reševanje še iz preteklih poročevalnih obdobij.

Izvedenih je bil preko 100 inšpekcijskih nadzorov in zaključenih 58 inšpekcijskih postopkov, v katerih je bilo izrečeno 34 preventivnih opozoril (na podlagi 33. člena ZIN). Zaradi neupoštevanja izrečenega opozorila, oziroma zaradi neodzivnosti inšpekcijskega zavezanca v postopku, sta bila uvedena tudi 2 postopka o prekršku, zaradi ugotovljenega kršenja določb ZIN. Na podlagi v postopkih ugotovljenega dejanskega stanja sta bili podani tudi 2 pobudi Ministrstvu za kulturo za izbris medija iz razvida medijev. V 24 primerih se je inšpekcijski postopek zaključil s sklepom o ustavitvi postopka. Pri približno polovici prijav (32) v ugotovitvenem postopku domnevne kršitve predpisov ni bilo mogoče nedvoumno potrditi, zato postopek po uradni dolžnosti ni bil uveden. V vseh teh primerih je bil vlagatelj prijave, skladno z določbami ZIN, o tem pisno obveščen. 3 prijave je inšpektor IRSKM, skladno z določbo 65. člena ZUP, odstopil v reševanje drugim pristojnim organom.

Največ postopkov (29) je bilo uvedenih zoper izdajatelje televizijskih in radijskih programov na osnovi prijave Agencije za komunikacijska omrežja in storitve Republike Slovenije (AKOS), zaradi domnevnega nespoštovanja določbe tretjega odstavka 14. člena ZMed, ki določa, da mora izdajatelj radijskega ali televizijskega programa vsako leto do konca meseca marca AKOS poslati pisno poročilo o izvajanju dejavnosti in uresničevanju programske zasnove. Pristojni inšpektor je v vseh primerih presodil, da so izpolnjeni pogoji za izrek preventivnega ukrepa na podlagi drugega in tretjega odstavka 33. člena ZIN in je zato izdajateljem programov izrekel 29 preventivnih opozoril. V večini primerov (27) so zavezanci obveznost izpolnili naknadno in je bil postopek posledično ustavljen. V enem primeru se je izkazalo, da izdajatelj svoje dejavnosti ne opravlja več kot šest mesecev, zato je bil Ministrstvu za kulturo posredovan poziv za izbris medija iz razvida medijev, inšpektor pa je obenem presodil, da nadaljevanje postopka ni več smiselno. Le v 1 primeru je moral inšpektor, zaradi neupoštevanja izrečenega opozorila, izreči druge ukrepe v skladu z zakonom in je zoper kršitelja začel tudi postopek o prekršku.

Preostale prijave so se nanašale na naslednje kršitve (navedene po vrsti po številu prejetih prijav):

* domnevne kršitve pravice do popravka objavljenega obvestila (26. do 31. člen ZMed);
* nepravilnosti pri oglaševanju oziroma oglaševalskih vsebinah v medijih (46. in 47. člen ZMed);
* domnevno nespoštovanje zaščite slovenskega jezika v medijih (5. in 51. člen ZMed);
* izdajanje medija brez vpisa v razvid medijev pri pristojnem ministrstvu (12. do 16. člen ZMed);
* domnevne kršitve 112. člena ZMed, ki določa, da mora operater pod enakopravnimi pogoji omogočiti razširjanje programov vseh izdajateljev, ki jim je izdano dovoljenje iz 105. člena ZMed, če obstajajo tehnične možnosti za kvaliteten sprejem signala v glavni sprejemni postaji operaterja;
* domnevne kršitve prepovedi razširjanja programskih vsebin, s katerimi se spodbuja k narodni, rasni, verski, spolni ali drugi neenakopravnosti, k nasilju in vojni, ter izziva narodno, rasno, versko, spolno ali drugo sovraštvo in nestrpnost (8. člen ZMed) in
* domnevne kršitve pravic in obveznosti uredništva (18. člen ZMed).

Postopki o prekršku:

Na področju medijev je bilo v letu 2024 vodenih 19 postopkov o prekršku. 18 postopkov je bilo začetih na novo, na podlagi prejetih prijav, oziroma na podlagi lastne zaznave suma storitve domnevnih kršitev, 1 postopek pa je bil prenesen v reševanje še iz leta 2023. V prekrškovnih postopkih so bile izrečene 4 globe pravni osebi in odgovorni osebi pravne osebe, 12 opominov in 2 opozorili na podlagi ZP-1. V 6 primerih je bilo v spisu zaznamovano, da prekrškovni organ ne bo izdal odločbe o prekršku oziroma vložil obdolžilnega predloga, ker v postopku domnevne kršitve ni bilo mogoče potrditi ali pa je bil podan eden od razlogov iz četrtega odstavka 51. člena ZP-1. 3 prekrškovni postopki pa na dan 31. 12. 2024 še niso bili zaključeni in bo njihovo reševanje preneseno v naslednje poročevalno obdobje.

Na dan 31. 12. 2024 je na področju nadzora nad izvajanjem določb ZMed samo še 8 nerešenih zadev, 5 postopkov inšpekcijskega nadzora in 3 postopki o prekršku.

Ocena stanja na področju medijev:

V letu 2024 je pristojni inšpektor uspešno nadaljeval delo na področju medijev, vključno z reševanjem starejših zadev, pri katerih so se postopki začeli še v preteklih poročevalnih obdobjih. Pri tem je opravil nadpovprečen obseg delovnih nalog in uspel doseči zaželeno stanje, tako da ob koncu poročevalnega obdobja skorajda ni več zaostankov pri obravnavanju prijav domnevnih kršitev. Aktivno se je vključil tudi v delo medresorske delovne skupine za pripravo predloga novega Zakona o medijih (ZMed-1), ki je bil decembra 2024 sprejet na Vladi RS in poslan v obravnavo v Državni zbor RS. Glavni cilji, ki jih zasleduje novi zakon, so naslednji: določiti večjo preglednost medijskega lastništva in državnega oglaševanja, zakon na novo opredeli definicijo medija in na novo ureja tudi položaj spletnih portalov in t.i. vplivnežev, predpisuje obvezno označevanje uporabe umetne inteligence v medijih in razkritje nasprotja interesov. ZMed-1 hkrati prinaša nov postopek presoje združevanja medijskih podjetij, ki naj bi preprečeval nadaljnjo medijsko koncentracijo. Po novem zakonu naj bi bilo mogoče v okviru inšpekcijskega nadzora učinkoviteje zamejevati tudi javno spodbujanje sovraštva in nestrpnosti.

**F) ZAKON O RADIOTELEVIZIJI SLOVENIJA**

Pristojnost za izvajanje inšpekcijskega nadzora nad izvajanjem določb Zakona o Radioteleviziji Slovenija (Uradni list RS, št. [96/05](https://www.uradni-list.si/glasilo-uradni-list-rs/vsebina/2005-01-4191), [109/05](https://www.uradni-list.si/glasilo-uradni-list-rs/vsebina/2005-01-4752) – ZDavP-1B, [105/06](https://www.uradni-list.si/glasilo-uradni-list-rs/vsebina/2006-01-4500) – odl. US, [26/09](https://www.uradni-list.si/glasilo-uradni-list-rs/vsebina/2009-01-1133) – ZIPRS0809-B, [9/14](https://www.uradni-list.si/glasilo-uradni-list-rs/vsebina/2014-01-0220) in [163/22](https://www.uradni-list.si/glasilo-uradni-list-rs/vsebina/2022-01-4192); v nadaljnjem besedilu: ZRTVS-1), v skladu s 44. členom, izvajata IRSKM in Tržni inšpektorat RS (TIRS). IRSKM izvaja inšpekcijski nadzor nad izvajanjem določb 10., 11. in 12. člena tega zakona, TIRS pa nad določbami, ki se nanašajo na prijavo sprejemnika in obveznostjo plačila prispevka (31. člen ZRTVS-1).

Ocena stanja:

Glede na to, da ZRTVS-1 vsebuje le eno kazensko določbo (41. člen), ki se nanaša na obveznosti in prepovedi RTV Slovenija v povezavi s politično in versko propagando ter postopki med volilno kampanjo, tudi prijav domnevnih kršitev na tem področju praviloma ni veliko. Z vidika opravljanja inšpekcijskega nadzora nad izvajanjem določb tega zakona, stanje torej ne bi smelo biti preveč problematično. Ker so se že prej omenjena obračunavanja znotraj Javnega zavoda RTV Slovenija bolj ali manj umirila, v poročevalnem obdobju na IRSKM niso vodili veliko postopkov inšpekcijskega nadzora s področja domnevnih kršitev ZRTVS-1.

Postopki inšpekcijskega nadzora:

IRSKM je v letu 2024 prejel 3 nove prijave domnevnih kršitev, 1 nerešena zadeva pa je bila v reševanje prenešena iz leta 2023. V vseh 4 primerih je bil domnevni kršitelj Javni zavod RTV Slovenija, oziroma njegove odgovorne osebe, kot izhaja iz določb ZRTVS-1.

V dveh primerih je šlo za spor med Upravo RTV Slovenija in posameznimi zaposlenimi. Oba postopka inšpekcijskega nadzora sta bila zaključena s sklepom o ustavitvi postopka, ker je bilo v postopku ugotovljeno, da do kršitve določb ZRTVS-1 ni prišlo. V enem primeru je bila zadeva, zaradi suma kršitve delovnopravne zakonodaje, posredovana v reševanje Inšpektoratu RS za delo (IRSD).

Pri dveh pobudah za nadzor pa je bilo že iz vsebine prijave ugotovljeno, da zatrjevane kršitve določb ZRTVS-1 ni mogoče potrditi oziroma, da gre za domnevno nepravilnost, za obravnavo katere je pristojen drug nadzorni organ. V enem primeru je šlo za domnevno neustrezno komunikacijo PR službe RTV Slovenija z uporabnikom storitev, pri drugem pa za spor glede plačevanje RTV prispevka.

Na dan 31. 12. 2024 na področju nadzora nad izvajanjem določb ZRTVS-1 ni nerešenih zadev.

**G) NADZOR NAD SLOVENSKIM FILMSKIM CENTROM, JAVNO AGENCIJO RS**

Pravna podlaga: Zakon o Slovenskem filmskem centru, javni agenciji RS (Uradni list RS, št. [77/10](https://www.uradni-list.si/glasilo-uradni-list-rs/vsebina/2010-01-4217), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [19/14](https://www.uradni-list.si/glasilo-uradni-list-rs/vsebina/2014-01-0670) – odl. US, [63/16](https://www.uradni-list.si/glasilo-uradni-list-rs/vsebina/2016-01-2688) in [31/18](https://www.uradni-list.si/glasilo-uradni-list-rs/vsebina/2018-01-1411); v nadaljnjem besedilu: ZSFCJA)

V skladu z določbo 22. člena ZSFCJA je bila IRSKM dodeljena pristojnost za vodenje inšpekcijskega nadzora tudi nad izvajanjem določb tega zakona, ki se nanašajo na namen, dejavnost, delovanje, organizacijo, financiranje in nadzor nad Slovenskim filmskim centrom, javno agencijo RS.

Ocena stanja:

Z vidika opravljanja inšpekcijskega nadzora nad izvajanjem določil ZSFCJA stanje na tem področju ocenjujejo kot sorazmerno dobro. Na tem področju v poročevalnem obdobju 2024 na IRSKM niso zaznali omembe vrednih težav. Velja pa na tem mestu omeniti, da je v pripravi tudi nov Zakon o Slovenskem avdiovizualnem centru, javni agenciji RS (ZSAVC), ki predvideva združitev Slovenskega filmskega centra in javnega zavoda Filmski studio Viba film Ljubljana oziroma pripojitev javnega zavoda k javni agenciji. Po združitvi se bodo naloge vsebinsko, organizacijsko in sistemsko smiselno izvajale v okviru nove ustanove Slovenskega avdiovizualnega centra, javne agencije RS. To pa bo predvidoma prineslo spremembe tudi glede pristojnosti pri izvajanju inšpekcijskega nadzora.

Postopki inšpekcijskega nadzora:

V letu 2024 na IRSKM niso prejeli nobene nove prijave oziroma pobude za nadzor zaradi domnevnih kršitev ZSFCJA in tudi nerešenih zadev s tega področja ni bilo, zato v tem poročevalnem obdobju ni bil voden noben postopek inšpekcijskega nadzora ali postopek o prekršku.

Na dan 31. 12. 2024 na področju nadzora nad izvajanjem določb ZSFCJA ni nerešenih zadev.

**H) VARSTVO DOKUMENTARNEGA IN ARHIVSKEGA GRADIVA TER DEJAVNOSTI ARHIVOV**

Pravna podlaga: Zakon o varstvu dokumentarnega in arhivskega gradiva ter arhivih (Uradni list RS, št. [30/06](https://www.uradni-list.si/glasilo-uradni-list-rs/vsebina/2006-01-1229) in [51/14](https://www.uradni-list.si/glasilo-uradni-list-rs/vsebina/2014-01-2170); v nadaljnjem besedilu: ZVDAGA) in Zakon o arhivskem gradivu, ki vsebuje osebne podatke o zdravljenju pacienta (Uradni list RS, št. [85/16](https://www.uradni-list.si/glasilo-uradni-list-rs/vsebina/2016-01-3688); v nadaljnjem besedilu: ZAGOPP)

IRSKM izvaja na podlagi 75. člena ZVDAGA in 8. člena ZAGOPP inšpekcijski nadzor nad izvajanjem določb omenjenih zakonov in na njuni podlagi izdanih podzakonskih predpisov glede dokumentarnega in arhivskega gradiva ter arhivske javne službe.

V delovno področje IRSKM sodi tako inšpekcijski nadzor nad izvajanjem arhivske javne službe, izpolnjevanjem obveznosti zavezancev v zvezi z javnim in zasebnim arhivskim gradivom, s filmskim arhivskim gradivom in arhivskim gradivom verskih skupnosti, z arhivskim gradivom, ki vsebuje osebne podatke o zdravljenju pacienta ter v zvezi z uporabo arhivskega gradiva v arhivih.

Ocena stanja na področju, ki ga pokriva inšpektorat:

Izzivov na področju arhivov in arhivske dejavnosti je več, so vezani na specifike področja, spremenljivo število in vsebino prijav, vzpostavljeno prakso izvajanja nadzora na področju varstva gradiva v fizični (predvsem papirni) obliki, ter novejšo prakso nadzora na področju varstva gradiva v digitalni obliki.

Na področju arhivov in arhivske dejavnosti so se v letu 2024 prejete prijave in pobude domnevnih kršitev določb ZVDAGA in ZAGOPP, v primerjavi s prejšnjimi poročevalnimi obdobji, izrazito povečale. Predvsem ob koncu poročevalnega obdobja, zaradi česar v letu 2024 vse prijave niso prišle na vrsto v obravnavo. Posledično se je povečalo tudi število na novo obravnavanih zadev, ki se je, v primerjavi z letom 2023, podvojilo.

Ne glede na navedeno je IRSKM, tako kot že vrsto let doslej, na podlagi ocene tveganja in izraženega javnega interesa, upoštevajoč zastavljene strateške usmeritve in prioritete za leto 2024, nadaljeval z izvedbo sistemskih nadzorov nad spoštovanjem določenih zakonskih zahtev. V letu 2024 je bil izveden načrtovan sistemski nadzor nad spoštovanjem določbe 17. in 18. člena ZVDAGA pri nekaterih državnih organih (ministrstvih). Sistemski inšpekcijski nadzor je bil naravnan preventivno, in je na področju obveznosti, ki jih določa zakon do zavezancev, pripomogel k izboljšanju pravne urejenosti in stanja varovanih javnih koristi na tem področju.

Dobro sodelovanje med izvajalci javne arhivske službe in IRSKM v smeri izvedbe učinkovitega inšpekcijskega nadzora ter ugotavljanja potencialnih tveganj kršitev ZVDAGA in ZAGOPP iz pristojnosti inšpekcijskega nadzora IRSKM, ki je podlaga za izvedbo sistemskih nadzorov pri ustvarjalcih arhivskega gradiva za katere so pristojni državni in pokrajinski arhivi, se je nadaljevalo tudi v letu 2024.

Najpogosteje obravnavane kršitve na področju arhivov in arhivske dejavnosti so bile v letu 2024 sledeče:

* 17. in 18. odst. ZVDAGA (zajem in hramba dokumentarnega gradiva v digitalni obliki);
* prvi odst. 39. člena ZVDAGA (urejenost in ohranjanje dokumentarnega gradiva, ki ga prejemajo javnopravne osebe ali nastaja pri njihovem delu, dokler ni iz tega odbrano arhivsko gradivo);
* prvi odst. 40. člena ZVDAGA (odbiranje in izročitev arhivskega gradiva);
* osmi odst. 39. člena ZVDAGA (strokovna usposobljenost uslužbencev javnopravnih oseb, ki upravljajo z dokumentarnim gradivom).

Inšpekcijski postopek:

Dejavnost inšpekcijskega nadzora na področju arhivske dejavnosti je v letu 2024 obsegala predvsem obravnavo prijav v inšpekcijskem postopku in izvedba sistemskega nadzora.

V letu 2024 je bilo, na podlagi prejetih pobud in v okviru sistemskega nadzora, na novo obravnavanih skupno 36 zadev s področja arhivske dejavnosti. V postopkih inšpekcijskega nadzora je bilo v letu 2024 skupno izdanih 11 odločb o odpravi nepravilnosti, 3 opozorila in 2 sklepa o ustavitvi izvršbe.

Inšpekcijski nadzor je bil izveden na podlagi ocene tveganja in izraženega javnega interesa, upoštevajoč zastavljene strateške usmeritve in prioritete za leto 2024. Obravnavalo se je zadeve iz več poročevalnih obdobjih in različnih vsebinskih področij (gradivo v fizični obliki in digitalni obliki). Prioritetni inšpekcijski nadzori so bili izvedeni v primerih, v katerih je bila prednostna obravnava upravičena z vidika varstva javnega interesa in so se nanašali na arhivsko gradivo, ki imajo status kulturnega spomenika.

Na dan 31. 12. 2024 niso bile obravnavne vse zadeve in niso bili zaključeni vsi postopki na področju nadzora arhivske dejavnosti. Nedokončane in neobravnavane zadeve so se prenesle v prihodnje poročevalno obdobje.

Sistemski nadzor:

V letu 2024 je bil izveden obsežen sistemski inšpekcijski nadzor glede izvedbe faz priprave in organizacije zajema in e-hrambe pri istovrstnih zavezancih, ustvarjalcih arhivskega gradiva večjega pomena – organih državne uprave (ministrstvih). V okviru sistemskega nadzora se je vodilo skupno 15 postopkov inšpekcijskega nadzora (zadeve iz leta 2022–2024), od tega jih je bilo v tem poročevalnem obdobju začetih 10. V okviru sistemskega nadzora se v postopkih pri zavezancih preverjalo izvrševanja že sprejetih ukrepov oz. izdalo nove ukrepe za zagotovitev varstva gradiva v digitalni obliki.

V okviru sistemskega nadzora se je pri zavezancih (javnopravne osebe ki zajemajo ali hranijo gradivo v digitalni obliki ter ponudnik storitev zajema in hrambe) ugotavljalo domnevno kršitev določbe 18. člena ZVDAGA, ki določa, da morata javnopravna oseba, ki bo zajemala ali hranila gradivo v digitalni obliki, in ponudnik storitve zajema in hrambe oziroma spremljevalnih storitev sprejeti notranja pravila v skladu s tem zakonom, pravilnikom o enotnih tehnoloških zahtevah, drugimi podzakonskimi predpisi ter pravili stroke in ravnati v skladu z njimi.

Pri tem se je v okviru nadzora pri zavezancih preverjalo, ali sledijo fazam priprave in organizacije zajema in hrambe, ki so določene s 17. členom ZVDAGA:

* priprava na zajem in hrambo;
* priprava in sprejem notranjih pravil za zajem in hrambo gradiva v digitalni obliki;
* spremljanje izvajanja notranjih pravil in ukrepanje ob odstopanjih v skladu z notranjimi pravili;
* spremembe in dopolnitev notranjih pravil zaradi spremembe veljavnih predpisov, tehnološkega napredka, spoznanj stroke ali ugotovitev pomanjkljivosti pri internem nadzoru.

Osmim ministrstvom so bile, zaradi ugotovljene kršitve 18. člen ZVDAGA, v okviru sistemskega nadzora v postopkih izdane odločbe o odpravi nepravilnosti, s katerimi je bil zavezancem naložen ukrep izvedbe prve faze - priprave na zajem in e-hrambo gradiva ministrstva v digitalni obliki.

Zaradi vsebinsko zahtevne problematike in dolgotrajnosti postopkov ter drugih pobud in prijav domnevnih kršitev ZVDAGA, ki jih je bilo potrebno obravnavati prioritetno, se sistemski nadzor ni izvedel v celoti oz. na vseh ministrstvih. Sistemski nadzor se bo nadaljeval v letu 2025, za nadzorom vseh ministerstev.

Pomembnejši postopki inšpekcijskega nadzora na področju arhivske dejavnosti:

1. Ministrstvo za notranje zadeve je, na podlagi izdane odločbe o odpravi nepravilnosti (40. člen ZVDAGA), v letu 2024 Arhivu RS izročilo javno arhivsko gradivo - Evidenco društev v elektronski obliki (v obdobje od leta 1995 do 2008 s je vodila v starem okolju IMS/DB). Gradivo je bilo tehnično pripravljeno v dveh sprejemnih informacijskih paketih (SIP): 1 x velikost paketa 3.290.532 bajtov in 1 x velikost paketa 10.734.409 bajtov.
2. Ministrstvo za javno upravo je, na podlagi izdane odločbe o odpravi nepravilnosti (41. člen ZVDAGA), v letu 2024 zaključilo s postopkom odbiranja javnega arhivskega gradiva Centra vlade RS za informatiko (1993–2004) in izvedlo izročitev gradiva v pristojni Arhiv RS (obdobje od leta 1991 do 2005, v obsegu 83 a.š. oz. 9.22 tm gradiva).
3. Ministrstvo za delo, družino, socialne zadeve in enake možnosti je, na podlagi v letu 2023 izdane odločbe o odpravi nepravilnosti (18. člen ZVDAGA), v letu 2024 pripravilo in sprejelo notranja pravila za zajem in e-hrambo gradiva ministrstva v digitalni obliki ter začelo z njihovim izvajanjem.
4. Ministrstvo za digitalno preobrazbo je na podlagi v letu 2023 izdane odločbe o odpravi nepravilnosti (18. člen ZVDAGA), v letu 2024 pripravilo in sprejelo notranja pravila za zajem in hrambo gradiva v digitalni obliki ter začelo z njihovim izvajanjem. V letu 2024 je bilo v postopku pridobljeno strokovno mnenje pristojnega Arhiva RS o skladnosti sprejetih notranjih pravil ministrstva, na zapisnik inšpektorice pa so bile ugotovljene določene pomanjkljivosti sprejetih notranjih pravil s predlogi ukrepov.
5. Ministrstvo za zunanje in evropske zadeve je, na podlagi v letu 2023 izdane odločbe o odpravi nepravilnosti (18. člen ZVDAGA), v letu 2024 zaključilo z izvedbo priprave na zajem in hrambo gradiva ožjega ministrstva v digitalni obliki.
6. Ministrstvo za gospodarstvo, turizem in šport je, na podlagi v letu 2023 izdane odločbe o odpravi nepravilnosti (18. člen ZVDAGA), v letu 2024 zaključilo z izvedbo priprave na zajem in hrambo gradiva v digitalni obliki.
7. Radiotelevizija Slovenija je v letu 2024, v izvršilnem postopku (18. člen ZVDAGA), sprejela notranja pravila za zvokovno in avdiovizualno gradivo Mediateke RTV Slovenija ter začela z njihovim izvajanjem.
8. Javna agencija za znanstvenoraziskovalno in inovacijsko dejavnost RS (ARIS) je na podlagi odločbe o odpravi nepravilnosti v letu 2024 izvedla sledeče ukrepe:

* zagotovila materialno varstvo zbirk ARIS v depoju na lokaciji Bleiweisova cesta 30 (prvi odstavek 39. člena ZVDAGA);
* izvedla pripravo na zajem in hrambo gradiva ARIS v digitalni obliki (18. člen ZVDAGA).

i) Detektivska zbornica, je na podlagi opozorila, v letu 2024 izvedela sledeče ukrepe:

* določila osebo odgovorno za izvajanje obveznosti iz 1., 2., 3., 4., 5. in 6. odst. 39. člena ZVDAGA (sedmi odstavek 39. člena ZVDAGA);
* zagotovila uslužbencu, ki pri zbornici upravlja z dokumentarnim gradivom, da opravi preizkus strokovne usposobljenosti za delo z dokumentarnim gradivom pri pristojnemu arhivu (osmi odstavek 39. člena ZVDAGA).

j) Osnovna šola Toma Brejca Kamnik je v letu 2024, v izvršilnem postopku (40. člen ZVDAGA), na podlagi pisnih strokovnih navodil pristojnemu Zgodovinskemu arhivu Ljubljana izročila arhivsko gradivo osnovne šole za obdobje 1931–1995, v obsegu 13 t.e., ki je bilo vključeno v arhivski fond SI ZAL KAM/0134.

k) Srednji zdravstveni šoli Ljubljana je bila v letu 2024 izdana odločba o odpravi nepravilnosti (40. člen ZVDAGA), s katero je bil zavezanki naložen ukrep odbiranja in izročitve arhivskega gradiva šole pristojnemu Zgodovinskemu arhivu Ljubljana.

l) Osnovni šoli Matija Valjavca Preddvor je bila v letu 2024 izdana odločba o odpravi nepravilnosti (40. člen ZVDAGA), s katero je bil zavezanki naložen ukrep odbiranja in izročitve arhivskega gradiva šole in njenih podružnic.

m) Osnovni šoli Franceta Prešerna je bila leta 2024 izdana odločba o odpravi nepravilnosti (8. odst. 39. člena ZVDAGA), s katero je bil zavezanki naložen ukrep zagotoviti uslužbenki, ki upravlja z dokumentarnim gradivom, da opravi preizkus strokovne usposobljenosti za delo z dokumentarnim gradivom pri pristojnemu Pokrajinskem arhivu Maribor.

Postopki o prekršku:

Skladno z določbo 75. člena ZVDAGA je IRSKM pristojen za nadzor izvajanja določb ZVDAGA, katerih kršitve so z ZVDAGA določene kot prekrški.

Postopki o prekršku zaradi povečanega prejema prijav in pobud ter izvedbe obsežnega sistemskega nadzora na področju arhivske dejavnosti, upoštevajoč kadrovsko zasedenost IRSKM, v letu 2024 niso bili uvedeni.

Na dan 31. 12. 2024 niso bili rešeni vsi postopki o prekršku na področju arhivov in arhivske dejavnosti.

**I) NADZOR NA PODROČJU URESNIČEVANJA JAVNEGA INTERESA ZA KULTURO**

Pravna podlaga: Zakon o uresničevanju javnega interesa za kulturo (Uradni list RS, št. [77/07](https://www.uradni-list.si/glasilo-uradni-list-rs/vsebina/2007-01-4066) – uradno prečiščeno besedilo, [56/08](https://www.uradni-list.si/glasilo-uradni-list-rs/vsebina/2008-01-2344), [4/10](https://www.uradni-list.si/glasilo-uradni-list-rs/vsebina/2010-01-0129), [20/11](https://www.uradni-list.si/glasilo-uradni-list-rs/vsebina/2011-01-0822), [111/13](https://www.uradni-list.si/glasilo-uradni-list-rs/vsebina/2013-01-4130), [68/16](https://www.uradni-list.si/glasilo-uradni-list-rs/vsebina/2016-01-2930), [61/17](https://www.uradni-list.si/glasilo-uradni-list-rs/vsebina/2017-01-2916), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP; v nadaljnjem besedilu: ZUJIK)

Pristojnost za izvajanje inšpekcijskega nadzora nad izvajanjem določb ZUJIK je določena v 121. členu ki določa, da inšpekcijski nadzor nad izvajanjem določb tega zakona in na njegovi podlagi izdanih predpisov in drugih aktov izvaja inšpektorat ministrstva, pristojnega za kulturo, ter v 122. členu ZUJIK, ki določa, da inšpekcijski nadzor iz prejšnjega člena obsega tudi nadzor nad oddajanjem javne kulturne infrastrukture v upravljanje oziroma v uporabo in nadzor nad izvajanjem ukrepa umetniškega deleža v javnih investicijskih projektih v skladu z določbami tega zakona.

V IRSKM je pristojnost opravljanja inšpekcijskega nadzora nad izvajanjem ZUJIK razdeljena med vse inšpektorje. Konkretne naloge, reševanje posameznih primerov in izvedba preventivnih dejavnosti pa se posameznemu inšpektorju dodeljujejo sproti glede na njihovo vsebino. V letu 2024 sta nadzor nad določbami ZUJIK izvajali dve inšpektorici IRSKM.

V letu 2024 je IRSKM, na podlagi ocene tveganja in izraženega javnega interesa, izvedel sistemski inšpekcijski nadzor nad spoštovanjem določbe 75. člena ZUJIK. Nadzori so potekali pri upravljalcih oz. uporabnikih javne kulturne infrastrukture v Kopru, Škofji Loki, Medvodah, Žalcu, Kamniku, Ljubljani, Mariboru in Vrhniki. Zaradi prejema drugih pobud in prijav domnevnih kršitev ZUJIK, ki jih je bilo potrebno prednostno obravnavati, se sistemski nadzor ni izvedel v celoti kot je bil načrtovan. Nadzor nad spoštovanjem določb ZUJIK je bil upoštevan tudi v strateških usmeritvah in prioritetah IRSKM za leto 2024.

Ocena stanja na področju, ki ga pokriva inšpektorat:

Za potrebe izvrševanja inšpekcijskega nadzora nad določbo 75. člena ZUJIK je bil Ministrstvu za kulturo v letu 2023 podan predlog spremembe oziroma dopolnitve ZUJIK.

Ministrstvo za kulturo je v letu 2024 v javno obravnavo poslalo predlog Zakona o spremembah in dopolnitvah Zakona o uresničevanju javnega interesa za kulturo (ZUJIK-I). Predlagana sprememba ZUJIK-I je najobsežnejša v dvajsetih letih in prinaša spremembe v šestih ključnih sklopih: upravljanje in financiranje javnih zavodov, vključno z boljšimi pogoji dela, javna kulturna infrastruktura in javni investicijski projekti, boljši delovni pogoji za samostojne delavce v kulturi, boljši pogoji za delovanje nevladnih organizacij v kulturi, spremenjen konceptualni okvir javnega interesa za kulturo ter transparenta, dialoška in merljiva kulturna politika.

V okviru sistemskega inšpekcijskega nadzora se je v inšpekcijskih postopkih, začetih zaradi domnevne kršitve določbe 75. člena ZUJIK, na primeru razpoložljive dokumentacije (računov, pogodb, vlog) ugotavljalo, ali zavezanci kot upravljalci javne kulturne infrastrukture oddajajo infrastrukturo kulturnim izvajalcem za izvajanje kulturnih projektov/programov ter pri tem od izvajalcev zahtevajo samo nadomestilo v višini dejanskih stroškov, ki so s tem dogodkom nastali. Pri tem je bilo ugotovljeno, da obveznost oddaje javne kulturne infrastrukture ali njenega dela v uporabo javnim zavodom, javnim skladom ali javnim agencijam s področja kulture ali drugim kulturnim izvajalcem za izvajanje javnih kulturnih programov ali kulturnih projektov ni usklajena z določbo 75. člena ZUJIK na način, da bi bilo iz okvirnega stroškovnega cenika/ponudb/pogodb/računov zavezancev (upravljalcev javne kulturne infrastrukture) nedvoumno razvidno, da se od kulturnih izvajalcev zahteva samo nadomestilo v višini dejanskih dodatnih stroškov, ki so nastali s posameznim dogodkom (projektom/programov).

Sistemski inšpekcijski nadzor, ki ga je IRSKM izvedel v letu 2024, nad spoštovanjem določbe 75. člena ZUJIK pri zavezancih - upravljalcih ali uporabnikih javne kulturne infrastrukture, je bil naravnan preventivno in je na področju obveznosti, ki jih določa 75. člen ZUJIK do zavezancev, pripomogel k izboljšanju pravne urejenosti in stanja varovanih javnih koristi na tem področju.

Inšpekcijski postopek:

V okviru inšpekcijskih postopkov, začetih zaradi domnevne kršitve določbe 75. člena ZUJIK, se je na primeru razpoložljive dokumentacije (računov, pogodb, vlog) ugotavljalo ali zavezanci kot upravljalci javne kulturne infrastrukture oddajajo infrastrukturo kulturnim izvajalcem za izvajanje kulturnih projektov/programov ter pri tem od izvajalcev zahtevajo samo nadomestilo v višini dejanskih stroškov, ki so s tem dogodkom nastali. Pri tem je bilo ugotovljeno, da obveznost oddaje javne kulturne infrastrukture ali njenega dela v uporabo javnim zavodom, javnim skladom ali javnim agencijam s področja kulture ali drugim kulturnim izvajalcem za izvajanje javnih kulturnih programov ali kulturnih projektov ni usklajena z določbo 75. člena ZUJIK na način, da bi bilo iz okvirnega stroškovnega cenika/ponudb/pogodb/računov zavezancev (upravljalcev javne kulturne infrastrukture) razvidno, da se od kulturnih izvajalcev zahteva samo nadomestilo v višini dejanskih dodatnih stroškov, ki so nastali s posameznim dogodkom (projektom/programov).

**J) NADZOR NA PODROČJU VOLILNE IN REFERENDUMSKE KAMPANJE V MEDIJIH**

Podlaga: Zakon o volilni in referendumski kampanji (Uradni list RS, št. [41/07](https://www.uradni-list.si/glasilo-uradni-list-rs/vsebina/2007-01-2221), [103/07](https://www.uradni-list.si/glasilo-uradni-list-rs/vsebina/2007-01-5133) – ZPolS-D, [11/11](https://www.uradni-list.si/glasilo-uradni-list-rs/vsebina/2011-01-0448), [28/11](https://www.uradni-list.si/glasilo-uradni-list-rs/vsebina/2011-01-1309) – odl. US in [98/13](https://www.uradni-list.si/glasilo-uradni-list-rs/vsebina/2013-01-3490); v nadaljnjem besedilu: ZVRK)

Pristojnost za izvajanje inšpekcijskega nadzora nad izvajanjem določb ZVRK je določena v 40. členu tega zakona, ki pristojnost za nadzor razdeli med naslednje nadzorne organe: inšpektorat, pristojen za notranje zadeve, inšpektorat, pristojen za kulturo in medije, pristojne inšpekcije ali redarstvene službe lokalnih skupnosti in računsko sodišče. IRSKM je na podlagi te določbe pristojen za nazor nad izvajanjem določb 5., 6. in prvega odstavka 7. člena ZVRK.

Problematika pri opravljanju inšpekcijskega nadzora:

Problematika na področju opravljanja inšpekcijskega nadzora nad izvajanjem določil ZVRK je specifična predvsem z vidika časovnega nastanka kršitev, saj je volilna, oz. referendumska kampanja natančno časovno določena in so posledično tudi morebitne zaznave in prijave domnevnih kršitev podane v obdobju kampanje ali v sorazmerno kratkem času po zaključku le-te. Izven tega obdobja pa kršitev ZVRK seveda ni. Velja pa omeniti, da se bodo pristojnosti IRSKM na področju nadzora nad izvajanjem političnega oglaševanja, kot posledica na novo sprejete evropske zakonodaje, občutno povečale.

Ocena stanja:

Večjih težav pri opravljanju inšpekcijskega nadzora nad izvajanjem določb ZVRK, ki izhaja iz veljavne zakonodaje, v poročevalnem obdobju niso zaznali. Kot že zgoraj navedeno, se morebitna problematika inšpekcijskega nadzora na tem področju pojavlja izključno v obdobjih izvajanja volilne ali referendumske kampanje. Potrebno je še omeniti, da se je pristojni inšpektor IRSKM v poročevalnem obdobju aktivno vključil tudi v delo medresorske delovne skupine, ki se ukvarja z implementacijo Uredbe (EU) 2024/900 Evropskega parlamenta in Sveta o preglednosti in ciljanju v političnem oglaševanju, le-ta pa bo prinesla določene spremembe oziroma dodatne pristojnosti IRSKM tudi na tem področju.

Postopki inšpekcijskega nadzora:

Zanimivo je, da so bile v letu 2024 razpisane redne volitve v Evropski parlament in obenem izvedeni še trije posvetovalni referendumi, pa kljub temu v obdobju volilne kampanje na IRSKM niso prejeli niti ene prijave, pritožbe, sporočila ali druge vloge, ki bi nakazovala na domnevne nepravilnosti ali kršitve ZVRK.

Na področju nadzora nad izvajanjem določil ZVRK je bil nerešen še 1 postopek o prekršku, ki pa je bil v letu 2024 ustavljen, ker je bilo ugotovljeno, da je pregon zastaral. V tem poročevalnem obdobju ni bil voden noben postopek inšpekcijskega nadzora ali postopek o prekršku.

Na dan 31. 12. 2024 na področju nadzora nad izvajanjem določb ZVRK ni nerešenih zadev.

### 5.1.12 INŠPEKTORAT REPUBLIKE SLOVENIJE ZA NARAVNE VIRE IN PROSTOR

**GRADBENA INŠPEKCIJA**

S tem številom inšpektorjev ni več mogoče v rokih izpolnjevati obveznosti, ki jih gradbeni inšpekciji nalagajo področni in splošni predpisi, odgovarjati na številne prejete vloge, ravno tako ni več mogoče izpolnjevati z zakoni določenih rokov za posamezna dejanja v inšpekcijskih postopkih, in zagotavljati tekočega izvajanja izvršb po drugi osebi.

Dodatne zaposlitve postajajo nujnost, da bi vsaj približno ustvarili takšne pogoje za delo, da bi lahko učinkovito opravljali inšpekcijski nadzor, da bi se inšpekcijski postopki izvajali v doglednem času, bili učinkoviti ter da bi z ustrezno odzivnostjo preprečevalo zlorabo pravic v inšpekcijskih postopkih oz. varovali širši javni interes.

Tako kot drugi inšpektorati se tudi gradbena inšpekcija sooča tudi s težavami zaradi nizke izhodiščne plače na delovnem mestu inšpektor, ki je v primerljivih poklicih veliko nižja kot v gospodarstvu. Na novo zaposleni gradbeni inšpektorji potrebujejo daljše obdobje uvajanja, da lahko samostojno opravljajo zahtevno delo.

Stanje na področju neizvršenih zadev na gradbeni inšpekciji IRSNVP se iz leta v leto slabša. V primerjavi z letom 2015 (pred 10 leti) beležijo skoraj 70 % zvišanje neizvršenih zadev. Tudi število zadev, v katerih je uveden izvršilni postopek v zvezi z nedovoljenimi objekti, se povečuje z novim pripadom zadev. Tak trend pričakujejo tudi v prihodnje. Na dan 10. 1. 2025, ko je bil kreiran seznam za prisilno izvršitev objektov 2025, je bilo na seznam uvrščenih 3.346 zadev z uvedenim izvršilnim postopkom, to je postopkom, v okviru katerega je bil izdan sklep o dovolitvi izvršbe po drugi osebi (pred 10 leti je bilo tovrstnih zadev 1.967).

**GEODETSKA INŠPEKCIJA**

Velik del dela na geodetski inšpekciji predstavlja odgovarjanje na pobude, ki so vezane na področje izvajanja nadzora geodetske inšpekcije v povezavi z nepravilnostmi opravljanja geodetskih storitev na terenu (vprašanje nestrinjanja z vzpostavitvijo katastrske meje v naravi se rešuje v sodnem postopku, strokovni nadzor nad pooblaščenimi inženirji pa izvaja Inženirska zbornica Slovenije). Drugi del prijav pa se nanaša na postavitev, prestavitev, odstranitev, zasutje ali kakršno koli poškodovanje mejnikov, kakor tudi na odstranitev tablic s hišno številko in imenom ulice/naselja. Z vzpostavitvijo GURS-ovih evidenc se s strani GURS povečuje število predlogov za uvedbo prekrškovnih postopkov, ki jih zaradi neevidentiranja nepremičnin v katastru nepremičnin naslovijo na geodetsko inšpekcijo. Ker delo geodetske inšpekcije opravlja še vedno le ena geodetska inšpektorica, je to za učinkovit nadzor vseh predpisov ter na novo dodeljenih nalog iz pristojnosti geodetske inšpekcije občutno premalo.

**INŠPEKCIJA ZA NARAVO IN VODE**

Inšpekcija za naravo in vode (v nadaljnjem besedilu: INV) na leto prejme približno 700 prijav. Devet inšpektorjev, kolikor jih je zaposlenih na INV, ne more zagotavljati rednega nadzora in sprotnega odziva na prijave in pobude, zaradi česar se neobdelane prijave kopičijo.

Za zagotovitev učinkovitejšega nadzora na področju narave in voda je bilo v preteklosti podano že veliko pobud, ključne so naštete v nadaljevanju:

* smiselno in nedvoumno razmejiti pristojnosti med državnimi in občinskimi nadzornimi organi ter med inšpektorji in naravovarstvenimi in vodovarstvenimi nadzorniki;
* vzpostaviti tak sistem vodovarstvenega nadzora, kot to določa 177. člen Zakona o vodah (Uradni list RS, št.  [67/02](https://www.uradni-list.si/glasilo-uradni-list-rs/vsebina/2002-01-3237), [2/04](https://www.uradni-list.si/glasilo-uradni-list-rs/vsebina/2004-01-0064) – ZZdrI-A, [41/04](https://www.uradni-list.si/glasilo-uradni-list-rs/vsebina/2004-01-1694) – ZVO-1, [57/08](https://www.uradni-list.si/glasilo-uradni-list-rs/vsebina/2008-01-2417), [57/12](https://www.uradni-list.si/glasilo-uradni-list-rs/vsebina/2012-01-2418), [100/13](https://www.uradni-list.si/glasilo-uradni-list-rs/vsebina/2013-01-3602), [40/14](https://www.uradni-list.si/glasilo-uradni-list-rs/vsebina/2014-01-1618), [56/15](https://www.uradni-list.si/glasilo-uradni-list-rs/vsebina/2015-01-2360), [65/20](https://www.uradni-list.si/glasilo-uradni-list-rs/vsebina/2020-01-0975), [35/23](https://www.uradni-list.si/glasilo-uradni-list-rs/vsebina/2023-01-1019)  – odl. US, [78/23](https://www.uradni-list.si/glasilo-uradni-list-rs/vsebina/2023-01-2478)  – ZUNPEOVE in [52/24](https://www.uradni-list.si/glasilo-uradni-list-rs/vsebina/2024-01-1746) – odl. US; v nadaljnjem besedilu: ZV-1), da v primeru, ko vodovarstveni nadzorniki ugotovijo kršitve, ki presegajo njihove pristojnosti, o ugotovljenih kršitvah obvestijo pristojnega inšpektorja;
* podeliti pooblastila vodovarstvenim nadzornikom, da bi lahko opravljali vodovarstveni nadzor v zvezi s prekrški, kot to določa 177. člen ZV-1. Vodovarstveni nadzorniki so na podlagi teh določil že izvedli izobraževanja in opravili izpite iz prekrškovnih postopkov, javno pooblastilo pa jim še vedno ni podeljeno;
* sistemsko urediti vprašanje izvršiteljev (lahko kot javno službo), ki bi izvajali izvršilne postopke inšpektorjev za naravo in vode, tako da bi ti imeli trajna pooblastila;
* v sprejemanju je predlog sprememb ZON (ZON-F), kjer je s strani inšpekcije podanih več predlaganih sprememb (povečanje višine prekrškovnih glob, določila glede obiskovanja naravnih vrednot, ogledovanje ogroženih zavarovanih prostoživečih živalskih vrst…);
* vzpostaviti še bolj učinkovite instrumente, s katerimi bi preprečili finančno breme države ob zlorabi predpisov ali stečaju, prisilnih poravnavah, likvidacijah, denacionalizacijah, lastninjenju podjetij ipd.

Obseg dela vseh inšpektorjev, tudi na INV, ki ne predstavlja neposredno izvajanje inšpekcijskega nadzora (npr. odgovori medijem, poslancem, drugim organom, Varuhu človekovih pravic RS, Računskemu sodišču RS, Komisiji za preprečevanje korupcije, Policiji, v skladu z ZDIJZ ipd.) se iz leta v leto pomembno veča.

**RUDARSKA INŠPEKCIJA**

Zakon o rudarstvu (Uradni list RS, št. [14/14](https://www.uradni-list.si/glasilo-uradni-list-rs/vsebina/2014-01-0381) – uradno prečiščeno besedilo, [61/17](https://www.uradni-list.si/glasilo-uradni-list-rs/vsebina/2017-01-2914) – GZ, [54/22](https://www.uradni-list.si/glasilo-uradni-list-rs/vsebina/2022-01-1188), [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE in [81/24](https://www.uradni-list.si/glasilo-uradni-list-rs/vsebina/2024-01-2379); v nadaljnjem besedilu: ZRud-1) v 127. členu določa dolžnosti rudarskega inšpektorja. Rudarski inšpektor mora v primeru smrtne ali skupinske nesreče v rudniku takoj na mestu pričeti z raziskavo okoliščin nesreče, odrediti ukrepe za zavarovanje dokazov in ukrepe varnostne narave in izdelati pisno mnenje o vzrokih nesreče. Poleg tega ta člen določa, da mora rudarski inšpektor v skladu z letnim načrtom izvajanja nalog inšpekcijskega nadzora, ki upošteva ocene tveganja izvajalca rudarskih del, vendar najmanj enkrat letno opraviti nadzor nad izvajanjem rudarskih del, ki jih ogroža metan, drugi plini, vdori vode, mulja in blata, nevaren premogov prah, kremenov prah ali živosrebrni hlapi ter prostor, kjer je nevarnost radioaktivnih sevanj in v primerih, ko je tveganje za nevarne pojave povečano. Rudarski inšpektor mora najmanj enkrat letno opraviti tudi nadzor nad izvajanjem rudarskih del v pridobivalnih prostorih, kjer je do izteka koncesije manj kot tri leta. Pri ostalih rudarskih delih pa mora rudarski inšpektor opraviti nadzor v skladu z letnim načrtom izvajanja nalog inšpekcijskega nadzora, ki upošteva ocene tveganja izvajalca rudarskih del, vendar najmanj enkrat na dve leti.

Poleg naštetega rudarski inšpektorji vodijo tudi upravne postopke oziroma so dolžni izdajati mnenja na podlagi 22., 23. in 24. člena ZRud-1 (mnenja o usposobljenosti za izvajanje rudarskih del, za izdelovanje rudarske tehnične dokumentacije in mnenja o usposobljenosti revidiranja rudarske tehnične dokumentacije).

Rudarski inšpektorji imajo pooblastila delovnih inšpektorjev, kot to določata 72. člen ZVZD-1 in 125. člen ZRud-1. Inšpekcijski nadzor izvajajo na podlagi ZVZD-1 pri rudarskih in podzemnih gradbenih delih, ki se izvajajo z rudarskimi metodami dela. Rudarski inšpektorji izvajajo tudi redni in izredni nadzor predorov v gradnji.

Iz navedenega je zaključiti, da zaradi kadrovske podhranjenosti rudarske inšpekcije, nekatere lokacije oziroma nekatera področja, ki jih nadzira rudarska inšpekcija ostajajo nenadzorovani. Zato rudarski inšpektorji sledijo k zagotavljanju javnega interesa predvsem na področju varnosti in zdravju pri delu, varovanja okolja, ustreznosti delovne in varovalne opreme ter na področju protieksplozijske zaščite v ogroženih območjih.

### [5.1.13 INŠPEKTORAT REPUBLIKE SLOVENIJE ZA NOTRANJE ZADEVE](#_Toc512417910)

Na Inšpektoratu RS za notranje zadeve ocenjujejo, da je stanje na vseh nadziranih področjih relativno dobro, zlasti ob upoštevanju razmerja med številom ugotovljenih nepravilnosti in številom inšpekcijskih nadzorov. Prav tako je stanje dobro v primerjavi z ugotovljenimi prekrški na teh področjih. Izpostavljajo področje zasebnega varovanja, ki zajema veliko število zavezancev. Največja problematika se izkazuje na področju varovanja javnih prireditev, tako na prostem, kot v gostinskih lokalih in diskotekah, ter večjih športnih prireditvah. Kljub vsemu hitro spreminjajoče razmere v družbi od organa zahtevajo prilagoditev in hitro odzivnost.

### [5.1.14 INŠPEKTORAT REPUBLIKE SLOVENIJE ZA OBRAMBO](#_Toc512417911)

Inšpektorat RS za obrambo (v nadaljnjem besedilu: IRSO) si pri načrtovanju in izvajanju nalog inšpekcijskega nadzora prizadeva sistematično preverjati delovanje obrambnega sistema v nekem časovnem obdobju, zato o ugotovitvah z izvedenih inšpekcijskih nadzorov med letom sproti obvešča ministra za obrambo in državna sekretarja z izvodom inšpekcijskega zapisnika o ugotovljenem stanju na določenem nadziranem področju. IRSO je v 2024 opravljal naloge skladno z letnimi načrti dela za posamezno leto in pri tem skrbel za načrtno in usklajeno:

* načrtovanje dela in vodenje inšpektorata,
* izvajanje inšpekcijskih nadzorov na obrambnem področju,
* izvajanje inšpekcijskih nadzorov na področju obravnavanja tajnih podatkov,
* izvajanje inšpekcijskih nadzorov na področju kritične infrastrukture,
* vodenje postopkov in odločanje v prekrškovnem postopku,
* usposabljanje inšpektorjev in zaposlenih v IRSO,
* mednarodno sodelovanje.

### 5.1.15 INŠPEKTORAT REPUBLIKE SLOVENIJE ZA OKOLJE IN ENERGIJO

**INŠPEKCIJA ZA OKOLJE**

Inšpektorji za okolje prvenstveno nadzorujejo predpise s področja varstva okolja, pri tem pa morajo poznati številna področja (odpadki, emisije, dimnikarske storitve, hrup, posegi v okolje, svetlobno onesnaževanje…), ki so načeloma urejena v šestih področnih zakonih (Zakon o varstvu okolja[[16]](#footnote-16), Zakon o ravnanju z gensko spremenjenimi organizmi[[17]](#footnote-17), Zakon o dimnikarskih storitvah[[18]](#footnote-18), Zakon o interventnih ukrepih pri ravnanju s komunalno odpadno embalažo in z odpadnimi nagrobnimi svečami[[19]](#footnote-19), Zakon o državni meteorološki, hidrološki, oceanografski in seizmološki službi[[20]](#footnote-20), v delu tudi Zakon o uvajanju naprav za proizvodnjo električne energije iz obnovljivih virov energije[[21]](#footnote-21)), na podlagi katerih je izdanih več kot 250 podzakonskih predpisov, ki podrobno urejajo posamezno področje. Inšpekcijski nadzor nad spoštovanjem in izvajanjem določil omenjenih predpisov opravlja 48 inšpektorjev za okolje po celotni državi.

Inšpekcija za okolje (v nadaljnjem besedilu: IO) je v letu 2024 prejela 2673 prijav, kar je nekoliko manj kot v preteklih letih. Razlog za manjše število prejetih prijav je povezano predvsem z delitvijo prejšnje Inšpekcije za okolje in naravo na dve inšpekciji, kjer je v okviru IRSOE ostala Inšpekcija za okolje, področje vod in narave pa je bilo prenešeno na Inšpektorat RS za naravne vire in prostor. Kljub temu je s trenutnim številom inšpektorjev IO težko zagotavljati reden nadzor in sprotne odzive na prijave in pobude, še posebej zaradi neobravnavanih prijav iz preteklih let. Ponovno izpostavljajo, da je bila ob sprejemanju ZDimS predvidena zaposlitev 10 novih inšpektorjev, ki bi izvajali nadzor po tem zakonu. Dejansko je IO dobila le 5 novih inšpektorjev, stanje pa se do danes še vedno ni spremenilo.

IO določa prednostne naloge s triletnimi in letnimi programi dela. V letnem programu dela poleg vsebine in obsega inšpekcijskega nadzora določi tudi seznam zavezancev, ki bodo predmet rednih nadzorov v tekočem letu.

Zakonodaja določa zelo široko področje dela IO, kar pomeni tudi izjemno veliko število zavezancev. Zaradi omejenega števila inšpektorjev za okolje je delo inšpektorjev organizirano na način, da se zagotoviti sistematični nadzor nad pomembnejšimi viri obremenjevanja okolja.

ZVO-2 določa, da je treba za obrate večjega tveganja za okolje (SEVESO), zavezance za ravnanje z odpadki in za naprave, ki povzročajo onesnaževanje večjega obsega (zavezanci IED), zagotavljati redni nadzor, zato je načrtovanje nadzora teh zavezancev podrobnejše in celovito.

IO za zagotavljanje učinkovitega izvajanja nalog inšpekcijskega nadzora sprejme triletni program dela, s katerim določi vsebino in obseg izvajanja inšpekcijskega nadzora. Pri načrtovanju se določi tudi najučinkovitejši način izvedbe nadzora glede na zastavljeni cilj. Praviloma se naprave, ki pomenijo večje tveganje za okolje, uvrstijo v redni program dela in se glede na tveganje pregledujejo v krajših ali daljših obdobjih. Če so širše zaznane neskladnosti na posameznih področjih ali za zagotovitev celovitega pregleda na posameznem področju nadzora, se načrtujejo tudi koordinirane akcije nadzora.

Letni program dela za posameznega inšpektorja se tako izdela z aplikacijo OIS, ki je bila leta 2024 integrirana v računalniški sistem organa INSPIS. Pogostost rednih inšpekcijskih pregledov posameznih naprav se določi na podlagi sistematičnega ocenjevanja okoljskih tveganj.

Število opravljenih inšpekcijskih nadzorov v letu 2024 (odprtih upravnih zadev) je nekoliko manjše (za 7 %) glede na leto 2023, prav tako je bilo izrečenih manj upravnih inšpekcijskih ukrepov (za 8 %). Razlog je povezan z delitvijo prejšnje Inšpekcije za okolje in naravo na dve inšpekciji, kjer je v okviru IRSOE ostala Inšpekcija za okolje, področje vod in narave pa je bilo prenešeno na Inšpektorat RS za naravne vire in prostor.

Inšpekcija za okolje je v letu 2024 delala predvsem na uvajanju novih orodij, ki omogočajo učinkovitejšo ugotavljanje dejanskega stanja. IRSOE je v letu 2024 postal operater za izvajanje letalskih dejavnosti s sistemi BPZ v posebni kategoriji in ima za izvajanje operacij z BPZ usposobljena dva inšpektorja, ki imata pridobljene certifikate za pilota na daljavo. IRSOE razpolaga tudi z ustrezno programsko opremo podjetja 3Dsurvey za fotogrametrično obdelavo fotografij, posnetih iz zraka. Programska oprema omogoča izdelavo 3D oblakov točk iz geoprostorskih podatkov ali 2D fotografij, zajetih z uporabo dronov ali drugih zrakoplovov, izdelavo digitalnih modelov površja (DMR), izdelavo ortofoto načrta, izračun prostornin med ploskvami, izris prečnih profilov, avtomatsko ali ročno klasifikacijo točk 3D oblaka na talne in ne talne točke, relativna primerjavo dveh oblakov točk oz. njihovo položajno skladnost in njihovo relativno poravnavo.

Na podlagi predlogov IRSOE se je v predpise na novo določila obveznost za vse prevoznike odpadkov, da morajo biti vozila za prevoz odpadkov opremljeno z napravo z vgrajenim sledilnim sistemom globalnega pozicioniranja (GPS), ki na podlagi satelitskega navigacijskega sistema določa točno lego in čas lokacije vozila ter tako beleži vse premike vozila. Določba je začela veljati 1. 1. 2024, IO pa je prav na podlagi analiz zgodovine voženj v konkretnih primerih ugotovila več kršitev nezakonitega ravnanja z odpadki.

Na področju okolja se približno 30 % inšpekcijskih postopkov konča z izdajo inšpekcijske odločbe (25 %) ali opozorila na podlagi 33. člena ZIN (5 %), kar kaže, da je skladnost zavezancev z zakonodajo na okoljskem področju še relativno nizka.

Kot v preteklih letih je relativno največ kršitev zaznanih na področju preseganja mejnih vrednosti pri monitoringu odpadnih voda, hrupa in področju ravnanja z odpadki. Nekaj težav, predvsem zaradi preteklih postopkov, je še vedno prisotno pri ravnanju z embalažo in odpadno embalažo, ki naj bi jih rešil nov ZVO-2, ki predvideva ustanovitev posebne organizacije, katere namen bi bil, da za proizvajalce istovrstnih proizvodov, za katere velja proizvajalčeva razširjena odgovornost (PRO) zagotavlja skupno izpolnjevanje obveznosti. Ustavno sodišče RS (v nadaljnjem besedilu: USRS) pa je s sklepom, št. U-I-104/22-15 z dne 19. 5. 2022 do končne odločitve USRS zadržalo izvrševanje tretjega in četrtega odstavka 37. člena, četrtega, petega, šestega, sedmega, osmega, devetega in enajstega odstavka 38. člena, prvega odstavka 40. člena, 41. člena ter prvega, tretjega, četrtega, petega, šestega, osmega in devetega odstavka 275. člena Zakona o varstvu okolja. Glede na navedeno se v skladu s prehodnimi in končnimi določbami ZVO-2 skupno izpolnjevanje obveznosti PRO do končne odločitve US izvaja po ureditvi, ki jih določa ZVO-1, ki v tem delu še vedno velja.

Deloma je težave rešila sprememba Uredbe o embalaži in odpadni embalaži glede ukinitve praga za vključitev v sistem, rešitev problematike pa pričakujejo z dokončno odločitvijo USRS.

Podatki kažejo, da bi bilo potrebno povečati obseg nadzorov na področju okolja, hkrati pa podpreti povečevanje skladnosti z osveščanjem, izobraževanjem, finančnimi in drugimi stimulacijami ipd.

Za zagotovitev učinkovitejšega nadzora na področju okolja je bilo v preteklosti podano že veliko pobud, in sicer so ključne naštete v nadaljevanju:

* v celoti prenesti pristojnosti nadzora ravnanja z odpadki, ki nastajajo v gospodinjstvu, vključno z gradbenimi, na občinsko raven;
* prenesti pristojnosti nadzora nad uporabniki malih kurilnih naprav na občinsko raven;
* smiselno in nedvoumno razmejiti pristojnosti med državnimi in občinskimi nadzornimi organi;
* zaradi reorganizacije je potrebno spremeniti in uskladiti pristojnosti inšpektorjev za okolje v določenih podzakonskih aktih, ki še vedno niso prilagodili (predvsem s pristojnostjo inšpektorjev za vode);
* sistemsko urediti vprašanje izvršiteljev (lahko kot javno službo), ki bi izvajali izvršilne postopke inšpektorjev za okolje, tako da bi ti imeli trajna pooblastila;
* v podzakonskih predpisih na podlagi Gradbenega zakona (GZ-1) bi bilo potrebno natančno opredeliti vsebine integralnega gradbenega dovoljena, ki bi spadale pod nadzor IO;
* v področnih zakonih zagotoviti nadzor nad posameznimi proizvodi od »zibelke do groba«, da po končani uporabi proizvodi, ki so do takrat v evidencah in pod nadzorom drugih resorjev, kar naenkrat ne postanejo okoljski problem (npr. kemikalije, vozila, plovila, živalski odpadki ipd.), zakonodaja, ki ureja skladiščenje nevarnih kemikalij, naj bi se uporabljala tudi za urejanje skladiščenja odpadnih kemikalij;
* vzpostaviti še bolj učinkovite instrumente, s katerimi bi preprečili finančno breme države ob zlorabi predpisov ali stečaju, prisilnih poravnavah, likvidacijah, denacionalizacijah, lastninjenju podjetij ipd.;
* vzpostaviti učinkovit sistem delovanja na državni ravni, ko se v različnih postopkih (nezakonito odloženi) odpadki prenesejo na Republiko Slovenijo;
* vzpostaviti učinkovite mehanizme za obravnavo starih okoljskih bremen, ki imajo negativne vplive na okolje, pa jih z veljavnimi predpisi z inšpekcijskimi ukrepi ni mogoče sanirati;
* pri pripravi in spremembi predpisov stremeti k jasnosti, kratkosti in preglednosti določenih obveznosti ravnanja in delovanja, kar pomeni večjo pravno varnost za zavezance ter tudi učinkovitost samega inšpekcijskega nadzora.

IRSOE je poleg inšpekcijskega tudi upravni organ za čezmejno pošiljanje odpadkov, kjer postopke vodijo štiri upravne delavke in ena v administraciji. Ob predvidenih spremembah evropske zakonodaje se pričakuje večji pripad zadev, zato bo potrebno, tudi zaradi prihodnjih upokojitev, zagotoviti nove zaposlitve za vodenje tovrstnih postopkov.

**INŠPEKCIJA ZA ENERGIJO**

Inšpektorji za energijo opravljajo naloge inšpekcijskega nadzora na področju elektroenergetike in strojne energetike. Temeljna naloga Inšpekcije za energijo (v nadaljnjem besedilu: IE) je izvajati nadzor nad oskrbo z energijo, nad izvajanjem tehničnih zahtev iz Energetskega zakona[[22]](#footnote-22), Zakona o oskrbi z električno energijo[[23]](#footnote-23), Zakona o oskrbi s plini[[24]](#footnote-24), Zakona o oskrbi s toploto iz distribucijskih sistemov[[25]](#footnote-25) ter na njihovi podlagi izdanih predpisov in splošnih aktov za izvrševanje javnih pooblastil, ki veljajo za področje elektroenergetike in strojne energetike. To je izvajanje nadzorov nad upoštevanjem tehničnih zahtev pri gradnji, vzdrževanju, obratovanju in uporabi energetskih objektov, postrojev, vodov, naprav in napeljav, namenjenih proizvodnji, prenosu, shranjevanju, distribuciji, merjenju, zaščiti, vodenju, lastni porabi in porabi električne energije, toplote in plina, vse v cilju izpolnjevanja načela in ukrepov za doseganje zanesljive oskrbe z energijo in za izpolnjevanje osnovnega namena posameznih omenjenih zakonov po zagotavljanju varne, zanesljive in dostopne oskrbe z energijo. Zadolžena je tudi za izvajanje nadzora na področju učinkovite rabe energije, OVE, polnilne in oskrbovalne infrastrukture za alternativna goriva, proizvodov v uporabi (v skladu s pristojnostmi IE za posamezne vrste proizvodov), nad izpolnjevanjem bistvenih in drugih zahtev, ki sodijo na delovno področje IE v skladu z gradbenimi predpisi in nad strokovnostjo in usposobljenostjo delavcev, ki upravljajo z energetskimi napravami.

Inšpektorji za energijo nadzirajo obsežno in tehnično zahtevno področje, ki se v zadnjem času hitro spreminja in prilagaja novim usmeritvam, predvsem na področju rabe obnovljivih virov energije, učinkovite rabe energije in same oskrbe z energijo. Zahtevnost in spreminjanje zakonodaje predstavljajo problem tudi za zavezance, ki pogosto težko sledijo zahtevam vseh novih predpisov. Inšpektorji za energijo so tako v letu 2024 večino odstopanj od zahtev predpisov iz njihove pristojnosti urejali v upravnih postopkih, predvsem z opozorili in izrekanjem ukrepov za odpravo odstopanj na zapisnik ali odločbo. V veliki meri so bili naloženi ukrepi tudi izvedeni in zato izvršilnih postopkov ni bilo potrebno uvesti. To kaže, da lahko inšpektorji za energijo z izvedbo planiranih nadzorov po posameznih področjih iz njihove pristojnosti ob nadzoru izpolnjevanja zahtev zavezance tudi uspešno seznanjajo z njihovimi obvezami iz predpisov.

V IE je bilo v letu 2024 od skupno predvidenih 1300 inšpekcijskih pregledov realiziranih 1472. Za ugotovljene manjše nepravilnosti in pomanjkljivosti so bili zavezancem odrejeni ukrepi za odpravo nepravilnosti že v samih zapisnikih o inšpekcijskih pregledih. Za odpravo večjih ugotovljenih nepravilnosti in pomanjkljivosti pa je bilo zavezancem izdanih 142 upravnih odločb. Izdana je bila še ena odločba o prekršku z izrekom globe in 3 plačilni nalogi po ZP-1. Izdanih prekrškovnih opominov ni bilo, bilo pa je izdano 1 opozorilo po ZP-1.

Na področju elektroenergetike je bilo največ inšpekcijskih pregledov opravljenih na področju oskrbe z električno energijo (proizvodnja, prenos in distribucija). Pri večjih objektih za proizvodnjo električne energije in objektih za prenos električne energije ni bilo ugotovljenih večjih neskladnosti, medtem ko se je pri manjših proizvodnih objektih in napravah ugotovilo, da zavezanci nimajo urejene dokumentacije za obratovanje in vzdrževanje v skladu z veljavnimi pravilniki in pogosto ne zagotavljajo rednih preverjanj nizkonapetostnih električnih inštalacij in sistemov zaščite pred delovanjem strele.

Pri objektih distribucijskega sistema električne energije je zaznati vse večje težave pri opravljanju nalog obratovanja in vzdrževanja elektroenergetskih postrojev (EEP) kot gospodarske javne infrastrukture v primerih, ko lastniki zemljišč, na katerih se nahaja ta gospodarska javna infrastruktura, ne dopustijo skrbnikom (vzdrževalcem in upravljavcem elektro distribucijskih podjetij) dostopati do te infrastrukture. Skrbniki imajo sicer vzpostavljen sistem vzdrževanja in obratovanja v skladu s predpisi in internimi akti ter navodili ELES d. o. o., še vedno pa so se v določenih primerih ugotavljale neskladnosti, zato je IE v letu 2024 načrtovala tri usmerjene nadzore: nad izvajanjem vzdrževanja na srednjenapetostnem omrežju (SNO) v skladu z določili kombiniranega operaterja prenosnega in distribucijskega omrežja, ozemljitvenega sistema na EEP nad 1 kV in obratovanja ter vzdrževanja distribucijskega 110 kV omrežja v skladu s Pravilnikom o vzdrževanju EEP in Pravilnikom o obratovanju EEP.

Pri nadzorih na področju izpolnjevanja bistvenih in drugih zahtev, ki sodi na delovno področje IE v skladu z gradbenimi predpisi, predvsem varnosti pri uporabi nizkonapetostnih električnih inštalacij ter sistema zaščite pred delovanjem strele v objektih javnega pomena, se je ugotavljalo, da nekateri zavezanci še vedno ne zagotavljajo predpisanih rednih preverjanj (pregledov, preizkusov in meritev). Podobno tudi na področju proizvodov v uporabi, pri opremi in zaščitnih sistemov, namenjenih za uporabo v potencialno eksplozivnih atmosferah, nekateri zavezanci (delodajalci) še vedno ne pridobivajo certifikatov o skladnosti vzdrževanja Ex-opreme v za to predpisanih rokih.

Na področju spodbujanja rabe OVE je IE prejela kar nekaj prijav glede domnevnih nepravilnosti elektrooperaterjev pri izdajanju soglasij za priključitev za naprave za samooskrbo z električno energijo iz OVE. Večina prijav se je nanašala na nepravočasnost izdajanja soglasij in glede neupoštevanja vrstnega reda obravnavanih vlog (42. člen Zakona o spodbujanju rabe obnovljivih virov energije (Uradni list RS, št. [121/21](https://www.uradni-list.si/glasilo-uradni-list-rs/vsebina/2021-01-2570), [189/21](https://www.uradni-list.si/glasilo-uradni-list-rs/vsebina/2021-01-3725), [121/22](https://www.uradni-list.si/glasilo-uradni-list-rs/vsebina/2022-01-2848) – ZUOKPOE in [102/24](https://www.uradni-list.si/glasilo-uradni-list-rs/vsebina/2024-01-3208); v nadaljnjem besedilu: ZSROVE)). Ker o izdaji ali zavrnitvi soglasja za priključitev odloča po javnem pooblastilu elektrooperater z odločbo v upravnem postopku in ker gre v predmetnih zadevah za domnevne kršitve določb Zakona o splošnem upravnem postopku (Uradni list RS, št. [24/06](https://www.uradni-list.si/glasilo-uradni-list-rs/vsebina/2006-01-0970) – uradno prečiščeno besedilo, [105/06](https://www.uradni-list.si/glasilo-uradni-list-rs/vsebina/2006-01-4487) – ZUS-1, [126/07](https://www.uradni-list.si/glasilo-uradni-list-rs/vsebina/2007-01-6415), [65/08](https://www.uradni-list.si/glasilo-uradni-list-rs/vsebina/2008-01-2816), [8/10](https://www.uradni-list.si/glasilo-uradni-list-rs/vsebina/2010-01-0251), [82/13](https://www.uradni-list.si/glasilo-uradni-list-rs/vsebina/2013-01-3034), [175/20](https://www.uradni-list.si/glasilo-uradni-list-rs/vsebina/2020-01-3096) – ZIUOPDVE in [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb; v nadaljnjem besedilu: ZUP), so bile tovrstne prijave odstopljene v reševanje Inšpektoratu za javni sektor.

Reševanje prijav o sporih v zvezi s priključitvijo ali zmanjšanju obratovalne omejitve ter o pritožbah zoper odločbo o izdaji ali zavrnitvi soglasja za priključitev spadajo na delovno področje Agencije za energijo (10. in 139. člen ZOEE), zato jih je IE obravnaval zgolj iz svoje stvarne pristojnosti (glede izpolnjevanja tehničnih zahtev pri postavitvi teh naprav in izpolnjevanja tehničnih pogojev iz izdanih soglasij za priključitev).

Tudi v letu 2024 se je pri nadzoru opreme pod tlakom v uporabi izkazalo, da nekateri zavezanci še vedno uporabljajo opremo pod tlakom visoke stopnje nevarnosti, za katero nimajo pridobljenega dovoljenja za uporabo. Za to opremo torej niso bili uspešno opravljeni predpisani pregledi in preizkusi, kljub temu, da uporaba take opreme predstavlja visoko stopnjo nevarnosti. Zaradi vseh ugotovljenih neskladnosti bo na področju uporabe opreme pod tlakom visoke stopnje nevarnosti v letu 2025 uvedena usmerjena akcija. Pri usmerjenih nadzorih skladiščenja, polnjenja in uporabe utekočinjenega naftnega plina (UNP) je bilo ugotovljeno, da imajo lastniki za rezervoarje za UNP v veliki večini pridobljena veljavna potrdila o pregledih s strani organov za periodične preglede, ugotovljenih je bilo več nepravilnosti pri izpolnjevanju zahtev iz Pravilnika o utekočinjenem naftnem plinu, predvsem se je izkazalo, da se letna kontrola tesnosti UNP instalacije od rezervoarja do trošil ne izvaja dosledno v skladu s predpisanimi roki. Izvajali so se tudi usmerjeni nadzori nad uporabo skladišč jeklenk UNP pri distributerjih in prodajalcih. Zaradi ugotovljenih pomanjkljivosti pri izvajanju letna kontrola tesnosti UNP instalacije od rezervoarja do trošil se bodo tovrstni nadzori vršili tudi v letu 2025.

Pri nadzorih vzdrževanja, obratovanja in uporabe objektov, naprav in omrežij plina se je tudi v letu 2024 kot posebno problematično pokazalo nepooblaščeno poseganje tretjih oseb v varovalni pas omrežij. Ta imajo lahko za posledico tudi poškodbe sistemov, zmanjšano varnost in zanesljivost obratovanja, kakor tudi prekinitev dobave. Več neskladnosti je bilo ugotovljenih tudi pri pregledovanju notranjih plinskih instalacij za zemeljski plin, kakor tudi pri pregledovanju in preskušanju plinskih instalacij za utekočinjen naftni plin, zato bo na tem področju v letu 2025 izvedena usmerjena akcija.

V cilju izboljšanja energetske učinkovitosti in s tem spodbujanja ukrepov učinkovite rabe energije in ukrepov za izboljšanje energetske učinkovitosti stavb je IE tudi v letu 2024 izvajala nadzore nad energetskimi izkaznicami stavb s celotno uporabno tlorisno površino nad 250 m2, ki so v lasti ali uporabi oseb ožjega javnega sektorja. Pri nadzorih polnilnih mest za električna vozila se z odstopanji srečujejo predvsem pri polnilnih mestih v večstanovanjskih objektih. Ta so običajno nameščena v skupnih prostorih večstanovanjskih objektov, predvsem garažah. Soglasja solastnikov v veliko primerih niso pridobljena, prijavitelji pa največkrat opozarjajo na povečano požarno ogroženost objekta zaradi namestitve polnilnih mest, kar pa ne nadzira EI.

**INŠPEKCIJA ZA JAVNI POTNIŠKI PROMET**

Inšpekcija za javni potniški promet (v nadaljnjem besedilu: IJPP) poleg področja javnega potniškega prometa v cestnem prometu pokriva tudi obvezne gospodarske javne službe prevoza potnikov v notranjem in čezmejnem regijskem železniškem prometu. V letu 2024 so na inšpekciji zaposlili še enega inšpektorja, tako da področje trenutno nadzorujeta dva inšpektorja, kar je še vedno težko izvedljivo, ker je poleg rednega izvajanja nadzora na terenu potrebno tudi obravnavati prispele prijave s strani nadzornih organov in drugih pravnih ter fizičnih oseb. Slednje so pa zaradi vzpostavitve novega sistema voznih redov v medkrajevnem cestnem prometu v letu 2024 v porastu. Glede na to, da se nadzor izvaja na celotnem ozemlju Republike Slovenije, bo za izvedbo inšpekcijskih nadzorov potrebno v prihodnje zagotoviti še kakšnega inšpektorja. Inšpektorja sta uvedla 181 inšpekcijskih postopkov in izdala 7 ureditvenih odločb ter 6 opozoril po ZIN.

Glede na težave z zakonodajo, ki je podlaga za izvajanje učinkovitega nadzora javnega prevoza potnikov in ki je še v dopolnjevanju, je bila na sestanku na Direktoratu za javni potniški promet podana pobuda za hitrejše sprejetje spremembe zakonodaje na področju javnega potniškega prometa, predvsem za področje železniškega potniškega prometa.

### 5.1.16 INŠPEKTORAT REPUBLIKE SLOVENIJE ZA STANOVANJA

Stanovanjski fond v Republiki Sloveniji se stara in je različno vzdrževan. V obdobju samostojne države je bilo zgrajenih več novih večstanovanjskih stavb. Posledično to pomeni večji pripad pobud za ukrepanje, saj se stanovanjski fond stalno povečuje in stara. Veliko stavb ali posameznih stanovanj je deležnih tudi prenove ob katerih prihaja do različnih nedovoljenih posegov na skupnih delih v stavbi.

Opažajo pa tudi, da se mnogi etažni lastniki (še) ne zavedajo tudi odškodninske odgovornosti (159. člen Obligacijskega zakonika[[26]](#footnote-26) – Odgovornost imetnika stavbe) in kazenske odgovornosti (314. člen Kazenskega zakonika[[27]](#footnote-27) – Povzročitev splošne nevarnosti) v primerih, kjer so ob večstanovanjskih (in drugih) stavbah, javno dostopne površine.

Kriterije za vrstni red obravnav so prilagodili najbolj perečim zadevam v državi ob upoštevanju javnega interesa, na stanovanjskem področju (124. člen Stanovanjskega zakona (Uradni list RS, št. [69/03](https://www.uradni-list.si/glasilo-uradni-list-rs/vsebina/2003-01-3312), [18/04](https://www.uradni-list.si/glasilo-uradni-list-rs/vsebina/2004-01-0776) – ZVKSES, [47/06](https://www.uradni-list.si/glasilo-uradni-list-rs/vsebina/2006-01-2024) – ZEN, [45/08](https://www.uradni-list.si/glasilo-uradni-list-rs/vsebina/2008-01-1981) – ZVEtL, [57/08](https://www.uradni-list.si/glasilo-uradni-list-rs/vsebina/2008-01-2415), [62/10](https://www.uradni-list.si/glasilo-uradni-list-rs/vsebina/2010-01-3387) – ZUPJS, [56/11](https://www.uradni-list.si/glasilo-uradni-list-rs/vsebina/2011-01-2619) – odl. US, [87/11](https://www.uradni-list.si/glasilo-uradni-list-rs/vsebina/2011-01-3719), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [14/17](https://www.uradni-list.si/glasilo-uradni-list-rs/vsebina/2017-01-0678) – odl. US, [27/17](https://www.uradni-list.si/glasilo-uradni-list-rs/vsebina/2017-01-1441), [59/19](https://www.uradni-list.si/glasilo-uradni-list-rs/vsebina/2019-01-2610), [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [90/21](https://www.uradni-list.si/glasilo-uradni-list-rs/vsebina/2021-01-1868), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [77/23](https://www.uradni-list.si/glasilo-uradni-list-rs/vsebina/2023-01-2424) – odl. US in [61/24](https://www.uradni-list.si/glasilo-uradni-list-rs/vsebina/2024-01-2118); v nadaljnjem besedilu: SZ-1)). Dejansko bi se moral IRSS kadrovsko okrepiti že zaradi opisanih okoliščin brez poverjanja še dodatnih pooblastil, kot je bilo predhodno opisano.

### [5.1.17 INŠPEKTORAT REPUBLIKE SLOVENIJE ZA ŠOLSTVO](#_Toc512417913)

Nadzorna funkcija tega organa je večplastna, od zagotavljanja povratne regulatorne zanke ministrstvu kot oblikovalcu politik - ali, v čem in do katere mere izvajanje sprejetih šolskih politik in predpisov v praksi deluje, do praviloma preventivnega in pri odstopajočih primerih represivnega ukrepanja v razmerju do nadzorovanih zavodov. Upravna zanka in sistemske aktivnosti morajo biti usmerjene k razvoju in samoregulaciji sistema, pri čemer pa je za le-to potrebna tudi kadrovska in tehnična podpora. Podpirajo se pričete aktivnosti z namenom še učinkovitejšega dela šolske inšpekcije, kadrovsko se organ krepi, vendar pa imajo trenutno z zagotavljanjem tehničnih pogojev, kjer je prostorska stiska, kljub organizacijskim spremembam, iz dneva v dan večja. Dejstvo pa je, da je to v domeni Ministrstva za javno upravo, na kar so opozorili tudi že na seji Inšpekcijskega sveta.

Zaradi nestrinjanja z izobraževalnim sistemom in obveznim osnovnošolskim izobraževanjem posameznikov, ugotavljajo, da se število otrok, ki niso vključeni v osnovno šolo, povečuje. Zakonodaja določa opustitev osnovnošolskega izobraževanja kot prekršek, vodenje prekrškovnih postopkov v organu se je povečalo za 278 % napram letu 2020. Dejstvo je, da so v letu 2020 obravnavali 128 prekrškov, v letu 2024 pa 355 – pri čemer je potrebno poudariti, da se dejansko vsako leto zadeve povečujejo za približno 30 %.

### 5.1.18 INŠPEKTORAT REPUBLIKE SLOVENIJE ZA ŠPORT

V zadnjih letih opažajo povečano število kompleksnejših prijav na področju športa. Prijave se nanašajo predvsem na neizpolnjevanje pogojev za opravljanje strokovnega dela v športu skladno z drugim odstavkom 46. člena Zakona o športu (Uradni list RS, št. [29/17](https://www.uradni-list.si/glasilo-uradni-list-rs/vsebina/2017-01-1523), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [82/20](https://www.uradni-list.si/glasilo-uradni-list-rs/vsebina/2020-01-1236), [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [37/24](https://www.uradni-list.si/glasilo-uradni-list-rs/vsebina/2024-01-1255) – ZMat-B), na nedelovanje društev v skladu s temeljnim aktom ter omejevanje športnikov pri prestopih v drugo športno organizacijo. Prejete prijave obravnavajo skladno s Kriteriji za določitev prioritet dela Inšpektorata RS za šport.

Vseeno ocenjujejo, da se stanje glede izpolnjevanja pogojev za opravljanje strokovnega dela v športu izboljšuje, saj na to inšpektorji opozarjajo v okviru opravljanja rednih nadzorov društev, kjer preverjajo delovanje društev v skladu s temeljnim aktom in izpolnjevanje pogojev za opravljanje strokovnega dela v športu.

Prijave glede omejevanja športnikov pri prestopu v drugo športno organizacijo obravnavajo kot prioritetne. Zaradi pomembnosti pravice športnika do prestopa so z ostalimi deležniki vzpostavili učinkovit sistem sodelovanja, ki omogoča, da se zagotovi učinkovito uresničevanje pravice do prestopa športnika v drugo športno organizacijo tudi v praksi.

V letu 2024 se je največ prejetih prijav nanašalo na nedelovanje društev v skladu s temeljnim aktom. V vseh primerih je bil uveden tudi izredni inšpekcijski nadzor. Skladno s težnjo po zakonitem delovanju društev bodo izvajali nadzore nad delovanjem društev v skladu s temeljnim aktom tudi v okviru rednih nadzorov, kot je to določeno v Letnem programu dela Inšpektorata RS za šport za leto 2025.

### [5.1.19 INŠPEKTORAT REPUBLIKE SLOVENIJE ZA VARSTVO PRED NARAVNIMI IN DRUGIMI NESREČAMI](#_Toc512417914)

Na področju varstva pred požarom, gasilstva, varstva pred naravnimi in drugimi nesrečami ter varstva pred utopitvami ocenjujejo, da je stanje podobno kot prejšnja leta. Natančnejši podatki pa bodo analitično predstavljeni v letnem poročilu IRSVNDN za leto 2024.

### [5.1.20 JAVNA AGENCIJA REPUBLIKE SLOVENIJE ZA ZDRAVILA IN MEDICINSKE PRIPOMOČKE](#_Toc512417915)

Pri ključnih aktivnostih s potencialno izraženim vplivom na javno zdravje (proizvodnja, transport, shranjevanje) hujših kršitev ne ugotavljajo. Večinoma se srečujejo z odstopi, ki se pojavljajo sporadično in ne kažejo na sistemski problem.

Večji izziv predstavljajo medicinski pripomočki, kjer velja prosti pretok blaga, zato je nevarnost neskladnosti večja.

Prav tako se srečujejo z množico kršitev na različnih digitalnih kanalih, predvsem v zvezi z oglaševanjem zdravil in medicinskih pripomočkov in internetno prodajo preko različnih platform v tretjih državah ali iz težko ugotovljivih lokacij. Gre za problematiko, s katero se srečujejo vse članice skupnosti in za katero zaenkrat ni učinkovitih rešitev.

V letu 2024 je inšpekcija uspela izpeljati večji del načrta sistemskih nadzorov kljub neplaniranim daljšim odsotnostim in fluktuaciji inšpektorjev.

Na težave so naleteli na področju lekarniške dejavnosti, kjer dolgotrajne odsotnosti edine inšpektorice ni bilo mogoče nadomestiti, zato je bil plan izveden v okrnjenem obsegu.

Do podobne situacije je prišlo tudi na področju nadzora preskrbe s krvjo, tkivi in celicam, kjer so se prav tako srečali s celoletno odsotnostjo ene od treh inšpektoric. Težavo so reševali z nadomeščanjem, ki pa zaradi potrebnega usposabljanja, ki je v teku, v letu 2024 še ni predstavljalo dodatnega kadrovskega vira. Ob tem je prišlo do že omenjenega neurejenega prenehanja poslovanja dveh podjetij, ki je imelo za posledico neizpolnjevanje obveznosti shranjevanja vzorcev popkovne krvi. V okviru reševanja te zapletene situacije je JAZMP razpoložljive vire prednostno usmerila v več izrednih nadzorov, ki še potekajo.

Farmacevtska industrija se v Republiki Sloveniji zelo dinamično razvija. V letu 2024 so že zaznali povečan obseg nalog, ki jih izvaja JAZMP, še večji vpliv pa pričakujejo v naslednjih letih.

Narašča število zahtevnih verifkacijskih nadzorov, izdaje novih dovoljenj in certifikatov. JAZMP mora investitorjem zagotavljati konkurenčno regulatorno-nadzorno okolje, za kar so ključni kadri z ustrezno ekspertizo in kompetencami.

Zagotavljanje ustreznih kadrovskih virov predstavlja vse večji izziv. Opažajo vedno večje težave z zaposlovanjem. Farmacevtska industrija je v Sloveniji ena najbolj razvitih in uspešnih gospodarskih panog, ki nudi stimulativne delovne pogoje. Odziv kandidatov na razpisana delovna mesta je slabši kot v preteklih letih, pojavljajo se odstopi kandidatov v poznejši fazi izbire, zato morajo razpise ponavljati. Tudi fluktuacija inšpektorjev je znatna. Vse pogosteje se z njo srečujejo v relativno kratkem času po nastopu dela.

Farmacevtska inšpekcija JAZMP intenzivno sodeluje s FURS (Carino). V letu 2024 se je število odstopov s FURS-a (Carine) oz. zaprosil za mnenje še nekoliko povečalo. V zadnjih letih se je obseg dela v tem segmentu več kot podvojil, kar je posledica spletnega trgovanja, ki rezultira v uvozu najrazličnejših izdelkov nejasnega statusa, kvalitete in sestave, najpogosteje iz Azije. To aktivnost inšpektorat izvaja prednostno, naraščajoči obseg pa močno vpliva in hromi druge dejavnosti na področju nadzora trga.

### [5.1.21 URAD REPUBLIKE SLOVENIJE ZA MEROSLOVJE, SEKTOR ZA MEROSLOVNI NADZOR](#_Toc512417916)

Stanje na področju merilnih instrumentov je na večini področij urejeno. Nekaj nepravilnosti ugotavljajo na nekaterih področjih, kjer je zelo težko sistemsko vzdrževati urejeno stanje. To so predvsem tehtnice pri manjših prodajalcih sadja in zelenjave, pekarnah in manjših trgovinah, merilniki tlaka v pnevmatikah pri manjših serviserjih in vulkanizerjih ter občasno tudi na nekaterih drugih področjih. Zaradi tega ta področja tudi bolj pogosto nadzirajo. Na področju nadzora nad merili na trgu (v prometu) v skladu z zahtevam EU direktiv MID in NAWI, se večina nadzornih pregledov opravi skozi skupne EU projekte z drugimi državami članicami. Pri nadzoru nad predpakiranimi izdelki se odkrijejo nepravilnosti predvsem pri manjših pakircih ter pri prvih nadzorih. Stanje na področju plemenitih kovin pri zlatarjih se zadnja leta izboljšuje, predvsem zaradi bolj pogostega nadzora zavezancev kršiteljev in bistvenega zmanjšanja prometa in posledično manjšega obsega nabave/izdelave novih izdelkov iz plemenitih kovin.

### [5.1.22 TRŽNI INŠPEKTORAT REPUBLIKE SLOVENIJE](#_Toc512417917)

Tržni inšpektorat RS ocenjuje, da se, gledano v celoti, stanje na trgu izboljšuje. Ker se je v prejšnjih letih pokazalo, da se je povečalo število kršitev na področjih, kjer nekaj časa ni opravljal nadzora, se poskuša opravljati nadzor tudi na področjih, kjer je stanje sicer dokaj dobro urejeno in kjer se že pred začetkom izvajanja nadzora pričakuje, da ne bo večjega števila ugotovljenih kršitev, vendar je pri tem, kot že predhodno pojasnjeno, kadrovsko omejen. Poleg tega nekateri gospodarski subjekti v želji, da poslujejo skladno z zakonodajo, sodelujejo s tržnimi inšpektorji preventivno že pred izvedbo samega nadzora.

Tržni inšpektorji so pri izvajanju inšpekcijskega nadzora dolžni upoštevati načelo sorazmernosti, kar jim nalaga ZIN. V primeru ugotovljene nepravilnosti mora tržni inšpektor pri izbiri ukrepov, ob upoštevanju teže kršitve, izreči ukrep, ki je za zavezanca ugodnejši, če je s tem dosežen namen predpisa. Ko zavezanci ugotovljene nepravilnosti takoj odpravijo, ukrepanje inšpektorja v takšnih primerih ni potrebno. Če pa je ukrep potreben, se v skladu z zakonskimi pogoji najprej uporabijo milejši ukrepi, kot sta opozorilo ali opomin.

### [5.1.23 URAD REPUBLIKE SLOVENIJE ZA NADZOR PRORAČUNA, SEKTOR PRORAČUNSKE INŠPEKCIJE](#_Toc512417918)

Na področju nadzora nad porabo proračunskih sredstev Sektor proračunske inšpekcije opravlja nadzor v okviru razpoložljivih resursov (6 inšpektorjev in vodja), ki ne zadoščajo za učinkovito nadziranje nad porabo vseh proračunskih sredstev.

### [5.1.24 URAD REPUBLIKE SLOVENIJE ZA PREPREČEVANJE PRANJA DENARJA](#_Toc512417922)

Splošne ugotovitve iz nadzorov se skladajo s projekcijami o stanju izvajanja zakonodaje s področja preprečevanja pranja denarja in financiranja terorizma pri zavezancih. Urad namreč ugotavlja, da se raven ozaveščenosti zavezancev počasi, a vztrajno dviguje, saj je vedno več takih, ki so seznanjeni s pooblastili Urada ter poznajo svoje naloge in obveznosti po Zakonu o preprečevanju pranja denarja in financiranja terorizma (Uradni list RS, št. [48/22](https://www.uradni-list.si/glasilo-uradni-list-rs/vsebina/2022-01-0977) in [145/22](https://www.uradni-list.si/glasilo-uradni-list-rs/vsebina/2022-01-3606); v nadaljnjem besedilu: ZPPDFT-2) (prej ZPPDFT-1), ter že med tekom nadzora pokažejo več razumevanja za pomembnost tega področja. Tudi obvestil o sumih kršitev, predvsem na področju vpisa dejanskih lastnikov v register, je več. Ne glede na ugotovljeno so potrebne še nadaljnje aktivnosti, da bo izvajanje ukrepov v nefinančnem sektorju na primerljivi ravni s finančnim sektorjem. Na podlagi dosedanje prakse ukrepanja ocenjujejo, da je upoštevaje dejstvo, da so imeli zavezanci dovolj časa za seznanitev in vzpostavitev podlage za izpolnjevanje večine zakonskih obveznosti, vsekakor upoštevaje dejansko stanje v konkretni zadevi, nastopil čas za stopnjevanje ukrepov zoper kršitelje, kar so inšpektorji v preteklem letu delno že pričeli uresničevati. Glede izvajanja nadzorov na področju obveznosti vpisovanja podatkov v Register dejanskih lastnikov menijo, da je potrebno s tovrstnimi ciljnimi nadzori nadaljevati in s tem ne le prispevati k splošni ravni ozaveščenosti o pomembnosti transparentnosti lastništva poslovnih subjektov, temveč tudi doseči čim bolj popolno bazo registra z verodostojnimi podatki. Na tem segmentu je viden konkreten napredek predvsem pri finančnih institucijah, ki Urad redno obveščajo o ugotovljenih neskladjih pri strankah, s katerimi poslujejo.

### [5.1.25 URAD VLADE REPUBLIKE SLOVENIJE ZA INFORMACIJSKO VARNOST](#_Toc512417902)

Stanje na področju informacijske varnosti lahko delimo na dva segmenta: stanje na področju informacijske varnosti pri izvajalcih bistvenih storitev in stanje na področju informacijske varnosti v organih državne uprave in povezanih subjektih. Na podlagi ugotovitev iz opravljenih inšpekcijskih nadzorov ocenjujejo, da je stopnja ozaveščenosti in zrelosti na področju informacijske in kibernetske varnosti pri zavezancih organih državne uprave in izvajalcih bistvenih storitev, ki sodijo v javni sektor, znatno nižja kot pri zavezancih izvajalcih bistvenih storitev, ki so del zasebnega sektorja.

### [5.1.26 UPRAVA REPUBLIKE SLOVENIJE ZA JEDRSKO VARNOST, INŠPEKCIJA ZA SEVALNO IN JEDRSKO VARNOST](#_Toc512417919)

V letu 2024 je NE Krško obratovala varno in stabilno. Pričela je s podaljšanim obratovanjem do leta 2043, poleg tega je v prvi polovici leta uspešno izpeljala redni remont. Inšpekcija URSJV ocenjuje, da so bila vsa dela izvedena ustrezno in strokovno.

V raziskovalnem reaktorju TRIGA so izvedli nekaj aktivnosti po zaznanem puščanju na sekundarnem delu, ostalih posebnosti ni bilo.

V Centralnem skladišču radioaktivnih odpadkov ni bilo posebnosti.

Pričela se je gradnja odlagališča nizko in srednje radioaktivnih odpadkov.

V Rudniku Žirovski vrh, ki upravlja odlagališče hidro-metalurške jalovine Boršt ni bilo odstopanj.

Pri izvajalcih sevalnih dejavnosti v letu 2024 ni bilo večjih problemov, ki bi imeli vpliv na prebivalce ali okolje. Število intervencij, ki se je zaradi zahtev zakonodaje, v prejšnjih letih povečevalo, se je sedaj ustalilo. V letu 2021 je bil vzrok povečanja neustrezno obravnavanje radioaktivno kontaminiranih medicinskih pripomočkov iz medicinske uporabe odprtih virov sevanj tako za terapevtske kot diagnostične namene. Po izvedenih ukrepih za ureditev tega področja so se tovrstne intervencije nekoliko zmanjšale. V letu 2022 pa je sledilo povečanje intervencij pri poštnih pošiljkah na pošti. URSJV je že v letu 2022 naročila študijo predmetov splošne rabe, ki so bili glavni vir intervencij pri poštnih pošiljkah. Študija, ki vsebuje smernice za ukrepanje in smernice za pripravo navodil za uporabnike predmetov splošne rabe, je bila v letu 2023 zaključena in je v zadnjem času pripomogla k hitrejšemu in bolj poenotenemu ukrepanju inšpekcije URSJV.

Prekrškovnih postopkov v letu 2024 ni bilo. Izrečenih je bilo 26 opozoril. Ukrepi za odpravo nepravilnosti so bili izdani v 90 primerih.

Inšpekcija zagotavlja, da je preprečen ali omejen škodljiv vpliv ionizirajočega sevanja na ljudi in okolje. Pri izvajanju inšpekcijskega nadzora skrbijo, da se vsi viri ionizirajočega sevanja, ki so brez ustreznih dovoljenj, ali pa se več ne uporabljajo, ustrezno skladiščijo, kar zmanjšuje tveganje obsevanosti ljudi in okolja.

### [5.1.27 URAD REPUBLIKE SLOVENIJE ZA KEMIKALIJE, INŠPEKCIJA ZA KEMIKALIJE](#_Toc512417920)

V letu 2024 beležijo višje število prepovedi prometa in uporabe biocidnih proizvodov, kakor tudi višje število vseh izrečenih ukrepov. Pri nevarnih kemikalijah in proizvodih, v katerih so ugotavljali morebitno prisotnost prepovedanih ali omejenih snovi ponovno beležijo visok delež neskladnih izdelkov. Na področjih stvarne pristojnosti Inšpekcije za kemikalije je bilo v letu 2024 višje tudi skupno število izrečenih opozoril po ZIN.

### [5.1.28 UPRAVA REPUBLIKE SLOVENIJE ZA POMORSTVO, POMORSKA INŠPEKCIJA](#_Toc512417921)

Pomorska inšpekcija izvaja širok spekter inšpekcijskih nadzorov iz specifičnih področij varnosti in okolja v pomorskem prometu. Inšpekcijske nadzore izvajajo po prioritetnem sistemu glede na zmožnosti, vendar pa prvenstveno nad tujimi ladjami, ki prihajajo v akvatorij RS, saj jih zavezuje izvajanje letno določenih kvot oz. števila inšpekcijskih nadzorov oz. pregledov ladij, ki jih določa EU komisija v okviru EU pomorskega informacijskega sistema v skladu z izvajanjem določb, ki izhajajo iz Direktiv 2009/16/EC, 1999/32/ES, 2019/883/ES in Uredbe o inšpekcijskem nadzoru tujih ladij (Uradni list RS, št. 105/10, 96/14 in 71/19). Evropska agencija za pomorsko varnost (EMSA) pa v imenu EU komisije izvaja nadzor oz. monitoring nad vsemi državami članicami (pomorskimi inšpekcijami), če le te pravilno in dosledno izvajajo vso relevantno regulativo.

Poleg tega pa pomorski inšpektorji izvajajo še nadzor na vseh ostalih ključnih področjih ter opravljajo še vse ostale zadeve, ki spadajo v njihov delokrog, vključno s celotnim administrativnim delom (korespondencami na državni, evropski in mednarodni ravni).

V letu 2024 je Pomorska inšpekcija izvedla vse zadane cilje, ki so bili planirani in zastavljeni.

### [5.1.29 UPRAVA REPUBLIKE SLOVENIJE ZA VARSTVO PRED SEVANJI, INŠPEKCIJA ZA VARSTVO PRED SEVANJI](#_Toc512417923)

Ob koncu leta 2024 je bilo 46 inšpekcijskih zadev še v reševanju, kar je primerljivo s preteklim letom, ko jih je bilo 39 (v letu 2012 je bilo takih 92, v letu 2013 69, v letu 2014 81, v letu 2015 119, v letu 2016 133, v letu 2017 123, v letu 2018 109, v letu 2019 103, v letu 2020 95, v letu 2021 85, v letu 2022 85, v letu 2023 pa 39).

Dolgoročni cilj Inšpekcije varstva pred sevanji je, da delež kompleksnih pregledov predstavlja 25 % vseh inšpekcijskih zadev. Število vseh inšpekcijskih zadev je v poročevalskem obdobju povezano tudi z nabavo novih rentgenskih naprav, ki avtomatično sprožijo preverjanje izpolnjevanja razmer za delo z virom sevanja in lahko od leta do leta niha tudi do 30 %. V letu 2024 je bilo tovrstnih inšpekcijskih zadev 56 % (v letu 2023 53 %, v letu 2022 61 %, v letu 2021 56 %, v letu 2020 85 %, v letu 2019 77 % in v letu 2018 pa 81 %), kar je skladno z odstotkom zadnjih nekaj let.

Na podlagi prijav in pobud je bilo izvedenih 11 inšpekcijskih pregledov oziroma 5 % vseh pregledov, kar je skladno s pričakovanim intervalom med 5 in 7 %. Naveden nizek odstotek potrjuje ustreznost ocene stanja na področju varstva pred sevanji in s tem učinkovitost ukrepov, ki se izvajajo.

### [5.1.30 UPRAVA REPUBLIKE SLOVENIJE ZA VARNO HRANO, VETERINARSTVO IN VARSTVO RASTLIN](#_Toc512417924)

V letu 2024 je Uprava RS za varno hrano, vetarinarstvo in varstvo rastlin (v nadaljnjem besedilu: UVHVVR) uspešno izvedla koordiniran nadzor prodaje sadja in zelenjave na stojnicah, skozi celo sezono tovrstne prodaje, v sodelovanju s Finančno upravo RS, Tržnim inšpektoratom RS, Inšpektoratom RS za kmetijstvo, gozdarstvo, lovstvo in ribištvo, Uradom RS za meroslovje, Inšpektoratom RS za infrastrukturo, nekaterimi občinskimi in medobčinskimi inšpektorati in tudi uspešno obvladovala obsežen izbruh zlate trsne rumenice v vinogradih.

Inšpekcija za varno hrano, veterinarstvo in varstvo rastlin je obravnavala številne primere neskladnosti, ki imajo neposreden vpliv na zdravje ljudi, zdravje in dobrobit živali, na zdravje rastlin in vpliv na okolje, kar se tiče uporabe fitofarmacevtskih sredstev in gensko spremenjenih organizmov, kjer je hitro in učinkovito ukrepanje odločilno za obvladovanje tveganj.

Ocenjujejo, da je stopnja skladnosti izvajalcev dejavnosti z zakonodajo na področjih, kjer izvaja Inšpekcija za varno hrano, veterinarstvo in varstvo rastlin nadzor, na splošno zadovoljiva, ugotavljajo se nepravilnosti, ki pa so se tekom postopkov odpravile, brez da bi bilo ogroženo zdravje ljudi in živali.

V letu 2024 je bilo še vedno precejšnje število obolelih inšpektorjev zaradi starostne strukture, vendar pa je mogoče ugotoviti, da so bili nadzori učinkoviti, saj so bila odkrita tveganja v postopkih

nadzora obvladana oziroma znižana na sprejemljiv nivo. Inšpekcija je izrekala upravno inšpekcijske ukrepe za odpravo odkritih neskladij in izrekla predpisane globe za ugotovljene prekrške v skladu z zakoni.

Posebni nadzori za obvladovanje tveganj in nadzori, ki so vezani na delovanje gospodarskih subjektov (uvoz, izvoz in proizvodnja živil živalskega izvora) so bili izvedeni v celoti.

Vse prejete prijave neskladnosti so bile obravnavane, vključno z izvedbo nadzorov, v primerih izkazanega utemeljenega suma na neskladnost. Vsi programi monitoringa z vzorčenjem, so bili izvedeni v celoti.

Slovenski potrošniki so bili učinkovito, pravočasno in na primeren način obveščeni o vseh tveganjih, ki so bila odkrita v postopkih nadzora in so imela vpliv na končnega potrošnika.

### [5.1.31 ZDRAVSTVENI INŠPEKTORAT REPUBLIKE SLOVENIJE](#_Toc512417925)

Inšpektorat je uspešno izvedel Letni program inšpekcijskega nadzora ZIRS 2024 s prioritetami nadzora spoštovanja določil zakonodaje na naslednjih področjih nadzora:

* zdravstvene dejavnosti, pacientovih pravic, zdravniške službe, presaditev delov telesa zaradi zdravljenja in ravnanja z odpadki, ki nastanejo v zdravstveni dejavnosti,
* nalezljivih bolezni in minimalnih sanitarno-zdravstvenih pogojev,
* zdravilstva,
* kopališč in kopalnih vod,
* pitne vode,
* varnosti na smučiščih,
* splošne varnosti proizvodov, kozmetičnih proizvodov in varnosti igrač,
* materialov in izdelkov, namenjenih za stik z živili,
* prehranskih dopolnil; živil, namenjenih dojenčkom in majhnim otrokom; živil za posebne zdravstvene namene ter popolnih prehranskih nadomestkov za nadzor nad telesno težo,
* omejevanja porabe alkohola in omejevanja uporabe tobačnih in povezanih izdelkov,
* dela in zaposlovanja na črno pri izvajalcih dejavnosti, ki so pod nadzorom inšpektorata.

Področja in pogostost nadzora na posameznih področjih so določeni s kategorizacijo objektov, ki je narejena na podlagi ocene tveganja. Ocena tveganja upošteva vrsto in obseg aktivnosti tistih dejavnosti oziroma objektov, ki so pod nadzorom inšpektorata in ciljne populacije potrošnikov oz. uporabnikov. Pri analizi za določitev prioritetnih vsebinskih področij so se upoštevali podatki o realizaciji nadzora, vrsti in številu prijav v prejšnjih letih, aktualna problematika, spremembe predpisov in razpoložljivi viri inšpektorata.

ZIRS izvaja tudi uradni nadzor nad vnosom materialov in izdelkov, namenjenih za stik z živili in prehranskih dopolnil; živil, namenjenih dojenčkom in majhnim otrokom; živil za posebne zdravstvene namene ter popolnih prehranskih nadomestkov za nadzor nad telesno težo. Uradni nadzor nad vnosom iz tretjih držav vključuje: sistematični dokumentacijski pregled, naključni identifikacijski pregled in fizični pregled, ki z upoštevanjem frekvence lahko vključuje tudi odvzem vzorcev.

Letni program inšpekcijskega nadzora ZIRS 2024 je tako obsegal redne in izredne inšpekcijske preglede ter programe vzorčenja po posameznih področjih delovanja. Znotraj rednih inšpekcijskih nazorov so bili planirani in izvedeni tudi odvzemi vzorcev različnih vrst proizvodov in materialov za laboratorijske analize na mikrobiološke in kemične oziroma fizikalne parametre.

Druge redne naloge oz. inšpekcijski nadzori, ki jih je inšpektorat opravljal v letu 2024, so bili:

* sodelovanje pri izmenjavi informacij o nevarnih in neskladnih; prehranskih dopolnilih, živilih, namenjenih dojenčkom in majhnim otrokom, živilih za posebne zdravstvene namene ter popolnih prehranskih nadomestkih za nadzor nad telesno težo ter materialih in izdelkih, namenjenih za stik z živili, preko EU mreže za opozarjanje in sodelovanje, ki jo sestavljajo mreža RASFF[[28]](#footnote-28), mreža AAC[[29]](#footnote-29) in mreža proti goljufijam (FF[[30]](#footnote-30)) in
* sodelovanje pri izmenjavi informacij in ukrepov v zvezi z nevarnimi in neskladnimi izdelki na področjih varnosti igrač, kozmetičnih izdelkov, splošne varnosti proizvodov in povezanih izdelkov (e-cigaret), preko sistemov ICSMS[[31]](#footnote-31) in Safety Gate - RAPEX.

Strokovno podporo pri izvajanju inšpekcijskega nadzora sta inšpektoratu zagotavljala Nacionalni inštitut za javno zdravje in Nacionalni laboratorij za zdravje, okolje in hrano.

Na podlagi določb Zakona o ureditvi nekaterih vprašanj v zvezi z določenimi prekrški, storjenimi v času veljavnosti ukrepov zaradi preprečevanja širjenja nalezljive bolezni COVID-19 (Uradni list RS, št. 109/23; v nadaljnjem besedilu: ZUVPNB), ki ureja vračilo glob in stroškov postopkov, povezanih z določenimi prekrški, izrečenimi zaradi kršitev določb Zakona o nalezljivih boleznih, v obdobju od 7. marca 2020 do 30. maja 2022, je ZIRS kot eden izmed pristojnih prekrškovnih organov, poleg ustavitve nedokončanih prekrškovnih postopkov, izvedel tudi postopke za vračilo plačanih zneskov globe, stroškov postopka o prekršku in drugih stroškov ter vračilo odvzete premoženjske koristi.

Inšpekcijski pregledi so bili v letu 2024 opravljeni na skoraj vseh področjih delokroga, kjer ima inšpektorat pristojnosti za inšpekcijski nadzor, razen na področju duševnega zdravja. Vzorčenje je potekalo na področjih proizvodnje oziroma prometa različnih vrst proizvodov, pri dejavnostih, pri katerih se preverjajo sanitarno zdravstveni pogoji in ob uradnem nadzoru nad vnosom.

Inšpektorji so skupaj opravili 25.407 inšpekcijskih pregledov, od tega večinoma redne preglede; izrednih pregledov je bilo opravljenih skupaj 2.424, kontrolnih pregledov pa 838. Odvzetih je bilo 632 vzorcev različnih vrst proizvodov in materialov za laboratorijske analize.

V letu 2024 je inšpektorat skupaj izrekel 3.931 ukrepov, od tega je bilo 51 % upravnih ukrepov in 49 % prekrškovnih sankcij in ukrepov. Področja, na katerih je bilo izrečenih največ ukrepov, so: področje pacientovih pravic, področje prehranskih dopolnil, področje pitne vode, področje zdravstvene dejavnosti in področje nalezljivih bolezni.

Znesek izrečenih glob v letu 2024 znaša 654.050,00 eurov, ob tem je inšpektorat izrekel še za 385,00 eurov pristojbin in za 107.304,80 eurov drugih terjatev (upravnih in sodnih taks, denarnih kazni,…).

Inšpektorji so na podlagi določil ZUVPNB vodili 5.636 ugotovitvenih postopkov, na podlagi katerih je bilo izdano 5.559 informativnih izračunov (odločb o izplačilu). V 5.294 zadevah je FURS na osnovi pravnomočnih informativnih izračunov (odločb o izplačilu) upravičencem izplačal vračilo zneskov globe, stroškov postopka o prekršku in drugih stroškov v skupni vrednosti 813.870,63 EUR.

V letu 2024 je bilo odgovorjeno na 113 novinarskih vprašanj. Aktivno so sodelovali na treh novinarskih konferencah. Na spletnih straneh ZIRS je bilo objavljeno 64 objav, ki so se nanašale na [nevarne in neskladne izdelke,](https://www.gov.si/zbirke/seznami/nevarni-proizvodi/) v kategorijah: igrače, kozmetika, predmeti za nego in varstvo otrok ter otroška oprema, materiali, namenjeni za stik z živili, prehranska dopolnila in živila za posebne skupine. Objavljene so bile tudi tri novice, ki so se nanašale na obveščanje potrošnikov o zavajajočem oglaševanju in uporabi lažnih identitet znanih osebnosti za namen promocije in prodaje izdelkov, kot so prehranska dopolnila in dve novici o napovedi poostrenih nadzorov na področjih omejevanja porabe alkohola in omejevanja uporabe tobačnih in povezanih izdelkov.

## 5.2 [PROBLEMATIKA INŠPEKCIJ](#_Toc512417899)

### [5.2.1 AGENCIJA ZA KOMUNIKACIJSKA OMREŽJA IN STORITVE REPUBLIKE SLOVENIJE](#_Toc512417900)

Agencija se je s kadrovskim mankom na področju zaposlovanja inšpektorjev, s katerim se srečuje pretekla leta, in ki je vplival tako na obseg, kot tudi hitrost reševanja zadev iz njene pristojnosti, soočala tudi v letu 2024. Področje delovanja pooblaščenih oseb agencije (z inšpektorskimi pooblastili) je strokovno izjemno zahtevno, kar močno vpliva že na število prijav na razpise za prosta delovna mesta, uvajanje novozaposlenih pa je zaradi obsežnosti področja razmeroma dolgotrajno. Tako število inšpekcijskih postopkov kot tudi njihova zahtevnost se zaradi pridobivanja novih pristojnosti agencije iz leta v leto povečuje, kar od že tako težko pridobljenega kadra zahteva vse večjo strokovno usposobljenost.

Najzahtevnejše nadzorne postopke agencije predstavljajo postopki s področja elektronskih komunikacij, konkretno s področja varstva konkurence, ter postopki s področja avdiovizualnih medijskih storitev, radijskih programov in platform za izmenjavo videov. Pri teh postopkih je potek inšpekcijskih postopkov, ki zahtevajo obsežnejše presoje zbranih podatkov, tudi vsebinsko zahtevnejši in razmeroma dolgotrajen, ter pogosto predmet sodnega varstva. Pooblaščene osebe agencije tako, poleg svojih rednih nadzornih aktivnosti, »branijo« svoje odločitve v postopkih pred Upravnim sodiščem RS, kjer pa imajo zavezanci na drugi strani močno odvetniško zastopanje, kar zahteva dodatne kadrovske resurse, ki so, kot omenjeno, že tako okrnjeni.

Posebno problematiko pri opravljanju inšpekcijskega nadzora na področju poštnih storitev predstavlja deljena pristojnost za nadzor na podlagi Zakona o poštnih storitvah (Uradni list RS, št. [51/09](https://www.uradni-list.si/glasilo-uradni-list-rs/vsebina/2009-01-2497), [77/10](https://www.uradni-list.si/glasilo-uradni-list-rs/vsebina/2010-01-4218), [40/14](https://www.uradni-list.si/glasilo-uradni-list-rs/vsebina/2014-01-1619) – ZIN-B in [81/15](https://www.uradni-list.si/glasilo-uradni-list-rs/vsebina/2015-01-3187); v nadaljnjem besedilu: ZPSto-2).

Na področju nadzora železniških storitev ni bil opravljen noben nadzor izven sedeža agencije, saj pristojno Ministrstvo za infrastrukturo, kljub več pozivom, še ni izdalo nobene službene izkaznice pooblaščenim osebam agencije. Pooblaščene osebe agencije zato nadzora na tem področju ne morejo opravljati neposredno pri zavezancih, saj se ne morejo ustrezno identificirati kot pooblaščene osebe na podlagi določil Zakona o železniškem prometu (Uradni list RS, št. [99/15](https://www.uradni-list.si/glasilo-uradni-list-rs/vsebina/2015-01-3917) – uradno prečiščeno besedilo, [30/18](https://www.uradni-list.si/glasilo-uradni-list-rs/vsebina/2018-01-1355), [82/21](https://www.uradni-list.si/glasilo-uradni-list-rs/vsebina/2021-01-1760), [54/22](https://www.uradni-list.si/glasilo-uradni-list-rs/vsebina/2022-01-1182) – ZUJPP in [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O; v nadaljnjem besedilu: ZZelP).

### 5.2.2 JAVNA AGENCIJA ZA ŽELEZNIŠKI PROMET REPUBLIKE SLOVENIJE

AŽP je pravna oseba javnega prava, ki je bila leta 2003 ustanovljena na podlagi Zakona o železniškem prometu in Sklepa o ustanovitvi Javne agencije za železniški promet Republike Slovenije. Od 26. aprila 2019 AŽP na podlagi 104. v povezavi z 96. členom Zakona o varnosti v železniškem prometu (Uradni list RS, št. [30/18](https://www.uradni-list.si/glasilo-uradni-list-rs/vsebina/2018-01-1354) in [54/21](https://www.uradni-list.si/glasilo-uradni-list-rs/vsebina/2021-01-1050); v nadaljnjem besedilu: ZVZelP-1) izvaja naloge inšpekcijskega organa in prekrškovnega organa. Naloge inšpekcijskega nadzora izvajajo pooblaščene osebe AŽP, zaposlene v Sektorju za nadzor, ki je samostojna notranja organizacijska enota AŽP.

Področje nadzora pooblaščenih oseb AŽP je zelo široko, zato morajo pooblaščene osebe pokrivati nadzor vseh področij, za katere imajo pristojnost nadzora po 96. členu ZVZelP-1, 24.b členu ZZelP in 15. členu Zakona o tehničnih zahtevah za proizvode in o ugotavljanju skladnosti (Uradni list RS, št. [17/11](https://www.uradni-list.si/glasilo-uradni-list-rs/vsebina/2011-01-0691) in [29/23](https://www.uradni-list.si/glasilo-uradni-list-rs/vsebina/2023-01-0616); v nadaljnjem besedilu: ZTZPUS-1). Kljub širokemu obsegu nadzorovanih področij pooblaščene osebe izvajajo nadzore na vseh področjih, kjer se zaznavajo največja tveganja v železniškem sistemu.

Dodatna prioriteta je postavljena na nadzore izvajanja sistemov varnega upravljanja na področju notranjih kontrol, ki je organiziran pri prevoznikih oz. upravljavcu. Interni sistem notranjih kontrol prevoznikov oz upravljavcev, ki morajo zaznati deviacije in jih znotraj sistema tudi odpraviti in na ta način zagotoviti, da sistem deluje skladno z potrjenim sistemom varnega upravljanja.

Trenutna pa pooblaščene osebe AŽP, kljub opisani situaciji svoje naloge izvajajo v skladu s sprejetimi plani dela, usmeritvami ter prioritetami.

### [5.2.3 JAVNA AGENCIJA ZA CIVILNO LETALSTVO REPUBLIKE SLOVENIJE](#_Toc512417901)

Izzivi v letu 2024 na področju inšpekcijskega nadzora:

* Omejeno število inšpektorjev, kar otežuje pravočasno obravnavo vseh nadzorov. CAA je na posameznih področjih med vsemi državami članicami najbolj obremenjena (količnik naloge/inšpektor), kar bo on nespremenjenem zbirnem kadrovskem načrtu (ob vedno več zavezancih in vedno več pristojnostmi) lahko vodilo do postopkov Evropske komisije zaradi kršitev prava EU, saj CAA ne bo zmožna zagotavljati dovoljšnjega števila inšpektorjev z zadostno usposobljenostjo (kar je že primer v preteklosti).
* Pomanjkanje usposobljenega kadra za specializirana področja, kot so letalske operacije in plovnost (enako kot zgoraj) - CAA se zaradi omejitev zbirnega kadrovskega načrta ob širjenju svojih nalog in pristojnosti sooča s kadrovskimi tveganji, saj se število dovoljenih zaposlitev že vrsto let ni povečalo. To ima dvojni učinek na razpoložljiv FTE. Po eni strani prevzemanje novih nalog in pristojnosti pomeni, da se čas, ki je na voljo za izvajanje obstoječih nalog, zmanjšuje, saj se del FTE prerazporedi na nove zahteve. Po drugi strani pa uvajanje novih nalog zahteva dodatno usposabljanje in izobraževanje, kar dodatno zmanjšuje razpoložljiv FTE za obstoječe naloge. Poleg tega je potrebno stalno vzdrževanje usposobljenosti (kar je nadzorovano tako s strain EASA, Evropske komisije in ICAO) tako za nove kot za obstoječe naloge, kar dodatno obremenjuje kadrovske zmogljivosti).
* Nujnost digitalizacije postopkov nadzora.
* Zahtevni postopki zaradi kompleksnosti EU zakonodaje.

### [5.2.4 FINANČNA UPRAVA REPUBLIKE SLOVENIJE](#_Toc512417903)

FURS se pri izvajanju inšpekcijskih nadzorov sooča s številnimi pojavi, ki ustvarjajo ugodno okolje za goljufije in utaje. Na drugi strani pa povečana dostopnost do podatkov, uvajanje naprednih analitičnih modelov in boljše prepoznavanje tveganih transakcij davčnim organom omogočajo izvajanje učinkovitejših inšpekcijskih nadzorov.

Raven davčne kulture v RS, svobodna podjetniška pobuda (enostavno ustanavljanje družb brez zagotavljanja realnega osnovnega kapitala), mobilnost davčnih zavezancev, povečanje števila čezmejnih transakcij in s tem internacionalizacija finančnih instrumentov, obstoj t. i. davčnih oaz, razmah novih oblik sodobnih tehnologij in finančno-tehnoloških produktov, kot tudi pojav t. i. delitvene ekonomije, se odraža na delovanje nacionalnih sistemov obdavčevanja in ponuja več možnosti za davčne goljufije in davčne utaje ter povečuje tveganja, povezana z zagotavljanjem sredstev proračuna RS in EU ter zaščite življenja, zdravja, varnosti ljudi, živali in rastlin ter varstva okolja.

Izpostavljajo področje mednarodne obdavčitve, in sicer predvsem na področje sistemskih utaj DDV, transfernih cen ter na področju spletnih platform in poslovanja s kriptosredstvi.

Pri obravnavi tovrstnih utaj DDV gre za dolgotrajne in zahtevne nadzore, same utaje DDV in drugih davkov pa se odvijejo v zelo kratkem časovnem obdobju in v proračunu povzročijo večjo škodo, ki je v veliki večini ni mogoče povrniti. Zaradi navedenega je veliko aktivnosti usmerjenih k preventivnemu delovanju (hitro odvzemanje ID št. za DDV, preventivni ukrepi pri dodeljevanju ID št. za DDV, uporaba analitskih orodij za hitro zaznavo sistemskih utaj, izobraževanje inšpektorjev v okviru FURS in v okviru zunanjih nacionalnih in mednarodnih seminarjev). Uspešnost nadzora pri tovrstnih utajah je odvisna od hitre in učinkovite izmenjave informacij na nacionalni in mednarodni ravni, zato FURS pri nadzoru tovrstnih utaj sodeluje z drugimi inšpekcijskimi službami in drugimi organi in institucijami na nacionalni in mednarodni ravni. Ker navedene utaje organizirajo kriminalne združbe, FURS pri opravljanju nadzorov intenzivno sodeluje tudi z organi pregona.

Izpostavljajo zlorabe plačila DDV pri izvajanju carinskega postopka 42. FURS zaznava povečan trend uvoza določenega blaga (brezalkoholne pijače, lesni peleti ipd.) po carinskem postopku 42, z oproščeno davčno dobavo v druge države članice. V okviru mednarodne izmenjave podatkov se ugotavlja, da so nekateri prejemniki v drugih državah članicah neplačujoči gospodarski subjekti, kar nakazuje na davčne goljufije. Nad temi uvozniki se pri carinjenju blaga uvaja poostren nadzor, z uporabo plačila zavarovanja ter uvedbo inšpekcijskega nadzora. Ker pa so v večini primerov uvozniki tujci, ki so tudi nedosegljivi, je izvedba učinkovitih nadzorov precej otežkočena.

Tudi inšpekcijski nadzori na področju transfernih cen so dolgotrajnejši in kompleksnejši. Zavezanci praviloma spadajo v skupine mednarodnih podjetij. Sam nadzor zahteva od inšpektorjev poglobljeno in natančno presojanje obsežne dokumentacije, nove tehnologije in poslovni modeli pa za učinkovit nadzor tudi posebna oz. specifična znanja.

S hitrim razvojem tehnologije so se za izvajanje davčnih utaj začele uporabljati sodobne tehnologije. V zadnjih letih se je zelo povečal obseg spletne prodaje blaga in storitev oz. poslovanja preko spletnih platform, kar povečuje zahtevnost inšpekcijskih nadzorov, saj je pri izvajanju nadzorov potrebno tudi razumevanje teh novih tehnologij. Pri prepoznavi tveganih zavezancev in izvajanju nadzorov se uporabljajo nove inovativne metode, izmenjujejo se podatki in izkušnje z drugimi davčnimi administracijami. FURS izvaja nadzore e-poslovanja na področjih z večjim tveganjem. Poudarek je na prepoznavi davčnih tveganj oziroma na pravilnosti in pravočasnosti obračunavanja davčnih obveznosti domačih in tujih podjetij na področjih dejavnosti spletne prodaje blaga in elektronskih storitev domačih in tujih zavezancev ter na pravilnosti poročanja podatkov, ki se med davčnimi organi avtomatsko izmenjujejo.

Nadzori na področju prirejanja iger na srečo se izvajajo v prvi vrsti z namenom, da igre na srečo potekajo v urejenem in nadzorovanem okolju, pri tem predvsem da se zaščitijo mladoletniki pred škodljivimi vplivi čezmernega igranja iger na srečo ter da se varujejo udeleženci iger na srečo. Vsled navedenega FURS izvaja nadzor nad prirejanjem nedovoljenega prirejanja iger na srečo na spletu, kjer s pomočjo ukrepa omejitve dostopa do spletnih strani nelegalnih prirediteljev s preusmeritvijo na drugo spletno stran, na način, da se na DNS strežnikih onemogoči pretvorba tekstovnega naslova v pravi IP s preusmeritvijo na IP naslov 84.39.211.50. Na podlagi izvedenih nadzorov ugotavljajo, da obstajajo tveganja z zasvojenostjo mladoletnikov zaradi nelegalnih prirediteljev.

Omejevalni ukrepi so eno prioritetnih področij na nivoju Evropske unije. Po začetku ruske agresije na Ukrajino je bil na nivoju Evropske unije sprejet že petnajsti paket ukrepov, tako proti Rusiji, kot tudi proti Belorusiji in posameznim separatističnim regijam v Ukrajini (uredbi EU 833/2014 in 765/2006). Med temi ukrepi je Evropska unija uvedla številne uvozne in izvozne omejitve. FURS na podlagi analize tveganja prioritetno izvaja poostrene kontrole pri sprostitvi blaga v prosti promet, kakor tudi naknadne nadzore omejevalnih ukrepov, zlasti glede izogibanja sankcijam preko posrednih izvozov v Rusijo preko tretjih držav. S pristojnimi organi poteka ažurna izmenjava informacij o sumljivih pošiljkah, transakcijah in ugotovljenih kršitvah, prav tako intenzivno potekajo aktivnosti v okviru mednarodnih zaprosil. FURS aktivno sodeluje v številnih delovnih skupinah na tem področju, tako na nacionalnem, kot mednarodnem nivoju.

Omeniti je treba tudi nadzore nad nezakonito proizvodnjo in trgovino s tobačnimi izdelki, saj resno ogrožata javno zdravje, varnost državljanov in do neke mere nacionalno varnost. Ta kriminalni pojav spodkopava prizadevanja vlad za nadzor nad tobačnimi izdelki in protikadilske strategije za odvračanje od potrošnje s povečanjem dostopa do tobačnih izdelkov, ki so po nižjih cenah na voljo na črnem trgu.

Za učinkovito upravljanje s tveganji na izpostavljenih področjih je potrebno spremljati mednarodno ureditev in prakse. Nujno je intenzivno izobraževanje in usposabljanje kadrov, ki delajo na področju finančnega nadzora, tudi glede uporabe analitskih orodij za hitro zaznavo sistemskih utaj. Zaradi tako širokega spektra delovanja, ki ga pokriva FURS, je nujno zagotoviti zadostno število izvajalcev ter pravočasno nadomeščanje z mladimi kadri, tako na sistemskem kot izvajalskem nivoju.

Enako kot v preteklih letih, izpostavljajo neugodno starostno strukturo inšpektorjev FURS, saj povprečna starost na področju inšpekcije znaša več kot 50 let, kar se posledično kaže v bolj pogostih in dalj časa trajajočih bolniških odsotnosti. Pri tem velja poudariti, da lahko učinkovitost finančnega nadzora (nove tehnologije, dobro znanje tujega jezika zaradi sodelovanja v mednarodnih nadzorih in izmenjavah) zagotovijo le s postopnim oblikovanjem mladega kadra, pri čemer ocenjujejo, da se lahko inšpektor za samostojno strokovno delo na področju nadzora oblikuje v cca. treh do petih letih. Pri pridobivanju novih kadrov po prijavah na razpis zaznavajo, da je za opravljanje poklica finančnega inšpektorja premalo interesa.

### [5.2.5 INŠPEKTORAT ZA JAVNI SEKTOR](#_Toc512417904)

**Kadri**

V letu 2024 je delo v okviru UI v povprečju opravljalo 6,5 inšpektorjev, v ISJU pa 6,17 inšpektorjev.[[32]](#footnote-32) Na dan 31. 12. 2024 pa je bilo v UI zaposlenih 7 inšpektorjev, v ISJU pa 6. Kadrovski načrt omogoča zaposlitev še dveh dodatnih inšpektorjev v ISJU.

V letu 2023 so izvedli dva javna natečaja za zasedbo prostega delovnega mesta INŠPEKTOR (naziv INŠPEKTOR II/I). Prvi natečaj je bil neuspešno zaključen, saj je izbrani kandidat odstopil od kandidature, ponovljen javni natečaj pa v letu 2024 ni privedel do izbire, ker ni bilo ustreznega kandidata. Prav tako so v letu 2024 izvedli javni natečaj za delovno mesto INŠPEKTOR SVETNIK, pri čemer postopek še ni zaključen.

Kadrovska popolnitev predstavlja izziv zaradi več dejavnikov, med katerimi so višja povprečna starost zaposlenih, manjše zanimanje za delo inšpektorja ter dolgotrajni zaposlitveni postopki. V prihodnje bo ob doseganju pogojev za upokojitev lahko organ zapustilo več izkušenih inšpektorjev, zato bo zagotavljanje ustrezne kadrovske strukture ključnega pomena.

**Obseg dela**

UI in ISJU vsako leto prejmeta veliko število pobud in prijav različnih prijaviteljev, hkrati pa obravnavata tudi nerešene pobude iz preteklih let. Z različnimi ukrepi je IJS uspelo zmanjšati število nerešenih zadev, tako da je konec leta 2024 ISJU imela 304 nerešenih zadev, UI pa je ob večjem pripadu zadev leto zaključila s 114 nerešenimi zadevami.

Čeprav se inšpekcijski nadzori uvajajo ex officio, jih približno 97 % temelji na prejetih pobudah in prijavah, medtem ko le v 3 % primerov nadzore izvajajo samoiniciativno – bodisi v okviru načrtovanih sistemskih pregledov bodisi na lastno pobudo. V prihodnje bi bilo smiselno povečati delež samoiniciativnih nadzorov, za kar pa bi bila nujna kadrovska okrepitev.

Dodatne izzive v prihodnosti bodo predstavljale nove pristojnosti, ki jih predvideva predlog Zakona o funkcionarjih, po katerem bi ISJU postala pristojni organ za inšpekcijski nadzor nad poklicnimi funkcionarji glede priznavanja pravic v času opravljanja funkcije, povračil stroškov dela in izplačil drugih prejemkov. Prav tako predlog Zakona o javnih uslužbencih predvideva, da bi ISJU izvajala nadzor nad povračili stroškov in izplačili drugih prejemkov javnim uslužbencem.

Glede na to, da je s 1. 1. 2025 začela veljati plačna reforma, ki je privedla do povečanja števila prejetih prijav, in glede na predvidene dodatne pristojnosti, v primeru, da ne pride do ustrezne kadrovske okrepitve, ISJU ne bo mogla učinkovito izvajati nadzora nad plačnim in uslužbenskim sistemom ter učinkovito izvajati dodatno dodeljenih pristojnosti.

**Informacijski sistem**

Za učinkovitejše izvajanje, načrtovanje in poročanje o inšpekcijskem nadzorstvu bi IJS potreboval nadgradnjo obstoječega informacijskega sistema. Trenutno IJS uporablja informacijski sistem IS IJS, ki ga je leta 2017 razvil in vzdržuje sodelavec nekdanjega Direktorata za informatiko pri MJU, ki je po reorganizaciji Vlade v letu 2023 prešel pod MDP.

Čeprav IS IJS še vedno omogoča pripravo letnega načrta dela, spremljanje izvedbe nadzorov in pripravo poročil, so se z leti pokazale nekatere omejitve ter tveganja, ki vplivajo na njegovo uporabnost in dolgoročno vzdržnost.

Ključna tveganja in pomanjkljivosti sistema:

Vzdrževanje sistema

IS IJS vzdržuje zgolj ena oseba na MDP, kar predstavlja resno tveganje za IJS. V primeru daljše odsotnosti vzdrževalca bi sistem ostal brez ustrezne podpore, pri čemer IJS nima lastnih kadrovskih ali finančnih virov za obvladovanje tega tveganja.

Ročni vnos podatkov in pomanjkanje integracije

Trenutno je treba vse inšpekcijske zadeve (številka zadeve, zavezanec, prijavitelj, datum prejema, nosilec zadeve) ročno vnašati v IS IJS, saj sistem ni sinhroniziran z dokumentnim sistemom Krpan.

Osnovni podatki, ki jih že vnašajo v glavni pisarni znotraj sistema Krpan, morajo biti ročno ponovno vneseni v IS IJS, kar povečuje možnost napak in dodatno obremenjuje zaposlene.

Omejene funkcionalnosti pri iskanju in pregledovanju podatkov

IS IJS ne omogoča iskanja po kršitvah, zapisnikih in odrejenih ukrepih, kar otežuje sistematično spremljanje nadzorov.

Prav tako ne omogoča pregleda dokumentov, kot so zapisniki, ugovori in odločitve MJU o ugovorih. V nasprotju z informacijskimi sistemi, ki jih uporabljajo nekateri drugi inšpekcijski organi, ni mogoče priklicati teh dokumentov ali avtomatsko povezovati podatkov prek šifrantov. Posledično se dokumentacija zbira nestrukturirano, kar otežuje analizo podatkov in zagotavljanje enotne prakse.

Zahteve za nadgradnjo IS IJS

Za izboljšanje učinkovitosti dela in zagotavljanje enotne prakse pri izvajanju nadzorov bi bilo potrebno nadgraditi IS IJS z naslednjimi funkcionalnostmi:

* Avtomatska sinhronizacija s sistemom Krpan – zmanjšanje ročnega vnosa in s tem napak ter administrativne obremenitve zaposlenih.
* Napredno iskanje po podatkih – omogočanje iskanja po kršitvah, zapisnikih in odrejenih ukrepih.
* Pregled dokumentov in strukturirano shranjevanje podatkov – omogočiti vizualizacijo zapisnikov, ugovorov in odločitev MJU o ugovorih ter vzpostavitev šifrantov za avtomatsko povezovanje dokumentacije.

Implementacija teh funkcionalnosti bi:

* Povečala učinkovitost dela in zmanjšala administrativne obremenitve zaposlenih.
* Omogočila enotno prakso pri izvajanju nadzorov ter boljši prenos znanja med inšpektorji.
* Omogočila večji pregled nad uspešnostjo dela IJS, kar bi pripomoglo k boljšemu strateškemu načrtovanju.

Glede na naraščajoče zahteve in dodatne pristojnosti, s katerimi se sooča IJS, je nadgradnja IS IJS nujna za zagotavljanje kakovostnega in učinkovitega izvajanja inšpekcijskega nadzora.

### [5.2.6 INFORMACIJSKI POOBLAŠČENEC](#_Toc512417905)

Splošna uredba o varstvu podatkov (angl. General Data Protection Regulation – GDPR), ki se je pričela uporabljati 25. maja 2018 in katere določbe se neposredno uporabljajo v vseh državah članicah EU, je terjala sprejem novega Zakona o varstvu osebnih podatkov (ZVOP-2), s katerim se je tudi v Republiki Sloveniji zagotovilo izvajanje navedene uredbe. Novi Zakon o varstvu osebnih podatkov (ZVOP-2) je bil sprejet 15. 12. 2022 in se je začel uporabljati 26. 1. 2023. S sprejetjem novega ZVOP-2 je IP postal pristojen tudi za izrekanje sankcij za kršitve, ki jih predpisuje Splošna uredba o varstvu podatkov. Te sankcije se skladno z določbami ZVOP-2 pravnim osebam, samostojnim podjetnikom posameznikom in posameznikom, ki samostojno opravljajo dejavnost, izrekajo kot globe za prekrške. Splošna uredba o varstvu podatkov ne predvideva sankcioniranja odgovornih oseb za kršitve te uredbe, je pa odgovornost odgovornih oseb za kršitve in sankcije zanje predpisal ZVOP-2, ki določa, da se sankcije za kršitve Splošne uredbe o varstvu podatkov izrekajo tudi odgovornim osebam pravih oseb, samostojnih podjetnikov posameznikov ali posameznikov, ki samostojno opravljajo dejavnost ter odgovornim osebam v državnih organih ali organih samoupravnih lokalnih skupnosti. Poleg tega je ZVOP-2 za nekatere kršitve Splošne uredbe o varstvu osebnih podatkov predpisal tudi sankcije za posameznike. V ZVOP-2 so poleg kršitev Splošne uredbe kot prekrši opredeljene tudi kršitve nekaterih določb ZVOP-2 (npr. določbe, ki urejajo izvajanje videonadzora).

Bistvena novost, ki jo je glede nadzornih postopkov uvedel ZVOP-2, so nadzorni postopki, v okviru katerih IP obravnava t.i. prijave prijavitelja s posebnim položajem. V navedenih nadzornih postopkih, ki jih prav tako vodijo inšpektorji oziroma državni nadzorniki za varstvo osebnih podatkov, IP obravnava izključno kršitve, ki jih v svojih zahtevah navedejo oziroma zatrjujejo posamezniki, ki menijo, da obdelava njihovih osebnih podatkov s strani upravljavca ali obdelovalca krši določbe Splošne uredbe o varstvu podatkov, ZVOP-2 ali drugih zakonov, ki urejajo obdelavo ali varstvo osebnih podatkov. V tem primeru gre za posebne vrste nadzornega postopka, v katerem ima tudi prijavitelj položaj stranke nadzornega postopka, zaradi česar mora taka vloga oziroma prijava, poleg obveznih sestavin po ZVOP-2, vsebovati tudi vse sestavine, ki jih za vlogo določa ZUP. Če državni nadzornik za varstvo osebnih podatkov v takšnem nadzornem postopku zazna sum takšne kršitve varstva osebnih podatkov, ki bi lahko vplivala tudi na pravice drugih posameznikov, mora po uradni dolžnosti uvesti tudi postopek inšpekcijskega nadzora.

Največjo problematiko pri vodenju nadzornih postopkov pri IP se še vedno kaže pri obravnavi teh t.i. prijav prijaviteljev s posebnim položajem, saj gre za povsem *sui generis* nadzorni postopek, ki ga tako prijavitelji kot tudi zavezanci ne poznajo dobro. Pogosto se dogaja, da so prejete prijave oziroma vloge nepopolne in jih prijavitelji tudi po pozivu ustrezno ne dopolnijo oziroma, da prijavitelji v njih pogosto zatrjujejo neko enkratno preteklo kršitev (npr. nezakonit vpogled v njihove osebne podatke, posredovanje osebnih podatkov nepooblaščenemu uporabniku), ki v času vložitve prijave ne obstaja več. Taka prijava namreč ne more biti predmet nadzornega postopka, v okviru katerega IP obravnava prijavo prijavitelja s posebnim položajem, saj se skladno s 30. in 34. členom ZVOP-2 v tem postopku lahko obravnavajo le tiste zatrjevane kršitve obdelave osebnih podatkov prijavitelja s posebnim položajem, ki v trenutku vložitve prijave še obstajajo. Ugotavljanje preteklih kršitev varstva osebnih podatkov lahko posameznik skladno z določbami 11. člena ZVOP-2 s tožbo zahteva od sodišča, IP pa lahko v takih primerih kršitev obravnava zgolj v okviru postopka o prekršku, nadzorni postopek pa lahko uvede le v primeru, ko iz prijave izhaja, da je treba upravljavcu naložiti sprejem ukrepov (npr. organizacijskih in tehničnih ukrepov za zagotavljane varnosti osebnih podatkov), s katerimi se bodo preprečevale podobne možne kršitve v prihodnosti.

Ker IP v zvezi s procesnimi vidiki vodenja postopka sproženega na podlagi prijave prijavitelja s posebnim položajem še nima sodne prakse, saj nobena od njegova odločitev zaenkrat še ni bila presojena s strani sodišča, sam postopek, kot je ta predpisan v ZVOP-2, pa ima določene pomanjkljivost oz. nejasnosti, se predvsem v tem delu kažejo težave, ki bodo z vidika pravne varnosti v prihodnosti morale biti razrešene.

### [5.2.7 INŠPEKTORAT REPUBLIKE SLOVENIJE ZA DELO](#_Toc512417906)

Delo inšpektorjev postaja vse zahtevnejše, kar je med drugim posledica splošnega upada družbenega ugleda državnih organov. Inšpektorji se srečujejo z visokimi pričakovanji vlagateljev prijav, ki od njih pričakujejo reševanje svojih težav, obenem pa v družbi narašča splošno nezadovoljstvo, kar se odraža tudi v delovnem okolju. Pomembno je poudariti, da se inšpekcijski postopki vodijo po uradni dolžnosti in ne na zahtevo prijaviteljev. Prijave, pobude in zahteve imajo zgolj naravo obvestil in niso formalne procesne vloge v smislu določb Zakona o splošnem upravnem postopku (Uradni list RS, št. [24/06](https://www.uradni-list.si/glasilo-uradni-list-rs/vsebina/2006-01-0970) – uradno prečiščeno besedilo, [105/06](https://www.uradni-list.si/glasilo-uradni-list-rs/vsebina/2006-01-4487) – ZUS-1, [126/07](https://www.uradni-list.si/glasilo-uradni-list-rs/vsebina/2007-01-6415), [65/08](https://www.uradni-list.si/glasilo-uradni-list-rs/vsebina/2008-01-2816), [8/10](https://www.uradni-list.si/glasilo-uradni-list-rs/vsebina/2010-01-0251), [82/13](https://www.uradni-list.si/glasilo-uradni-list-rs/vsebina/2013-01-3034), [175/20](https://www.uradni-list.si/glasilo-uradni-list-rs/vsebina/2020-01-3096) – ZIUOPDVE in [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb; v nadaljnjem besedilu: ZUP). Zakonska dolžnost obravnave prijave še ne pomeni samodejnega začetka inšpekcijskega upravnega postopka – to je odvisno od ocene javnega interesa v posameznem primeru. Ta se presoja na podlagi resnosti kršitve, njenega vpliva na prizadete oziroma varovane vrednote ter obsega kršitev. Nezadostno razumevanje teh vidikov pogosto neupravičeno slabša ugled nadzornih organov v javnosti.

Tudi v letu 2024 so se soočali z zavezanci, ki se izogibajo inšpekcijskemu nadzoru ali z različnimi ukrepi zavlačujejo upravne in prekrškovne postopke, pri čemer v postopke pogosto vključujejo odvetnike. Zaradi tega morajo biti postopki vodeni izjemno natančno in strokovno, ob upoštevanju sodne prakse, ki pa ni vedno enotna. Nezakonito posredovanje delavcev je pogosto uveljavljen poslovni model, ki ga je v okviru inšpekcijskega nadzora zelo težko dokazovati. Pri presojanju odločitev inšpektorjev se pričakuje visoke dokazne standarde, dodatno pa izzive predstavlja tudi dokazovanje elementov delovnega razmerja in poklicnega zavarovanja. Posebno pozornost namenjajo nadzoru zaposlovanja in dela tujcev, saj narašča število delavcev iz oddaljenih vzhodnih držav. Zaradi kulturnih, družbenih in jezikovnih razlik, oddaljenosti od matičnih držav ter nepoznavanja zakonodaje predstavljajo še posebej ranljivo skupino delavcev.

IRSD si še naprej prizadeva za čim večjo neposredno izmenjavo podatkov z drugimi pristojnimi organi ter podpira sodelovanje tako na nacionalni kot mednarodni ravni.

Kadrovski okrepitvi IRSD namenja posebno pozornost. Še naprej si bodo prizadevali za povečanje dovoljenega števila zaposlitev v kadrovskem načrtu. Ob tem je treba opozoriti, da dodatni inšpektorji potrebujejo tudi ustrezno administrativno podporo. Neizogibna je specializacija inšpektorjev na posameznih področjih ter zagotovitev strokovne podpore za njihovo delo. Kadrovska krepitev zahteva tudi ustrezne prostorske pogoje, saj obstoječi prostori na večini lokacij ne zadoščajo za namestitev novih inšpektorjev. Prostorska problematika zato ostaja eden izmed ključnih izzivov, na katerega je treba opozoriti.

Obseg administrativnih nalog inšpektorjev se kljub dodatnim pristojnostim ne zmanjšuje, saj različni organi in institucije pričakujejo redna poročila o delu IRSD. Dodatne obveznosti in povečana potreba po poročanju izhajajo tudi iz članstva Republike Slovenije v EU, kjer se nadzorni organi soočajo z vse večjimi zahtevami.

Učinkovit inšpekcijski nadzor zahteva ne le poglobljeno znanje, temveč tudi konkretne izkušnje s posameznih področij. IRSD pogosto opozarja, da pristojnosti nadzornih organov niso jasno določene. Ker se njihovo delovno področje pogosto prepleta z drugimi organi, redno izpostavljajo potrebo po jasni razmejitvi pristojnosti in poudarjajo nujnost vključevanja nadzornih organov v pripravo predlogov sprememb zakonodaje.

V gospodarsko razvitejših regijah Slovenije, zlasti v Ljubljani in na Gorenjskem, se zaradi nizkih plač soočajo s težavami pri pridobivanju ustreznega kadra za inšpektorska delovna mesta. Prav tako se pri nekaterih obstoječih inšpektorjih opaža pomanjkanje motivacije, ki je neposredno povezano s plačnim sistemom. Poleg kadrovskih izzivov se inšpektorji pri svojem delu pogosto srečujejo tudi z nedostojnim in žaljivim odnosom strank, vključno s prijavitelji, delavci in delodajalci, kar dodatno otežuje njihovo delo in vpliva na delovno zadovoljstvo.

### [5.2.8 INŠPEKTORAT REPUBLIKE SLOVENIJE ZA INFRASTRUKTURO](#_Toc512417907)

Inšpekcijski nadzori so čedalje bolj kompleksni in zahtevni. Navedeno je posledica implementacije ali neposredne uporabe zakonodaje EU v vse večjem obsegu in več področjih nadzora, sprememb predpisov s širitvijo pristojnosti in zahtevnih pritožbenih upravnih in prekrškovnih postopkih, kjer so v vse več primerih v postopek vključene odvetniške družbe.

Temu trendu dovoljeno število zaposlitev ne sledi. S strani IRSI je bila tudi v letu 2024 pozornost namenjena iskanju podpore za dodelitev dodatnih kvot na pristojnem ministrstvu ter motiviranju inšpektorjev z nagrajevanjem v okviru zakonsko predpisanih možnosti. Kljub vloženim naporom ostajajo zaradi obsega pristojnih nalog posamezna področja inšpekcijskega nadzora slabše nadzorovana.

IRSI konstruktivno sodeluje s pristojnim ministrstvom na področju sprememb zakonodaje, predvsem s povratnim informiranjem o sistemskih nepravilnostih, zaznanih pri izvajanju inšpekcijskih nadzorov ter aktivnim sodelovanjem predvsem na področju zakonodaje, ki se nanaša na nadzor.

### 5.2.9 INŠPEKTORAT REPUBLIKE SLOVENIJE ZA INFORMACIJSKO DRUŽBO

Na IRSID je v sredini leta 2024 inšpektor, ki je opravljal delo na področju dostopnosti spletišč in mobilnih aplikacij, prekinil delovno razmerje, ob koncu leta 2024 pa se je inšpektoratu pridružila javna uslužbenka, ki je zasedla delovno mesto podsekretarja in deluje na področju storitev zaupanja in elektronske identifikacije. Poenostavljen nadzor na področju dostopnosti spletišč ne sledi v celoti podrobnim navodilom s strani Evropske komisije, ki zahteva pregled domače spletne strani po vseh 137 pogojih. Zaradi nezadostne kadrovske zasedbe pa IRSID opravi pregled domače spletne strani zavezanca zgolj do ugotovitve prvih 3 napak.

IRSID ocenjuje, da bi za zakonsko skladen nadzor na področju dostopnosti spletišč in mobilnih aplikacij potreboval dva dodatna zaposlena.

Poleg navedenega je inšpektor na področju nadzora kvalificiranih storitev zaupanja (t.j. glavni inšpektor) že v sredini leta 2017 (EU Uredba eIDAS) prevzel v nadzor dodatnih osem kvalificiranih storitev zaupanja ter v nadaljevanju marca 2020 od Ministrstva za javno upravo (v nadaljnjem besedilu: MJU) tudi vodenje nacionalnega zanesljivega seznama zaupanja. V nadaljevanju je v sredini leta 2021 skladno z določili Zakona o elektronski identifikaciji in storitvah zaupanja (Uradni list RS, št. [121/21](https://www.uradni-list.si/glasilo-uradni-list-rs/vsebina/2021-01-2571), [189/21](https://www.uradni-list.si/glasilo-uradni-list-rs/vsebina/2021-01-3724) – ZDU-1M in [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O; v nadaljnjem besedilu: ZEISZ) prevzel tudi pristojnosti nadzornega organa za elektronsko identifikacijo. V sredini leta 2024 je z Uredbo eIDAS 2.0 prevzel v nadzor dodatne tri kvalificirane storitve zaupanja ter konec leta 2024 še nadzor na področju upravljanja podatkov. Zato IRSID ocenjuje, da bi za ta področja nadzora potreboval še dve novi zaposlitvi.

### [5.2.10 INŠPEKTORAT REPUBLIKE SLOVENIJE ZA KMETIJSTVO, GOZDARSTVO, LOVSTVO IN RIBIŠTVO](#_Toc512417908)

Delo inšpektorjev IRSKGLR je tudi terenske narave, poteka na kmetijskih zemljiščih in kmetijskih gospodarstvih, v vinskih kleteh in v vinogradih pridelovalcev grozdja in vina, v trgovinah in gostinskih obratih, v gozdu, območju lovišč, vodotokov, ribogojnic in na morju. Povečalo se je število prijav na ravni inšpektorata, ki je znašalo kar 1714. Velik problem je zaraščanje kmetijskih zemljišč, tudi skladovih, saj na eni strani ni interesa mladih za prevzem kmetij, po drugi strani pa imajo ostarelo populacijo kmetov (Kozjansko, Haloze, Goričko, Tolminsko). Poseben problem so nelegalni oglasni panoji na kmetijskih zemljiščih, kjer je bilo obravnavanih 130 zadev. Postopki zaradi slamnatih podjetij so namreč dolgotrajni in dostikrat povezani z upravnim sporom. Poseben problem predstavlja vročanje dokumentov strankam v tretjih državah, saj Republika Slovenija nima podpisanega protokola o vročanju pisemskih pošiljk s temi državami. Gradbena podjetja z nelegalnimi posegi na kmetijskih zemljiščih so še posebej aktivna v mestnih občinah, na obali pa je pritisk na kmetijska zemljišča velik zaradi gradnje vikend objektov. Predvsem na morju je število kršitev in drugih incidentov, zaradi neuveljavitve arbitražnega sporazuma med Slovenijo in Hrvaško še zmeraj veliko. V letu 2024 so iz tega naslova prejeli 325 prijav kršitev. Na področju lovstva se lovska inšpekcija srečuje z problematiko izplačevanja škod po divjadi na kmetijskih zemljiščih, ker upravljavci lovišč odlagajo plačilo ocenjenih škod, za kar pa lovska inšpekcija nima zakonskih podlag za ukrepanje. Na področju gozdarstva pravočasna izvedba sanitarnih sečenj še vedno predstavlja velike težave. Pri delu inšpektorji uporabljajo vse več specifičnih aplikacij drugih organov. To je hkrati prednost pri hitrem dostopu do podatkov, a obenem ti sistemi zahtevajo vse več znanja in imajo različne posebnosti dostopa, zaradi različnih tehnologij, varnosti, dostopa z dodatno avtentikacijo, kar predstavlja težave pri uporabi različnih tehnologij. Poleg tega je aplikacij iz leta v leto več. Zaradi starostne strukture zaposlenih je pri starejših inšpektorjih več bolniških odsotnosti. V preteklem letu so imeli spet nekaj upokojitev, ki so jih skušali nadomestiti z novo zaposlenimi, pri čemer so bili v glavnem uspešni, ponekod pa razpisi še tečejo. Nekaj upokojitev se jim obeta tudi v letu 2025.

### I[NŠPEKTORAT REPUBLIKE SLOVENIJE ZA KULTURO IN MEDIJE](#_Toc512417909)

**a) Problematika izvajanja postopkov izvršbe po drugih osebah:**

V primerih, ko inšpektor na podlagi določb ZVKD-1 odredi ukrep sanacije stanja na objektu (115. člen ZVKD-1) ali odprave, oziroma zmanjšanja škode na spomeniku, t.j. vzdrževalna dela (116. člen ZVKD-1), inšpekcijski zavezanec pa v roku ne opravi ustreznih ukrepov ali ne zagotovi potrebnih del, mora inšpektor odrediti, da se dela izvedejo na stroške zavezanca. Tako izvršbo po drugih osebah bi morala opraviti pristojna organizacija, to je Javni zavod za varstvo kulturne dediščine Slovenije (v nadaljnjem besedilu: ZVKDS). ZVKDS pa za izvedbo takih del (še) nima zagotovljenih niti finančnih sredstev, niti potrebnih kadrov in opreme.

**b) Problematika izvajanja postopkov za izrek nadomestnega ukrepa:**

V primerih, v katerih inšpektor ugotovi, da so bili nedovoljeni posegi v objekte nepremične kulturne dediščine že izvedeni na tak način, da predstavljajo nepovratno odstranitev celotnega objekta ali njegovega dela in zato izdaja kulturno varstvenih pogojev in soglasja ne bi bila več smiselna, prav tako pa tudi sanacija nedovoljenega posega ni več mogoča, lahko začne postopek za odreditev nadomestnega ukrepa.

Po določbi dvanajstega odstavka 115. člena ZVKD-1, za potrebe izreka nadomestnega ukrepa pristojna organizacija, t.j. ZVKDS, na poziv inšpektorja opredeli namen nadomestnega ukrepa in primerljiv pomen arheološkega najdišča ali spomenika ter določi denarni znesek za izvedbo nadomestnega ukrepa, inšpektor pa določi pristojno organizacijo, ki izvede nadomestni ukrep in rok, v katerem mora inšpekcijski zavezanec izvesti izplačilo denarnega zneska za izvedbo nadomestnega ukrepa. ZVKDS je kot strokovna institucija pristojen za določitev namena nadomestnega ukrepa, a enako kot v preteklih poročevalnih obdobjih do izvedbe nadomestnega ukrepa (še) ni prišlo. Pri tem pa je treba upoštevati dejstvo, da merila za določitev primernega namena morebitnega nadomestnega ukrepa v obstoječih predpisih niso ustrezno določena.

**c) Problematika, ki jo ugotavljajo na področju arheologije:**

V iskanju kršiteljev, ki na arheoloških območjih s tehničnimi sredstvi izvajajo iskanje kovin (tako iskanje je dovoljeno le izven arheološkega območja ob predhodno pridobljenem soglasju Zavoda za varstvo kulturne dediščine in opravljenem usposabljanju). V Sloveniji imamo veliko število arheoloških najdišč in pokrivajo ogromna področja (včasih tudi težje dostopna: jezera, morje, gore).

**d) Problematika na področju premične dediščine:**

Na področju premične dediščine bi veljalo omeniti, da ZVKD-1 predvideva tudi Register kulturne dediščine (RKD) za premičnine in Razvid trgovcev, vendar ti dve evidenci žal ne obstajata, bi pa v veliki meri pripomogli k reševanju problematike s področja in večji učinkovitosti nadzora. Potrebno bi bilo urediti zakonodajo, ki bi posebej urejal področje muzejev in premične dediščine. Tak predpis bi skupaj z RKD za premičnine in Razvidom za trgovce pripomogel k reševanju problematik področja in k učinkovitosti nadzora.

**e) Problematika na področju nadzora Zakona o knjižničarstvu:**

Na področju nadzora Zakona o knjižničarstvu (Uradni list RS, št. [87/01](https://www.uradni-list.si/glasilo-uradni-list-rs/vsebina/2001-01-4446), [96/02](https://www.uradni-list.si/glasilo-uradni-list-rs/vsebina/2002-01-4807) – ZUJIK in [92/15](https://www.uradni-list.si/glasilo-uradni-list-rs/vsebina/2015-01-3612)) ostajajo neskladnosti obratovalnega časa Bibliobusov splošnih knjižnic z Uredbo o osnovnih storitvah knjižnic (Uradni list RS, št. [29/03](https://www.uradni-list.si/glasilo-uradni-list-rs/vsebina/2003-01-1129) in [162/22](https://www.uradni-list.si/glasilo-uradni-list-rs/vsebina/2022-01-4151)).

**f) Problematika na področju dokumentarnega in arhivskega gradiva:**

Intenzivno uvajanje IT v sodobni družbi na vseh področjih njenega delovanja vpliva tudi na pojavne oblike dokumentarnega in arhivskega gradiva, predvsem na e-gradivo. Na eni strani nastaja e-gradivo v izvorni obliki, na drugi strani nastaja t. i. e-gradivo naknadno, s postopki digitalizacije (npr. zajemom). Vse to vpliva na upravljanje z dokumentarnim in arhivskim gradivom pri ustvarjalcih, na izvajanje javne arhivske službe ter na inšpekcijski nadzor na področju arhivov in arhivske dejavnosti.

IRSKM od leta 2017 dalje beleži spremenjeno vsebino prijav/pobud ter s tem povezano novo prakso nadzora na področju varstva e-arhivske dediščine, ki je vezana tudi na spremenjeno pristojnost IRSKM (nadzor nad t. i. notranjimi pravili – 21. člen ZVDAGA). Glede na izkušnje nadzora (predvsem prijav/pobud) v preteklih letih in letu 2024 je pričakovati, da se bo ta trend nadaljeval in bo v prihodnih poročevalnih obdobjih postal izrazitejši. Tudi zato se je na IRSKM že pokazala potreba po sodelovanju z IT strokovnjaki v okviru posameznih inšpekcijskih postopkov.

**g) Problematika inšpekcijskega nadzora na področju medijev:**

Problematika inšpekcijskega nadzora na področju medijev deloma izvira že iz same specifike področja. Vsak poskus nadzora nad mediji, četudi upravičen z vidika zasledovanja javnega interesa, se v javnosti pogosto interpretira kot nedopusten poseg v svobodo medijev oziroma kot poseg v ustavno zagotovljeno pravico do svobode izražanja misli, tiska in drugih oblik javnega obveščanja. Deloma pa problematika izvira tudi iz zastarele in mestoma nedorečene zakonodaje, ki v posameznih primerih ne omogoča niti učinkovitega pregona kršiteljev, niti ne zagotavlja odpravljanja nepravilnosti. Na področju medijev je s klasičnimi inšpekcijskimi ukrepi pogosto težko doseči namen, ki ga zasleduje področna zakonodaja. Težave pri izvajanju inšpekcijskega nadzora se na primer pojavljajo že pri vseh tistih izdajateljih medijev, ki imajo sedež izven Republike Slovenije in zato ne zapadejo pod jurisdikcijo RS. Upoštevati je potrebno tudi dejstvo, da je področje medijev eno od najhitreje spreminjajočih se področij na katerih država izvaja inšpekcijski nadzor in zakonodaja težko sledi vsem spremembam, ki se pojavljajo v načinih množičnega komuniciranja, kot posledica nenehnega tehnološkega razvoja. V letu 2024 je bil dokončno pripravljen predlog novega Zakona o medijih (ZMed-1), s katerim Ministrstvo za kulturo poskuša urediti nekatere od naštetih izzivov, o čemer bo nekaj več povedano še v splošni oceni stanja na področju nadzora medijev.

**h) Problematika glede Zakona o Radioteleviziji Slovenija:**

Problematika pri opravljanju inšpekcijskega nadzora na tem področju je v zadnjem poročevalnem obdobju izvirala predvsem iz domnevno spornega spreminjanja posameznih določb ZRTVS-1. Ne glede na to, da tudi v letu 2024 Ustavno sodišče RS ni uspelo vsebinsko odločiti v tej zadevi, se zdi, da so se politično motivirana obračunavanja na Javnem zavodu RTV Slovenija v tem poročevalnem obdobju nekoliko umirila in na IRSKM niso več prejemali tako velikega števila prijav domnevnih kršitev. Dve prijavi sta bili obravnavani še v januarju tega leta. V obeh primerih je bilo ugotovljeno, da do kršitve zakona ni prišlo. Tudi sicer na IRSKM prejemajo sorazmerno veliko število neutemeljenih prijav, ker vlagatelji ne razumejo in ne ločijo pristojnosti za nadzor.

**i) Problematika na področju Zakona o Slovenskem filmskem centru, javni agenciji Republike Slovenije:**

Glede na to, da ima ZSFCJA le eno kazensko določbo (23. člen), ki se nanaša na obveznost Javnega zavoda RTV Slovenija, da podpira slovensko neodvisno filmsko produkcijo (17. člen), tudi prijav domnevnih kršitev na tem področju ni veliko. Zato z vidika opravljanja inšpekcijskega nadzora nad izvajanjem določb tega zakona stanje ni problematično in se skozi leta tudi bistveno ne spreminja.

**j) Problematika na področju Zakona o volilni in referendumski kampanji:**

Področje opravljanja inšpekcijskega nadzora nad izvajanjem določil ZVRK je specifično predvsem z vidika časovnega nastanka kršitev. Volilna oziroma referendumska kampanja je natančno časovno določena, zato so tudi morebitne zaznave in prijave domnevnih kršitev podane samo v času trajanja kampanje ali v sorazmerno kratkem času po zaključku le-te. Izven tega obdobja kršitev ZVRK seveda ni mogoče zaznati. Velja pa omeniti, da se bodo pristojnosti IRSKM na področju nadzora nad izvajanjem političnega oglaševanja, kot posledica na novo sprejete evropske zakonodaje, občutno povečale.

### 5.2.12 INŠPEKTORAT REPUBLIKE SLOVENIJE ZA NARAVNE VIRE IN PROSTOR

**GRADBENA INŠPEKCIJA**

Gradbenim inšpektorjem so različni predpisi v obdobju zadnjih desetih let pospešeno širili obseg obveznosti in pristojnosti, njihovo število pa se ni sorazmerno povečalo. Prav nasprotno, v zadnjih letih se je povečalo odhajanje gradbenih inšpektorjev na privlačnejša in predvsem bolje plačana delovna mesta. Večje število inšpektorjev se je tudi upokojilo (starostna struktura aktivnih inšpektorjev postaja resen problem inšpektorata). Kljub kar naprej ponavljajočim razpisom za zaposlitev novih gradbenih inšpektorjev, nikakor ne uspejo zapolniti kvot gradbene inšpekcije, kaj šele, da bi njihovo število povečali. Samo v letu 2024 se je število gradbenih inšpektorjev znižalo devet (za 15 %). Na dan 31. 12. 2023 je delo s področja gradbene inšpekcije opravljalo 61 gradbenih inšpektorjev (od skupno 63 gradbenih inšpektorjev), na dan 31. 12. 2024 pa le še 52 (od skupno 54 gradbenih inšpektorjev).

V letu 2023 je bilo na gradbenega inšpektorja evidentirano v povprečju 128 upravnih zadev, v letu 2024 pa so gradbeni inšpektorji v povprečju reševali 157 upravnih zadev.

Ob tem je bilo v informacijskem sistemu na dan 31. 12. 2024 na gradbeni inšpekciji evidentiranih 8.737 neobdelanih – nerešenih prijav.

Zavedajo se, da bi bilo potrebno uvajati več inšpekcijskih postopkov in izvršbe voditi kontinuirano, a tega z razpoložljivim številom gradbenih inšpektorjev ne morejo več zagotavljati. Manjše število inšpektorjev pomeni manj nadzora na področju gradnje, manj obravnavanih prijav in več odprtih zadev tako v samih inšpekcijskih postopkih kot tudi pri izvajanju izvršb.

Zaradi manjšega števila inšpektorjev se je število nadzorov, ki so jih lahko izvedli gradbeni inšpektorji v letu 2024 zmanjšalo za **petsto**, število vseh neobdelanih prijav je že preseglo 10 000. Še vedno tekoče in redno nadzirajo gradnjo oziroma objekte, pri katerih so ogroženi javni interes, zdravje in varnost ljudi ter podobno, številne druge oblike nadzora (teh je čedalje več) pa ne zmorejo več učinkovito izvajati.

S tem številom inšpektorjev ni več mogoče v rokih izpolnjevati obveznosti, ki jih gradbeni inšpekciji nalagajo področni in splošni predpisi, odgovarjati na številne prejete vloge, ravno tako ni več mogoče izpolnjevati z zakoni določenih rokov za posamezna dejanja v inšpekcijskih postopkih, in zagotavljati tekočega izvajanja izvršb po drugi osebi.

Posledice neizpolnjevanja z zakonom določenih obveznosti so daljnosežne in ne vplivajo le na delovanje IRSNVP, ampak tudi na delo več drugih državnih organov, na javni interes, na pravno varnost državljanov kot tudi na sam prostor.

Zaradi rasti števila neobravnavanih in nerešenih zadev, tako pri obravnavi prijav in vodenju inšpekcijskih postopkov, kot tudi pri izvedbi izvršb po drugi osebi so v preteklih letih izvedli številne organizacijske spremembe in spremembe notranjih procesov, s katerimi so uspeli bolje organizirati delo inšpektorjev. Zato, da najprej zagotovijo obravnavo najnujnejših zadev oziroma kršitev, so izdelali in uveljavili pregleden in poenoten sistem razvrščanja in določanja prioritet pri obravnavi prijavnih zadev in pri izvršbah, ki jim omogoča, da najprej obravnavajo tiste zadeve iz katerih je razbrati, da gre za večje kršitve oziroma tiste kršitve, ki ogrožajo človekovo življenje, okolje in javni interes. Prioritetno obravnavajo nevarne gradnje - torej objekte, ki ne izpolnjujejo bistvenih zahtev, s čimer preprečujejo neposredno ogrožanje zdravja in življenja ljudi, premoženja večje vrednosti, prometa in sosednjih objektov.

Z aktivnostmi in sprejetimi ukrepi za povečanje učinkovitosti dela inšpektorata bodo še nadaljevali. Za zagotovitev učinkovitega inšpekcijskega nadzora v smislu pričakovanega javnega interesa bi morali uspešno nadomestiti odhajajoče in bistveno povečati število inšpektorjev. S tem bi lahko učinkovito opravljali inšpekcijski nadzor, inšpekcijski postopki bi se izvajali v doglednem času, bili bolj učinkoviti in varovali širši javni interes.

Reševanje kadrovske problematike presega zmožnosti IRSNVP. Menijo, da bi bilo potrebno stanje na tem področju celovito prenoviti. Tako kot drugi inšpektorati se tudi gradbena inšpekcija sooča tudi s težavami zaradi nizke izhodiščne plače na delovnem mestu inšpektor, ki je v primerljivih poklicih veliko nižja kot v gospodarstvu. Postavlja se vprašanje, ali je nova plačna reforma ustrezno naslovila to problematiko, kar bo pokazal čas.

Stanje na področju neizvršenih zadev na gradbeni inšpekciji IRSNVP se iz leta v leto slabša. V primerjavi z letom 2015 beležijo skoraj 70 % več neizvršenih zadev. Tudi število zadev, v katerih je uveden izvršilni postopek v zvezi z nedovoljenimi objekti se iz leta v leto veča z novim pripadom zadev.

Velik obseg dela v inšpektoratu predstavlja tudi odgovarjanje pobudnikom in prijaviteljem o obravnavi zadev ter poročanje drugim državnim organom in institucijam. Tak trend pričakujejo tudi v prihodnje.

Na dan 10. 1. 2025, ko je bil kreiran seznam za prisilno izvršitev objektov 2025, je bilo na seznam uvrščenih 3.346 zadev z uvedenim izvršilnim postopkom, to je postopkom, v okviru katerega je bil izdan sklep o dovolitvi izvršbe po drugi osebi (na dan 31. 12. 2015, pred 10 leti, je bilo tovrstnih zadev 1.967).

**GEODETSKA INŠPEKCIJA**

Iz leta v leto narašča število zadev, ki jih na žalost en geodetski inšpektor ne more obravnavati. Za uvedbo toliko prekrškov kot jim jih predlaga GURS in nadzor vseh določil v predpisih, ki jih mora nadzirati geodetski nšpektor, ne zadostuje en inšpektor, drugega pa brez odobritve nove kvote ne morejo zaposliti**.** Delo geodetske inšpekcije že vrsto let opravlja le ena geodetska inšpektorica, zato se nadzor nad upoštevanjem pogojev za opravljanje geodetskih storitev, kakor tudi nadzor nad izvajanjem določil drugih zakonov in podzakonskih aktov s področja geodetske dejavnosti, izvaja le v nujnem minimalnem obsegu. Razen tega se je s 1. 6. 2022 začel uporabljati tudi Zakon o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694) in [109/24](https://www.uradni-list.si/glasilo-uradni-list-rs/vsebina/2024-01-3541); v nadaljnjem besedilu: ZUreP-3), ki nalaga geodetski inšpekciji dodatne pristojnosti, katerih do sedaj ni imela, zaradi česar se je kadrovska podhranjenost geodetske inšpekcije le še povečala.

**INŠPEKCIJA ZA NARAVNE VIRE IN RUDARSTVO**

Inšpekcija za naravne vire in rudarstvo (v nadaljnjem besedilu: INVR), ki deluje v okviru IRSNVP, združuje inšpektorje za naravo in vode ter rudarske inšpektorje.

Čeprav je področje, ki ga nadzirajo inšpektorji za naravo in vode ter rudarski inšpektorji ogromno, je teh inšpektorjev le 13 za celo Slovenijo; 9 na inšpekciji za naravo in vode (od tega eno inšpekcijsko delovno mesto v mirovanju) in 4 na rudarski inšpekciji (ena od njih je direktorica INVR).

V delovno področje INVR sodijo naloge inšpekcijskega nadzora nad izvajanjem predpisov s področja urejanja voda, vodnega režima in gospodarjenja z vodami, gospodarskih javnih služb na področju oskrbe s pitno vodo ter odvajanja in čiščenja komunalne in padavinske odpadne vode, ki niso v pristojnosti lokalnih skupnosti, varstva in ohranjanja narave ter vožnje v naravnem okolju, nad izvajanjem zakona, ki ureja rudarstvo na njegovi podlagi izdanih predpisov, tehničnih predpisov in predpisov s področja varnosti in zdravja pri izvajanju rudarskih del ter drugih predpisov, ki se nanašajo na raziskovanje in izkoriščanje mineralnih surovin.

**INŠPEKCIJA ZA NARAVO IN VODE**

Inšpektorji za naravo in vode (v nadaljnjem besedilu: INV) poleg predpisov s področja varstva in urejanja voda, posegov na vodna in priobalna zemljišča, nadzora vodnih pravic, zakonite rabe vode, ter nadzora skladnosti posegov z vodnimi soglasji in dovoljenji, nadzirajo še gospodarske javne službe na področju oskrbe s pitno vodo ter odvajanja in čiščenja komunalne in padavinske odpadne vode - opremljenosti agromelioracij ter opravljajo še inšpekcijske nadzore s področja varstva narave: zagotavljanje spoštovanja zahtev varstva prosto živečih rastlinskih in živalskih vrst, varstva naravnih vrednot, zahtev glede izdanih naravovarstvenih soglasij in drugih dovoljenj ter nadzor vožnje v naravnem okolju.

Na devet inšpektorjev za naravo in vode je bilo ob reorganizaciji Inšpektorata za okolje in prostorprenesenih 230 že začetih inšpekcijskih zadev in preko 600 prijavnih zadev, ki še niso bile obravnavane. V letu 2024 se je pripad zadev in prijav na inšpektorja za naravo in vode le še povečal.

Lahko so veseli, da ljudje na inšpekcijo za naravo in vode naslovijo veliko informacij o kršitvah in pobud za izvedbo inšpekcijskih nadzorov, predvsem s področja voda, a hkrati žalostni, ker jih devet inšpektorjev ne more obravnavati, kot bi želeli in morali. Delo je organizirano tako, da se zadeve obravnavajo po prioritetah dela, ki določajo vrstni red pomembnosti. Zaenkrat še uspejo obravnavati zadeve, za katere po metodologiji za obravnavo ocenijo, da so bolj pomembne, a število neobravnavanih prijav raste, veča se število odprtih inšpekcijskih zadev, zato na pristojne naslavljajo prošnje odobritev zaposlitev novih inšpektorjev.

Med ukrepi, ki bi zelo pripomogli k hitremu odkrivanju in odpravljanju zaznanih kršitev na terenu tako s preventivnim delovanjem, ozaveščanjem in opozarjanjem, kakor tudi z ukrepi nadzora v skladu s pooblastili na Inšpektoratu RS za naravne vire in prostor že dalj časa opozarjajo na nujnost vzpostavitve delovanja vodovarstvenih nadzornikov s polnimi pooblastili v skladu z ZV-1.

V okviru izobraževanja naravovarstvenih nadzornikov je inšpekcija posebej izpostavila njihovo vlogo pri izvajanju nadzora kot pomoč inšpektorjem, opozarjajo jih na njihovo pristojnost ukrepanja, ki izhajajo iz določil 155. člen ZON (neposredni nadzor naravovarstvenih nadzornikov).

Med drugim so inšpektorji za naravo v letih 2023 in 2024 opravili inšpekcijski nadzor zagotavljanja ustreznih bivalnih razmer in ustrezne nege štirih medvedov, ki živijo v RS v ujetništvu.

Ugotovljene so bile nepravilnosti in izdane inšpekcijske odločbe (glede prikazovanja medvedov javnosti in bivalnih razmer) ter začeti izvršilni postopki. V času trajanja postopka je en osebek poginil, en imetnik medveda pa je pristal na predajo medveda v zavetišče, tako da sta trenutno v teku še dva inšpekcijska oziroma izvršilna postopka.

**RUDARSKA INŠPEKCIJA**

V INVR so zaposleni samo 4 rudarski inšpektorji. Ena od teh je Direktorica Inšpekcije za naravne vire in rudarstvo, ki poleg vodenja inšpekcije opravlja tudi delo rudarske inšpektorice.

Rudarska inšpekcija izvaja nadzor nad izvajanjem ZRud-1, na njegovi podlagi izdanih predpisov, tehničnih predpisov in predpisov s področja varnosti in zdravja pri izvajanju rudarskih del ter drugih predpisov pri raziskovanju in izkoriščanju mineralnih surovin. Kadar nadzoruje izvajanje ukrepov s področja varnosti in zdravja pri delu pri izvajanju rudarskih del po določbah tega zakona, ima rudarski inšpektor pravice in dolžnosti kot jih ima inšpektor za delo, po predpisih, ki urejajo inšpekcijo dela in predpisih, ki urejajo varnost in zdravje pri delu. Poleg tega morajo rudarski inšpektorji v primeru smrtne ali skupinske nesreče v rudniku takoj na mestu pričeti z raziskavo okoliščin nesreče, odrediti ukrepe za zavarovanje dokazov in ukrepe varnostne narave ter v nadaljevanju izdelati pisno mnenje o vzrokih nesreče (127. člen ZRud-1).

Inšpekcijski nadzor rudarskih inšpektorjev je razdeljen na dve osnovni področji, in sicer na raziskovanje in izkoriščanje mineralnih surovin ter na izvajanje rudarskih del, ki niso v neposredni povezavi z raziskovanjem in izkoriščanjem mineralnih surovin.

V letu 2024 so rudarski inšpektorji zavezancem izdali več odločb, s katerimi so trajno prepovedali izvajanje rudarskih del (izkoriščanje mineralnih surovin) v tistih pridobivalnih prostorih kjer rudarska pravica in koncesija nista bili podaljšani in nista bili podeljeni novi rudarska pravica in koncesija. Zavezanci, ki imajo na sodiščih odprtih več postopkov v povezavi s podaljšanjem koncesij in rudarskih pravic, so predlagali izdajo začasnih odredb sodišča, s katerimi bi podaljšali veljavnost rudarskih pravic in koncesij, odložili izvrševanje odločbe rudarskega inšpektorja. V nekaterih primerih so sodišča prepoznala problematiko podaljševanja rudarskih pravic in koncesij in so zato zavezancem izdala začasne odredbe, s katero so podaljšali veljavnost rudarske pravice in koncesije do odločitve v upravnem sporu glede podaljšanja rudarske pravice in koncesije. Glede na navedeno problematiko podaljševanja rudarskih pravic in koncesij in izdajo začasnih odredbe se ocenjuje, da bo v letu 2025 najverjetneje zaznana povečana potreba po izvajanju izrednih inšpekcijskih nadzorov iz pristojnosti rudarskih inšpektorjev.

Iz navedenega je zaključiti, da zaradi kadrovske podhranjenosti rudarske inšpekcije, nekatere lokacije oziroma nekatera področja, ki jih nadzira rudarska inšpekcija, ostajajo nenadzorovani. Rudarski inšpektorji sledijo k zagotavljanju javnega interesa predvsem na področju varnosti in zdravja pri delu, varovanja okolja, ustreznosti delovne in varovalne opreme ter na področju protieksplozijske zaščite v ogroženih območjih.

V letu 2024 so rudarski inšpektorji zavezancem izdali več odločb, s katerimi so trajno prepovedali izvajanje rudarskih del (izkoriščanje mineralnih surovin) v tistih pridobivalnih prostorih kjer rudarska pravica in koncesija nista bili podaljšani in nista bili podeljeni novi rudarska pravica in koncesija. Zavezanci, ki imajo na sodiščih odprtih več postopkov v povezavi s podaljšanjem koncesij in rudarskih pravic, so predlagali izdajo začasnih odredb sodišča, s katerimi bi podaljšali veljavnost rudarskih pravic in koncesij, odložili izvrševanje odločbe rudarskega inšpektorja… V nekaterih primerih so sodišča prepoznala problematiko podaljševanja rudarskih pravic in koncesij in so zato zavezancem izdala začasne odredbe, s katerimi so podaljšali veljavnost rudarske pravice in koncesije do odločitve v upravnem sporu glede podaljšanja rudarske pravice in koncesije.

### [5.2.13 INŠPEKTORAT REPUBLIKE SLOVENIJE ZA NOTRANJE ZADEVE](#_Toc512417910)

Opisana področja in predpisi v pristojnosti IRSNZ zaradi svoje narave dela zahtevajo, da se inšpekcijski nadzori opravljajo tudi v večerno nočnem času, vikendih in praznikih (nadzor lokalov v času, ko potekajo javne prireditve, nadzor smučišč ob vikendih in praznikih, ko so le-ta najbolj obiskana, strelska tekmovanja v popoldanskem času, usposabljanja za varno rokovanje z orožjem v popoldanskem času in čez vikend, ognjemeti v nočnem času in vikendih, športne javne prireditve v popoldanskem času, med vikendi…). Le na ta način se lahko dejansko preveri vse okoliščine, ki so pomembne z vidika in namena nadzorov.

IRSNZ, kot državni organ s sedežem v Ljubljani, brez regijskih izpostav ali pisarn, se srečuje še z logističnimi obremenitvami zaradi razpršenosti in oddaljenosti določenega dela zavezancev. Inšpektorji so že tako dovolj obremenjeni, ker nadzor tako različnih področij dela od njih zahteva široko poznavanje predpisov in specifik vsakega področja, zaradi česar so dodatno obremenjeni še z daljšimi vožnjami do zavezancev. Specifika nadzorov na področju notranjih zadev je namreč v tem, da se morajo nadzori izvesti v 90 odstotkih izključno na terenu in le manjši del s pregledom dokumentacije na sedežu organa. Določeni nadzori se tako izvajajo tudi v nevarnih okoliščinah, stresu, tako za zavezance kot inšpektorje. Inšpektorat je skladno s tem pristopil k pripravi Predloga Zakona o inšpekciji s področja notranjih zadev.

V organu je bilo v letu 2024 zaposlenih 12 inšpektorjev, ki opravljajo delo na terenu. Inšpekcijska pooblastila pa imata tudi vodja sektorja (Sektor za inšpekcijski nadzor) ter glavna inšpektorica. Število inšpektorjev je glede na število področij, ki jih pokriva IRSNZ, premalo. Posledično je tudi manj možnosti za intenzivnejša in pogostejša sodelovanja z drugimi inšpekcijami ali policijo, kot bi si želeli. S tem namenom je IRSNZ skupaj s Policijo pripravil program skupnih akcij za celo leto že v mesecu decembru 2023, kljub temu pa so se še vedno pojavljale težnje po dodatnih skupnih akcijah tekom leta 2024. Žal se na vsa povabila na skupne inšpekcijske nadzore iz navedenega razloga tudi ni mogoče odzvati.

Tudi zaradi navedenih razlogov se IRSNZ sproti fleksibilno odziva z začasnimi prerazporeditvami delovnega časa, skladno z določili Uredbe o delovnem času v organih državne uprave (Uradni list RS, št. [115/07](https://www.uradni-list.si/glasilo-uradni-list-rs/vsebina/2007-01-5705), [122/07](https://www.uradni-list.si/glasilo-uradni-list-rs/vsebina/2007-21-6263) – popr., [28/16](https://www.uradni-list.si/glasilo-uradni-list-rs/vsebina/2016-01-1166), [40/17](https://www.uradni-list.si/glasilo-uradni-list-rs/vsebina/2017-01-2055), [44/19](https://www.uradni-list.si/glasilo-uradni-list-rs/vsebina/2019-01-2003) in [43/24](https://www.uradni-list.si/glasilo-uradni-list-rs/vsebina/2024-01-1424)).

### [5.2.14 INŠPEKTORAT REPUBLIKE SLOVENIJE ZA OBRAMBO](#_Toc512417911)

Na Inšpektoratu RS za obrambo (v nadaljnjem besedilu: IRSO) se je v letu 2024, po dopolnjenem kadrovskem načrtu in ob upoštevanju odhoda inšpektorjev v pokoj, popolnjevalo prazna delovna mesta.

Popolnjevanje delovnih mest pa je povezano tudi z pogoji dela. Trenutno ne zagotavljajo vsem inšpektorjem istih pogojev dela, saj so zaradi prostorskih omejitev v posameznih pisarnah, ki so namenjene za enega inšpektorja, nastanjena dva inšpektorja.

Izzivi:

* + starostna struktura (omejitve: fizične, psihične, odzivnost, volja do dela..)
  + novo zaposleni (daljši čas, potreben za samostojno delo..)
  + reševanje povečanega obsega prijav je večja obremenjenost inšpektorjev glede na kadrovsko popolnjenost.

### 5.2.15 INŠPEKTORAT REPUBLIKE SLOVENIJE ZA OKOLJE IN ENERGIJO

**INŠPEKCIJA ZA OKOLJE**

Inšpektorji za okolje opravljajo naloge inšpekcijskega nadzora nad izvajanjem predpisov in splošnih aktov s področja varstva okolja, industrijskega onesnaževanja, dimnikarskih storitev, hrupa, svetlobnega onesnaževanja, elektromagnetnega sevanja in gensko spremenjenih organizmov v zaprtih prostorih.

Navedena področja so urejena z več kot 250 predpisi, ki določajo zahteve za inšpekcijske zavezance. Raznolikost in kompleksnost zahtev po posameznih področjih zahteva za izvajanje učinkovitega nadzora visoko strokovno usposobljenost inšpektorjev za posamezna področja, hkrati pa integriran nadzor nad posameznim zavezancem zahteva poznavanje predpisov z različnih področij njihovega dela. Postopki so vse bolj zahtevni, saj zavezance vse pogosteje zastopajo odvetniki, ki v postopkih iščejo predvsem formalne pomanjkljivosti in postopkovne napake, zaradi česar inšpekcijski postopki postajajo dolgotrajnejši. Ob tem je vedno več tudi (neupravičenih) zahtev stranskih udeležencev za vključitev v inšpekcijske postopke, ki te še dodatno podaljšujejo. Zoper odločitve inšpektorjev je vedno več pritožb na II. stopenjski organ, ter nato na Upravno sodišče RS. To nujno sili v specializacijo po strokovnih področjih in specializacijo za prekrškovne postopke, ki pa jo je težko implementirati zaradi sorazmerno majhnega števila inšpektorjev (31. 12. 2024 jih je bilo 48). S številnimi spremembami obstoječih predpisov in izdajo novih se povečuje število inšpekcijskih zavezancev in širi področje nadzora IO. Ob tem glede na področje dela težave dodatno predstavlja nejasna razmejitev pristojnosti med državno upravo in lokalno samoupravo (na primer pri odvajanju in čiščenju komunalne in padavinske odpadne vode, zbiranju določenih vrst komunalnih odpadkov, obdelavi določenih vrst komunalnih odpadkov, hrupu prireditev itd), ki samostojno sprejema tudi svoje predpise iz izvirne pristojnosti občin, zaradi česar so pogosti odstopi zadev in tudi spori o pristojnosti.

V letu 2023 je zaradi reorganizacije ministrstev prišlo do reorganizacije bivšega Inšpektorata RS za okolje in prostor. Delila se je tudi Inšpekcija za okolje in naravo, kjer je v okviru IRSOE ostala Inšpekcija za okolje, področje vod in narave pa je bilo prenešeno na Inšpektorat RS za naravne vire in prostor. Z reorganizacijo in delitvijo pristojnosti pa so se pojavile še dodatne težave glede določitve in jasnosti pristojnosti med različnimi organi. Določeni podzakonski predpisi (npr. Uredba o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. [64/12](https://www.uradni-list.si/glasilo-uradni-list-rs/vsebina/2012-01-2582), [64/14](https://www.uradni-list.si/glasilo-uradni-list-rs/vsebina/2014-01-2706), [98/15](https://www.uradni-list.si/glasilo-uradni-list-rs/vsebina/2015-01-3849), [44/22](https://www.uradni-list.si/glasilo-uradni-list-rs/vsebina/2022-01-0873) –ZVO-2, [75/22](https://www.uradni-list.si/glasilo-uradni-list-rs/vsebina/2022-01-1762) in [157/22](https://www.uradni-list.si/glasilo-uradni-list-rs/vsebina/2022-01-4000)) in Uredba o odvajanju in čiščenju komunalne odpadne vode (Uradni list RS, št. [98/15](https://www.uradni-list.si/glasilo-uradni-list-rs/vsebina/2015-01-3842), [76/17](https://www.uradni-list.si/glasilo-uradni-list-rs/vsebina/2017-01-3715), [81/19](https://www.uradni-list.si/glasilo-uradni-list-rs/vsebina/2019-01-3723), [194/21](https://www.uradni-list.si/glasilo-uradni-list-rs/vsebina/2021-01-3885) in [44/22](https://www.uradni-list.si/glasilo-uradni-list-rs/vsebina/2022-01-0873) – ZVO-2)) pa kljub večkratnim pisnim pozivom za uskladitev še vedno določajo pristojnost inšpektorjev za okolje, čeprav je navedeno v nasprotju z določili Zakona o državni upravi (Uradni list RS, št. [113/05](https://www.uradni-list.si/glasilo-uradni-list-rs/vsebina/2005-01-5007) – uradno prečiščeno besedilo, [89/07](https://www.uradni-list.si/glasilo-uradni-list-rs/vsebina/2007-01-4388) – odl. US, [126/07](https://www.uradni-list.si/glasilo-uradni-list-rs/vsebina/2007-01-6415) – ZUP-E, [48/09](https://www.uradni-list.si/glasilo-uradni-list-rs/vsebina/2009-01-2380), [8/10](https://www.uradni-list.si/glasilo-uradni-list-rs/vsebina/2010-01-0251) – ZUP-G, [8/12](https://www.uradni-list.si/glasilo-uradni-list-rs/vsebina/2012-01-0268) – ZVRS-F, [21/12](https://www.uradni-list.si/glasilo-uradni-list-rs/vsebina/2012-01-0815), [47/13](https://www.uradni-list.si/glasilo-uradni-list-rs/vsebina/2013-01-1783), [12/14](https://www.uradni-list.si/glasilo-uradni-list-rs/vsebina/2014-01-0304), [90/14](https://www.uradni-list.si/glasilo-uradni-list-rs/vsebina/2014-01-3646), [51/16](https://www.uradni-list.si/glasilo-uradni-list-rs/vsebina/2016-01-2246), [36/21](https://www.uradni-list.si/glasilo-uradni-list-rs/vsebina/2021-01-0716), [82/21](https://www.uradni-list.si/glasilo-uradni-list-rs/vsebina/2021-01-1758), [189/21](https://www.uradni-list.si/glasilo-uradni-list-rs/vsebina/2021-01-3724), [153/22](https://www.uradni-list.si/glasilo-uradni-list-rs/vsebina/2022-01-3795) in [18/23](https://www.uradni-list.si/glasilo-uradni-list-rs/vsebina/2023-01-0348)) in Uredbo o organih v sestavi ministrstev (Uradni list RS, št. [35/15](https://www.uradni-list.si/glasilo-uradni-list-rs/vsebina/2015-01-1437), [62/15](https://www.uradni-list.si/glasilo-uradni-list-rs/vsebina/2015-01-2622), [84/16](https://www.uradni-list.si/glasilo-uradni-list-rs/vsebina/2016-01-3647), [41/17](https://www.uradni-list.si/glasilo-uradni-list-rs/vsebina/2017-01-2133), [53/17](https://www.uradni-list.si/glasilo-uradni-list-rs/vsebina/2017-01-2415), [52/18](https://www.uradni-list.si/glasilo-uradni-list-rs/vsebina/2018-01-2707), [84/18](https://www.uradni-list.si/glasilo-uradni-list-rs/vsebina/2018-01-4191), [10/19](https://www.uradni-list.si/glasilo-uradni-list-rs/vsebina/2019-01-0378), [64/19](https://www.uradni-list.si/glasilo-uradni-list-rs/vsebina/2019-01-2876), [64/21](https://www.uradni-list.si/glasilo-uradni-list-rs/vsebina/2021-01-1345), [90/21](https://www.uradni-list.si/glasilo-uradni-list-rs/vsebina/2021-01-1953), [101/21](https://www.uradni-list.si/glasilo-uradni-list-rs/vsebina/2021-01-2186), [117/21](https://www.uradni-list.si/glasilo-uradni-list-rs/vsebina/2021-01-2540), [78/22](https://www.uradni-list.si/glasilo-uradni-list-rs/vsebina/2022-01-1786), [91/22](https://www.uradni-list.si/glasilo-uradni-list-rs/vsebina/2022-01-2284), [25/23](https://www.uradni-list.si/glasilo-uradni-list-rs/vsebina/2023-01-0453), [127/23](https://www.uradni-list.si/glasilo-uradni-list-rs/vsebina/2023-01-3839) in [19/24](https://www.uradni-list.si/glasilo-uradni-list-rs/vsebina/2024-01-0614)), ki določa pristojnost določenih organov po področjih dela.

Neizpolnjene zahteve, ki najbolj vplivajo na delo IO in na katere že več let opozarjajo, so še vedno, da se inšpekcijo okrepi z več inšpektorji, ki bi z večjo prisotnostjo na terenu in številčnostjo pripomogli predvsem k hitremu odkrivanju in odpravljanju zaznanih kršitev na terenu.

Dober informacijski sistem okolja je nujen predpogoj za načrtovanje politike, strategij, zakonodaje in drugih ustreznih ukrepov na področju okolja, ključen je tudi za načrtovanje dela IO, hkrati pa je tudi nujno orodje za smiselno načrtovanje posegov in dejavnosti zavezancev. Konec leta 2024 se je zaključila zadnja faza nadgradnje informacijskega računalniškega sistema glede planiranja pregledov pri inšpekcijskih zavezancih, ki jih je tudi po evropski zakonodaji potrebno pregledati na določena obdobja.

Pri svojem delu še vedno zaznavajo težave z usklajenostjo upravnih aktov z zakonodajo, večkrat zahteve tudi niso dovolj konkretizirane oziroma niso usklajene s predpisi. Oblastni pravni akt, ki zavezancu določa pravila obratovanja in obveznosti je namreč okoljevarstveno dovoljenje (v nadaljnjem besedilu: OVD). Izrek okoljevarstvenega dovoljenja mora biti jasen, določen in izvršljiv. Prepisovanje splošnih zahtev iz predpisov v OVD, kjer zahteve niso jasno in določljivo opredeljene oziroma konkretizirane, predstavlja težavo tako za zavezanca pri izpolnjevanju zahtev iz OVD kot za inšpektorja pri inšpekcijskem nadzoru. Če se spremenijo predpisi, ki se nanašajo na obratovanje naprave, mora načeloma ministrstvo preveriti in po uradno dolžnosti spremeniti OVD. Velikokrat pa temu ni tako, pridemo lahko celo v situacijo, kjer si OVD in zakonodaja nasprotujeta, zato imajo inšpektorji težave pri nadzoru in ukrepanju.

Število prijav je v predhodnih letih hitro naraščalo, kar kaže na to, da javnost postaja vse bolj osveščena, občutljiva in zainteresirana tudi glede varovanja okolja. Število prijav se je v letu 2024 sicer ustalilo, vendar tudi zaradi preteklih neobravnavanih prijav številne, ki na okolje nimajo večjega vpliva (nižje prioritete), ostajajo nerešene. Na tak način je predvsem težko preventivno delovati na terenu z vključevanjem novih potencialnih zavezancev v nadzor. Poleg tega, da so inšpektorji vedno bolj izpostavljeni raznim grožnjam in šikaniranjem pri opravljanju z zakonom podeljenih nalog, kot osebe s posebnimi pooblastili, zaznavajo tudi porast vloženih kazenskih ovadb v zvezi z opravljenim delom, tako iz naslova prekoračitve pooblastil kot tudi opustitve dolžnega ravnanja. Ker bi lahko v zvezi vloženimi ovadbami prišlo do visokih odškodninskih zahtevkov zoper posamezne inšpektorje, ponovno predlagajo, da se prouči možnost zavarovanja odgovornosti v zvezi z izvajanjem pooblastil v okviru inšpekcijskega nadzora.

Zadeve z možnostjo večjega vpliva na okolje so na IO glede na določene prioritete prijav obravnavane prednostno (1. in 2. prioriteta). Inšpektorjev za okolje je bistveno premalo, da bi lahko izvajali zadosten nadzor področja, ki jim ga nalaga okoljska zakonodaja. Zato se nadzori IO načrtujejo in usmerjajo glede na tveganje za okolje, varnost in zdravje ljudi z načrtovanjem inšpekcijskega nadzora in usmerjenimi akcijami nadzora ter upoštevanjem usmeritev za vrstni red izvajanja izvršb po drugi osebi in usmeritev za vrstni red obravnave prijav. Vsi ti notranji procesi, ki določajo, kaj bodo inšpektorji IO obravnavali prednostno, temeljijo na oceni tveganja za okolje in upoštevanju števila okoljskih inšpektorjev.

Poleg tega IO rešuje kadrovsko podhranjenost s spremembami v organizaciji dela, okrepitvijo pravne podpore inšpektorjem (vzorci dokumentov), z notranjimi navodili in usmeritvami, izboljšanjem postopkov izvršb (sprotno spremljanje), določitvijo minimalnega zahtevanega obsega dela za inšpektorje, vključno z izvršilnimi postopki in izobraževanjem inšpektorjev ipd.

Eden od načinov za povečevanje učinkovitosti dela inšpektorjev je tudi njihova specializacija za določena področja dela. V letu 2018 se je vzpostavila skupina za nadzor nad izvajanjem ZDimS. Inšpektorji, ki so člani skupine, nadzirajo samo področje izvajanja dimnikarskih storitev. Specializacija inšpektorjev na področju nadzora IED naprav se zagotavlja na način, da posamezni inšpektor nadzoruje eno vrsto dejavnosti oz. naprav, ki povzročajo industrijske emisije in ne več kot je bila praksa v preteklosti. Prednost takega načina dela je predvsem boljše poznavanje posebnosti dejavnosti teh največjih zavezancev in poenoten nadzor družb v okviru posamezne vrste dejavnosti. Prav tako zaradi specifičnosti področja opravljajo nadzor nad SEVESO obrati trije inšpektorji, ki se tudi redno izobražujejo s področja obvladovanja nevarnosti večjih nesreč, v katere so vključene nevarne snovi.

Poleg tega se je zaradi kompleksnosti zakonodaje uvedla tudi specializacija inšpektorjev na področju čezmejnega pošiljanja odpadkov. Pri tem so inšpektorji izvajali nadzor nad zavezanci, ki imajo pridobljena okoljevarstvena dovoljenja za obdelavo odpadkov in pošiljajo/sprejemajo odpadke iz tujine, prav tako so sodelovali v skupnih akcijah nadzora pošiljanja odpadkov s predstavniki FURS in Policije ter nadzornimi organi sosednjih držav.

Še vedno v določenih primerih ostajajo odprta vprašanja glede pristojnosti med IO in inšpekcijami na lokalni ravni. Občine imajo namreč v zvezi s svojimi izvirnimi nalogami tudi na področju okolja (npr. ravnanje z komunalnimi odpadki, odvajanje in čiščenje komunalne odpadne vode….) sprejete svoje odloke. Tudi iz navedenega razloga poleg kadrovske krepitve IO predlagajo zmanjšanje obsega nalog (npr. prenos nadzora uporabnikov dimnikarskih storitev na lokalno raven,…), k bolj jasni, enostavni in pregledni normiranosti področij urejanja, ter vzpostavitev zakonskih okvirov za delovanje javne službe za izvajanje izvršb po drugi osebi na področju varstva okolja.

Dejstvo je, da se inšpekcija vedno bolj sooča tudi s težavo nadomeščanja inšpektorjev, ki se upokojujejo, saj se na razpisana delovna mesta prijavi vedno manj ustreznih kandidatov, v zadnjem času morajo razpise ponavljati, predvsem zaradi neustreznih kadrov ali odstopa od kandidatur izbranih kandidatov (iz razloga prenizkega plačila za zahtevan obseg nalog). Opozoriti pa je treba tudi na predvidene upokojitve v tem in naslednjih letih, zaradi katerih bo še težje, vsaj na začetku, nadomestiti strokovno usposobljene inšpektorje, ki trenutno obravnavajo najzahtevnejše postopke.

**INŠPEKCIJA ZA ENERGIJO**

Inšpektorji za energijo (prej energetski inšpektorji) opravljajo naloge inšpekcijskega nadzora na področju elektroenergetike in strojne energetike. Izvajajo nadzor nad izvajanjem predpisov in splošnih aktov na posameznih področjih: oskrbe z energijo, učinkovite rabe energije, oskrbe z obnovljivimi viri energije (OVE), polnilne in oskrbovalne infrastrukture za alternativna goriva, proizvodov v uporabi in izpolnjevanja bistvenih in drugih zahtev, ki sodijo na delovno področje IE v skladu z gradbenimi predpisi. Izvajajo pa tudi nadzor nad strokovnostjo in usposobljenostjo delavcev, ki upravljajo z energetskimi napravami, v okviru zagotovitve varnosti in zanesljivosti obratovanja.

Poleg izpolnjevanja temeljnih nalog nadzora nad oskrbo z energijo, nad izvajanjem tehničnih zahtev iz EZ-2, ZOEE, ZOP, ZOTDS ter na njihovi podlagi izdanih predpisov in splošnih aktov za izvrševanje javnih pooblastil, ki veljajo za področje elektroenergetike in strojne energetike, IE nadzira tudi izpolnjevanjem določb zakonov na področju doseganja ciljev za postopno razogljičenje energijsko intenzivne industrije, učinkovite rabe energije za znižanje končne rabe energije oziroma samooskrbe in oskrbe z obnovljivimi viri energije (OVE): ZURE[[33]](#footnote-33), ZSROVE, ZUNPEOVE in ZIAG[[34]](#footnote-34). S stališča inšpekcijskih nadzorov pa ti novi zakoni povečujejo število inšpekcijskih zavezancev in zaradi pristojnosti več organov v sestavi ministrstev povečujejo nejasnosti glede razmejitev ter pristojnosti med posameznimi organi.

Področje nadzora inšpektorjev za energijo je obsežno in tehnično zahtevno, za celovito in učinkovito izvajanje nadzora pa je trenutno število inšpektorjev (31. 12. 2024 jih je bilo 15) vsekakor premalo. Zaskrbljujoče je, da na več objavljenih razpisih za zasedbo delovnih mest inšpektorjev, ki so odšli v pokoj, ni bilo nobenega odziva. Tehnična zahtevnost in nenehno spreminjanje področja zahteva neprekinjeno usposabljanje inšpektorjev na tehničnem področju, saj ta znanja neobhodno potrebujejo za oceno in ugotovitev dejanskega stanja na terenu. Izvajanje inšpekcijskih in prekrškovnih postopkov poleg poglobljenega tehničnega znanja področja zahteva tudi obsežno poznavanje postopkovnih pravil, kar pa ni strokovno področje energetskih inšpektorjev. Inšpektorji so v inšpektoratu deležni pomoči pravnih strokovnjakov ter tudi usposabljanj s tega področja, vendar pa morajo na koncu vse odločitve v postopku sprejeti sami, ob tem, da se zavezanci, kršitelji in prijavitelji vse pogosteje poslužujejo pomoči pravnih strokovnjakov. Pogosto se v svojih inšpekcijskih, predvsem pa prijavnih zadevah, inšpektorji znajdejo v postopkih, v katerih ne prevladuje javni interes. To je še zlasti očitno pri prijavah, preko katerih želijo prijavitelji, pod pretvezo javnega interesa spoštovanja predpisov, razreševati različne medsebojne odnose. Prijavitelji so predvsem v takih primerih pogosto nespoštljivi in včasih tudi žaljivi do inšpektorjev. Celovit in učinkovit nadzor lahko inšpektorji zagotovijo s planiranjem rednih nadzorov po posameznih področjih in načrtovanjem usmerjenih nadzorov, akcij, na posebej občutljivih področjih. Vedno večji delež prijav v določeni meri onemogoča realizacijo planiranega obsega nadzorov po področjih in s tem tudi celovitost in učinkovitost nadzora nad upoštevanju določil veljavne zakonodaje.

**INŠPEKCIJA ZA JAVNI POTNIŠKI PROMET**

IJPP opravlja naloge inšpekcijskega nadzora nad izvajanjem predpisov in splošnih aktov s področja javnega potniškega prometa v notranjem cestnem prometu - javni linijski prevoz, posebni linijski prevoz, stalni izvenlinijski prevoz, prevoz na klic, občasni prevoz, avtotaksi prevoz in kot posebna oblika prevoza - ter čezmejnem cestnem prometu in obvezne gospodarske javne službe prevoza potnikov v notranjem in čezmejnem regijskem železniškem prometu (izpolnjevanje pogojev – licence in koncesije, preprečevanje dela na črno).

IJPP je bila v okviru IRSOE ustanovljena v letu 2023, ko je prišlo do reorganizacije bivšega Inšpektorata RS za infrastrukturo. Del nalog, ki se navezujejo na nadzor javnega potniškega prometa v notranjem cestnem prometu in čezmejnem cestnem prometu do prestopne točke v sosednji državi in obvezne gospodarske javne službe prevoza potnikov v notranjem in čezmejnem regijskem železniškem prometu, je bilo prenesen na IRSOE. V letu 2024 je pri nadzorih izvajanja prevozov potnikov v javnem linijskem prevozu potnikov v cestnem prometu potrebno izpostaviti povečanje potrebe po nadzorih zaradi uvedbe prenovljenega sistema javnih linijskih prevozov v cestnem prometu. Z oddajo novih koncesij je bil s spremembami z dne 1. 7. 2024 in nato s 1. 9. 2024 vzpostavljen popolnoma nov sistem voznih redov v medkrajevnem cestnem prometu, ki je sedaj upravljan centralno s strani Družbe za upravljanje javnega potniškega prometa (DUJPP). Po uvedbi spremembe se je izrazito povečalo število pritožb potnikov glede izvajanja voznih redov, pomanjkljivosti obveščanja ter na nekaterih linijah občasne prezasedenosti avtobusov (avtobus je polno zaseden in ne sprejema potnikov), kar je povzročalo veliko nezadovoljstva potnikov, ki sicer uporabljajo javni prevoz. Vozni redi so se zato v drugi polovici leta 2024 precej intenzivno spreminjali, vse našteto je zahtevalo povečanje rednih in izrednih inšpekcijskih nadzorov. V kolikor naj bi v prihodnje več ljudi uporabljalo javni prevoz, bo potrebno poskrbeti, da se lahko potniki na le-tega tudi dejansko zanesejo.

Pri nadzoru prevozov potnikov, predvsem v taksi prevozih, je potrebno izpostaviti, da vozniki včasih svoje delo opravljajo kot delo na črno, in sicer prevoz izvajajo brez ustrezne registracije dejavnosti in brez licence za izvajanje prevozov potnikov. Ker na ta način ustvarjajo nelojalno konkurenco ostalim prevoznikom, je treba temu vprašanju posvečati večjo pozornost tudi vnaprej in zagotoviti izvajanje nadzorov.

Iz navedenih razlogov je potrebno izpostaviti nezadostno kadrovsko zasedenost. V letu 2024 se je zaposlil en nov inšpektor, tako da sedaj delo na tem področju opravljata dva inšpektorja.

IJPP je prevzela del nalog Inšpektorata za infrastrukturo s področja potniškega prometa, čemur pa zakonodaja ni v celoti sledila. Tako se področna zakonodaja, ki je podlaga za izvajanje učinkovitega nadzora javnega prevoza potnikov, še vedno ureja in dopolnjuje. Podlaga za izvajanje nadzora so materialni predpisi, ki urejajo področje javnega prevoza potnikov, ki pa še vedno niso sprejeti oz. so v obravnavi (Zakon o železniškem prometu,….).

### 5.2.16 INŠPEKTORAT REPUBLIKE SLOVENIJE ZA STANOVANJA

Postopki, ki jih vodijo na Inšpektoratu RS za stanovanja (v nadaljnjem besedilu: IRSS) niso zgolj inšpekcijski, ampak tudi prekrškovni in izvršilni postopki. Glede na področje dela in kadrovsko zasedbo inšpektorjev (1 pravnica, 1 ekonomistka, 2 arhitekta in 1 gradbenik) na IRSS, so ugotovili, da lahko delo poteka učinkoviteje, če se delo razporedi glede na izobrazbo inšpektorja (npr. nadzor nad upravljanjem – pravnica, ekonomistka, nadzor nad opuščenim vzdrževanjem – arhitekta, gradbenik, izvršilni postopki – pravnica, prekrški – vsi), saj potem postopki potekajo hitreje. Glede na pripad zadev, povečanih pooblastilih po 2021 (in še nova, ki sledijo s predlogom novega ZGost-1) ter dejstvo, da je eden od inšpektorjev v funkciji predstojnika (dejansko en inšpektor manj), se je pričakovani čas pričetka obravnave zadeve močno povečal (več kot eno leto oziroma ga v posameznih primerih ob upoštevanju kriterijev za obravnavo prijav, ne morejo več niti določiti).

Opredelili so kriterije, s katerimi določajo prioritete njihovega dela, kar pa posledično pomeni, da nekatere zadeve ne pridejo več niti na vrsto. Ugotovili so, da izvajanje ciljno usmerjenih nadzorov na najbolj problematičnih zadevah (po vsebini) in potem podajanje povratne informacije zainteresirani javnosti (tudi vnaprej pripravljena splošna pojasnila na spletnih straneh tako IRSS kakor MSP), lahko vpliva na zmanjšani pripad novih zadev. Ob tem so v času uradnih ur, za stranke na voljo vsi inšpektorji (ne zgolj 1 dežuren kot je bilo), kar po njihovi oceni še dodatno vpliva na manj prejetih splošnih vprašanj po e-pošti.

Ne glede na to, je pobud za ukrepanje še vedno veliko (nekaj 100.000 etažnih lastnikov na 5 inšpektorjev), saj je stanovanjska problematika zelo aktualna. Opažajo tudi, da je elektronske pošte nerazumno veliko, kar še dodatno obremenjuje vložišče oziroma zaposleno, zadolženo za upravno poslovanje (večja možnost napake, spregled pošte, …).

### [5.2.17 INŠPEKTORAT REPUBLIKE SLOVENIJE ZA ŠOLSTVO](#_Toc512417913)

Področja nadzora šolske inšpekcije se širijo tudi na druga področja, kar povečuje število nadzorov. Število prejetih pobud za izredne nadzore je veliko, večina je zelo obširnih in glede na prioritete dela sodijo med prioritetne obravnave.

S spremenjenim načinom dela pri obravnavi zadev in organizaciji dela, pričetim že koncem leta 2023, so znižali število izrednih nadzorov in povečali število opravljenih rednih nadzorov. Še vedno velika večina pobudnikov ne razume vloge inšpekcije kot sistemskega evalvatorja, temveč želijo neposredne in osebne obravnave. Vedno več časa se namenja posredovanju informacij javnega značaja, ko posamezniki želijo pridobiti celotno dokumentacijo inšpekcijskih spisov. Pri čemer pa ugotavljajo, da dejansko informacija javnega značaja prosilcu ne pomeni vrednosti informacije, ampak velikokrat se zaprosi tudi s (posrednim) namenom oviranja delovanja organa. Kljub temu pa omenjena opravila, še posebej za tako majhen organ kot je njihov, predstavlja veliko obremenitev delovnega časa.

### 5.2.18 INŠPEKTORAT REPUBLIKE SLOVENIJE ZA ŠPORT

Inšpektorat RS za šport opravlja inšpekcijske nadzore na več področjih, pri čemer ugotavljajo neskladnost različne zakonodaje, ki spada pod pristojnost Inšpektorata RS za šport. Različna zakonodaja za isto zadevo uporablja različna poimenovanja oziroma definicije. Dogaja se tudi, da je v teoriji dobro napisan člen zakona v praksi nejasen oziroma neizvedljiv.

Inšpektorji pri svojem delu opažajo vedno nižjo stopnjo učinkovitosti in odzivnosti državnih organov v okviru medresorskega sodelovanja.

### [5.2.19 INŠPEKTORAT REPUBLIKE SLOVENIJE ZA VARSTVO PRED NARAVNIMI IN DRUGIMI NESREČAMI](#_Toc512417914)

Inšpektorat RS za varstvo pred naravnimi in drugimi nesrečami se pri svojem delu srečuje z neustreznimi predpisi.

### [5.2.20 JAVNA AGENCIJA REPUBLIKE SLOVENIJE ZA ZDRAVILA IN MEDICINSKE PRIPOMOČKE](#_Toc512417915)

Za Farmacevtsko inšpekcijo na Javni agenciji RS za zdravila in medicinske pripomočke (v nadaljnjem besedilu: JAZMP) je značilno, da združuje področja, ki se med seboj vsebinsko izjemno razlikujejo in so strokovno visoko zahtevna. Ker je farmacija eno izmed tehnološko najbolj razvitih področij, se tudi inšpekcija neprestano srečuje z novimi metodami in novimi oblikami različnih dejavnosti, povezanih z zdravili, izdelki iz krvi in celic ter medicinskimi pripomočki. Tako so v zadnjem obdobju priča hitremu prodoru t.i. zdravil za napredna zdravljenja, ki vključujejo zapletene in zahtevne modifikacije celic, tkiv, genskega zapisa ipd. Evropska zakonodaja je močno razširila področje medicinskih pripomočkov, ki zajema najrazličnejše izdelke in tudi programsko opremo. Zaradi tega so uvajanja časovno obsežna, kar otežuje prilagodljivost. Precejšen del je usklajen na EU nivoju in inšpektorji JAZMP tudi uspešno sodelujejo na nadzorih v tujini, tako z imenovanjem s strani Evropske agencije za zdravila (EMA) kot tudi na zaprosilo poslovnih subjektov.

V zadnjem času prihaja do precejšnjih sprememb zaradi uvajanja evropskih uredb, ki nadzor posameznih področij širijo in poglabljajo. Pri tem zakonodajalec sicer predvideva razširitev dejavnosti in kadrovske ojačitve, kar pa nalaga državam članicam.

V letu 2021 se je tako začela izvajati Uredba o medicinskih pripomočkih, v letu 2022 pa tudi Uredba o veterinarskih zdravilih, Uredba o kliničnih preskušanjih in Uredba o in vitro diagnostičnih medicinskih pripomočkih. Zlasti obe uredbi o medicinskih pripomočkih s stališča nadzora predstavljata velik izziv, ker sta v EU močno spremenili obseg in način obravnave medicinskih pripomočkov. S težavami se srečujejo številne države članice, Evropska komisija je zato za nekatera področja podaljšala čas implementacije.

V letu 2024 je bila sprejeta nova Uredba o standardih kakovosti in varnosti za snovi človeškega izvora, namenjene za uporabo na ljudeh, ki se bo v celoti uporabljala z avgustom 2027. Prinaša številne novosti, zato v fazi uvajanja pričakujejo zahtevno delo.

V inšpektoratu se srečujejo z zamudami področnih ministrstev, tako pri pripravi lokalnih zakonskih aktov kot tudi vzpostavljanju pogojev izvajanja predvidenega nadzora. Pogosti so primeri diskrepanc med evropsko in lokalno zakonodajo, kar pri dejavnostih, ki so izrazito mednarodno prepletene, predstavlja precejšnje zagate. Prepočasne implementacije imajo za posledico omejen nadzor, ki tako ne sledi razvoju skupnega tržišča.

V letu 2024 je prišlo do zapletenega primera na področju tkiv in celic, ko sta prenehali z poslovanjem dve podjetji, ki sta se ukvarjali s shranjevanjem vzorcev popkovne krvi. Primer je jasno pokazal, da so potrebne posodobitve področne zakonodaje.

### [5.2.21 URAD REPUBLIKE SLOVENIJE ZA MEROSLOVJE, SEKTOR ZA MEROSLOVNI NADZOR](#_Toc512417916)

Problematika s katero se srečujejo pri nadzoru so zavezanci, ki imajo registrirano podjetje na naslovu, kjer se nahaja samo poštni predal in odgovorne osebe tuje državljane izven EU (večinoma iz Srbije in Bosne in Hercegovine). Gre za zavezance kršitelje, ki se namenoma izogibajo spoštovanju predpisov in posledično plačilu glob. Na področju meroslovja so to predvsem zavezanci, ki prodajajo sadje na premičnih stojnicah.

### [5.2.22 TRŽNI INŠPEKTORAT REPUBLIKE SLOVENIJE](#_Toc512417917)

Problematika opravljanja inšpekcijskih nadzorov Tržnega inšpektorata RS (v nadaljnjem besedilu: TIRS) je razvidna iz Poslovnega poročila Tržnega inšpektorata RS za leto 2024, ki bo v začetku marca 2025 objavljeno tudi na spletnih straneh inšpektorata.

Čeprav je bil TIRS že konec leta 2023 zadolžen za nadzor preko 230 zakonskih in podzakonskih predpisov z različnih področij, se mu vsako leto dodajajo novi predpisi. Samo v letu 2024 je dobil novo pristojnost nadzora nad 9 novimi slovenskimi in evropskimi predpisi, medtem ko je 14 predpisov prenehalo veljati.

Napačna miselnost, da je TIRS pristojen za nadzor nad vsem, kar se dogaja na trgu, se vedno bolj razširja tudi med pripravljavce predpisov, ki jim nalagajo nove pristojnosti. Pri tem poudarja, da so nekatera področja tako specifična in strokovna, da nimajo zaposlenih z znanji in izkušnjami, ki bi omogočile kakovosten nadzor, imajo pa jih že druge inšpekcije, ki ta področja nadzirajo že vrsto let. Po mnenju TIRS se s takšnim drobljenjem enega področja na več različnih inšpekcij po eni strani zmanjšuje kvaliteta nadzora (ker vse inšpekcije ne morejo razpolagati z enako kvalitetnim znanjem, kot lahko razpolaga ena specifična inšpekcija) in povečujejo stroški delovanja inšpekcije (namesto izobraževanja inšpektorjev ene inšpekcije se morajo sedaj izobraževati inšpektorji več inšpekcij; namesto enega nadzora ene inšpekcije pri enem zavezancu se mora pri istem zavezancu opraviti več nadzorov s strani večih inšpekcij), po tretji strani pa se s tem povečuje administrativna obremenitev zavezancev (gospodarstva), ker se mora en zavezanec namesto z eno inšpekcijo ukvarjati z več inšpekcijami. Na to dejstvo opozarjajo že vrsto let, pri čemer pa niso vedno uspešni.

Ne glede na to, da je tudi v obrazložitvah novih zakonskih predlogov podana ocena, da bodo predlagane spremembe imele posledice tudi na kadrovskem področju (npr. za izvajanje Zakona o izvajanju Uredbe (EU) Evropskega parlamenta in Sveta o sodelovanju med nacionalnimi organi, odgovornimi za izvrševanje zakonodaje o varstvu potrošnikov sta predvideni dve dodatni zaposlitvi), kadrovski načrt, kljub vsem naporom matičnega ministrstva, ne sledi tem predlogom.

Kljub povečanju kadrovskega načrta v letu 2024 število zaposlenih tržnih inšpektorjev ne sledi povečanemu obsegu zakonodaje, za nadzor katere je trenutno, in do konca leta še bo, pristojen TIRS, ter povečanemu številu zavezancev. Konec leta 2010 je bilo namreč zaposlenih 119 inšpektorjev, ki so bili pristojni za nadzor 127 predpisov in preko 180.000 registriranih subjektov na trgu. Konec leta 2024 je bilo zaposlenih 107 inšpektorjev (11 % manj), ki so nadzirali 235 predpisov (85 % več), pri čemer je bilo registriranih preko 286.000 subjektov (59 % več).

Iz navedenega izhaja, da bi v letu 2010 moral vsak tržni inšpektor, če bi inšpektorat želel v enem letu pregledati vse registrirane subjekte, opraviti nadzor pri 1517 subjektih. V letu 2024 pa bi moral vsak tržni inšpektor pregledati že 2675 subjektov (konec leta je bilo registriranih 286.257 zavezancev).

Trenutno število zaposlenih tako ne zadostuje za nemoteno in kvalitetno opravljanje inšpekcijskih nadzorov na vseh področjih, ki so v njegovi pristojnosti.

Boljšo situacijo si TIRS želi tudi na finančnem področju. Za vse nove pristojnosti mora usposobiti obstoječi kader, za kar potrebuje sredstva za zagotovitev ustreznega usposabljanja in izobraževanja inšpektorjev doma in v tujini. Prav tako potrebuje dodatna sredstva za redno posodabljanje službenih vozil in osebne varovalne opreme, da bi tako zagotovil učinkovito in predvsem varno delo.

Velik del nadzora TIRS predstavlja tehnično področje. Na tem področju velja EU zakonodaja, zato se vse evropske inšpekcije za vsako posamezno tehnično področje združujejo v delovne skupine (AdCo), v katerih razpravljajo o tehnični vsebini posameznih predpisov in skupnih nadzorih na teh področjih. Sodelovanja v teh skupinah niso obveza, so pa zaradi enotne razlage zakonodaje in poenotenja pri ukrepanju, zelo dobrodošla, kar se je zavedala tudi Komisija, ki je pokrivala potne stroške v zvezi z udeležbo na sestankih delovne skupine. V letu 2018 pa je Komisija prenehala pokrivati del stroškov, zato se je preostali del stroškov prenesel na posamezne udeležence, tudi na TIRS. Čeprav so se v času epidemije vsi sestanki odvijali preko video konferenc, se sedaj večina sestankov že odvija v živo v različnih krajih EU. Zaradi navedenega mora TIRS zagotavljati dodatna finančna sredstva, da bodo lahko tržni inšpektorji še naprej sodelovali v AdCo delovnih skupinah.

Še vedno je splošno prepričanje med ljudmi, da je praktično za vse, kar se dogaja na trgu, pristojen TIRS, kar pa v veliko primerih ne drži. Nezadovoljstvo in probleme, ki jih pogosto ne more obravnavati TIRS, skušajo stranke reševati preko inšpekcijskega organa zato, ker je ta postopek za stranke brezplačen, kar pa ne velja za postopke na sodišču. Podobna analogija velja tudi za potrošniške organizacije, ki večinoma svetujejo brezplačno samo svojim članom.

TIRS ponovno ugotavlja, da ima vedno več družb, posebej tistih, ki poslujejo na robu ali celo že čez meje zakonitosti, na mestu odgovorne osebe postavljene tuje državljane, ki ne bivajo v Sloveniji niti v EU. Ugotavljanje odgovornosti za prekršek je v takšnih primerih zelo oteženo (še posebej, če ima registrirano podjetje v Sloveniji le poštni nabiralnik), postopki so zaradi vročanja v tujino dolgotrajni in zaradi prevajanja v tuj jezik tudi dragi. Po obsodbi pa kršitelji praviloma izrečene globe ne poravnajo, zato so, kljub visokim stroškom nadzora, finančna sredstva za inšpektorat in Slovenijo izgubljena, bodisi zaradi neizterljivosti neplačanih terjatev, bodisi ker se neplačana terjatev prenese na matično državo kršitelja – tujca.

TIRS ugotavlja tudi, da se kar nekaj družb zaradi stečaja ali izbrisa brez likvidacije zapre (prenehajo obstajati). To ne bi bilo sporno, če ne bi lastniki te družbe praviloma v istih prostorih in z istimi ljudmi, vendar z drugim imenom družbe, nadaljevali z opravljanjem prejšnje dejavnosti. Z zaprtjem družbe prenehajo vse obveznosti te (zaprte) družbe, vključno z vsemi inšpekcijskimi in finančnimi ukrepi, ki so ji bili morebiti izrečeni. To pa v primeru kršiteljev pomeni, da morajo inšpektorji vse postopke začeti znova, vse dosedanje delo inšpektorjev pa je bilo večinoma opravljeno zaman.

Tržni inšpektorji se pri svojem delu vse prevečkrat srečujejo z zavezanci in prijavitelji, ki imajo vsak svoja pričakovanja glede izida inšpekcijskega postopka ter zato pričakujejo, da bo inšpektor ne glede na pravno podlago ravnal v njihovo korist. Drug problem pa so zavezanci, ki ne želijo sodelovati v inšpekcijskih postopkih, se izogibajo nadzoru in ga na različne načine ovirajo, zaradi česar se trajanje postopkov po nepotrebnem podaljšuje. Nekateri prijavitelji pa po drugi strani pričakujejo, da bodo s pomočjo inšpekcije lahko razreševali osebne spore in zamere ali da bo inšpektor kaznoval podjetje samo zato, ker je prijavitelj z njim v sporu. Če v takšnem primeru prejmejo odgovor, da določena problematika ni v pristojnosti nadzora TIRS ali da gre za civilno zadevo, ki ni v pristojnosti nobene inšpekcije, tega ne sprejmejo in želijo s pritožbami zoper delo inšpektorja na različne organe in preko medijev vseeno doseči svoj cilj. Enako ravnajo, če ugotovitve inšpekcijskega postopka niso v skladu z njihovimi pričakovanji.

Pisanje medijev o delu inšpektorjev zelo vpliva na delo posameznih inšpektorjev in tudi na inšpektorat kot celoto. TIRS se zaveda pomembnosti poročanja medijev in z njimi odlično sodelujejo. Občasno se pojavljajo primeri, ko večinoma manjših lokalnih medijev ne zanima dejansko stanje, temveč želijo senzacionalno informacijo.

Poseben problem predstavlja tudi prenormiranost zakonodaje. TIRS ugotavlja, da ima zakonodaja, za katere nadzor je zadolžen, kar nekaj določil v istem ali različnih zakonih, ki eno in isto dejanje opredeljuje kot prekršek, za katerega je običajno predpisana tudi različna globa.

TIRS meni, da bi morala biti zakonodaja, ki ureja delo inšpekcij, tako spremenjena, da bi omogočala, da inšpektorji ne obravnavajo anonimnih prijav, razen če ocenijo, da so take prijave očitno utemeljene in resnične. Anonimne prijave in pobude niso vloge v smislu Zakona o splošnem upravnem postopku in se o njih ne odloča. Zakon v ničemer ne ureja niti njihove vsebine niti postopka z njimi. Zato meni, da je inšpektor vedno upravičen presoditi obstoj javnega in zasebnega interesa na podlagi dejstev, ki so vsebovane v anonimni prijavi (obvestilu), v katerem je oseba, ki je posredovala tako vlogo, neznana oziroma je ni mogoče zanesljivo identificirati.

Poseben izziv predstavljajo obravnave zahtev za dostop do informacij javnega značaja, ki so jih v letu 2024 prejeli 372, od tega 331 samo od enega prosilca. Posamezne zahteve so tako obširne, da zahtevajo več mesečno delo ene ali celo več oseb. Na organu so mnenja, da bi bilo potrebno te zahteve omejiti tako po obsegu dokumentov, kot po vrsti dokumentov, do katerih bi bili upravičeni prosilci (npr. zgolj na odločbe).

### [5.2.23 URAD REPUBLIKE SLOVENIJE ZA NADZOR PRORAČUNA, SEKTOR PRORAČUNSKE INŠPEKCIJE](#_Toc512417918)

/

### [5.2.24 URAD REPUBLIKE SLOVENIJE ZA PREPREČEVANJE PRANJA DENARJA](#_Toc512417922)

Inšpekcija je pri Uradu kot samostojen sektor oziroma oddelek zaživela po reorganizaciji leta 2021 (prej skupni sektor za preventivo in nadzor). V nasprotju s preteklim letom se je v letu 2024 predvsem zaradi odhoda dveh inšpektoric (Urad sta zapustili februarja oziroma maja 2024, od skupno petih inšpektorjev), ki ju je zaradi dolgotrajnosti izbirnih postopkov (predvsem varnostnega preverjanja) Urad lahko nadomestil šele meseca novembra, število inšpekcijskih nadzorov na terenu nekoliko znižalo. Kljub siceršnji kronični kadrovski podhranjenosti Urada na področju inšpekcije in ob upoštevanju omenjenih odhodov ter poznemu prihodu novih moči, so preostali inšpektorji, tudi zaradi dobre organizacije dela, ohranili primerno število nadzorov, predvsem na terenu, kar kaže na to, da še zmorejo ohranjati motivacijo za delo, hkrati pospešeno pridobivajo izkušnje. Inšpektorja, ki sta se pri Uradu zaposlila novembra 2024, sta takoj pričela z obravnavo oziroma reševanjem enostavnejših zadev ter tudi udeleževanjem pri nadzorih pri zavezancih, sprva v paru z drugimi inšpektorji. Iz opisanega izhaja, da inšpektorji pospešeno pridobivajo oziroma bogatijo izkušnje, a obseg in zahtevnost dela od slednjih terjata visoko angažiranost, zato je vprašanje, koliko časa je tako motiviranost in prizadevnost (ob obstoječem kadrovskem in materialnem položaju inšpektorjev) možno vzdrževati.

V skladu s sprejetimi strateškimi usmeritvami in prioritetami inšpekcijskega nadzora za leto 2024 je Urad načrtoval samostojne inšpekcijske nadzore pri tistih zavezancih, ki svojega primarnega nadzornika nimajo in pri katerih posledično pred uveljavitvijo ZPPDFT-1 (oziroma ZPPDFT-2) aktivnosti v tej smeri niso bile izpeljane, saj pristojnost za izvedbo nadzora ni bila določena. Tako je bila v letu 2024 večina nadzorov izvedena pretežno v kategoriji zavezancev, ki se ukvarjajo z računovodskimi storitvami, storitvami davčnega svetovanja ter podjetniškimi ali fiduciarnimi storitvami. Za navedene zavezance je značilno, da imajo stalen in podroben vpogled v poslovanje svojih strank ter imajo zato, ob upoštevanju zakonskih obveznosti na tem področju, pomembno vlogo tako pri odkrivanju oziroma preprečevanju pranja denarja. Del nadzorov je bilo opravljenih oziroma nadaljevanih tudi nad stanjem ozaveščenosti in izvrševanjem obveznosti po ZPPDFT-2 pri osebah oziroma družbah, ki opravljajo dejavnost odvetništva (odvetnikih), saj slednji pogosto sodelujejo pri sklepanju pravnih poslov prometa z nepremičninami ali poslovnimi subjekti, upravljanjem denarja, vrednostnih papirjev ali drugega premoženja, odpiranjem ali upravljanjem bančnih ali varčevalnih računov ali računov vrednostnih papirjev, urejanjem prispevkov, potrebnih za ustanovitev, delovanje ali upravljanje družb, ustanavljanjem, delovanjem ali upravljanjem skladov, družb, fundacij ali podobnih struktur. Slednje lahko namreč ob nespoštovanju najvišjih etičnih standardov poklica ali pomanjkanju ozaveščenosti o njihovi vlogi in obveznostih v boju proti pranju denarja in financiranju terorizma storilci kaznivih dejanj zlorabijo pri uresničevanju prepovedane dejavnosti pranja denarja in financiranja terorizma. V letu 2024 so se nadaljevale tudi aktivnosti nadzora pri poslovnih subjektih, ki so v skladu z ZPPDFT-2 dolžni ugotoviti svojega dejanskega lastnika ter podatke vpisati v Register dejanskih lastnikov, tudi sicer se je število obvestil o sumu kršitev na tem področju znatno povečalo.

### [5.2.25 URAD VLADE REPUBLIKE SLOVENIJE ZA INFORMACIJSKO VARNOST](#_Toc512417902)

Inšpekcija se sooča predvsem s kadrovsko problematiko zaradi nekonkurenčne plačne politike v javnem sektorju v primerjavi z zasebnim sektorjem ter velikim pomanjkanjem strokovnjakov s tega področja na trgu delovne sile. Zaradi nenehnega napredka informacijsko-komunikacijskih tehnologij je za učinkovito izvajanje inšpekcijskega nadzora potrebno tudi stalno usposabljanje in strokovno izpopolnjevanje inšpektorjev.

### [5.2.26 UPRAVA REPUBLIKE SLOVENIJE ZA JEDRSKO VARNOST, INŠPEKCIJA ZA SEVALNO IN JEDRSKO VARNOST](#_Toc512417919)

Glede na specifiko področja, ki ga pokriva inšpekcija, je potrebno veliko stalnega strokovnega usposabljanja predvsem v tujini, kar zahteva tako večja finančna kot tudi kadrovska sredstva. Da bi lahko novi inšpektor začel kakovostno opravljati svoje naloge, bi se moral intenzivno strokovno usposabljati najmanj dve leti in pred tem že ustrezno število let delovati na področju jedrske in sevalne varnosti. Kandidate za morebitne nove inšpektorje tako lahko primarno izbirajo samo med obstoječimi sodelavci URSJV, s čimer pa slabijo druge sektorje. V prihodnje bodo verjetno morali najti tudi čim bolj primerne zunanje kandidate in jih v doglednem času usposobiti.

### [5.2.27 URAD REPUBLIKE SLOVENIJE ZA KEMIKALIJE, INŠPEKCIJA ZA KEMIKALIJE](#_Toc512417920)

Razen ne področju nadzora mikroplastike in električne in elektronske opreme (EEO), so bile načrtovane aktivnosti Inšpekcije za kemikalije za l. 2024 izvedene v celoti. Nadzor EEO ni bil opravljen, ker je bil planiran kot sodelovanje v mednarodnem projektu, katerega operativna faza je zamaknjena v l. 2025. Nadzor mikroplastike, planiran za konec leta, pa ni bil opravljen zaradi med letom spremenjene kadrovske sestave inšpekcije.

Sicer pa so opravili načrtovani vzorčenji sredstev za čiščenje vetrobranskih stekel in zmesi za tetoviranje in druge načrtovane akcije nadzora, sodelovali v mednarodnem projektu nadzora uvoza izbranih skupin kemikalij (projekt REF-12) ter izredne nadzore glede na oceno tveganja v posameznih primerih.

Ugotavljajo, da v preteklih letih število prejetih notifikacij o nevarnih proizvodih zaradi kemične nevarnosti izredno narašča, poleg tega pa je tudi Inšpekcija za kemikalije (v nadaljnjem besedilu: IK) v sistem Safety Gate notificirala večje število izdelkov, kot v preteklih letih. Zaradi omenjenega je IK uvedla prilagoditve in sistemske spremembe metodologije dela na področju nadzora v pristojnosti IK.

Sicer pa število pregledov na posameznih področjih nadzora in število načrtovanih vseh pregledov ustreza planom glede na prisotnost zaposlenih v letu poročanja. Kadrovska problematika IK je še vedno aktualna, saj so šele konec leta 2023 uspeli zaposliti novo inšpektorico.

Tudi v l. 2024 so beležili prijave posameznikov, podjetij in tudi odstope drugih organov, ki ne sodijo v njihovo stvarno pristojnost in do IK prispejo izključno, ker se prijava nekako dotika kemikalij, ne glede v njihovo obliko (npr. odpadki) ali kontekst (cena, kvaliteta, vonj), v katerem se kemikalije pojavljajo in/ali uporabljajo.

### [5.2.28 UPRAVA REPUBLIKE SLOVENIJE ZA POMORSTVO, POMORSKA INŠPEKCIJA](#_Toc512417921)

Sedanji Pomorski inšpektorji spadajo v približno enak generacijski okvir. Ko bodo ti odšli v pokoj, bo nastala medgeneracijska vrzel, kar pa bo povzročilo nepopolno izvajanje inšpekcijskega nadzora glede izvajanja zahtev in predpisov s področja pomorske varnosti. Zaradi specifike in narave dela ter nacionalnega programa usposabljanja za pomorskega inšpektorja, da bi lahko naloge opravljal samostojno, sta potrebni vsaj dve leti uvajanja. Zaradi tega je potrebno vzpostaviti ustrezen sistem pravočasnega nabora in dopolnjevanja kadrov tako, da bi vsaj eno leto pred iztekom delovnega razmerja že obstoječemu inšpektorju, bilo možno predhodno zaposliti novega inšpektorja - pripravnika, ki bi se ga pravočasno usposobilo in uvajalo v delo ter tako zagotovilo nemoteno oz. kontinuirano delovanje oz. izvajanje nalog inšpekcijskega nadzora.

### [5.2.29 UPRAVA REPUBLIKE SLOVENIJE ZA VARSTVO PRED SEVANJI, INŠPEKCIJA ZA VARSTVO PRED SEVANJI](#_Toc512417923)

Kadrovske razmere Inšpektorata varstva pred sevanji narekujejo, da se inšpektorji ne morejo izključno posvetiti inšpekcijskemu nadzoru, ampak sodelujejo tudi v upravnem delu. V letu 2024 se je nova inšpektorica uvajala v delo, hkrati pa je bila vsota odsotnosti vseh inšpektorjev skupaj 6 mesecev, tako da je to operativno pomenilo, da je inšpekcija delovala z dvema in ne s tremi inšpektorji.

Delež kompleksnejših inšpekcijskih zadev je v 2024 predstavljal 27,2 % (61 od 224) vseh inšpekcijskih zadev, kar je primerljivo s predvidenimi 26 % (55 od 210 pregledov). Načrtovani delež kompleksnih inšpekcijskih pregledov, bi ob prisotnosti vseh treh inšpektorjev dosegel 30 % vseh inšpekcijskih pregledov.

### [5.2.30 UPRAVA REPUBLIKE SLOVENIJE ZA VARNO HRANO, VETERINARSTVO IN VARSTVO RASTLIN](#_Toc512417924)

Inšpekcija za varno hrano, veterinarstvo in varstvo rastlin, kot notranja organizacijska enota UVHVVR, že več let čuti kadrovski primanjkljaj uradnih veterinarjev, inšpektorjev za hrano in fitosanitarnih inšpektorjev, kadrovski načrti ne govorijo o določitvi kvot za notranje organizacijske

enote organov v sestavi. Zaradi sprememb v zakonodaji kot tudi včlanitve v mednarodne organizacije (OECD) se obseg rednih nalog povečuje. Kot problematična se je izkazala tudi starostna struktura zaposlenih, povprečna starost je 54 let, saj je bilo težko zagotoviti izvajanje nadzora izven delovnega časa. V nekaj letih bo tudi zaradi številčnega upokojevanja, brez zagotovljenega ustreznega uvajanja novega kadra, izpad usposobljenega kadra velik.

Zakonodaja EU je obsežna, se ves čas spreminja, kar zahteva od inšpektorjev poznavanje in neposredno uporabo številnih uredb Evropskega Sveta in Parlamenta, njihovih izvedbenih in delegiranih uredb ter nacionalne zakonodaje. Slednja tudi ni vedno usklajena s predpisi EU, zato

je potrebna njena prenova. Izpolnjevanje zahtev kompleksne zakonodaje predstavlja izziv tudi za zavezance, zato je izvedba nadzorov temu primerno dolgotrajnejša. Postopki in zlasti odločitve v okviru tako upravnih kot prekrškovno-inšpekcijskih postopkih so v vedno večjem deležu deležni preizkusa v pritožbenih postopkih, kjer zavezanca zastopajo odvetniške družbe, inšpektor/uradni

veterinar pa nima stalne podpore pravnikov.

### [5.2.31 ZDRAVSTVENI INŠPEKTORAT REPUBLIKE SLOVENIJE](#_Toc512417925)

ZIRS je delo izvedel skladno s planom iz Letnega programa inšpekcijskega nadzora ZIRS 2024. Delo je potekalo skladno s temeljnimi načeli inšpekcijskega nadzora in postopkovnimi ter materialnimi predpisi, zagotovljena pa je bila tudi javnost dela inšpektorata.

Konec leta 2023 je bil sprejet ZUVPNB, ki je določil postopke za vračilo glob in ostalih stroškov postopka v zvezi z nekaterimi prekrškovnimi postopki, ki jih je inšpektorat vodil v času obvladovanja epidemije nalezljive bolezni COVID-19. Delo, povezano s postopki vračila glob, ki ga je moral inšpektorat prioritetno opraviti v zakonsko določenem roku, je vplivalo na manjši obseg izvedenega inšpekcijskega nadzora na posameznih področij dela ZIRS v letu 2024.

Inšpekcijski pregledi so bili v letu 2024 opravljeni na skoraj vseh področjih delokroga, kjer ima inšpektorat pristojnosti za inšpekcijski nadzor, razen na področju duševnega zdravja. Vzorčenje je potekalo na področjih proizvodnje oziroma prometa različnih vrst proizvodov, ob uradnem nadzoru nad vnosom ter pri dejavnostih, pri katerih se preverjajo sanitarno zdravstveni pogoji.

Inšpekcijski nadzor na področju pacientovih pravic se je pri izvajalcih zdravstvene dejavnosti v javni mreži v letu 2024 izvajal prioritetno. Nadzor je bil usmerjen v zagotavljanje ažurnih in resničnih podatkov o prostih terminih oziroma okvirnih terminih in številu uvrščenih na čakalni seznam ter drugih podatkov, ki jih izvajalec zdravstvene dejavnosti posreduje v zbirko eNapotnica in eNaročilo, kar je bistvenega pomena za paciente, ki se želijo naročiti na določeno vrsto zdravstvene storitve. Pri izvajalcih zdravstvene dejavnosti v javni mreži na primarnem nivoju pa so inšpektorji preverjali zagotavljanje predpisanih oblik naročanja na zdravstvene storitve in obvezne objave glede naročanja.

Zaradi stavke zdravnikov, ki se je začela v januarju 2024, je ZIRS v prvi polovici leta opravil povečano število inšpekcijskih nadzorov nad spoštovanjem določb Zakona o zdravniški službi (Uradni list RS, št. 72/06 – uradno prečiščeno besedilo, 15/08 – ZPacP, 58/08, 107/10 – ZPPKZ, 40/12 – ZUJF, 88/16 – ZdZPZD, 40/17, 64/17 – ZZDej-K, 49/18, 66/19, 199/21, 136/23 – ZIUZDS in 35/24; v nadaljnjem besedilu: ZZdrS), ki opredeljuje opravljanje zdravniške službe v času stavke. V okviru nadzorov je bilo preverjeno izvajanje zdravstvenih storitev, za katere 46. člen ZZdrS določa, da jih je potrebno opravljati tudi v času stavke.

## [5.3 OPRAVLJANJE NADZORA V SODELOVANJU Z DRUGIMI INŠPEKCIJSKIMI ORGANI](#_Toc512417926)

### [5.3.1 AGENCIJA ZA KOMUNIKACIJSKA OMREŽJA IN STORITVE REPUBLIKE SLOVENIJE](#_Toc512417900)

1. Inšpekcije, s katerimi poteka sodelovanje:

* Tržni inšpektorat RS (TIRS),
* Informacijski pooblaščenec RS (IP RS),
* Inšpektorat RS za kulturo in medije (IRSKM),
* Inšpektorat RS za naravne vire in prostor (IRSNVP), Gradbena in geodetska inšpekcija,
* Urad Vlade RS za informacijsko varnost (URSIV),
* Občinski inšpektorati.

b) Področja, na katerih poteka nadzor v sodelovanju z drugimi inšpekcijami:

Sodelovanje z IP RS:

* zasebnost komunikacij,
* razkrivanje osebnih podatkov v medijih

Sodelovanje z URSIV:

* varnost omrežij in storitev

Sodelovanje s TIRS:

* neželene komunikacije in pravice uporabnikov,
* nepoštene in zavajajoče poslovne prakse izvajalcev storitev,
* elektromagnetna združljivost,
* označevanje avdiovizualnih komercialnih sporočil in s tem povezane nepoštene in/ali

agresivne poslovne prakse,

* trg poštnih storitev,
* neželene poslovne prakse pri prodaji železniških vozovnic

Sodelovanje z IRSKM:

* raba slovenskega jezika v medijih,
* prikrito oglaševanje,
* imenovanje odgovornega urednika,
* pravica do popravka,
* podatki o imetnikih dovoljenj za izvajanje radijske in televizijske dejavnosti

Sodelovanje z IRSNVP, Gradbeno in geodetsko inšpekcijo, ter občinskimi inšpektorati:

* gradnja elektronskih komunikacijskih omrežij

### 5.3.2 JAVNA AGENCIJA ZA ŽELEZNIŠKI PROMET REPUBLIKE SLOVENIJE

a) Inšpekcije, s katerimi poteka sodelovanje:

V letu 2024 so potekali skupni inšpekcijski nadzori z Inšpektoratom RS za infrastrukturo in Inšpektoratom RS za delo.

b) Področja, na katerih poteka nadzor v sodelovanju z drugimi inšpekcijami:

Skupni nadzor z obema organoma je potekal na področju nadzora izpolnjevanja pogojev izvajalcev del za delo na železniškem območju, z Inšpektoratom RS za infrastrukturo pa tudi na področju izpolnjevanja pogojev glede duševnega stanja in telesne zmožnosti osebja, ki opravlja varnostno kritične naloge.

### [5.3.3 JAVNA AGENCIJA ZA CIVILNO LETALSTVO REPUBLIKE SLOVENIJE](#_Toc512417901)

a) Inšpekcije, s katerimi poteka sodelovanje:

CAA sodeluje z naslednjimi inšpekcijskimi organi:

* Evropska agencija za varnost v letalstvu (EASA) – t. im. standardizacijska inšpekcija,
* Evropska komisija (EK) - t. im. standardizacijska inšpekcija,
* Urad RS za informacijsko varnost (URSIV),
* Policija in občinska redarstva

b) Področja, na katerih poteka nadzor v sodelovanju z drugimi inšpekcijami:

- informacijska varnost z URSIV,

- nadzor uporabe dronov skupaj s Policijo in občinskimi redarstvi,

- standardizacija uporabe prava EU z EK in EASA

### [5.3.4 FINANČNA UPRAVA REPUBLIKE SLOVENIJE](#_Toc512417903)

a) Inšpekcije, s katerimi poteka sodelovanje:

Sodelovanje z drugimi nadzornimi organi je potekalo v okviru skupnih oz. koordiniranih nadzorov ali le z izmenjavo podatkov. V letu 2024 je tako FURS sodeloval z ZIRS, TIRS, Policijo, IRSD, UVHVVR - Inšpekcijo za varno hrano, veterinarstvo in varstvo rastlin, IRSI, IRSOE, IRSKGLR, Uradom RS za preprečevanje pranja denarja, Uradom RS za meroslovje in medobčinsko inšpekcijsko službo.

b) Področja, na katerih poteka nadzor v sodelovanju z drugimi inšpekcijami:

Sodelovanje z drugimi inšpekcijami je potekalo na področjih nadzora dela in zaposlovanja na črno ter izdajanja računov v dejavnostih, kjer se opravlja pretežno gotovinsko poslovanje, v okviru katerih izpostavljajo nadzore prodaje sadja in zelenjave na stojnicah, taksi dejavnost, spletne prodaje, ki so potekali v sodelovanju s Policijo, z Inšpekcijo za varno hrano, veterinarstvo in varstvo rastlin pri UVHVVR, TIRS, IRSOE, ZIRS in medobčinsko inšpekcijsko službo.

Na področju dela in zaposlovanja tujcev, državljanov tretjih držav, s poudarkom v tveganih dejavnostih gradbeništva, mednarodnega prevoza potnikov, gostinstva ter v nadzorih izvajanja športnih aktivnostih na reki Soči in nadzora nad napotitvami delavcev iz drugih držav članic in tretjih držav je potekalo sodelovanje s Policijo, IRSD, TIRS.

V nadzorih čezmejnega izvajanja storitev po Zakonu o čezmejnem izvajanju storitev je sodelovanje potekalo z IRSD, Policijo in IRSOE. V vsakoletni skupni evropski akciji trgovine z ljudmi - JAD THB (Joint Action Days Trafficking in Human Beings) so sodelovali z IRSD in Policijo.

V okviru delovanja Medresorske delovne skupine za preprečevanje goljufivih in zavajajočih praks v Republiki Sloveniji na področju agroživilske verige so sodelovali z IRSKGLR (Vinarsko inšpekcijo in Inšpekcijo za lovstvo in ribištvo), UVHVVR, ZIRS in TIRS.

V okviru koordiniranih nadzorov preko Regijske koordinacije inšpektorjev je FURS sodeloval z IRSOE in medobčinsko inšpekcijsko službo, in sicer na področju sive ekonomije ter zaposlovanja pri opravljanju taksi dejavnosti.

### [5.3.5 INŠPEKTORAT ZA JAVNI SEKTOR](#_Toc512417904)

a) Inšpekcije, s katerimi poteka sodelovanje:

IJS v 2024 ni izvedel skupnega inšpekcijskega nadzora, je pa sodeloval z drugimi inšpekcijskimi organi, in sicer zlasti z ZIRS, IRSŠol, IRSO, IRSD, IP in Sektorjem proračunske inšpekcije.

b) Področja, na katerih poteka nadzor v sodelovanju z drugimi inšpekcijami:

Inšpektorat je v 2024 na naslednjih področjih sodeloval z drugimi inšpekcijskimi organi:

* nadzori določitve in obračuna plač v javnih zavodih s področja zdravstva so potekali v sodelovanju z inšpektorji ZIRS;
* nadzori določitve in obračuna plač v javnih zavodih s področja šolstva so potekali v sodelovanju z inšpektorji IRSŠol.

### [5.3.6 INFORMACIJSKI POOBLAŠČENEC](#_Toc512417905)

a) Inšpekcije, s katerimi poteka sodelovanje:

* AKOS,
* URSIV,
* TIRS,
* IRSŠol,
* IRSD,
* JAZMP,
* FURS.

Sodelovanje z navedenimi inšpektorati je zaradi specifičnih pristojnosti IP potekalo predvsem na ravni izmenjave informacij v zvezi s konkretnimi postopki.

b) Področja, na katerih poteka nadzor v sodelovanju z drugimi inšpekcijami:

* Sodelovanje z AKOS na področju zasebnosti elektronskih komunikacij ter Akta o digitalnih storitvah,
* sodelovanje z URSIV na področju zagotavljanja varstva zasebnosti in informacijske varnosti na področju elektronskih omrežij, sistemov, storitev ter s tem povezanih obravnav varnostnih groženj in incidentov,
* sodelovanje s TIRS na področju neželenih komunikacij in pravice uporabnikov ter nepoštenih in zavajajočih poslovnih praks,
* sodelovanje z JAZMP na področju hrambe genskih podatkov,
* sodelovanje s FURS na področju izvajanja videonadzora v prostorih igralnice.

### [5.3.7 INŠPEKTORAT REPUBLIKE SLOVENIJE ZA DELO](#_Toc512417906)

Inšpektorji so pri svojem delu tesno sodelovali z drugimi nadzornimi organi, tako preko izmenjave podatkov kot tudi v skupnih akcijah in nadzorih, ki so bili organizirani v posameznih primerih ali v okviru regijskih koordinacij. Med sodelujočimi institucijami so Policija, FURS, TIRS, IRSI (Inšpekcija za cestni promet), Inšpektorat za javni sektor, IRSKGLR (gozdarska inšpekcija), ZIRS in druge pristojne službe.

Ravno tako so sodelovali s Komisijo za preprečevanje korupcije, Zagovornikom načela enakosti, Zavodom RS za zaposlovanje in Zavodom za zdravstveno zavarovanje Slovenije. Glavni poudarek tega sodelovanja je bil na izmenjavi pobud, ugotovitev ter predlogov za uvedbo postopkov o prekršku.

Na mednarodni ravni se IRSD vključuje v skupne in usklajene nadzore pod okriljem Evropskega organa za delo (ELA), sodeluje pri skupnih akcijskih dnevih (JAD) v okviru EU orodja Empact in v sodelovanju z Europolom, vse z namenom preprečevanja izkoriščanja delavcev in trgovine z ljudmi.

V sodelovanju z ELO so izvedli številne aktivnosti, med drugim sestanke, delovne skupine, izmenjavo informacij, pripravo in izvedbo usposabljanj ter usmerjene skupne nadzore.

Verjamejo, da izmenjava izkušenj in dobrih praks z drugimi državami prispeva k učinkovitejšemu delovanju inšpekcijskih organov.

V marcu 2024 je IRSD gostil skupne inšpekcijske nadzore (CJI), pri katerih so sodelovali nadzorni organi iz Slovenije in Nizozemske. Nadalje so v obdobju od 22. do 24. aprila 2024 izvedli CJI v sodelovanju z nemškimi nadzornimi organi.

Decembra so v sodelovanju z Veleposlaništvom Indije organizirali dogodek, na katerem so poseben poudarek namenili ključnim pravicam tujih delavcev v Sloveniji. Predstavitev je zajemala pregled slovenske delovnopravne zakonodaje, postopke prijave kršitev in razpoložljive mehanizme za zaščito pravic zaposlenih.

Vse zgoraj navedene statistične podatke je treba obravnavati kot začasne do uradne objave v Poročilu o delu za leto 2024.

Socialna inšpekcija pri svojem delu sodeluje z Inšpektoratom Republike Slovenije za šolstvo ter Zbornico zdravstvene in babiške nege Slovenije. Sodelovanje poteka na dveh ključnih področjih. Prvo področje zajema usklajevanje aktivnosti pri oceni ogroženosti otrok, ki ne obiskujejo pouka, saj neizpolnjevanje šolske obveznosti lahko pomeni tveganje za otrokov razvoj in socialno vključenost. Drugo pomembno področje skupnega nadzora je institucionalno varstvo. Pri izvajalcih, ki nudijo tovrstne storitve, socialna inšpekcija skupaj z inšpekcijo za zdravstveno dejavnost preverja tako kakovost oskrbe kot tudi izvajanje zdravstvene nege.

Inšpekcija varnosti in zdravja pri delu pri svojem delu sodeluje tudi z Inšpekcijo za gozdarstvo, predvsem na področjih, kjer se njuni nadzorni pristojnosti prepletajo. Na področju skupnega nadzora se izvaja nadzor nad sečnjo in spravilom lesa, ter sodelovanje s Policijo pri obravnavi nezgod pri delu.

### [5.3.8 INŠPEKTORAT REPUBLIKE SLOVENIJE ZA INFRASTRUKTURO](#_Toc512417907)

a) Inšpekcije, s katerimi poteka sodelovanje:

Inšpektorat RS za infrastrukturo sodeluje z Inšpektoratom RS za delo (IRSD), Tržnim inšpektoratom RS (TIRS), Finančno upravo RS (FURS), Policijo, Agencijo RS za varnost prometa in občinskimi inšpekcijskimi službami.

b) Področja, na katerih poteka nadzor v sodelovanju z drugimi inšpekcijami:

Inšpektorat RS za infrastrukturo izvaja v sodelovanju z drugimi inšpektorati:

* nadzor nad prevozi blaga in potnikov v mednarodnem cestnem prometu skupaj s FURS in Policijo,
* nadzor nad socialno zakonodajo in zapisovalno opremo na sedežu prevoznikov in na cesti skupaj s FURS, Policijo in IRSD,
* nadzor nad preprečevanjem sive ekonomije in čezmejnim izvajanjem storitev skupaj s FURS, , IRSOE, IRSD in Policijo,
* nadzor nad varnostjo na smučiščih z MNZ, ZIRS in Policijo.

### 5.3.9 INŠPEKTORAT REPUBLIKE SLOVENIJE ZA INFORMACIJSKO DRUŽBO

a) Inšpekcije, s katerimi poteka sodelovanje:

Zaradi specifičnosti inšpekcijskega nadzora opravlja IRSID inšpekcijske nadzore sam.

b) Področja, na katerih poteka nadzor v sodelovanju z drugimi inšpekcijami:

/

### [5.3.10 INŠPEKTORAT REPUBLIKE SLOVENIJE ZA KMETIJSTVO, GOZDARSTVO, LOVSTVO IN RIBIŠTVO](#_Toc512417908)

a) Inšpekcije, s katerimi poteka sodelovanje:

IRSNVP, TIRS, UVHVVR, FURS, IRSD, Policija, nadzorni organi na področju ribištva Italije in Hrvaške.

b) Področja, na katerih poteka nadzor v sodelovanju z drugimi inšpekcijami:

Dopolnilne dejavnosti v kmetijstvu, nadzor porekla sadja in zelenjave ter nadzor maloprodaje kmetijskih proizvodov in živil, imenovanje delovne skupine za preprečevanje goljufivih in zavajajočih praks v agroživilski verigi, nadzor prometa grozdja med različnimi vinorodnimi okoliši in čez mejo, spremljanje uvoznikov večjih količin neoriginalno polnjenega vina in sledljivost vina na slovenskem trgu, promet lesa in lesnih proizvodov, nadzor dela na črno, nadzor izvajalcev del v gozdovih, nadzor prodaje rib in ribiških proizvodov, nadzor ribolova na morju, nadzor vožnje v naravnem okolju.

### [5.3.11 INŠPEKTORAT REPUBLIKE SLOVENIJE ZA KULTURO IN MEDIJE](#_Toc512417909)

a) Inšpekcije, s katerimi poteka sodelovanje:

/

b) Področja, na katerih poteka nadzor v sodelovanju z drugimi inšpekcijami:

Skupni inšpekcijski nadzori z drugimi inšpekcijskimi službami ali drugimi državnimi organi v letu 2024 niso bili načrtovani, so pa bili v nekaterih primerih (po potrebi) opravljeni iz področja NKD z IRSNVP.

### 5.3.12 INŠPEKTORAT REPUBLIKE SLOVENIJE ZA NARAVNE VIRE IN PROSTOR

V letu 2024 je bila načrtovana akcija nadzora pri gradnji novega odlagališča nizko - in srednjeradioaktivnih odpadkov (NSRAO) v Vrbini. Načrtovan je bil skupni ogled z Upravo RS za jedrsko varnost, v sklopu akcije Nadzor nad delom udeležencev pri graditvi objektov. Ker gradnja novega odlagališča nizko - in srednjeradioaktivnih odpadkov (NSRAO) v Vrbini dejansko še ni bila pričeta, akcija v letu 2024 ni bila realizirana, in bo opravljena v letu 2025.

a) Inšpekcije, s katerimi poteka sodelovanje:

Sodelovanje z drugimi inšpekcijami poteka v skladu z dogovorjenimi aktivnostmi regijskih koordinacij, Inšpekcijskega sveta in med samimi inšpektorji.

Področja, na katerih je potekal nadzor v sodelovanju z drugimi inšpekcijami in nadzornimi organi, so bili predvsem nadzori na večjih gradbiščih, nadzori pri varovanju prostora, varovanju kulturne dediščine, uporabe objektov brez dovoljenj in vožnje v naravnem okolju.

Sodelujejo z IRSOE, ZIRS, TIRS, IRSVNDN, IRSKGLR, IRSI, IRSD, IRSKM, občinskimi inšpekcijami, nadzorniki TNP in drugimi nadzornimi organi kot sta Policija in FURS.

Glede na v preteklosti ugotovljene potrebe po skupnih akcijah je gradbena inšpekcija v letu 2024 ponovno organizirala skupno akcijo nadzora gradbene inšpekcije IRSNVP in Inšpektorata Republike Slovenije za delo (v nadaljnjem besedilu: IRSD). Od 1. junija do 30. septembra 2024 je potekala usklajena skupna akcija nadzorov gradbene in delovne inšpekcije na 12 izbranih večjih gradbiščih na območju OE Maribor. Vsa gradbišča je vsaka inšpekcija pregledala samostojno. Pri skupnem nadzoru nad udeleženci gradnje je bil poudarek na preverbi zagotavljanja varnosti in zanesljivosti izvedbe gradnje ter zagotavljanja varnosti delavcev, mimoidočih in sosednjih objektov. Pri pregledih gradbišč v okviru akcije so gradbeni inšpektorji iz Območne enote Maribor opravili 24 inšpekcijskih pregledov na 12 gradbiščih. Na podlagi ugotovljenih nepravilnosti je bilo izdano eno opozorilo po določilu 33. člena ZIN. Prekrškov ni bilo ugotovljenih. Večina postopkov v zvezi s skupnimi nadzori je že zaključenih, nekateri postopki na teh gradbiščih pa se bodo še nadaljevali ali se bodo ponovno uvedli v kasnejših fazah gradnje, v fazi začetka uporabe (npr. nadzor nad uporabo objektov v javni rabi). Skupni nadzori gradbene inšpekcije IRSNVP in inšpekcije za varstvo pri delu IRSD so pokazali koristnost sodelovanja, predvsem v segmentu medsebojnega obveščanja o stanju na terenu v primeru ugotovljenih kršitev prepisov v pristojnosti druge inšpekcije. Gradbena inšpekcija je v enem primeru ugotovila, da je bilo gradbiščno dvigalo postavljeno ne da bi bilo predvideno in preverjeno z ustreznim načrtom varnosti gradbišča. Izdano je bilo opozorilo in kršitev nemudoma odpravljena. Ocenjujejo, da je del zaslug za izboljšanje dela udeležencev pri graditvi tudi posledica inšpekcijskih nadzorov, ki predvsem na večjih gradbiščih v zgodnji fazi gradnje preverja ključne dokumente in udeležence pri gradnji.

V letu 2024 je bila načrtovana akcija nadzora pri gradnji novega odlagališča nizko - in srednjeradioaktivnih odpadkov (NSRAO) v Vrbini z Upravo RS za jedrsko varnost, v sklopu akcije Nadzor nad delom udeležencev pri graditvi objektov. Ker se gradnja tega novega odlagališča še ni začela, akcija v letu 2024 ni bila realizirana in bo opravljena v letu 2025.

**Inšpekcija za naravo in vode** je sodelovala v Akciji nadzora vožnje v naravnem okolju s Policijo. Akcije nadzora vožnje v naravnem okolju izvajajo predvsem z namenom osveščanja, opozarjanja in preprečitve nezakonitega ravnanja, ki ima za posledico poškodbe naravnega okolja in ogrožanje habitatov rastlinskih in živalskih vrst. Redna prisotnost na terenu ima zelo pozitiven, tudi preventiven učinek. Javnost se tako seznanja z veljavno zakonodajo in s pravili vožnje z motornimi vozili in kolesi v naravnem okolju. Prisotnost na terenu pa preventivno potencialne kršitelje odvrača od teh dejanj, konkretne kršitve v naravi na določen termin zelo težko neposredno ugotoviti. Vožnje se namreč ne izvajajo kontinuirano, ampak le občasno. Težave pri nadzoru povzročajo tudi neregistrirana vozila, neprepoznavnost voznikov (čelade, zaščitna obleka), agresivni vozniki, velike hitrosti, pobegi voznikov s kraja kršitve. Za nadzor tako inšpekcija kot policija tehnično nista opremljeni. Ponovno opozarjajo na nerazumljivo nizke globe, saj je za fizične osebe ob kršitvi vožnje z motornimi vozili predvidena globa 40 eurov in za kolesarje 100 eurov. Ne glede na navedeno, pa ima redna, čeprav občasna prisotnost na terenu, pozitiven, tudi preventiven učinek. Prisotnost na terenu preventivno potencialne kršitelje odvrača od teh dejanj, kar se kaže tudi v ugotovitvah inšpekcijskih nadzorov. Inšpekcija za naravo in vodeje v okviru letnega plana dela inšpektorjev za naravo in vode izvajala tudi **nadzor na podlagi določb ZON,** na zavarovanih območjih, ki se nanaša na izvajanje skladnosti del z izdanimi naravovarstvenimi soglasji oz. mnenji pristojnih soglasodajalcev s področja varstva narave. Inšpektorji za naravo in vode so v okviru akcije v letu 2024 prednostno usmerili nadzor na posege, ki jih je Zavod za varstvo narave prepoznal kot nedovoljene posege, ki se izvajajo brez naravovarstvenega dovoljenj ali soglasij oz. v nasprotju z njimi.

Inšpektorji za naravo in vode so v okviru svojih pristojnosti izvedli tudi akcijo nadzora rabe vode iz vrtin na vodovarstvenih območjih, in sicer iz nelegalnih vrtin, zlasti v kmetijstvu (npr. rastlinjaki) ter nadzor zadrževanja prosto živečih vrst v ujetništvu z namenom prikazovanja javnosti.

**Rudarska inšpekcija** je na področju nadzora preprečevanja izkoriščanja mineralnih surovin na zemljiščih, ki niso namenjena rudarstvu, to so stavbna zemljišča ter kmetijska in gozdna zemljišča, sodelovala z Gradbeno inšpekcijo, Inšpekcijo za naravo in vode, Inšpekcijo za okolje ter IRSKGLR. Izvedeni so bili štirje skupni inšpekcijski nadzori nad izvajanjem nezakonitih rudarskih del na zemljiščih, ki niso namenjena rudarstvu. Vsi skupni nadzori so bili izvedeni z gozdarsko oziroma kmetijsko inšpekcijo. Pri tem sta bili izdani dve odločbi na podlagi 100.b člena ZRud-1- sanacija nelegalnega kopa s pridobivanjem mineralne surovine. 100.b člen ZRud-1 določa, da kadar sanacije nelegalnega kopa ni mogoče izvesti z vrnitvijo v prvotno stanje in je za njeno izvedbo treba pridobiti določeno količino mineralne surovine, se za izvedbo postopka sanacije smiselno uporabljajo določbe za postopek za predčasno popolno in trajno opustitev izvajanja rudarskih del iz 96. do 100. člena ZRud-1.

b) Področja, na katerih poteka nadzor v sodelovanju z drugimi inšpekcijami:

Sodelovanje z drugimi inšpekcijami poteka v skladu z dogovorjenimi aktivnostmi regijskih koordinacij, Inšpekcijskega sveta in med samimi inšpektorji.

Področja, na katerih je potekal nadzor v sodelovanju z drugimi inšpekcijami in nadzornimi organi, so bili predvsem nadzori na večjih gradbiščih, nadzori pri varovanju prostora in okolja, varovanju kulturne dediščine, uporabe objektov brez dovoljenj in vožnje v naravnem okolju.

### [5.3.13 INŠPEKTORAT REPUBLIKE SLOVENIJE ZA NOTRANJE ZADEVE](#_Toc512417910)

a) Inšpekcije, s katerimi poteka sodelovanje:

IRSNZ strokovno sodeluje predvsem s TIRS, IRSD, FURS, IRSOE, IRSKGLR - Inšpekcijo za lovstvo in ribištvo, IRSO, URSJV, IRSŠpo ter Javno agencijo za civilno letalstvo RS.

b) Področja, na katerih poteka nadzor v sodelovanju z drugimi inšpekcijami:

Na podlagi načrta koordiniranih skupnih akcij inšpekcijskih služb za leto 2024 je IRSNZ sodeloval v planiranih akcijah nadzora varovanja prireditev v gostinskih lokalih in nočnih lokalov, na področju nadzora strelišč in trgovine z orožjem, na področju nadzora eksplozivov in pirotehničnih izdelkov, na področju nadzora varovanja športnih prireditev ter večjih glasbenih javnih prireditvah in festivalov ter na področju nadzora fizičnega varovanja jedrskih objektov ter jedrskih in radioaktivnih snovi.

### [5.3.14 INŠPEKTORAT REPUBLIKE SLOVENIJE ZA OBRAMBO](#_Toc512417911)

IRSO je v letu 2024 ni opravil nobene skupne inšpekcije z drugimi inšpektorati, reševal pa je odstopljene prijave od Inšpektorata RS za delo.

### 5.3.15 INŠPEKTORAT REPUBLIKE SLOVENIJE ZA OKOLJE IN ENERGIJO

a) Inšpekcije, s katerimi poteka sodelovanje:

Sodelovanje z drugimi inšpekcijami poteka v skladu z dogovorjenimi aktivnostmi regijskih koordinacij, Inšpekcijskega sveta in dogovorov med samimi inšpektorji, kjer se srečujejo pristojnosti različnih inšpekcij.

Na splošno se inšpektorji IRSOE v akcije in splošno sodelovanje z drugimi inšpekcijami vključujejo glede na področje nadzora in pristojnosti. Predvsem sodelujejo z IRSNVP (s katerim je dobro sodelovanje še vedno prisotno pri PR službi), s TIRS, IRSVNDN, IRSKGLR, IRSI, IRSD, občinskimi inšpekcijami in drugimi nadzornimi organi kot sta Policija in FURS (sodelovanje pri skupnih akcijah nadzora nad čezmejnim pošiljanjem odpadkov, vožnja v naravnem okolju, nezakonito odloženimi odpadki).

IO v okviru svojih pristojnosti izvaja tudi nadzor nad izvajanjem določb ZVO-2, ki se nanašajo na obrate manjšega/večjega tveganja za okolje – SEVESO obrati. Upravljavec mora imeti za SEVESO obrat pridobljeno OVD, izvajanje določil OVD nadzorujejo inšpektorji Inšpekcije za okolje pa tudi druge inšpekcije v skladu s predpisi s svojega delovnega področja. IO in IRSVNDN vsako leto opravljata tudi inšpekcijski nadzor nad določenimi obrati večjega tveganja.

IE planiranih skupnih inšpekcijskih nadzorov v letu 2024 ni izvajala. Večkrat pa so obravnavali prijave in pobude, ki so zaradi obsega in kompleksnosti problematike zajemale obravnavo inšpektorjev več področij.

IJPP je v letu 2024 izvajala skupne akcije nadzora izvajanja taksi prevozov v sodelovanju z MIRS, FURS, Inšpektoratom in redarstvom MOL in Policijo. Glede nadzora izvajanja javnih linijskih prevozov potnikov in prevozov šoloobveznih otrok pa se je nadaljeval skupni nadzor z IRSI.

b) Področja, na katerih poteka nadzor v sodelovanju z drugimi inšpekcijami:

Sodelovanje z drugimi inšpekcijami poteka v skladu z dogovorjenimi aktivnostmi regijskih koordinacij, Inšpekcijskega sveta in dogovor med samimi inšpektorji.

S Policijo oziroma FURS na IO sodelujejo predvsem na področju nadzora čezmejnega pošiljanja odpadkov in nezakonito odloženih odpadkov v naravnem okolju, ravnanjem s komunalnim blatom, nezakonitimi avtoodpadi, odpadno električno in elektronsko opremo.

Vedno več je sodelovanja s Policijo v postopkih sumov odkrivanja kaznivih dejanj s področja varstva okolja.

Na IE so določene prijave in pobude, ki so zaradi obsega in kompleksnosti problematike zajemale obravnavo inšpektorjev več področij, so predvsem:

* merjenje in delitev stroškov za toploto v večstanovanjskih stavbah – Inšpektorat RS za stanovanja,
* nizko napetostne električne inštalacije in sistem zaščite pred delovanjem strele – Inšpektorat RS za varstvo pred naravnimi in drugimi nesrečami, Inšpektorat RS za stanovanja,
* manjše naprave za proizvodnjo električne energije iz OVE – Inšpektorat RS za varstvo pred naravnimi in drugimi nesrečami.

### 5.3.16 INŠPEKTORAT REPUBLIKE SLOVENIJE ZA STANOVANJA

a) Inšpekcije, s katerimi poteka sodelovanje:

Formalno sodelovanje ni dogovorjeno z nobeno inšpekcijo.

b) Področja, na katerih poteka nadzor v sodelovanju z drugimi inšpekcijami:

Ne glede na to, da ni nobenega dogovora o izvedbi usklajenih usmerjenih nadzorov, največkrat komunicirajo z inšpekcijami, s katerimi se njihova področja dela prekrivajo (nekaj primerov: IRSS / IRSNVP: posegi / vzdrževalna – dela / manjše rekonstrukcije, IRSS / IRSOE: posegi / vzdrževanje dimnikov, IRSS / TIRS: ZVKSES / ZVPot-1, …).

### [5.3.17 INŠPEKTORAT REPUBLIKE SLOVENIJE ZA ŠOLSTVO](#_Toc512417913)

a) Inšpekcije, s katerimi poteka sodelovanje:

ZIRS, IJS oziroma članice IS, glede na izkazane potrebe ob posameznih nadzorih, predvsem pa na področjih, kjer se prepletajo pristojnosti.

b) Področja, na katerih poteka nadzor v sodelovanju z drugimi inšpekcijami:

Z ZIRS na področju zagotavljanja tehničnih pogojev v šolskem prostoru; z IJS pa na področju plačnega sistema zaposlenih na področju vzgoje in izobraževanja.

### 5.3.18 INŠPEKTORAT REPUBLIKE SLOVENIJE ZA ŠPORT

a) Inšpekcije, s katerimi poteka sodelovanje:

Inšpektorat RS za šport pri svojem delu sodeluje z različnimi inšpekcijami. V letu 2024 so sodelovali z TIRS in IRSVNDN.

b) Področja, na katerih poteka nadzor v sodelovanju z drugimi inšpekcijami:

Inšpektorat RS za šport je v letu 2024 sodeloval na skupnih nadzorih na reki Soči, kjer se je preverjalo izvajanje dejavnosti raftinga (z IRSVNDN).

### [5.3.19 INŠPEKTORAT REPUBLIKE SLOVENIJE ZA VARSTVO PRED NARAVNIMI IN DRUGIMI NESREČAMI](#_Toc512417914)

a) Inšpekcije, s katerimi poteka sodelovanje:

IRSVNDN pri svojem delu sodeluje z ZIRS, TIRS, IRSKGLR, IRSNZ, IRSNVP, IRSD, URSJV, URSP - Pomorsko inšpekcijo, IRSŠpo, IRSOE, IRSS in Policijo.

b) Področja, na katerih poteka nadzor v sodelovanju z drugimi inšpekcijami:

Z IRSOE na področju nevarnih obratov z vidika varstva pred nesrečami, odpadkov, elektrike ter dimnikarstva, z IRSNVP na področju graditve objektov ter varstva pred utopitvami, z IRSS na večstanovanjskem področju, z URSJV na področju jedrskih objektov, z ZIRS na področju utopitev ter objektov, kjer se zbira večje število ljudi, s TIRS na področju objektov, kjer se zbira večje število ljudi, na področju gradbenih proizvodov ter na področju osebne varovalne opreme, s Pomorsko inšpekcijo na področju varstva pred utopitvami na morju in na celinskih vodah, z IRSŠpo na področju športnih storitev na vodi, z IRSKGLR na področju varstva pred požarom v naravnem okolju, z IRSNZ na področju požarnega varovanja, z IRSD na področju varnosti in zdravja pri delu ter osebne varovalne opreme in s Policijo na področju objektov, kjer se zbira večje število ljudi ter na področju varstva pred požarom naravnega okolja.

### [5.3.20 JAVNA AGENCIJA REPUBLIKE SLOVENIJE ZA ZDRAVILA IN MEDICINSKE PRIPOMOČKE](#_Toc512417915)

a) Inšpekcije, s katerimi poteka sodelovanje:

* Tržni inšpektorat RS,
* Zdravstveni inšpektorat RS,
* Inšpekcija za kemikalije,
* FURS (Carina)

b) Področja, na katerih poteka nadzor v sodelovanju z drugimi inšpekcijami:

* opredelitve izdelkov
* ugotavljanje skladnosti

### [5.3.21 URAD REPUBLIKE SLOVENIJE ZA MEROSLOVJE, SEKTOR ZA MEROSLOVNI NADZOR](#_Toc512417916)

a) Inšpekcije, s katerimi poteka sodelovanje:

IRSOE, Policija, FURS, TIRS, UVHVVR, IRSI, IRSKGLR, Inšpektorat MOL.

b) Področja, na katerih poteka nadzor v sodelovanju z drugimi inšpekcijami:

* nadzor nad prodajo sadja in zelenjave na premičnih stojnicah,
* nadzor nad taksimetri (taksisti).

### [5.3.22 TRŽNI INŠPEKTORAT REPUBLIKE SLOVENIJE](#_Toc512417917)

a) Inšpekcije, s katerimi poteka sodelovanje:

TIRS sodeluje z inšpekcijskimi organi v skupnih akcijah nadzora ali z medsebojno izmenjavo podatkov. Sodelovanje ocenjuje za zelo uspešno in pozitivno. V letu 2024 so sodelovali s FURS, inšpekcijo UVHVVR, IRSI, IRSKGLR, Uradom RS za meroslovje, ZIRS in Policijo. Po potrebi z njimi izvajajo tudi skupne koordinirane nadzore nad različnimi področji poslovanja ali zgolj pri posameznem subjektu, ki ga je več nadzornih organov prepoznalo kot problematičnega.

b) Področja, na katerih poteka nadzor v sodelovanju z drugimi inšpekcijami:

Leta 2024 je TIRS skupaj z drugimi inšpekcijami opravil vse načrtovane nadzore, in sicer glede (urejeno po abecedi):

* davčnega potrjevanja računov,
* izmenjave informacij glede dobrih praks nadzora skladnosti proizvodov na spletu,
* poročanja trgovcev glede cen, količin in porekla živilskih proizvodov,
* prodaje alkoholnih pijač,
* prodaje na stojnicah,
* prodaje tobačnih in povezanih izdelkov,
* skladnosti proizvodov ob uvozu.

Za leto 2025 načrtuje sodelovanje z drugimi inšpekcijami, Policijo in stanovskimi organizacijami glede (urejeno po abecedi):

* davčnega potrjevanja računov,
* izmenjave informacij glede dobrih praks nadzora skladnosti proizvodov na spletu,
* prodaje alkoholnih pijač,
* prodaje na stojnicah,
* prodaje tobačnih in povezanih izdelkov,
* skladnosti proizvodov ob uvozu.

Glede na stanje na trgu in v Sloveniji na splošno oziroma glede na prejete predloge bo TIRS po potrebi med letom predlagal še druge skupne nadzore.

### [5.3.23 URAD REPUBLIKE SLOVENIJE ZA NADZOR PRORAČUNA, SEKTOR PRORAČUNSKE INŠPEKCIJE](#_Toc512417918)

a) Inšpekcije, s katerimi poteka sodelovanje:

/

b) Področja, na katerih poteka nadzor v sodelovanju z drugimi inšpekcijami:

/

### [5.3.24 URAD REPUBLIKE SLOVENIJE ZA PREPREČEVANJE PRANJA DENARJA](#_Toc512417922)

a) Inšpekcije, s katerimi poteka sodelovanje:

Glede široke palete zavezancev za izvajanje določb ZPPDFT-2 ter število in razpon nadzornih organov, ki nadzorujejo posamezne kategorije zavezancev (Banka Slovenije, Agencija za trg vrednostnih papirjev, Tržni inšpektorat RS, Agencija za zavarovalni nadzor, Finančna uprava RS, Agencija za javni nadzor nad revidiranjem, Slovenski inštitut za revizijo, Odvetniška zbornica in Notarska zbornica) je Urad zavezan in si v okviru obstoječih kadrovskih možnosti prizadeva sodelovati pri skupnih inšpekcijskih nadzorih z drugimi nadzorniki z namenom izboljšanja izvajanja določb ZPPDFT-2 in poenotenja metodoloških pristopov in dobrih praks.

b) Področja, na katerih poteka nadzor v sodelovanju z drugimi inšpekcijami:

Urad je v preteklem letu opravil tudi 3 skupne nadzore z inšpektorji Posebnega finančnega urada pri FURSU nad zavezanci, ki prirejajo igre na srečo na podlagi koncesije v skladu z zakonom, ki ureja prirejanje iger na srečo.

### [5.3.25 URAD VLADE REPUBLIKE SLOVENIJE ZA INFORMACIJSKO VARNOST](#_Toc512417902)

a) Inšpekcije, s katerimi poteka sodelovanje:

V 2024 ni bilo skupnih nadzorov. Poteka sodelovanje z inšpekcijo Informacijskega pooblaščenca RS (svetovanje in pomoč na področju informacijske varnosti v povezavi z varnostjo osebnih podatkov v informacijsko – komunikacijskih sistemih) in Inšpektoratom RS za obrambo (področje kritične infrastrukture).

b) Področja, na katerih poteka nadzor v sodelovanju z drugimi inšpekcijami:

Ni.

### [5.3.26 UPRAVA REPUBLIKE SLOVENIJE ZA JEDRSKO VARNOST, INŠPEKCIJA ZA SEVALNO IN JEDRSKO VARNOST](#_Toc512417919)

a) Inšpekcije, s katerimi poteka sodelovanje:

* Ministrstvo za zdravje - Uprava RS za varstvo pred sevanji - Inšpekcija za varstvo pred sevanji,
* Ministrstvo za naravne vire in prostor - Inšpektorat RS za naravne vire in prostor,
* Ministrstvo za obrambo - Inšpektorat RS za varstvo pred naravnimi in drugimi nesrečami in
* Ministrstvo za notranje zadeve - Inšpektorat RS za notranje zadeve in Policija.

b) Področja, na katerih poteka nadzor v sodelovanju z drugimi inšpekcijami:

Sodelovanje z drugimi inšpekcijami poteka na naslednjih področjih:

* varstvo pred sevanji, radiološki nadzor,
* varstvo pred požari,
* ukrepanje v primeru izrednih dogodkov (jedrske ali radiološke nesreče),
* gradnje objektov,
* fizično varovanje jedrskih snovi in
* tovorni prevozi v cestnem prometu (odpadne kovine in potencialno povišana radioaktivnost pošiljk).

### [5.3.27 URAD REPUBLIKE SLOVENIJE ZA KEMIKALIJE, INŠPEKCIJA ZA KEMIKALIJE](#_Toc512417920)

a) Inšpekcije, s katerimi poteka sodelovanje:

Na področju biocidnih proizvodov je IK  skupaj ZIRS nadzirala dejavnosti dezinsekcije, dezinfekcije in deratizacije (DDD ). IK je preverjala skladnost uporabe biocidnih proizvodov, ki se uporabljajo za deratizacijo. Ugotovili so, da zavezanci za DDD dejavnost biocidnih proizvodov ne uporabljajo v skladu z dovoljenji in da vabne postaje označujejo z informacijami, ki niso v skladu z dovoljenjem za konkretni biocidni proizvod.

Sicer pa IK sodeluje z ZIRS na področju mejnih primerov med biocidnimi proizvodi in kozmetičnimi izdelki, ter z JAZMP v mejnih primerih medicinskih pripomočkov s kemikalijami in/ali biocidnimi proizvodi.

b) Področja, na katerih poteka nadzor v sodelovanju z drugimi inšpekcijami:

Glej točko a).

### [5.3.28 UPRAVA REPUBLIKE SLOVENIJE ZA POMORSTVO, POMORSKA INŠPEKCIJA](#_Toc512417921)

a) Inšpekcije, s katerimi poteka sodelovanje:

UVHVVR, IRSOE, TIRS, občinska inšpekcija.

b) Področja, na katerih poteka nadzor v sodelovanju z drugimi inšpekcijami:

Nadzor območja, ki zajema plovbni režim reke Drave in Ptujskega jezera.

### [5.3.29 UPRAVA REPUBLIKE SLOVENIJE ZA VARSTVO PRED SEVANJI, INŠPEKCIJA ZA VARSTVO PRED SEVANJI](#_Toc512417923)

a) Inšpekcije, s katerimi poteka sodelovanje:

Inšpekcija Uprave RS za jedrsko varnost, ZIRS

b) Področja, na katerih poteka nadzor v sodelovanju z drugimi inšpekcijami:

Sodelovanje z drugimi inšpekcijami poteka na področjih izpostavljenosti delavcev sevanju in varnosti živil in pitne vode glede ravni radioaktivnosti.

### [5.3.30 UPRAVA REPUBLIKE SLOVENIJE ZA VARNO HRANO, VETERINARSTVO IN VARSTVO RASTLIN](#_Toc512417924)

a) Inšpekcije, s katerimi poteka sodelovanje:

Finančna uprava RS, Tržni inšpektorat RS, Inšpektorat RS za kmetijstvo, gozdarstvo, lovstvo in

ribištvo, Zdravstveni inšpektorat RS, Urad RS za meroslovje, Inšpektorat RS za infrastrukturo.

Sodelovanje poteka tudi s policijo in državnim tožilstvom.

b) Področja, na katerih poteka nadzor v sodelovanju z drugimi inšpekcijami:

S Finančno upravo RS dnevno poteka skupno sodelovanje pri nadzoru blaga, ki vstopa v Unijo.

Poleg tega je sodelovanje vezano tudi na obravnavo sumov nezakonitega izvajanja dejavnosti, zlasti skupnih ali koordiniranih nadzorov pri preprečevanju dela na črno.

Zaradi učinkovitosti nadzora nad prodajo kmetijskih pridelkov in živil na stojnicah potekajo koordinirani nadzori s Tržnim inšpektoratom RS, Inšpektoratom RS za kmetijstvo, gozdarstvo, lovstvo in ribištvo, Uradom RS za meroslovje, Inšpektoratom RS za infrastrukturo in Finančno upravo RS.

Redno je sodelovanje tudi s Policijo, zlasti pri nadzoru imetnikov živali v romskih naseljih in ob posamezni obravnavi zavezancev.

### [5.3.31 ZDRAVSTVENI INŠPEKTORAT REPUBLIKE SLOVENIJE](#_Toc512417925)

a) Inšpekcije, s katerimi poteka sodelovanje:

Inšpekcije in drugi nadzorni organi, s katerimi je potekalo sodelovanje ZIRS, so bili: UVHVVR - IVHVVR, TIRS, FURS, IRSD, IRSKGLR, URSK - IK, JAZMP, IJS, AKOS, IRSKM, Občinsko redarstvo in Policija.

b) Področja, na katerih poteka nadzor v sodelovanju z drugimi inšpekcijami:

Skladno s strategijo delovanja inšpekcijskih služb je ZIRS aktivno sodeloval z različnimi inšpekcijskimi službami; predvsem z aktivno udeležbo v Inšpekcijskem svetu ter načrtovanjem in izvedbo skupnih inšpekcijskih nadzorov v okviru regijskih koordinacij inšpekcijskih služb.

Na področju zdravstvene dejavnosti je sodeloval z IJS.

Na področju nalezljivih bolezni je z URSK - IK izvedel skupen inšpekcijski nadzor dejavnosti dezinfekcije, dezinsekcije in deratizacije.

Na področjih kozmetike in prehranskih dopolnil je glede trženja mejnih izdelkov z zdravili potekalo sodelovanje z JAZMP.

Na področju oglaševanja prehranskih dopolnil v medijih je potekalo sodelovanje z AKOS in IRSKM.

Na področju splošne varnosti proizvodov, na katerem veljajo določila Zakona o splošni varnosti proizvodov, in deljene pristojnosti, pa je pri nadzoru potekalo sodelovanje s TIRS in URSK - IK.

Skupaj s FURS, UVHVVR - IVHVVR, IRSKGLR, TIRS in (med)občinskimi inšpekcijami je sodeloval pri nadzoru prodaje izdelkov iz pristojnosti inšpektorata na sejmih in tržnicah.

S FURS je inšpektorat sodeloval pri nadzoru nad uvozom igrač, kozmetike ter tobačnih in povezanih izdelkov iz tretjih držav.

Ob tem si je ZIRS prizadeval za izmenjavo informacij glede dobrih praks nadzora skladnosti proizvodov na spletu s TIRS in FURS.

ZIRS je sodeloval tudi v Medresorski delovni skupini za preprečevanje goljufivih in zavajajočih praks na področju agroživilske verige, kjer je sodeloval z FURS, UVHVVR, IRSKGLR in TIRS.

S TIRS, Policijo, FURS, IRSD ter z UVHVVR - IVHVVR je ZIRS sodeloval v skupnih akcijah, ki so bile usmerjene na spoštovanje določil zakonodaje na področjih omejevanja porabe alkohola in uporabe tobačnih in povezanih izdelkov na javnih prireditvah in v gostinskih lokalih. Na področju omejevanja uporabe tobačnih in povezanih izdelkov je v okviru Strategije za zmanjševanje posledic rabe tobaka potekalo sodelovanje pri nadzoru s TIRS, FURS, IRSD in URSK.

ZIRS je na področjih iz svojih pristojnosti sodeloval tudi v evropskih in mednarodnih zadevah. V okviru sodelovanja z organi Evropske unije je inšpektorat sodeloval v skupinah predstavnikov nadzornih organov držav članic in ekspertnih skupinah pri pripravi stališč Republike Slovenije k zakonodajnim predlogom. ZIRS je bil vključen v sisteme hitrega obveščanja, izmenjave informacij in upravne pomoči (RASFF, AAC in FF ter Safety Gate - RAPEX) ter projekte tehnične pomoči tretjim državam (TAIEX). V okviru sodelovanja na širšem mednarodnem področju se je ZIRS odzival na posamezne pobude mednarodnih organizacij, ki se nanašajo na vprašanja iz pristojnosti inšpektorata (npr. Organizacije za gospodarsko sodelovanje in razvoj in Svetovne zdravstvene organizacije), vključen pa je bil tudi v delo odborov v okviru Sveta Evrope.

ZIRS je v letu 2024 nadaljeval s prakso odstopanja ugotovljenih kršitev, ki ne sodijo v stvarno pristojnost inšpektorata ter s posvetovanjem o predmetnih zadevah z drugimi inšpekcijskimi organi in službami tudi na ostalih področjih.

## [5.4 PREDLOGI ZA SPREMEMBE ZAKONODAJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417953)

### [5.4.1 AGENCIJA ZA KOMUNIKACIJSKA OMREŽJA IN STORITVE REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417900)

V primeru sprememb ZPSto-2 bi bila smiselna združitev pristojnosti nadzora nad ZPSto-2 v sklopu enega organa in opraviti revizijo predpisanih prekrškov.

### 5.4.2 JAVNA AGENCIJA ZA ŽELEZNIŠKI PROMET REPUBLIKE SLOVENIJE

Na področju izvajanja inšpekcijskih postopkov so pri ukrepih zaznali določene anomalije, za katere so na AŽP pripravili predlog sprememb ZVZelP-1 in ga posredovali v nadaljnjo obravnavo.

Prav tako se zaznava potreba po uskladitvi podzakonskih predpisov z EU regulativo. V tej smeri AŽP v okviru svojih pristojnosti že in še bo s predlaganjem in pripravo sprememb teh predpisov stremela in prispevala k uskladitvi ustreznemu razvoju varnostno regulativnega okvirja in sistema nacionalnih predpisov.

### [5.4.3 JAVNA AGENCIJA ZA CIVILNO LETALSTVO REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417901)

* Digitalizacija postopkov (npr. obvezna uporaba elektronskih naslov, navedenih v AJPES za pravne osebe, tudi z dopolnitvijo drugega odstavka 86. člena ZUP) za izdajo dovoljenj in certifikatov.

Poslovanje manjših nosilcev javnih pooblastil bi bilo bistveno poenostavljeno, v kolikor bi lahko del nalog, vezanih na poslovanje (tj. izven vodenja postopkov), lahko odstopili MJU oz. službi, ki bi skrbela za pomoč subjektom, ki niso del državne uprave. Ta predlog se nanaša predvsem na naloge, kot so:

* prodaja službenih vozil (za večje organe in organe, ki se s tem ukvarjajo redno – npr. FURS, so to povsem vsakodnevni postopki, za CAA je to postopek vsakih 10-12 let, pri čemer ima CAA izrazito omejene splošne službe – nimajo osebe, ki bi skrbela za stvarno premoženje) – smiseln bi bil centraliziran sistem prodaje službenih vozil (npr. 1x letno).
* postopki v zvezi z ureditvijo električnih polnilnic (večina subjektov iz javnega sektorja bodo na določeni točki gradili električne polnilnice, pri tem se bodo s tem ukvarjali enkrat, ampak vsak posebej, kar povečuje možnosti (nenamernih) napak, ne samo v smislu ZJN-3, temveč tudi tehničnih npr. predimenzioniranj oz. obratno).

### [5.4.4 FINANČNA UPRAVA REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417903)

Inšpekcija FURS deluje v okviru organa v sestavi Ministrstva za finance, zato podaja predloge za spremembe zakonodaje na pristojno ministrstvo in na tak način sodeluje v postopkih sprejemanja zakonodaje. V letu 2024 so sodelovali pri pripravi pobud za spremembo Zakona o davčnem postopku in drugih materialnih predpisov s področja davčne zakonodaje.

V noveli ZDavP-2O, ki je začela veljati 27. 11. 2024, so bile sprejete številne (predlagane) spremembe med njimi tudi:

* Novi 74.a člen določa pravne posledice v davčnem inšpekcijskem nadzoru ugotovljenih navideznih poslov oziroma ugotovljenega izogibanja ali zlorabe predpisov po 74. členu ZDavP-2.
* Spremenjen 85.a člen ZDavP-2 določa, da se beseda »portal« na vseh mestih spremeni v »sistem«. S tem je zajeto eVročanje tudi prek mobilne aplikacije eDavki. Dodana je podlaga, da bo davčni organ prek eDavkov, do odjave, vročal vse dokumente v vseh davčnih zadevah, tudi tistim davčnim zavezancem (fizičnim osebam), ki bodo predložili davčno napoved ali drugo vlogo v elektronski obliki prek eDavkov.
* V drugem odstavku 87. člena je dodana poleg možnosti odloga davčne izvršbe po uradni dolžnosti še možnost, da davčni organ odloži davčno izvršbo do vročitve odločitve o pritožbi zoper odmerno odločbo, na zahtevo davčnega zavezanca pod pogojem, če ta hkrati s pritožbo predloži ustrezen instrument ali dovoli vknjižbo zastavne pravice v ustrezni register.
* Sprememba prvega odstavka 140. člena se nanaša na podaljšanje roka za podajo pripomb na zapisnik, ki ga sestavi davčni organ po opravljenem davčnem inšpekcijskem nadzoru, in sicer se rok podaljša iz 20 na 30 dni od vročitve zapisnika.
* Z dopolnitvijo 1. točke 395. člena je dodana materialna določba (prvi odstavek 61. člena ZDavP-2), in sicer se po navedeni točki lahko vodi prekrškovni postopek za kršitev posameznika, ki v davčni napovedi navede neresnične ali nepravilne ali nepopolne podatke.
* V 397. členu, ki določa davčne prekrške v zvezi z opravljanjem dejavnosti, je dodan nov prekršek, in sicer se kaznuje za prekršek samostojnega podjetnika posameznika ali posameznika, ki samostojno opravlja dejavnost ali pravno osebo, če davčnemu organu ali delavcu v nasprotju z zakonom ne posreduje podatkov v zvezi s posebno davčno obravnavo za delavce inovativnih zagonskih podjetij ali ne dostavi teh podatkov v predpisanem roku ali na predpisani način ali posreduje neresnične, nepravilne ali nepopolne podatke. Gre za kršitev prvega do tretjega odstavka novega 337.a člena ZDavP-2.
* v 400.a in 400.b členu, ki določa davčne prekrške, ki jih storijo poročevalske finančne institucije ali drugi subjekti oziroma osebe v zvezi z izvajanjem sporazuma iz VI. poglavja četrtega dela ZDavP-2 je dodano kot prekršek poročanje neresničnih, nepravilnih ali nepopolnih informacij.

Med pomembnejšimi za izvajanje inšpekcijskih nadzorov izpostavljajo novelo Zakona o davčnem potrjevanju računov (ZDavPR), ki predvideva sporočanje podatkov o prodaji prek avtomatov.

V letu 2024 je bil FURS zelo dejaven na področju priprave sprememb Podnebnega zakona (predvsem glede izvajanja Uredbe (EU) o vzpostavitvi mehanizma za ogljično prilagoditev na mejah (CBAM) in Zakona o ohranjanju narave (v delu, ki se nanaša na izvajanje nalog carinskega organa pri izvajanju Uredbe (EU) št. 1143/2014 Evropskega parlamenta in Sveta z dne 22. oktobra 2014 o preprečevanju in obvladovanju vnosa in širjenja invazivnih tujerodnih vrst).

Na podlagi pobude FURS se je z novelo Zakona o trošarinah (Uradni list RS, št. 38/24; ZTro-1D) v letu 2024 okrepil nadzor nad proizvodnjo tobačnih izdelkov, poseben nadzor nad nepredelanim tobakom in nad mazalnimi olji, za katere velja visoko tveganje, da se uporabljajo kot trošarinski izdelki in zanje ni bila plačana trošarina in uvedel poseben nadzor nad napravami za proizvodnjo tobačnih izdelkov.

Podana je bila pobuda za spremembo in dopolnitev Zakona o motornih vozilih (Uradni list RS, št. [75/17](https://www.uradni-list.si/glasilo-uradni-list-rs/vsebina/2017-01-3592) in [92/20](https://www.uradni-list.si/glasilo-uradni-list-rs/vsebina/2020-01-1629) – ZPrCP-E), tako da bi se določila obveznost registracije vozila v Republiki Sloveniji tudi v primerih, ko je najemnik vozila fizična oseba s prebivališčem v Republiki Sloveniji, vozilo pa je registrirano v drugi državi (članici EU ali v tretji državi) na tujo pravno ali fizično osebo. Predlaga se je tudi dopolnitev kazenskih določb (da se kot prekršek predpiše izogibanje obveznosti registracije vozil v RS in nerazpolaganje z listino, ki dokazuje pravico do uporabe vozila registriranega v tujini in časovno obdobje uporabe).

FURS je podal predloge za spremembe ZP-1 in sodeluje v delovni skupini, ustanovljeni za namen proučitve predlaganih sprememb in dopolnitev ZP-1 s strani Ministrstva za pravosodje.

Poleg navedenega je FURS v letu 2024 sodeloval pri pripravi predlogov za spremembe in dopolnitve Zakona o cestninjenju (ZCestn-1), Zakona o poslovnem registru Slovenije (ZPRS-2), Zakona o izmenjavi elektronskih računov in drugih elektronskih dokumentov (ZIERDED), Zakona o finančnem poslovanju, postopkih zaradi insolventnosti in prisilnem prenehanju (ZFPPIPP), Zakona o elektronskih plačilnih sredstvih (ZEPS) ter Zakona o uporabi jezika gluhoslepih.

### [5.4.5 INŠPEKTORAT ZA JAVNI SEKTOR](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417904)

ISJU in UI predstavljata obliko notranjega upravnega nadzora nad poslovanjem državnih organov in organov lokalnih skupnosti. Kot je IJS opozoril že v preteklih letih, se področje delovanja obeh inšpekcij v skladu s pooblastili, ki jih vsebujejo materialni predpisi, postopno širi tudi izven področja delovanja državnih organih in organov lokalnih skupnosti. Zato bi bilo treba temu prilagoditi tudi pravne podlage za njuno delovanje in glede na to, da se za njuno delovanje ZIN uporablja le v določenem delu, z ustreznim zakonom podrobneje urediti podlage za učinkovito ukrepanje in postopek nadzora ali pa razširiti veljavnost ZIN tako, da bi se za obe inšpekciji uporabljal večji del ZIN.

**Uslužbenska zakonodaja**

Konkretne predloge zakonskih sprememb je IJS podal zlasti na področju, ki ga ureja Zakon o javnih uslužbencih (Uradni list RS, št. [63/07](https://www.uradni-list.si/glasilo-uradni-list-rs/vsebina/2007-01-3411) – uradno prečiščeno besedilo, [65/08](https://www.uradni-list.si/glasilo-uradni-list-rs/vsebina/2008-01-2817), [69/08](https://www.uradni-list.si/glasilo-uradni-list-rs/vsebina/2008-01-3014) – ZTFI-A, [69/08](https://www.uradni-list.si/glasilo-uradni-list-rs/vsebina/2008-01-3015) – ZZavar-E, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [158/20](https://www.uradni-list.si/glasilo-uradni-list-rs/vsebina/2020-01-2765) – ZIntPK-C, [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [202/21](https://www.uradni-list.si/glasilo-uradni-list-rs/vsebina/2021-01-4069) – odl. US in [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb). IJS je po analogiji, kot je bilo to urejeno v ZSPJS (sedaj v ZSTSPJS), predlagal, da se v predlogu ZJU-1 spremenijo zlasti določbe, ki urejajo področje opravljanja inšpekcijskega nadzora, ki določajo ukrepe inšpektorja in kazenske določbe. Z namenom večje učinkovitosti inšpekcije[[35]](#footnote-35) pri nadzoru izvajanja določb ZJU je IJS predlagal, da se namesto dosedanje dikcije veljavnega 182. člena ZJU, po kateri je pri ukrepanju inšpektor omejen le na predlaganje ukrepov, v novem ZJU-1 taksativno določijo ukrepi, ki jih lahko inšpektor odredi v primeru ugotovljenih pomanjkljivosti. IJS je tudi predlagal, da se dopolnijo kazenske določbe ZJU-1 za primer, če predstojnik organa ne izvrši odrejenih ukrepov. Istočasno je IJS predlagal, da se določijo novi prekrški, ki jih lahko stori predstojnik oziroma pooblaščena oseba, če ovira ali onemogoči vstop inšpektorja v prostore, ne omogoči inšpektorju ustreznih pogojev za delo ali ne zagotovi dostopa do dokumentacije, potrebne za izvedbo inšpekcijskega nadzora ali če ne spoštuje z zapisnikom odrejenih ukrepov inšpektorja. Z navedeno dopolnitvijo bi zagotovili podlago za učinkovitejše delo ISJU kot tudi zagotovili pravilno in zakonito izvrševanje določb uslužbenske zakonodaje.

**Zagotavljanje informacij javnega značaja**

Na področju, ki ga ureja Zakon o dostopu do informacij javnega značaja (Uradni list RS, št. [51/06](https://www.uradni-list.si/glasilo-uradni-list-rs/vsebina/2006-01-2180) – uradno prečiščeno besedilo, [117/06](https://www.uradni-list.si/glasilo-uradni-list-rs/vsebina/2006-01-5018) – ZDavP-2, [23/14](https://www.uradni-list.si/glasilo-uradni-list-rs/vsebina/2014-01-0876), [50/14](https://www.uradni-list.si/glasilo-uradni-list-rs/vsebina/2014-01-2077), [19/15](https://www.uradni-list.si/glasilo-uradni-list-rs/vsebina/2015-01-0728) – odl. US, [102/15](https://www.uradni-list.si/glasilo-uradni-list-rs/vsebina/2015-01-4086), [7/18](https://www.uradni-list.si/glasilo-uradni-list-rs/vsebina/2018-01-0275) in [141/22](https://www.uradni-list.si/glasilo-uradni-list-rs/vsebina/2022-01-3466); v nadaljnjem besedilu: ZDIJZ), ni urejene pravne podlage za inšpekcijski nadzor in posledično tudi ne inšpekcijski ukrepi v primeru kršitev določb ZDIJZ. ZDIJZ v 32. členu določa, da nadzor nad izvajanjem določb tega zakona opravlja ministrstvo, pristojno za ta zakon. Glede na to, da ni pravne podlage za inšpekcijski nadzor, IJS v okviru svojih pristojnostih v zvezi z ZDIJZ opravlja inšpekcijski nadzor le glede izvajanja določb, ki se nanašajo na odločanje v postopku z zahtevo za informacijo javnega značaja, saj se ti postopki vodijo v skladu z ZUP. Inšpekcijske nadzore v zvezi s tem zato izvaja UI. Poleg tega pa IJS v zvezi z izvajanjem določb ZDIJZ vodi tudi prekrškovne postopke. Le-te vodi na podlagi ugotovitev v postopkih inšpekcijskega nadzora, na podlagi prejetih predlogov upravičenih predlagateljev in na podlagi pregledov, ki jih opravi sam v zvezi z izpolnjevanjem obveznosti zavezancev glede proaktivnih objav določenih informacij na njihovih spletnih straneh. Z namenom zagotovitve učinkovitega nadzora nad spoštovanjem njegovih določb, bi bilo potrebno ZDIJZ nadgraditi z ustreznimi spremembami in dopolnitvami, zlasti z določitvijo organa, pristojnega za izvedbo inšpekcijskega nadzora, ukrepov za odpravo kršitev oziroma vzpostavitev zakonitega stanja ter prekrškovnih sankcij v primeru nespoštovanja odrejenih ukrepov inšpektorja.

### [5.4.6 INFORMACIJSKI POOBLAŠČENEC](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417905)

IP z ministrstvi, državnimi organi, organi lokalnih skupnosti ter nosilci javnih pooblastil stalno sodeluje pri pripravi zakonskih rešitev ter jim v okviru te svoje, z zakonom določene pristojnosti, daje pisna mnenja o usklajenosti določb predlogov zakonov ter ostalih predpisov s predpisi, ki urejajo obdelavo osebnih podatkov. V obravnavanem obdobju je IP podal **84** pisnih mnenj oz. pripomb k predlogom zakonov in drugih predpisov. Vsa ta mnenja oz. pripombe so objavljene na spletni strani IP.

### [5.4.7 INŠPEKTORAT REPUBLIKE SLOVENIJE ZA DELO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417906)

Za učinkovitejše delovanje inšpekcijskih organov bi bilo treba v ZIN-u vzpostaviti pravne podlage, ki bi omogočale izmenjavo podatkov iz uradnih evidenc o zavezancih, s katerimi razpolagajo pristojni organi.

Pogosta težava v postopkih je namerno neodzivanje zavezancev na njihove pozive, kar povzroča zamude in zavlačevanje postopkov. Zato predlagajo, da bi inšpektorji imeli možnost izrekanja glob v razponu, oziroma možnost izreka višjih glob za neodzivnost zavezanca ali oviranje postopka. V ta namen bi bilo smiselno dopolniti 38. člen ZIN s tovrstno določbo.

Poleg tega priporočajo ponovno uvedbo inšpektorskih značk, saj bi njihova raba imela pomemben psihološki učinek na zavezance in prispevala k večjemu spoštovanju inšpekcijskih pooblastil.

**PODROČJE DELOVNIH RAZMERIJ**

V letu 2024 so aktivno sodelovali pri predlogih in pripombah na spremembe zakonodaje, ki se nanašajo na:

* Zakon o zaposlovanju, samozaposlovanju in delu tujcev (ZZSDT),
* Zakon o urejanju trga dela (ZUTD),
* Zakon o prekrških (ZP-1),
* Zakon o uresničevanju javnega interesa za kulturo[[36]](#footnote-36),
* Zakon o zdravstveni dejavnosti[[37]](#footnote-37),
* Zakon o delovnem času in obveznih počitkih mobilnih delavcev ter o zapisovalni opremi v cestnih prevozih (ZDCOPMD),
* Predlog Uredbe Evropskega parlamenta in Sveta o prepovedi proizvodov, proizvedenih s prisilnim delom na trgu Unije,
* Uredbo o pravilih socialne pogojenosti iz strateškega načrta skupne kmetijske politike 2023-2027[[38]](#footnote-38).

Še vedno zagovarjajo nekatere predloge sprememb ZDR-1, ki do zdaj še niso bili uresničeni. Med ključnimi izpostavljajo:

* konkretnejšo opredelitev elementov delovnega razmerja,
* določitev izplačila dodatka za delovno dobo,
* jasnejšo določitev vročitve pisnega obračuna plače,
* določitev roka za izplačilo sorazmernega dela regresa, kadar delavec sklene delovno razmerje po 1. juliju ali mu preneha med letom,
* opredelitev nelikvidnosti, ki povzroča težave pri ugotavljanju prekrškov,
* določitev prekrška zaradi neizplačila stroškov v zvezi z delom in drugih prejemkov delavca prek bančnega računa,
* druge predloge, ki bi prispevali k učinkovitejšemu nadzoru nad spoštovanjem delovne zakonodaje.

Še vedno menijo, da je nujno zagotoviti uresničitev določb Zakona o pokojninskem in invalidskem zavarovanju (Uradni list RS, št. [48/22](https://www.uradni-list.si/glasilo-uradni-list-rs/vsebina/2022-01-0978) – uradno prečiščeno besedilo, [40/23](https://www.uradni-list.si/glasilo-uradni-list-rs/vsebina/2023-01-1126) – ZČmIS-1, [78/23](https://www.uradni-list.si/glasilo-uradni-list-rs/vsebina/2023-01-2479) – ZORR, [84/23](https://www.uradni-list.si/glasilo-uradni-list-rs/vsebina/2023-01-2570) – ZDOsk-1, [125/23](https://www.uradni-list.si/glasilo-uradni-list-rs/vsebina/2023-01-3710) – odl. US in [133/23](https://www.uradni-list.si/glasilo-uradni-list-rs/vsebina/2023-01-4098); v nadaljnjem besedilu: ZPIZ-2), ki se nanašajo na poklicno zavarovanje, ter določiti merila in kriterije za izpolnitev pogojev po prvem, drugem in tretjem odstavku 199. člena ZPIZ-2. Gre za določbe, ki opredeljujejo krog zavarovancev in delovna mesta, za katera je obvezna vključitev v poklicno zavarovanje. Prav tako je treba vzpostaviti komisijo po 201.a členu ZPIZ-2, ki bo preverjala izpolnjevanje pogojev v skladu z zakonom. Posodobitev potrebuje tudi Zakon o stavki (Uradni list SFRJ, št. 23/91).

Prav tako opozarjajo na potrebo po ustrezni ureditvi pristojnosti nadzora, predvsem nad izvajalci ukrepov po ZUTD.

Zaradi zahtevnosti dokazovanja nezakonitega posredovanja delovne sile predlagajo dopolnitev oziroma natančnejšo opredelitev definicije dejavnosti zagotavljanja dela delavcem drugemu uporabniku. Poleg tega so podali še druge predloge, katerih cilj je učinkovitejši nadzor na tem področju.

**PODROČJE SOCIALNEGA VARSTVA**

Socialna inšpekcija izvaja nadzor tudi na podlagi Zakona o starševskem varstvu in družinskih prejemkih (Uradni list RS, št. 26/14, 90/15, 75/17 – ZUPJS-G, 14/18, 81/19, 158/20, 92/21 in 153/22; v nadaljnjem besedilu: ZSDP-1), Zakona o uveljavljanju pravic iz javnih sredstev (Uradni list RS, št. 62/10, 40/11, 40/12 – ZUJF, 57/12 – ZPCP-2D, 14/13, 56/13 – ZŠtip-1, 99/13, 14/15 – ZUUJFO, 57/15, 90/15, 38/16 – odl. US, 51/16 – odl. US, 88/16, 61/17 – ZUPŠ, 75/17, 77/18, 47/19, 189/20 – ZFRO, 54/22 – ZUPŠ-1, 76/23-ZŠolPre-1B in 122/23 – ZŠtip-1C; v nadaljnjem besedilu: ZUPJS) in Zakona o socialno varstvenih prejemkih (Uradni list RS, št 61/10, 40/11, 14/13, 99/13, 90/15, 88/16, 31/18, 73/18, 196/21 – ZDOsk in 84/23 – ZDOsk-1; v nadaljnjem besedilu: ZSVarPre).

Pravna podlaga za nadzor nad izvajanjem ZSDP-1 je določena v prvem odstavku 103. člena, ki pojasnjuje, da Socialna inšpekcija v okviru Inšpektorata Republike Slovenije za delo izvaja nadzor nad spoštovanjem tega zakona in predpisov, izdanih na njegovi podlagi.

ZUPJS v 47. členu določa, da inšpekcijski nadzor obsega preverjanje zakonitosti dodeljevanja javnih sredstev, strokovnosti in kakovosti dela, pravilnega vodenja dokumentacije in poročanja ter ustreznosti strokovnih postopkov v primerjavi z dejanskim stanjem.

ZSVarPre v 57. členu določa pravno podlago za izvajanje inšpekcijskega nadzora, ki zajema preverjanje spoštovanja tega zakona in predpisov, izdanih na njegovi podlagi. Inšpekcijski nadzor vključuje pregled zakonitosti dodeljevanja denarne socialne pomoči in varstvenega dodatka, oceno strokovnosti in kakovosti opravljenega dela, nadzor nad pravilnim vodenjem dokumentacije in poročanjem ter preverjanje ustreznosti strokovnih postopkov v primerjavi z dejanskim stanjem.

Centri za socialno delo (CSD) na podlagi teh zakonov odločajo o pravicah v upravnem postopku, ki se zaključi s posamično odločbo, na katero je možna pritožba. Pritožbeni organ je Ministrstvo za delo, družino, socialne zadeve in enake možnosti (MDDSZ), ki kot drugostopenjski organ preverja odločitve CSD. Skladno s 237. členom Zakona o splošnem upravnem postopku (ZUP) preverja, ali je bil materialni predpis pravilno uporabljen, ali je bilo dejansko stanje pravilno ugotovljeno in ali so bile spoštovane procesne določbe.

Iz navedenega je razvidno, da Socialna inšpekcija in MDDSZ nadzorujeta isto vsebino – delo CSD in njegovo izvajanje zakonodaje – vendar kot dva ločena organa s pristojnostjo na istem področju. Zaradi prekrivanja pristojnosti bi bilo smiselno zakonodajo spremeniti tako, da se jasno razmeji nadzor nad odločanjem CSD o pravicah iz starševskega varstva, družinskih prejemkov in javnih sredstev.

Poleg tega trenutna ureditev omogoča situacijo, v kateri MDDSZ kot pritožbeni organ odloča tudi o pritožbah zoper odločbe Socialne inšpekcije. Če MDDSZ in Socialna inšpekcija o istem primeru odločita različno in se CSD pritoži zoper odločitev inšpekcije, lahko pride do položaja, v katerem MDDSZ potrdi odločitev inšpekcije, s čimer posredno prizna napako v lastni predhodni odločitvi glede pritožbe na odločbo CSD. To dodatno potrjuje potrebo po jasni razmejitvi pristojnosti inšpekcijskega nadzora in pritožbenega postopka.

**PODROČJE VARNOSTI IN ZDRAVJA PRI DELU**

V letu 2024 je IRSD aktivno sodeloval pri usklajevanju in pripravi zadnjih sprememb zakonodaje na področju varnosti in zdravja pri delu, s posebnim poudarkom na varnem in zdravem delu na gradbiščih. Spremembe so naslovile obveznosti naročnikov del, izvajalcev del in koordinatorjev na gradbiščih, z namenom jasnejše opredelitve odgovornosti in izboljšanja delovnih pogojev. Gradbeništvo je panoga z visokim tveganjem za nezgode in poškodbe pri delu, zato morajo biti zakonodajne spremembe usmerjene v okrepitev varnostnih ukrepov in zmanjšanje tveganj za delavce na gradbiščih.

V letu 2023 je Inšpektorat, v sodelovanju z elektrotehniško stroko, pripravil predlog novega pravilnika o varnosti in zdravju pri delu pred tveganji zaradi električnega toka ter v letu 2024 sodeloval pri oblikovanju njegove končne vsebine. Trenutno veljavni pravilnik iz leta 1992 je zastarel in ne odraža sodobnih tehnoloških rešitev ter napredka na področju električne varnosti. Osnutek novega pravilnika se vsebinsko prilagaja razvoju stroke, pri čemer posebej naslavlja varno delo pod napetostjo in druge ključne vidike varnosti pri delu z električno energijo. Sprejetje novega pravilnika bo pomembno prispevalo k večji zaščiti delavcev pred tveganji zaradi električnega toka in izboljšanju varnostnih standardov.

V preteklem letu so sodelovali z Gozdarsko inšpekcijo pri pripravi sprememb Pravilnika o varstvu pri delu v gozdarstvu (Uradni list SRS, št. 15/79, Uradni list RS, št. [56/99](https://www.uradni-list.si/glasilo-uradni-list-rs/vsebina/1999-01-2652) – ZVZD in [43/11](https://www.uradni-list.si/glasilo-uradni-list-rs/vsebina/2011-01-2039) – ZVZD-1). Trenutno veljavni pravilnik je zastarel in ne odraža napredka ter novih tehnologij, ki se uporabljajo pri delu v gozdu, kot je strojna sečnja in druge sodobne metode.

Prvi osnutki sprememb so bili pripravljeni že v letu 2023, pri čemer so bile predlagane rešitve usmerjene v povečanje varnosti delavcev, ki opravljajo visoko tvegano delo v gozdovih. Novi pravilnik bo prilagojen sodobnim delovnim postopkom in tehnološkemu razvoju ter bo pripomogel k višji stopnji zaščite delavcev in zmanjšanju tveganja za poškodbe pri delu v gozdu.

Ponovno poudarjajo nujnost sprememb Pravilnika o preventivnih zdravstvenih pregledih delavcev (Uradni list RS, št. [87/02](https://www.uradni-list.si/glasilo-uradni-list-rs/vsebina/2002-01-4367), [29/03](https://www.uradni-list.si/glasilo-uradni-list-rs/vsebina/2003-21-0039) – popr., [124/06](https://www.uradni-list.si/glasilo-uradni-list-rs/vsebina/2006-01-5319) in [43/11](https://www.uradni-list.si/glasilo-uradni-list-rs/vsebina/2011-01-2039) – ZVZD-1), saj njegova trenutno veljavna vsebina ne sledi spremembam, ki jih je uvedel Zakon o varnosti in zdravju pri delu (Uradni list RS, št. [43/11](https://www.uradni-list.si/glasilo-uradni-list-rs/vsebina/2011-01-2039); v nadaljnjem besedilu: ZVZD-1). Pravilnik je zastarel in ne odraža sodobnih zahtev glede varnosti in zdravja pri delu, zato je potrebno celovito posodobiti njegova določila. Ena ključnih sprememb bi morala biti natančnejša ureditev področij, ki vključujejo pristojnosti specialistov medicine dela, prometa in športa, saj imajo ti ključno vlogo pri ocenjevanju zdravstvene sposobnosti delavcev. Prav tako je potrebno ustrezno urediti določbe, ki neposredno vplivajo na izvajanje inšpekcijskih nadzorov, kot so opredelitev posebnih zdravstvenih zahtev, upoštevanje omejitev in priporočil specialistov medicine dela, določanje obsega in periodike zdravstvenih pregledov ter druge ključne vidike zagotavljanja varnega delovnega okolja.

V delovni skupini za pripravo novega pravilnika aktivno sodeluje tudi Inšpektorat Republike Slovenije za delo (IRSD), ki prispeva strokovne predloge in izkušnje z inšpekcijskih nadzorov, s ciljem oblikovanja bolj jasnih, posodobljenih in učinkovitejših pravil za varovanje zdravja delavcev.

Ravno tako predlagajo spremembe predpisov, ki urejajo nevarne snovi v delovnih procesih, s poudarkom na izboljšanju strokovnosti postopkov ocenjevanja tveganj ter posodobitvi mejnih vrednosti nevarnih snovi, katerim so delavci izpostavljeni. Posodobitev zakonodaje na tem področju je ključnega pomena za učinkovitejše varovanje delavcev ter prilagajanje novim znanstvenim spoznanjem in tehnološkemu napredku.

### [5.4.8 INŠPEKTORAT REPUBLIKE SLOVENIJE ZA INFRASTRUKTURO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417907)

V letu 2024 IRSI na področju cest ni bil pozvan k podaji nobenega mnenja ali dopolnitve k izdanim aktom.

Na področju žičniških naprav in smučišč je bil podan predlog na osnutek Pravilnika o tehničnih pregledih žičniških naprav, s katerim je inšpektorat predlagal, da se posamezne določbe rešujejo na nivoju ZŽNPO, kjer so že definirane določbe (naročanje STP pri izvajalcu iz tujine in zahteva po izvedbi STP, če naprava ni delovala več kot eno leto), sicer bi lahko prišlo do neskladnosti podrejenega akta z zakonom. Obenem pa je bila podana pripomba na predlagani novi sistem PTPŽN (posebni tehnični pregledi žičniških naprav) ter opozorilo na posledice pri sami koordinaciji izvedbe (zmeda in nepreglednost zaradi pogostih spreminjanj) in na morebitne poškodbe občutljivih sklopov pri starejših napravah pri pogostih izvedbah teh pregledov.

Na področju železniškega prometa IRSI je bil ob koncu leta 2023 ponovno podan predlog za spremembo in dopolnitev krovnega ZVZelP-1. Inšpekcija za železniški promet je nato v letu 2024 podala predloge in dopolnitve, ki so vezane na delovno področje IRSI, predvsem pa določitev nekaterih pojmov, ki se uporabljajo v zakonu, določitev nalog in pristojnosti aktivnih udeležencev v železniškem prometu ter opredelitev ukrepov dolžnega nadzorstva, nujnost ureditve stvarne služnosti progovnega pasu v javno korist ter pripadajoče pravice in odškodnine lastnikom zemljišč ter posledično tudi pristojnost odstranjevanja in urejanja ovir v progovnem pasu. Obenem so bili podani predlogi za ureditev problematike čiščenja nevarnih dreves kot določitev vzdrževalnih del, ki jih izvaja upravljavec, določitev vzdrževanja preglednostnega prostora v progovnem pasu z jasno določitvijo pristojnosti nadzora med inšpekcijo za železniški promet in pristojnim nadzorom na cesti (inšpekcija za ceste oz. občinska inšpekcija), določitev lokacije postavitve zaščitnih višinskih profilov na nivojskih prehodih s ponovno uvedenim prekrškovnim členom in predlog odgovornosti pravne osebe, če se ugotovi alkoholiziranost OVKN. Priprava sprememb in dopolnitve zakona se v obravnavanem letu še ni zaključila. Z delom se nadaljuje v prihajajočem letu.

Inšpekcija za cestni promet je v letu 2024 sodelovala pri pripravi sprememb in dopolnitev Zakona o prevozih v cestnem prometu (Uradni list RS, št. [6/16](https://www.uradni-list.si/glasilo-uradni-list-rs/vsebina/2016-01-0209) – uradno prečiščeno besedilo, [67/19](https://www.uradni-list.si/glasilo-uradni-list-rs/vsebina/2019-01-2937), [94/21](https://www.uradni-list.si/glasilo-uradni-list-rs/vsebina/2021-01-1998), [54/22](https://www.uradni-list.si/glasilo-uradni-list-rs/vsebina/2022-01-1182) – ZUJPP, [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O in [23/24](https://www.uradni-list.si/glasilo-uradni-list-rs/vsebina/2024-01-0692)), pri čemer je MzI večkrat posredovala pripombe k predlaganim spremembam in dopolnitvam, predvsem v delu, ki se nanaša na pooblastila nadzornih organov.

Prav tako je Inšpekcija MzI večkrat posredovala pripombe k predlaganim spremembam in dopolnitvam Zakona o delovnem času in obveznih počitkih mobilnih delavcev ter o zapisovalni opremi v cestnih prevozih (Uradni list RS, št. [45/16](https://www.uradni-list.si/glasilo-uradni-list-rs/vsebina/2016-01-1974) – uradno prečiščeno besedilo, [62/16](https://www.uradni-list.si/glasilo-uradni-list-rs/vsebina/2016-21-2682) – popr., [92/20](https://www.uradni-list.si/glasilo-uradni-list-rs/vsebina/2020-01-1629) – ZPrCP-E in [153/22](https://www.uradni-list.si/glasilo-uradni-list-rs/vsebina/2022-01-3794)) v delih, ki so se spremenila z novim mobilnostnim svežnjem EU in ZMV-1 v delih, ki zadevajo nadzorne pristojnosti Inšpekcije za cestni promet.

Inšpekcija za cestni promet je s svojimi pripombami sodelovala tudi pri oblikovanju sprememb in dopolnitev Pravilnika o tehničnih pregledih motornih in priklopnih vozil (Uradni list RS, št. 43/19, 52/22, 125/22, 4/24 in 22/24), Pravilnika o temeljnih kvalifikacijah za voznike motornih vozil v cestnem prometu (Uradni list RS, št. 103/10, 63/12, 62/14, 69/19 in 50/22) in Pravilnika o programu, postopku in načinu opravljanja preizkusa znanja za pridobitev spričevala o strokovni usposobljenosti upravljavca prevoza v cestnem prometu (Uradni list RS, št. 10/07, 39/07, 23/09 in 204/21).

### 5.4.9 INŠPEKTORAT REPUBLIKE SLOVENIJE ZA INFORMACIJSKO DRUŽBO

Sprememba zakonodaje na področju elektronske identifikacije in storitev zaupanja je v teku.

### [5.4.10 INŠPEKTORAT REPUBLIKE SLOVENIJE ZA KMETIJSTVO, GOZDARSTVO, LOVSTVO IN RIBIŠTVO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417908)

Predlogi sprememb predpisov so sproti posredovani matičnemu ministrstvu, zaposleni so občasno člani delovnih skupin za pripravo predpisov. Velik delež pravnega reda s področja dela IRSKGLR predpisuje EU zakonodaja.

Trenutno aktualne vsebine za spremembo zakonodaje so na področju Zakona o morskem ribištvu (Uradni list RS, št. [115/06](https://www.uradni-list.si/glasilo-uradni-list-rs/vsebina/2006-01-4904), [76/15](https://www.uradni-list.si/glasilo-uradni-list-rs/vsebina/2015-01-2977), [69/17](https://www.uradni-list.si/glasilo-uradni-list-rs/vsebina/2017-01-3266) in [44/22](https://www.uradni-list.si/glasilo-uradni-list-rs/vsebina/2022-01-0880)), Zakona o sladkovodnem ribištvu (Uradni list RS, št. [61/06](https://www.uradni-list.si/glasilo-uradni-list-rs/vsebina/2006-01-2568)) ter Zakona o divjadi in lovstvu (Uradni list RS, št. [16/04](https://www.uradni-list.si/glasilo-uradni-list-rs/vsebina/2004-01-0630), [120/06](https://www.uradni-list.si/glasilo-uradni-list-rs/vsebina/2006-01-5104) – odl. US, [17/08](https://www.uradni-list.si/glasilo-uradni-list-rs/vsebina/2008-01-0555), [46/14](https://www.uradni-list.si/glasilo-uradni-list-rs/vsebina/2014-01-1918) – ZON-C, [31/18](https://www.uradni-list.si/glasilo-uradni-list-rs/vsebina/2018-01-1407), [65/20](https://www.uradni-list.si/glasilo-uradni-list-rs/vsebina/2020-01-0980), [97/20](https://www.uradni-list.si/glasilo-uradni-list-rs/vsebina/2020-21-1829) – popr., [44/22](https://www.uradni-list.si/glasilo-uradni-list-rs/vsebina/2022-01-0879) in [158/22](https://www.uradni-list.si/glasilo-uradni-list-rs/vsebina/2022-01-4018)). Za vsa ta področja je inšpekcija za lovstvo in ribištvo posredovala pripombe in predloge, ki se nanašajo na izvajanje posamezne dejavnosti. Pričakujejo, da bodo vse spremembe zakonodaje sprejete čim hitreje, saj na nekaterih področjih dela s sedaj veljavno zakonodajo težko izvajajo inšpekcijski nadzor. Na področju kmetijstva so v pripravi spremembe Zakona o kmetijstvu (Uradni list RS, št. [45/08](https://www.uradni-list.si/glasilo-uradni-list-rs/vsebina/2008-01-1978), [57/12](https://www.uradni-list.si/glasilo-uradni-list-rs/vsebina/2012-01-2416), [90/12](https://www.uradni-list.si/glasilo-uradni-list-rs/vsebina/2012-01-3528) – ZdZPVHVVR, [26/14](https://www.uradni-list.si/glasilo-uradni-list-rs/vsebina/2014-01-1069), [32/15](https://www.uradni-list.si/glasilo-uradni-list-rs/vsebina/2015-01-1327), [27/17](https://www.uradni-list.si/glasilo-uradni-list-rs/vsebina/2017-01-1446), [22/18](https://www.uradni-list.si/glasilo-uradni-list-rs/vsebina/2018-01-0946), [86/21](https://www.uradni-list.si/glasilo-uradni-list-rs/vsebina/2021-01-1790) – odl. US, [123/21](https://www.uradni-list.si/glasilo-uradni-list-rs/vsebina/2021-01-2628), [44/22](https://www.uradni-list.si/glasilo-uradni-list-rs/vsebina/2022-01-0876), [130/22](https://www.uradni-list.si/glasilo-uradni-list-rs/vsebina/2022-01-3082) – ZPOmK-2, [18/23](https://www.uradni-list.si/glasilo-uradni-list-rs/vsebina/2023-01-0349) in [78/23](https://www.uradni-list.si/glasilo-uradni-list-rs/vsebina/2023-01-2482); v nadaljnjem besedilu: ZKme-1) ter Zakona o kmetijskih zemljiščih (Uradni list RS, št. [71/11](https://www.uradni-list.si/glasilo-uradni-list-rs/vsebina/2011-01-3086) – uradno prečiščeno besedilo, [58/12](https://www.uradni-list.si/glasilo-uradni-list-rs/vsebina/2012-01-2468), [27/16](https://www.uradni-list.si/glasilo-uradni-list-rs/vsebina/2016-01-1075), [27/17](https://www.uradni-list.si/glasilo-uradni-list-rs/vsebina/2017-01-1446) – ZKme-1D, [79/17](https://www.uradni-list.si/glasilo-uradni-list-rs/vsebina/2017-01-3781), [44/22](https://www.uradni-list.si/glasilo-uradni-list-rs/vsebina/2022-01-0877) in [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE; v nadaljnjem besedilu: ZKZ). V pripravi so tudi podzakonski predpisi na področju zakona o sredstvih za gnojenje predvsem glede registracijskih postopkov novih organskih gnojil ter imenovanje pooblaščenih laboratorijev. Prav tako je potrebno v ZKZ vgraditi varovalko, ki bo onemogočala zlorabo pri namenski in dejanski rabi kmetijskih zemljišč oziroma pri prostorskem načrtovanju. Na področju vinarstva so v letu 2024 v medresorskih usklajevalnih sestankih s predstavniki Ministrstva za kmetijstvo, gozdarstvo in prehrano, Gospodarske zbornice Slovenije, Kmetijsko gozdarske zbornice Slovenije, pridelovalcev, pooblaščenih organizacij in strokovnjakov z univerz pripravili vsebino novega Zakona o vinu, ki sledi napredku v razvoju pridelave, dodelave grozdja in vina ter je usklajen z določili EU zakonodaje. Z delom je pričela tudi delovna skupina Vlade RS za izvajanje izhodišč EU Uredbe o deforestaciji. V javni obravnavi je tudi predlog Zakona o spremembah in dopolnitvah Zakona o gozdovih. Urad je pripravil tudi pripombe k predlaganim spremembam in dopolnitvam Zakona o splošnem upravnem postopku in Zakona o prekrških.

### [5.4.11 INŠPEKTORAT REPUBLIKE SLOVENIJE ZA KULTURO IN MEDIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417909)

1. ZKnj-1: zastarel predpis (kljub noveli 2015) je glede na določbe o izvajanju inšpekcijskega nadzora po ZIN potreben prenove.
2. Spremembo/dopolnitev določbe 41. in 93. člen ZVDAGA za potrebe nadzora nad varstvom javnega arhivskega gradiva pravnih oseb (javnopravnih in zasebnega prava) v stečaju.
3. Določba prvega odstavka 41. člena ZVDAGA npr. ne določa roka, do kdaj je potrebno gradivo izročiti pristojnemu arhivu. Rok je posredno določen v kazenski določbi (prvi odstavek 93. člena ZVDAGA) »še pred prenehanjem« pravne osebe.
4. ZVDAGA – v predpisu manjka inšpekcijski ukrep v primeru, ko se ugotovi, da je postopek stečaja že končan in je pravna oseba izbrisana iz registra, javno arhivsko gradivo pa se nahaja pri tretji osebi.
5. V zvezi s problematiko ravnanja z zdravstveno dokumentacijo ob prenehanju zasebnega izvajalca zdravstvene dejavnosti je IRSKM na pobudo Informacijskega pooblaščenca pripravil mnenje glede trenutne urejenosti in predloge glede ureditve tega področja. O tem je z različnimi institucijami, ki jih predmetna problematika zadeva, potekal tudi posvetovalni sestanek (področje arhivov).
6. V pripravi je novela Zakona o medijih.
7. V pripravi je novela Zakona o kulturni dediščini.

### 5.4.12 INŠPEKTORAT REPUBLIKE SLOVENIJE ZA NARAVNE VIRE IN PROSTOR

V medresorskem usklajevanju zakonov in drugih predpisov oziroma aktov so na IRSNVP v letu 2024 pregledali in proučili vse osnutke zakonov, podzakonskih aktov in drugih predpisov ter, v kolikor so vplivali na njihovo delo, tudi podali pripombe. Pri tem izpostavljajo spremembo Zakona o vodah (ZV-1), Zakona o varstvu podzemnih jam (ZVPJ), Zakona o ohranjanju narave (ZON- F), ZUNPEOVE-A, Gradbenega zakona (GZ-1B), Zakona o urejanju prostora (ZUreP-3), Zakona o uvajanju naprav za proizvodnjo električne energije iz obnovljivih virov energije (ZUNPEOVE). Sodelujejo pri spremembah Pravilnika o postavitvi in delovanju fotonapetostnih naprav na kmetijskih zemljiščih, Zakona o gostinstvu (Predlog ZGos-1), Zakona o izenačevanju možnosti invalidov (ZIMI), Zakona o splošnem upravnem postopku (ZUP), Zakona o prekrških (ZP-1). Na novo se pripravlja Zakon o gospodarskih javnih službah s področja oskrbe s pitno vodo, odvajanja in čiščenja komunalne in padavinske odpadne vode ter urejanja javnih površin.

IRSNVP je aktivno sodeloval tudi v medresorskem usklajevanju ter na sestankih, ki jih je sklicalo ministrstvo na temo sprejemanja in sprememb zakonodaje s področja dela IRSNVP.

Podali so predlog na Inšpekcijski svet za spremembo Zakona o inšpekcijskem nadzoru (ZIN).

**Gradbena inšpekcija:** Ustavno sodišče je v postopku za oceno ustavnosti, začetem z zahtevo Državnega sveta RS, na seji 23. novembra 2023 izdalo sklep, s katerim je zadržalo izvrševanje 146. člena Gradbenega zakona (Uradni list RS, št. 199/21) do končne odločitve Ustavnega sodišča RS. Do končne odločitve Ustavnega sodišča RS ni dopustna izvršba inšpekcijskega ukrepa iz prvega odstavka 93. člena Gradbenega zakona, izrečenega v zvezi z objektom daljšega obstoja, kot je opredeljen v prvem odstavku 146. člena Gradbenega zakona, z izjemo objektov iz drugega odstavka 142. člena Gradbenega zakona. Rok za prostovoljno izvršitev inšpekcijskega ukrepa v tem primeru v času odločanja Ustavnega sodišča RS ne teče. Glede sklepa USRS U-I-203/23-7 ima gradbena inšpekcija kar nekaj težav pri delu, saj je sklep USRS v delu neusklajen (v izreku govori, da »je nedopustna izvršba inšpekcijskega ukrepa iz 93/1. GZ-1«, v obrazložitvi pa da »odločbe ni dovoljeno izvršiti«), ne obravnava tudi drugih istovrstnih primerov (152. člen ZGO-1, 82. člen GZ in neskladne gradnje), kot tudi tek rokov. Zaradi navedenega imajo gradbeni inšpektorji dodatno delo preverjanja ali konkreten objekt, ki ga obravnavajo, predstavlja objekt, po 146. členu GZ-1.

Sončne elektrarne na kmetijskih zemljiščih: gradbeni inšpektorji so v več postopkih obravnavali primere gradnje rastlinjakov na kmetijskih zemljiščih, na katere so investitorji namestili fotovoltaične panele, pri čemer so investitorji pridobili gradbeno dovoljenje za več nezahtevnih objektov – rastlinjakov, ne pa tudi gradbeno dovoljenje za elektrarno. Gradnjo rastlinjakov s fotovoltaičnimi paneli so obravnavali tudi drugi inšpektorji (kmetijski, energetski). Zaradi nejasnosti in poskusov zlorabe zakonodaje s strani investitorjev, je bila naknadno sprejeta tudi novela Zakona o uvajanju naprav za proizvodnjo električne energije iz obnovljivih virov energije (ZUNPEOVE-A), pri čemer nadzora nad izvajanjem tega zakona ne nadzira gradbena inšpekcija.

V letu 2023 je konec maja začel veljati Zakon o interventnih ukrepih za preprečitev škodljivih posledic pri podaljševanju rudarskih pravic in koncesij (Uradni list RS, št. 63/23; ZIUPRPK). Kljub sprejetju tega zakona, je v letu 2023 več kot štiridesetim koncesionarjem prenehala rudarska pravica oziroma koncesija. Kar nekaj teh je na ministrstvo, pristojno za rudarstvo, že pred časom podalo vlogo ali za širitev rudarske pravice na sosednja zemljišča ali pa za novo rudarsko pravico. Vloge tudi v letu 2024 še niso bile rešene. Večina teh koncesionarjev se vseskozi trudi, da bi delovali zakonito, vendar jim zaradi določb ZRud-1, ki predpisuje postopek in pogoje za podelitev rudarske pravice, ne uspe. Način podeljevanja rudarske pravice, kot je določen v sedaj veljavnem ZRud-1, po njihovem mnenju, predstavlja birokratke ovire. Zavezancem ne uspe v normalnem času pridobiti podpisano koncesijsko pogodbo za izkoriščanje mineralne surovine, kar je pogoj za izkoriščanje mineralne surovine. Posledica tega so nezakonita rudarska dela izven pridobivalnih prostorov oziroma nadaljevanje izkoriščanja tudi po poteku koncesije pogodbe.

Glede na potrebe po mineralnih surovinah v Republiki Sloveniji oziroma glede na pomanjkanje gradbenih materialov za popoplavno obnovo in za velike infrastrukturne projekte, bi bilo smiselno razmisliti o spremembi ZRud-1 na način, ki bi zmanjšal birokratske ovire. ZRud-1 je potrebno spremeniti tako, da se bodo skrajšali in pohitrili postopki za podelitev rudarskih pravic in skrajšali postopki za podpis novih koncesijskih pogodb.

Kljub obsežnim preteklim spremembam gradbene in prostorske zakonodaje, še vedno ni ustrezno urejen način izvršb na gradbeni inšpekciji. Gradbena inšpekcija se že več let trudi vzpostaviti učinkovit postopek upravnih izvršb, pri tem pa so tekom spremembe prostorske zakonodaje večkrat opozorili na možnost vzpostavitve instituta izvršitelja po vzoru izvršiteljev v sodnih postopkih, ki so že del slovenske zakonodaje. Takšen način opravljanja prisilnih izvršb bi inšpektorje razbremenil, prav tako pa sama izvršitev pravnomočnega inšpekcijskega ukrepa pomeni načeloma le tehnično dejanje in ne več upravno presojo.

### [5.4.13 INŠPEKTORAT REPUBLIKE SLOVENIJE ZA NOTRANJE ZADEVE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417910)

V letu 2022 je IRSNZ sodeloval pri spremembi zakonodaje na področju detektivske dejavnosti ter orožja. IRSNZ aktivno sodeluje in podaja mnenja tudi na drugih zakonskih področjih RS v sklopu medresorskega usklajevanja posameznih predpisov.

Inšpektorat je zaradi zakonsko neopredeljenih specifičnih potreb delovanja inšpektorata, po vzoru drugih inšpektoratov, ki že imajo lastno zakonodajo, od 24. 6. 2022 pristopil k pripravi Predloga Zakona o inšpekciji na področju notranjih zadev. Inšpektorat si prizadeva, da bi bil predlog zakona čimprej v fazi medresorskega usklajevanja.

V povezavi s pripravo zakona IRSNZ bo sledila priprava dveh pravilnikov, ki bi podrobneje opredeljevala npr. varovalno delovno opremo, vozila itd.

IRSNZ predlaga odprtje ZIN saj v določenih segmentih ne sledi potrebam in spremembam, ki so se zgodile v zadnjih 10 letih.

### [5.4.14 INŠPEKTORAT REPUBLIKE SLOVENIJE ZA OBRAMBO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417911)

Ni predlogov.

### 5.4.15 INŠPEKTORAT REPUBLIKE SLOVENIJE ZA OKOLJE IN ENERGIJO

**INŠPEKCIJA ZA OKOLJE**

V letu 2024 je IO sodelovala in podajala pripombe pri pripravi osnutka novega Zakona o varstvu okolja (ZVO-3), osnutka Podnebnega zakona, osnutka Zakona o gospodarskih javnih službah s področja oskrbe s pitno vodo in odvajanja in čiščenja komunalne in padavinske odpadne vode ter urejanja javnih površin, Uredbe o spremembah in dopolnitvi Uredbe o pregledih, čiščenju in meritvah na malih kurilnih napravah, spremembah Uredbe o odpadkih, predlogu Uredbe o načinu uporabe zvočnih naprav na shodih in prireditvah, Uredbe o gradbenih odpadkih, odpadkih iz odstranitve objektov in drugih odpadkih mineralnega izvora, o določitvi meril za stranske proizvode in prenehanje statusa odpadka za predelane odpadke, ter o njihovi uporabi, ter Uredbe o izvajanju Uredbe (EU) o baterijah in odpadnih baterijah.

IRSOE je skupaj z IRSNVP zaradi reorganizacije posebej poslal dodaten predlog za uskladitev pristojnosti v Uredbi o odvajanju in čiščenju komunalne odpadne vode in Uredbi o emisiji snovi in toplote pri odvajanju odpadnih voda v vode in javno kanalizacijo.

Podane pa so bile tudi pripombe v povezavi s predvidenimi spremembami ZP-1.

**INŠPEKCIJA ZA ENERGIJO**

Zaradi poenotenja pristojnosti o nadzoru, navedenih v različnih zakonih, in nedvoumnega razlaganja členov je IE v letu 2024 podala pripombe na predlog sprememb ZURE.

IE želi biti tudi nadalje vključena v oblikovanje predlogov sprememb zakonodaje z njenega področja nadzora, kakor tudi v oblikovanje predlogov sprememb zakonodaje, ki določa delo inšpekcije.

**INŠPEKCIJA ZA JAVNI POTNIŠKI PROMET**

V letu 2024 je IJPP podala pripombe na Zakon o spremembah in dopolnitvah Zakona o delovnem času in obveznih počitkih mobilnih delavcev ter o zapisovalni opremi v cestnih prevozih (dopolnitev glede pristojnosti) in na Zakon o spremembah in dopolnitvah Zakona o prevozih v železniškem prometu (dopolnitev glede pristojnosti).

### 5.4.16 INŠPEKTORAT REPUBLIKE SLOVENIJE ZA STANOVANJA

Pri vsebinskih predlogih spremembe stanovanjske zakonodaje sodelujejo s pristojnim ministrstvom, želeli pa bi si, da bi pa povečanim pristojnostim IRSS, sledile tudi kadrovske okrepitve. Zadnji primer povečanja pooblastil IRSS je iz leta 2021, ko je bila ocenjena potreba po kadrih 5 novih inšpektorjev (ki jih še vedno ni – na MSP se zavedajo kadrovske problematike in iščejo rešitve), trenutno pa je v usklajevanju Predlog Zakona o gostinstvu, ki zoper povečuje pristojnosti IRSS, ni pa (še) ocene povečanja kadrov (odvisno od končnega predloga zakona).

### [5.4.17 INŠPEKTORAT REPUBLIKE SLOVENIJE ZA ŠOLSTVO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417913)

Aktivnosti inšpektorata so še vedno usmerjene v zakonske predloge za prenovo šolske inšpekcije, s katero se je pričelo že v letu 2019 z imenovanjem Projektnega sveta za prenovo šolske inšpekcije in podpiralo strateške usmeritve, namenjene krepitvi svetovalno-preventivne dejavnosti ter ekonomičnosti in učinkovitosti postopka. Konec leta 2024 je bil pripravljen osnutek novega zakona, z načrtovano javno obravnavo in sprejetjem v letu 2025.

Inšpektorat v dveh segmentih sodeluje pri pripravi in spremembi zakonodaje, ki jo nadzira – kot člani strokovnih/delovnih skupin za pripravo sprememb zakonodaje, kot tudi kot nadzorni organi v okviru upravne zanke, kjer ugotovitve nadzorov analitično obdelajo in podajo potrebne predloge sprememb. Istočasno pa sproti sodeluje pri podajanju predlogov in mnenj k zakonom, ki so v vladni proceduri. Dejstvo je, da določena področja potrebujejo zakonske spremembe, ali pa je zaradi nedorečenosti potrebno zakonodajo spremeniti oziroma v delu tudi posodobiti. Vsebinsko se največ težav nanaša na področju vpisa (prepisa, izpisa, prešolanja) otrok in učencev iz/v šolo.

### 5.4.18 INŠPEKTORAT REPUBLIKE SLOVENIJE ZA ŠPORT

Posodabljanje zakonodaje, ki ureja področje športa (Zakon o športu (Uradni list RS, št. [29/17](https://www.uradni-list.si/glasilo-uradni-list-rs/vsebina/2017-01-1523), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [82/20](https://www.uradni-list.si/glasilo-uradni-list-rs/vsebina/2020-01-1236), [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [37/24](https://www.uradni-list.si/glasilo-uradni-list-rs/vsebina/2024-01-1255) – ZMat-B), Uredba o splošnih ukrepih v športnih objektih na športnih prireditvah (Uradni list RS, št. [70/03](https://www.uradni-list.si/glasilo-uradni-list-rs/vsebina/2003-01-3428) in [96/05](https://www.uradni-list.si/glasilo-uradni-list-rs/vsebina/2005-01-4196)), Zakon o omejevanju porabe alkohola (Uradni list RS, št. [15/03](https://www.uradni-list.si/glasilo-uradni-list-rs/vsebina/2003-01-0589) in [27/17](https://www.uradni-list.si/glasilo-uradni-list-rs/vsebina/2017-01-1440), itd)).

### [5.4.19 INŠPEKTORAT REPUBLIKE SLOVENIJE ZA VARSTVO PRED NARAVNIMI IN DRUGIMI NESREČAMI](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417914)

IRSVNDN je v letu 2019 pripravil predloge za spremembe predpisov za katere so pristojni: Zakon o varstvu pred požarom (Uradni list RS, št. [3/07](https://www.uradni-list.si/glasilo-uradni-list-rs/vsebina/2007-01-0102) – uradno prečiščeno besedilo, [9/11](https://www.uradni-list.si/glasilo-uradni-list-rs/vsebina/2011-01-0323), [83/12](https://www.uradni-list.si/glasilo-uradni-list-rs/vsebina/2012-01-3292), [61/17](https://www.uradni-list.si/glasilo-uradni-list-rs/vsebina/2017-01-2914) – GZ, [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO in [43/22](https://www.uradni-list.si/glasilo-uradni-list-rs/vsebina/2022-01-0834)), Zakon o gasilstvu (Uradni list RS, št. [113/05](https://www.uradni-list.si/glasilo-uradni-list-rs/vsebina/2005-01-5006) – uradno prečiščeno besedilo, [23/19](https://www.uradni-list.si/glasilo-uradni-list-rs/vsebina/2019-01-1030), [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [39/22](https://www.uradni-list.si/glasilo-uradni-list-rs/vsebina/2022-01-0771) in [117/22](https://www.uradni-list.si/glasilo-uradni-list-rs/vsebina/2022-01-2793) – ZVNDN-C), Zakon o varstvu pred naravnimi in drugimi nesrečami (Uradni list RS, št. [51/06](https://www.uradni-list.si/glasilo-uradni-list-rs/vsebina/2006-01-2182) – uradno prečiščeno besedilo, [97/10](https://www.uradni-list.si/glasilo-uradni-list-rs/vsebina/2010-01-5021), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg in [117/22](https://www.uradni-list.si/glasilo-uradni-list-rs/vsebina/2022-01-2793)) ter Zakon o varstvu pred utopitvami (Uradni list RS, št. [42/07](https://www.uradni-list.si/glasilo-uradni-list-rs/vsebina/2007-01-2288) – uradno prečiščeno besedilo in [9/11](https://www.uradni-list.si/glasilo-uradni-list-rs/vsebina/2011-01-0324)). Predloge sprememb predpisov je poslal Upravi RS za zaščito in reševanje, ki je nosilec priprave teh predpisov. Predlogi so še aktualni, ker še ni prišlo do spremembe zakonodaje, IRSVNDN pa aktivno sodeluje pri pripravi sprememb predpisov.

V 2024 je IRSVNDN sodeloval je tudi pri pripravi predpisov vezanih na organiziranje, usposabljanje in opremljanje sila za zaščito, reševanje in pomoč, varstva pred utopitvami ter varstva pred požarom.

### [5.4.20 JAVNA AGENCIJA REPUBLIKE SLOVENIJE ZA ZDRAVILA IN MEDICINSKE PRIPOMOČKE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417915)

Nujna je posodobitev Zakona o zdravilih (Uradni list RS, št. [17/14](https://www.uradni-list.si/glasilo-uradni-list-rs/vsebina/2014-01-0539), [66/19](https://www.uradni-list.si/glasilo-uradni-list-rs/vsebina/2019-01-2923) in [102/24](https://www.uradni-list.si/glasilo-uradni-list-rs/vsebina/2024-01-3196) – ZZKZ), ki je v teku že dlje časa in kljub drugačnim napovedim v letu 2024 ni bila zaključena, poleg tega bodo spremembe precej omejene. Zato bi bilo smiselno načrtovati temeljito prenovo, ki jo zakon vsekakor potrebuje.

Že dlje časa poteka posodobitev Zakona o medicinskih pripomočkih (Uradni list RS, št. [98/09](https://www.uradni-list.si/glasilo-uradni-list-rs/vsebina/2009-01-4284)), ki izhaja iz uvedbe dveh področnih uredb Evropske skupnosti. V tem obdobju sta uredbi stopili v uporabo, njuno celovito in dejansko izvajanje pa brez posodobitev zakona ni možno. Inšpekcijska služba je tako v precej težavnem in neugodnem položaju.

Prav tako še ni zaključena priprava Pravilnika o pripravi nerutinsko pripravljenih zdravil za napredno zdravljenje. Nedorečenost in nedoslednost regulacije področja, ki se zelo hitro spreminja, predstavlja vse večja tveganja. Tega se zavedajo tudi izvajalci tovrstne dejavnosti, ki se pogosto znajdejo v neugodnem položaju.

Pravočasno bo potrebno pripraviti več aktov na področju snovi človeškega izvora. Implementacijsko obdobje nove uredbe Evropske skupnosti je že v teku in pravočasna izvedba zahtevanih aktivnosti in izvajanje uredbe bo zelo težka naloga.

### [5.4.21 URAD REPUBLIKE SLOVENIJE ZA MEROSLOVJE, SEKTOR ZA MEROSLOVNI NADZOR](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417916)

Zakon o meroslovju (Uradni list RS, št. [26/05](https://www.uradni-list.si/glasilo-uradni-list-rs/vsebina/2005-01-0892) – uradno prečiščeno besedilo) je v fazi spremembe. Nekatere od sprememb bodo omogočale večjo učinkovitost inšpekcijskega nadzora.

Predlagali so spremembo zakonodaje na področju prodaje sadja in zelenjave na premičnih stojnicah ob cesti.

### [5.4.22 TRŽNI INŠPEKTORAT REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417917)

Tržni inšpektorat RS meni, da bi bilo potrebno tesnejše sodelovanje med ministrstvi, ki predpise pripravljajo, in inšpekcijami, ki izvajanje teh predpisov nadzirajo v praksi. Pripravljavci predpisov se namreč premalo zavedajo, da so inšpektorji vsakodnevno na terenu in zato najbolj poznajo problematiko področij. Inšpektorji prvi zaznajo in občutijo, da je določen predpis zastarel in ne ustreza spremembam v gospodarstvu ali uvedbi novih naprednejših tehnologij, ali da sankcije ne učinkujejo. Inšpektorji tudi vedo, kje se zavezanci izogibajo določbam predpisov zaradi njihove nedorečenosti. Inšpektorji so tudi tisti, ki lahko ocenijo, ali je posamezno področje prenormirano in je treba posamezne določbe ali predpis spremeniti oziroma prilagoditi. Še vedno pa se prevečkrat dogaja, da se mnenje inšpekcij ne upošteva.

Tržni inšpektorat RS predlaga, da se glede podvojevanja predpisanih ukrepov in glede učinkovitosti ukrepov celovito preveri vsa zakonodaja. Pa ne samo zato, ker so nekatera manjša ali nepomembna dejanja opredeljena kot prekršek ali ker je glede na dejanje predpisana nerazumno velika globa, temveč tudi zato, ker so nekatera podobna ali celo ista dejanja v enem ali več zakonih opredeljena kot prekršek.

Na splošno predlaga, da se višina glob uskladi sorazmerno s težo prekrška. Sedaj namreč ugotavlja, da so določene globe previsoke glede na težo prekrška, ker so v istem vrednostnem razredu, kot prekrški, ki predstavljajo večjo nevarnost za javni interes in imajo škodljive posledice za osebe, premoženje in okolje.

V letu 2023 se je začel uporabljati novi Zakon o varstvu potrošnikov (Uradni list RS, št. [130/22](https://www.uradni-list.si/glasilo-uradni-list-rs/vsebina/2022-01-3083); v nadaljnjem besedilu: ZVPot-1), s čimer se je uresničilo dolgoletno prizadevanje inšpektorata, da se pravice potrošnikov glede stvarne napake (ali neskladnosti proizvoda, kot jo poimenuje novi zakon) uskladijo z evropsko zakonodajo z vzpostavitvijo hierarhije zahtevkov. Žal pa se z novim zakonom niso uresničila prizadevanja inšpektorata, da bi se odpravila obvezna garancija (namesto nje bi se vzpostavila samo prostovoljna garancija), ki v večini primerov nudi potrošnikom manj varnosti kot institut neskladnosti proizvoda, ter da se natančneje določijo organi, ki bi bili pristojni za izvrševanje zakonodaje o varstvu potrošnikov po posameznih proizvodih oziroma storitvah.

Tržni inšpektorat RS ugotavlja, da je v praksi veliko prijav, za katere se ugotovi, da so bile podane iz povsem osebnih nagibov in ne zaradi varovanja javnega interesa. Ker ZIN določa, da mora inšpektor obravnavati vse prijave, tudi anonimne, nima pravice, da sam odloči, ali bo obravnaval prejeto prijavo ali ne. Kot je že navedeno, bi se morala obstoječa zakonodaja tako spremeniti, da bi inšpektorjem omogočala, da anonimnih prijav ne obravnavajo, razen če ocenijo, da so take prijave očitno utemeljene in resnične. Inšpektor bi moral biti vedno upravičen presoditi obstoj javnega interesa na podlagi dejstev, ki so vsebovane v anonimni prijavi, v katerem je oseba, ki je posredovala tako vlogo, neznana oziroma je ni mogoče zanesljivo identificirati.

### [5.4.23 URAD REPUBLIKE SLOVENIJE ZA NADZOR PRORAČUNA, SEKTOR PRORAČUNSKE INŠPEKCIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417918)

Podani so bili predlogi za spremembo Zakona o javnih financah (Uradni list RS, št. [11/11](https://www.uradni-list.si/glasilo-uradni-list-rs/vsebina/2011-01-0449) – uradno prečiščeno besedilo, [14/13](https://www.uradni-list.si/glasilo-uradni-list-rs/vsebina/2013-21-0433) – popr., [101/13](https://www.uradni-list.si/glasilo-uradni-list-rs/vsebina/2013-01-3677), [55/15](https://www.uradni-list.si/glasilo-uradni-list-rs/vsebina/2015-01-2277) – ZFisP, [96/15](https://www.uradni-list.si/glasilo-uradni-list-rs/vsebina/2015-01-3772) – ZIPRS1617, [13/18](https://www.uradni-list.si/glasilo-uradni-list-rs/vsebina/2018-01-0544), [195/20](https://www.uradni-list.si/glasilo-uradni-list-rs/vsebina/2020-01-3501) – odl. US, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O in [76/23](https://www.uradni-list.si/glasilo-uradni-list-rs/vsebina/2023-01-2386)) v delu, ki se nanaša na delo proračunske inšpekcije.

### [5.4.24 URAD REPUBLIKE SLOVENIJE ZA PREPREČEVANJE PRANJA DENARJA](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417922)

Ni predlogov.

### [5.4.25 URAD VLADE REPUBLIKE SLOVENIJE ZA INFORMACIJSKO VARNOST](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417902)

Po izvedenih dveh javnih obravnavah je v tretjem krogu medresorskega usklajevanja predlog novega Zakona o informacijski varnosti, ki bo v slovenski pravni red prenesel NIS 2 direktivo.

### [5.4.26 UPRAVA REPUBLIKE SLOVENIJE ZA JEDRSKO VARNOST, INŠPEKCIJA ZA SEVALNO IN JEDRSKO VARNOST](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417919)

Med izvajanjem inšpekcije opažajo primere, kjer bi lahko spremenili zakonodajo in te primere posredujejo pripravljavcem zakonodaje. Večinoma gre za manjša odstopanja.

### 5.4.27 URAD REPUBLIKE SLOVENIJE ZA KEMIKALIJE, INŠPEKCIJA ZA KEMIKALIJE

Ni predlogov.

### 5.4.28 UPRAVA REPUBLIKE SLOVENIJE ZA POMORSTVO, POMORSKA INŠPEKCIJA

Dopolnitev oz. novelacija Zakona o plovbi po celinskih vodah (Uradni list RS, št. [30/02](https://www.uradni-list.si/glasilo-uradni-list-rs/vsebina/2002-01-1254), [29/17](https://www.uradni-list.si/glasilo-uradni-list-rs/vsebina/2017-01-1523) – ZŠpo-1 in [41/17](https://www.uradni-list.si/glasilo-uradni-list-rs/vsebina/2017-01-2066) – PZ-G).

### [5.4.29 UPRAVA REPUBLIKE SLOVENIJE ZA VARSTVO PRED SEVANJI, INŠPEKCIJA ZA VARSTVO PRED SEVANJI](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417923)

Spremembe Zakona o varstvu pred ionizirajočimi sevanji in jedrski varnosti (Uradni list RS, št. [76/17](https://www.uradni-list.si/glasilo-uradni-list-rs/vsebina/2017-01-3698), [26/19](https://www.uradni-list.si/glasilo-uradni-list-rs/vsebina/2019-01-1196), [172/21](https://www.uradni-list.si/glasilo-uradni-list-rs/vsebina/2021-01-3353) in [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O) in nanj vezanih podzakonskih predpisov so bile pripravljene v 2018. Tako so bile v slovenski pravni red prenesene določbe direktive EURATOM 2013/59. Razen nekaterih manj pomembnih popravkov in posodobitev, v 2025 ne predvidevajo aktivnosti na področju priprave predpisov.

### [5.4.30 UPRAVA REPUBLIKE SLOVENIJE ZA VARNO HRANO, VETERINARSTVO IN VARSTVO RASTLIN](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417924)

Potrebno je posodobiti zakonodajo, ki ni v skladu z EU predpisi kot tudi dopolniti izvedbeno uredbo Unije s področja uradnega nadzora po primarni pristojnosti UVHVVR. Potrebno je posodobiti zakonodajo, ki ureja prodajo sadja in zelenjave na stojnicah.

### [5.4.31 ZDRAVSTVENI INŠPEKTORAT REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417925)

ZIRS je s predlogi aktivno sodeloval v zakonodajnih postopkih za sprejem zakonodaje iz svojih področij dela, kot so na primer področje omejevanja uporabe tobačnih in povezanih izdelkov, pitne vode in zdravstva. Pripravljal je predloge zakonodajnih sprememb, povezane s pristojnostmi organov za izvajanje nadzora ter kazenskimi določbami za kršitve. Prav tako je v okviru medresorskega usklajevanja pregledoval predloge predpisov, prejetih s strani ministrstev.

## [5.5 PREDLOGI GLEDE SKUPNE INFORMACIJSKE PODPORE IN OPREME](#_Toc512417983)

### [5.5.1 AGENCIJA ZA KOMUNIKACIJSKA OMREŽJA IN STORITVE REPUBLIKE SLOVENIJE](#_Toc512417900)

Uvedba skupnega informacijskega sistema vseh inšpektoratov.

### 5.5.2 JAVNA AGENCIJA ZA ŽELEZNIŠKI PROMET REPUBLIKE SLOVENIJE

AŽP ni del državne uprave in tako načeloma nima z drugimi državnimi organi skupne informacijske opreme.

V letu 2021 je bila za evidentiranje dokumentarnega gradiva nabavljena aplikacija INSPIS, ki jo bodo z ostalimi uporabniki (predvsem inšpekcijami) po potrebi nadgrajevali.

V zvezi same informatike oziroma zajema podatkov za potrebe statističnega poročanja, bi bilo razmisliti tudi o zajemu podatkov, ki bi prikazovali potreben čas za izvedbo posameznih nadzorov. Kot je bilo že v prejšnjih letih navedeno se predvsem pri nadzoru sistemov varnega upravljanja prevoznikov v železniškem prometu in upravljavcev čas enega nadzora (zapisnika) lahko meri v dnevih in ne v urah oziroma minutah, kot pri nekaterih ozko usmerjenih nadzorih. Takšni nadzori so nujni, ker morajo biti usklajeni in izvedeni skladno z Delegirano uredbo Komisije (EU) 2018/761, ter sprejeto Strategijo nadzora, ki predvideva poglobljene nadzore posameznih segmentov železniškega sistema, ki pa so z vidika nazora bistveno obsežnejši. Zaradi tovrstne razlike pri nadzorih ocenjujejo, da podatki uspešnosti med različnimi inšpektorati oziroma inšpekcijami niso primerljivi.

### [5.5.3 JAVNA AGENCIJA ZA CIVILNO LETALSTVO REPUBLIKE SLOVENIJE](#_Toc512417901)

* Skupni informacijski sistem za beleženje delovnega časa (osnovni modul, vsak uporabnik ima možnosti funkcionalnih prilagoditev glede na naravo delovnih procesov),
* Skupni informacijski sistem za obračun plač (javnim agencijam ni omogočena uporaba sistema MFERAC, ki ga uporablja državna uprava),
* Skupni informacijski sistem za računovodske storitve,
* Skupni informacijski sistem za vodenje dokumentarnega arhiva.

CAA pri poslovanju uporablja več različnih sistemov, ki so med seboj relativno slabo interoperabilni, vsak s svojimi omejitvami, posledično je CAA po nepotrebnem obremenjena z ročnimi popravki, vnosi, podvajanjem dela itd. Ker gre za zahtevna in vsebinsko široka področja, je za nosilca javnih pooblastil, kot je CAA, z izrazito omejenimi kadri postopke digitalizacije de facto ne mogoče izpeljati. Obstoječi kadri CAA ne omogočajo izpeljati vseh procesov digitalizacije v smislu priprave, razvoja in implementacije novih rešitev. Že sama implementacija novih sistemov je pri obstoječih kadrih zahteven moment, saj so kadri visoko obremenjeni s tekočimi (strokovnimi) nalogami. Vendar je korak v tej smeri nujen, CAA pa bi implementacijo zagotovila. Skupni informacijski sistem bi moral pokrivati najmanj kadrovske naloge (beleženje delovnega časa, potni nalogi, odmera dopusta, spremljanje usposobljenosti – verjetno posebnost CAA, odredbe o prerazporeditvah in obračun plač, tako da so vsi ti podatki znotraj enega sistema, brez nepotrebnega prenašanja podatkov, četudi digitaliziranega).

### [5.5.4 FINANČNA UPRAVA REPUBLIKE SLOVENIJE](#_Toc512417903)

FURS je za svoje potrebe že razvil aplikativno podporo inšpekcijskemu delu in jo še vedno nadgrajuje ter povezuje z ostalimi informacijskimi sistemi. V letu 2024 je izvedena nadgradnja avtomatske povezave Evidence nadzora z davčnim knjigovodstvom in prenovljena Evidenca prejetih prijav, ki je prav tako povezana z Evidenco nadzora. V primerjavi z drugimi inšpekcijskimi organi ima FURS drugačne procese, saj je odmerni in ne zgolj inšpekcijski organ, specifičnost teh postopkov pa je potrebno vgraditi tudi v informacijsko podporo. Informacijski sistem mora biti čimbolj prilagodljiv in funkcionalen ter povezljiv z drugimi sistemi znotraj organizacije in tudi z zunanjim okoljem. Pri tem dodajajo, da je informacijska struktura FURS, katerega del je tudi informacijska podpora za inšpekcijo, strateškega pomena za državo, zato pričakujejo, da bo MDP zagotovil ustrezno informacijsko podporo, za zagotavljanje nemotenega delovanja in nadaljnjega razvoja informacijskih storitev FURS.

### [5.5.5 INŠPEKTORAT ZA JAVNI SEKTOR](#_Toc512417904)

Potrebna bi bila nadgradnja informacijskega sistema za podporo izvajanja, načrtovanja in poročanja pri izvajanju inšpekcijskega nadzorstva oziroma prehod na enoten informacijski sistem inšpekcijskih organov, vključenih v Inšpekcijski svet. V okviru aktivnosti prehoda na enotni informacijski sistem inšpekcij ni znano kdaj se bo pričelo z aktivnostmi, koliko časa bo projekt trajal, kdaj bi bil lahko zaključen, stroški ki bodo pri tem nastali ter kdo bo zadolžen za financiranje vzdrževanja in nadgradenj.

### [5.5.6 INFORMACIJSKI POOBLAŠČENEC](#_Toc512417905)

Ni predlogov.

### [5.5.7 INŠPEKTORAT REPUBLIKE SLOVENIJE ZA DELO](#_Toc512417906)

IRSD si prizadeva za večjo učinkovitost in poenostavitev dela z vzpostavitvijo čim več neposrednih izmenjav podatkov z drugimi pristojnimi organi. Od Inšpekcijskega sveta in Ministrstva za digitalno preobrazbo, kot nosilca centralizacije na področju informatike, pričakujejo večje poenotenje pri opremi, evidencah in dostopu do zbirk podatkov. To bi inšpektorjem različnih inšpektoratov omogočilo učinkovitejše izvajanje inšpekcijskega nadzora.

### [5.5.8 INŠPEKTORAT REPUBLIKE SLOVENIJE ZA INFRASTRUKTURO](#_Toc512417907)

Inšpektorat RS za infrastrukturo uporablja dokumentarni informacijski sistem INSPIS, ki ga glede na zakonske in druge zahteve nadgrajuje skupaj s TIRS, IRSD, IRSNVP, IRSOE, MJU in drugimi uporabniki. V letošnjem letu se je v okviru Inšpekcijskega sveta pojavila pobuda o zamenjavi tega informacijskega sistema. IRSI bi se pridružil skupnemu projektu razvoja novega IS inšpekcij, bodisi znotraj obstoječe skupine ali širše. IRSI uporablja še Informacijsko platformo M-Files, ki dopolnjuje interni dokumentarni sistem in omogoča intranetno obveščanje v IRSI. Platforma omogoča naprednejše dokumentarno poslovanje, kot tudi izvedbo specialnih aplikacij delujočih na tej platformi, katerih potrebe se pojavljajo zaradi posebnosti dela posameznih inšpekcij, npr. ISIP2.

IRSI je vključen v centralno shemo informatike na MDP. Glede delovanja programske in strojne opreme na relaciji IRSI - MDP, razen manjših zamud pri posodabljanju in razreševanju incidentov pri uporabnikih/inšpektorjih, ni bilo težav.

Centralizacija nabav opreme preko MDP predstavlja določeno težavo, saj ni vedno dobavljena strojna oprema, ki bi ustrezala posebnim zahtevam inšpekcij za nemoteno izvajanje nadzornih nalog s posebno programsko opremo za nadzor. Npr. Inšpekcija za cestni promet potrebuje zaradi vrste nadzorov, ki jih izvaja na cesti, robustnejše in zmogljivejše prenosne računalnike kot so običajno predmet centralizirane nabave na MJU. V posameznih kritičnih primerih je zato bil IRSI primoran določeno število prenosnih računalnikov nabaviti sam.

IRSI je predvsem na področju nadzorov v cestnem prometu zavezan k pripravi podatkov za obdobna poročanja Evropski Komisiji. Gre za kompleksne zbirke, strukturirane v predpisano formo. IRSI zato za izvajanje določenih inšpekcijskih nalog potrebuje specifične informacijske sisteme in specifično opremo, ki jo zagotavlja in vzdržuje sam. V to kategorijo spadajo programi za branje in analizo podatkov iz digitalnih tahografov (TachoScan in TahoPro), program in oprema za diagnostiko motornih vozil (Jaltest in TEXA) ter aplikacija ISIP-2.

### 5.5.9 INŠPEKTORAT REPUBLIKE SLOVENIJE ZA INFORMACIJSKO DRUŽBO

V teku je izbira enotnega informacijskega sistema.

### [5.5.10 INŠPEKTORAT REPUBLIKE SLOVENIJE ZA KMETIJSTVO, GOZDARSTVO, LOVSTVO IN RIBIŠTVO](#_Toc512417908)

Inšpektorji IRSKGLR pri svojem delu uporabljajo različne namenske aplikacije, kar je pozitivno za hitro pridobitev ali preverjanje podatkov nadzora in zavezancev. Težava je pri raznolikem načinu dostopa do aplikacij in raznolikih aplikacijskih vmesnikih, ki se jih morajo naučiti inšpektorji in še ti se stalno spreminjajo, kot tudi dostop do prostorskih podatkov in zemljiške knjige. Pri namenski programski opremi Inšpektorata se informacijska podpora pri delu inšpektorjev iz leta v leto posodablja in omogoča lažji dostop inšpektorjem do vseh potrebnih podatkov. Aplikacijske vmesnike, ki jih uporabljajo inšpektorji IRSKGLR so nadgrajevali in dopolnjevali s funkcionalnostmi, kar po eni strani zahteva podrobnejši vnos podatkov, obenem pa olajša centralno poročanje in interpretacijo podatkov. V letu 2024 so posodobili in prenovili module na področjih, kjer so bile spremembe vezane na zakonodajo in na prilagoditve in optimizacijo vnosnih mask ter šifrantov in poročanja. S tovrstnimi nadgradnjami bodo nadaljevali tudi v prihodnje. Vodje inšpekcij tedensko prejemajo pregled kazalnikov opravljenega dela. Terensko delo inšpektorjev so v letu 2024 podprli tudi z vsebinami projekta iz Načrta za okrevanje in odpornost z naslovom eFOKUS, v okviru katerega so vzpostavili aplikacije in opremo za podporo terenskega dela inšpektorjev, vključno z mobilnimi aplikacijami in digitalnimi kartografskimi podlagami za terensko delo. Na ta način so zagotovili večjo učinkovitost terenskega inšpekcijskega dela in digitalni zajem podatkov neposredno iz terena.

Glede precej specifične aplikacije IRSKGLR - eNIS, ki je prilagojena vsebinam dela inšpekcij znotraj inšpektorata in mednarodnih obveznosti in integracij vsebin na EU ravni (morsko ribištvo z mednarodnimi nadzornimi sistemi in zapisniki, vinarstvo, gozdarstvo in kmetijstvo, ki uporablja specifične evidence in zapisnike), je združevanje aplikacijske podpore v skupni informacijski sistem vseh inšpektoratov mogoče le na ravni osnovne podpore dokumentarnega sistema, vse ostale vsebine pa so sektorsko specifične in nezdružljive z drugimi inšpektorati.

### [5.5.11 INŠPEKTORAT REPUBLIKE SLOVENIJE ZA KULTURO IN MEDIJE](#_Toc512417909)

IRSKM specifičnih potreb nima in je vključen v pripravo enotnega informacijskega sistema inšpekcijskih organov oziroma inšpekcij.

### 5.5.12 INŠPEKTORAT REPUBLIKE SLOVENIJE ZA NARAVNE VIRE IN PROSTOR

Zaradi naprednejših informacijskih tehnologij in stroškov vzdrževanja starih sistemov se pojavlja velika želja po novem, bolj sodobnem informacijskem sistemu, ki mora vsebovati:

* prenos obstoječih nerešenih zadev/dokumentov (z vsemi atributi) iz starega IS ter impliciranje ali na novo integriranje/razvoj že obstoječih storitev (npr. obravnava prijav)
* omogočanje nadzora celotnega postopka v vezi z izvršbami
* vsebovati integracijo v Pladenj, Asinhroni in sinhroni modul, GeoHUB, podpisovanje preko SiPass (SMS Pass), Skrinja, eCRP, AJPES
* avtomatsko kreiranje OCR iz prilog ter iskanje po tej vsebini
* iskanje po vseh vnešenih atributih na nivoju zadeve, dokumentov in prilog (word, Excel, \*.PDF, metapodatki (npr opis fotografij, itd….)
* integracija s sodiščem glede insolvenčnih postopkov
* dostop do lastnih podatkov v bazi za izdelavo specifičnih poizvedb in analiz (te analize se po navadi kreirajo s PowerBI desktop ali Excel s pomočjo PowerQuery/PowerPivot)
* omogočati vodenje postopkov po ZUP, ZIN, ZP-1, IJZ postopek in vse analize povezane z njimi
* avtomatsko vodenje prekrškovne evidence in evidenc po ZUP in ZIN
* avtomatsko kreiranje poročil (ZUP, Izredna pravna sredstva, IJZ, Inšpekcijski svet)
* celotno vodenje terjatev in izterjav (prenos na FURS, knjiženje plačil iz UJP)
* možnost avtomatske anonimizacije podatkov (pri IJZ postopkih); pri tem se poudarja način dela, ki bi že pri vnosu podatkov ločeval osebne podatke od ostalih podatkov
* omogočati prenos/odstop celotne zadeve na II. stopenjske organe/sodišča/tožilstvo/pravobranilstvo v kolikor pa to ni mogoče, pa možnost dostopa III. osebe (za II. st.organe /sodišča/ tožilstvo/ pravobranilstvo) do konkretne zadeve, ki se obravnava/odstopa
* možnost dostopa do aplikacije tudi izven HKOM
* možnost uporabe aplikacije na mobilnih napravah /pametni telefon, tablica) v online in off-line
* možnost pošiljanja/uvažanja velikih količin podatkov preko SOVD na dokumentih
* integracija z Krpan-om (hramba zadev, dokumentov, prilog, podpisovanje, e-Računi, itd…).
* možnost integracije in izdelave procesov (da sami kreiramo celoten specifičen proces)…kot npr. Oracle Apex, PowerApps, PowerAutomate, itd…
* nov Is mora biti certificiran pri Arhivu RS.

Na MDP se organizira skupina strokovnjakov (najkasneje do konca februarja 2025) iz vsake inšpekcije po vsaj eden, ki bo preverila, kakšne storitve bo vseboval ISnov (vsaj do konca aprila 2025), nato pa ta skupina pri vsaki svoji inšpekcija organizira svojo skupino strokovnjakov (IT, pravo, inšpektorji, uprava, itd…), ki bo pripravila dokumentacijo za tiste specifike organa, ki jih ISnov ne pokriva (vsaj do konca septembra 2025). Ta dokumentacija bo podlaga za nov PZI, ki bo nadgradil ISnov in pokril celotno delo vsake inšpekcije. Tekom priprave te dokumentacije se zagotoviti zunanja podpora IT strokovne službe iz firme, ki sedaj razvija ISnov. Namen te podpore je, da delovni procesi izrišejo profesionalno in optimizirano in se že v tej fazi uskladijo z bodočim delovanjem ISnov. Razpis za dopolnitev ISnov bi moral iti v realizacijo najkasneje v januarju 2026.

Predlagajo še:

* MDP naj naredi skupni IS za tiskanje (lokalni tiskalniki in mrežni), kjer bi lahko posamezni  organi naročali kartuše, potrošni material, servise na nek centraliziran način. Sedaj mora namreč potrošni material naročati organ sam, predlaga pa se, da bi poleg servisov in dobave tiskalnikov, MDP prevzel tudi storitev naročanja in dostave potrošnega materiala v celoti. To sedaj že obstaja za tiskalnike Konica-Minolta (kjer sedaj servis in potrošni material zagotavlja MDP), za ostale srednje multifunkcijske naprave Lexmarx cx725de in tajniške tiskalnike Lexmark ms510 in Hp 507 pa ne.
* Smiselno bi bilo delati stroškovna mesta glede na izpise posameznega organa. Tako bi lahko uporabljali manj multifunkcijskih naprav, sedaj imajo primere, ko sta v istem hodniku stacionirana dva organa in vsak organ ima ločeno multifunkcijsko napravo. Preko sistema Safeq, pa bi lahko dva organa uporabljala isto multifunkcijsko napravo, strošek pa bi se delil glede na dejansko  število posameznih izpisov na posamezen organ.
* WIFI na glavnih lokacijah (odprti wifi, ali pa wifi preko HKOM).
* Dostop do LAPS generatorja gesel za lokalne administratorje na organu.
* Uvedba APEX workspace.
* Da bi lahko organi sami kreirali aplikacije, ki pokrivajo določene potrebe organa, bi lahko uporabljali MS Power Platformo 365 in sicer aplikacije Power Apps in Power Automate. Problem pa je, da sta PowerApps in Powe Automate  omejena, hkrati pa omogočata povezavo zgolj v liste na SharePoint, ne pa tudi v konkretne baze, kjer bi lahko kreirali relacijske modele (npr. Oracle, MS SQL Server ali MS Dataverse).
* Predlaga se, da bi lahko lokalni administratorji na organih dobili verzijo MS Office 365, ki bi vseboval polno verzijo PowerApps, PowerAutomate ter Dataverse (ali pa vtičnik za povezavo v Oracle ali MS SQL server).

Prav tako se predlaga, da se na MDP zagotovi uporaba APEX na način, da bi vsak organ imel svoj workspace in s tem sam kreiral aplikacije, ki pokrivajo procese, ki niso podprti v informacijskem sistemu.

Predlaga se, da se IT strokovnjakom, ki so na posameznem organu, omogoči, da imajo možnost kreiranja admin gesel za računalnike, ki jih uporabljajo zaposleni na organu. To odpravi marsikatero nevšečnost, ki bi jo lahko sami odpravili in s tem prihranili na času.

Predlaga se uvedba skupne točke, kamor se letno pošiljajo certifikati za identifikacijo spletnih mest in informacijske sisteme. Kot primer navajajo npr. INSPIS, ki mora vsako leto pridobiti 2 certifikata (za test in produkcijo), nato pa slednje pošiljati na vsaj 6 različnih lokacij (SOVD, MF, ekc, eUprava, IO modul, esju,…) in to posameznikom,ki skrbijo za te servise. Za vse to bi morala obstajati ena kontaktna točka, kamor se pošljejo ti certifikati, se navesti, na katere storitve se nanašajo in potem se iz te točke, ki je v upravljanji MDP, pošlje konkretnim osebam,  ki skrbijo za te servise. Pri tem se tudi predlaga, da bi se veljavnost certifikata za identifikacijo spletnih mest, ki je sedaj eno leto, podaljšala na vsaj 3 leta (še bolje na 5 let).

### [5.5.13 INŠPEKTORAT REPUBLIKE SLOVENIJE ZA NOTRANJE ZADEVE](#_Toc512417910)

IRSNZ ima vzpostavljen svoj informacijski sistem za podporo izvajanja inšpekcijskih nadzorov in nalog prekrškovnega organa (EUPP – evidenca upravnih in prekrškovnih postopkov). Sistem sprotno nadgrajujejo in posodabljajo.

### [5.5.14 INŠPEKTORAT REPUBLIKE SLOVENIJE ZA OBRAMBO](#_Toc512417911)

Na obrambnem področju imajo samostojen inf. sistem v katerem je tudi IRSO.

### 5.5.15 INŠPEKTORAT REPUBLIKE SLOVENIJE ZA OKOLJE IN ENERGIJO

Informacijska oprema je v pristojnosti MDP (prej MJU), kamor so bili v letu 2021 v celoti migrirani. Še vedno menijo, da bi bilo zelo dobrodošlo, da bi imel njihov informatik določene administracijske pravice, saj bi lahko takoj uredil določeno nepravilnost, kar pa sedaj ni mogoče. Upravljanje vse iz enega centra je ugodna rešitev v več pogledih, a vseeno še vedno ne deluje uporabnikom dovolj prijazno in učinkovito.

### 5.5.16 INŠPEKTORAT REPUBLIKE SLOVENIJE ZA STANOVANJA

Predvsem poenostavitev programske opreme za uporabo in kompatibilnost KRPANA in InSpisa oziroma bodoči enoten sistem.

### [5.5.17 INŠPEKTORAT REPUBLIKE SLOVENIJE ZA ŠOLSTVO](#_Toc512417913)

Na Inšpektoratu je bila konec leta 2022 posodobljena računalniška in druga oprema za delo zaposlenih delavcev, prav tako pa se je zadeva »migrirala« v skupno okolje MJU (sedaj MDP). Ob tem pa je potrebno poudariti, da je IRSŠol že v letu 2020 spremenil podporni informacijski sistem za vodenje postopkov, ob tem pa so tudi v letu 2023 še vedno opravljali nujne nadgradnje in spremembe na podlagi njihovih potreb.

Menijo pa, da bi za večjo učinkovitost dela vseh inšpekcijski služb, hitrejšo izmenjavo podatkov in informacij, bilo smotrno, da se pripravi enotna sistemska informacijska platforma. Le-to bi prispevalo tudi k večji meri pri spremljanju in primerjanju dela med inšpekcijskimi službami ter doprinos h kakovosti in poenotenosti praks. Seveda pa bi omenjen del moral biti izveden v najkrajšem možnem času in ne komaj v letu 2027 oziroma pozneje. Dejstvo je, da so informacijski sistemi zastareli in jih tudi na podlagi stališča MDP trenutno tudi sami ne smejo v večji meri posodabljati, na novo razvijati, itd., kar pa z vidika učinkovitosti in ekonomičnosti ni najboljše.

### 5.5.18 INŠPEKTORAT REPUBLIKE SLOVENIJE ZA ŠPORT

Inšpektorat RS za šport trenutno uporablja informacijski sistem INSPIS. Za njihove potrebe trenutni informacijski sistem popolnoma zadošča, se pa sistem periodično nadgrajuje.

### [5.5.19 INŠPEKTORAT REPUBLIKE SLOVENIJE ZA VARSTVO PRED NARAVNIMI IN DRUGIMI NESREČAMI](#_Toc512417914)

Podpirajo idejo, da se pripravi enotni program za vse inšpekcijske organe. Vključeni so v ta projekt.

### [5.5.20 JAVNA AGENCIJA REPUBLIKE SLOVENIJE ZA ZDRAVILA IN MEDICINSKE PRIPOMOČKE](#_Toc512417915)

Inšpekcijski informacijski sistem, ki ga uporabljajo, ima omejeno funkcionalnost in bazira na precej zastarelih orodjih, kar ima za posledico težave s povezljivostjo z novejšimi platformami. Aktivnosti MJU v zvezi z uvedbo enotnega informacijskega sistema spremljajo in zelo podpirajo. Pričakujejo, da bodo izvedene skladno z načrtovano časovnico.

### [5.5.21 URAD REPUBLIKE SLOVENIJE ZA MEROSLOVJE, SEKTOR ZA MEROSLOVNI NADZOR](#_Toc512417916)

Inšpektorji Urada že vrsto let uporabljajo lastno informacijsko orodje: MIRS-info.

### [5.5.22 TRŽNI INŠPEKTORAT REPUBLIKE SLOVENIJE](#_Toc512417917)

Na Tržnem inšpektoratu RS že od leta 2009 uporabljajo enotni in enoviti informacijski sistem INSPIS. INSPIS jim omogoča praktično, vse, kar za svoje delo potrebujejo. Da je INSPIS dober informacijski sistem za inšpekcije, so spoznali tudi na Inšpektoratu RS za delo, Inšpektoratu RS za infrastrukturo, Inšpektoratu RS za naravne vire in prostor, Inšpektoratu RS za okolje in energijo, Inšpektoratu RS za šolstvo, Inšpektoratu RS za šport, Mestni občini Ljubljana oziroma njihovi inšpekciji ter v prekrškovnem delu tudi na inšpekciji Agencije za železniški promet, Uradu RS za preprečevanje pranja denarja in vseh upravnih enotah.

Se pa zavedajo, da je INSPIS s stališča informacijske tehnologije zastarel sistem, ki potrebuje celovito prenovo. Zato podpirajo prizadevanja Inšpekcijskega sveta za vzpostavitev enotnega informacijskega sistema vseh inšpekcij ter pri iskanju rešitve skupaj z nekaterimi drugimi inšpekcijami in Ministrstvom za digitalno preobrazbo tudi aktivno sodelujejo. Glede enotnega informacijskega sistema inšpekcij pa pričakujejo, da bo ponujal vsaj funkcionalnosti, ki jim jih omogoča že obstoječi informacijski sistem.

### [5.5.23 URAD REPUBLIKE SLOVENIJE ZA NADZOR PRORAČUNA, SEKTOR PRORAČUNSKE INŠPEKCIJE](#_Toc512417918)

Urad RS za nadzor proračuna si želi prilagoditve skupnega informacijskega sistema, ki se razvija za inšpekcijske službe.

### [5.5.24 URAD REPUBLIKE SLOVENIJE ZA PREPREČEVANJE PRANJA DENARJA](#_Toc512417922)

Vzpostavitev (skupnega, enotnega) informacijskega sistema, ki bo inšpekciji (vsem inšpekcijam) omogočal vnašanje dokumentov, pošiljanje odločb, dopisov s prilogami itd., pridobivanje relevantnih statistik, pregled predkaznovanosti zavezancev in drugih relevantnih podatkov, informacij itd.

### [5.5.25 URAD VLADE REPUBLIKE SLOVENIJE ZA INFORMACIJSKO VARNOST](#_Toc512417902)

Inšpekcija ne uporablja skupne informacijske opreme.

### [5.5.26 UPRAVA REPUBLIKE SLOVENIJE ZA JEDRSKO VARNOST, INŠPEKCIJA ZA SEVALNO IN JEDRSKO VARNOST](#_Toc512417919)

Posebnih predlogov glede nove informacijske opreme nimajo, če pa bo uvedena, naj se upošteva naslednje:

* podatki naj se vnašajo na enem mestu,
* inšpekcije naj bi uporabljale enoten informacijski sistem,
* informacijski sistem mora omogočati elektronsko poslovanje med inšpekcijami,
* zagotoviti je potrebno povezljivost zbirk podatkov in ustrezne nivoje dostopa do teh podatkov,
* informacijski sistem mora zagotavljati avtomatično izdelavo vseh statistik (upravne, prekrškovne, …).

### [5.5.27 URAD REPUBLIKE SLOVENIJE ZA KEMIKALIJE, INŠPEKCIJA ZA KEMIKALIJE](#_Toc512417920)

Ni predlogov.

### [5.5.28 UPRAVA REPUBLIKE SLOVENIJE ZA POMORSTVO, POMORSKA INŠPEKCIJA](#_Toc512417921)

Ni predlogov.

### [5.5.29 UPRAVA REPUBLIKE SLOVENIJE ZA VARSTVO PRED SEVANJI, INŠPEKCIJA ZA VARSTVO PRED SEVANJI](#_Toc512417923)

Skladno s predlogi Inšpekcijskega sveta.

### [5.5.30 UPRAVA REPUBLIKE SLOVENIJE ZA VARNO HRANO, VETERINARSTVO IN VARSTVO RASTLIN](#_Toc512417924)

UVHVVR izvaja projekt izgradnje informacijskega sistema, s katerim se pripravlja enotna rešitev

za informacijsko podporo delovnim procesom inšpekcijskega organa, ki bo uporaben tudi za druge organe.

### [5.5.31 ZDRAVSTVENI INŠPEKTORAT REPUBLIKE SLOVENIJE](#_Toc512417925)

Ni predlogov.

## [5.6 PODATKI O POMEMBNIH POSEBNOSTIH INŠPEKCIJSKIH SLUŽB](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417983)

### [5.6.1 AGENCIJA ZA KOMUNIKACIJSKA OMREŽJA IN STORITVE REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417900)

AKOS je v mesecu juniju 2024 izvedel reorganizacijo, s katero bodo postopoma (v več korakih oz. obdobjih) vse pooblaščene osebe agencije, ki opravljajo inšpekcijske naloge iz vseh področij delovanja AKOS, združene v enem sektorju. Na ta način bo zagotovljena enotna praksa pri delu inšpekcijskega organa ter lažji pretok informacij.

**Drugo**

Podatkovni del poročila za leto 2024 ne vsebuje polja za vnos podatka o številu izdanih Sklepov o ustavitvi postopka, s katerimi se zaključi precejšen del inšpekcijskih postopkov. Predlagajo, da se za prihodnje leto doda tudi to polje.

### 5.6.2 JAVNA AGENCIJA ZA ŽELEZNIŠKI PROMET REPUBLIKE SLOVENIJE

AŽP je nadzirana s strani Evropske agencije za železniški promet (ERA) predvsem na področju nadzorov sistema varnega upravljanja, izdajanja varnostnih spričeval in pooblastil ter dajanja vozil na trg. AŽP je bila s strani ERA nadzorovana leta 2019 in ponovno v letu 2022. Redna predvidena periodika nadzorov AŽP s strani ERA je vsaka tri do štiri leta, tako da se predvideva ponovni nadzor v letošnjem ali naslednjem letu.

Kot posebnost nadzorov AŽP je navesti, da fokus nadzorov AŽP ni samo nacionalna in mednarodna zakonodaja, temveč predvsem nadzori nad izvajanjem sistemov varnega upravljanja, ki jih po predhodni potrditvi AŽP, sprejmejo prevozniki v železniškem prometu in upravljavci javne železniške infrastrukture. Sistemi varnega upravljanja so pravila ravnanja prevoznikov in upravljavcev, ki imajo temelje v mednarodnih in nacionalnih predpisih in ki jih morajo prevozniki in upravljavci pri svojem delu upoštevati, saj so lahko v nasprotnem tako upravno kot prekrškovno sankcionirani s strani pooblaščenih oseb AŽP.

**Drugo**

ZVZelP-1 nalaga nacionalnim varnostnim organom obvezo sodelovanja v primeru čezmejnega izvajanja prevozov. V letu 2023 je bil sklenjen sporazum o sodelovanju z avstrijskim nacionalnim varnostnim organom, v začetku februarja leta 2024 tudi s hrvaškim. V drugi polovici leta je AŽP intenzivneje pristopila k pripravi čezmejnega sporazuma z madžarskim varnostnim organom, ki bo osnova za skupno sodelovanja na področju nadzora. Z madžarskim varnostnim organom se že sodeluje na področju izmenjave informacij, ki so pomembne za odločitve v inšpekcijskih postopkih izvedenih na postaji izmenjave prometa Hodoš.

### [5.6.3 JAVNA AGENCIJA ZA CIVILNO LETALSTVO REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417901)

Ni pomembnih posebnosti.

### [5.6.4 FINANČNA UPRAVA REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417903)

FURS se pomembno razlikuje od ostalih inšpekcijskih služb v okviru inšpekcijskega sveta, saj izvaja tudi odmerne postopke, kar pomembno vpliva na število izvedenih inšpekcijskih in prekrškovnih postopkov, o katerih se poroča Inšpekcijskemu svetu. Poleg tega nadzorne aktivnosti, za področja nadzora v pristojnosti FURS, izvajajo tudi uradne osebe v kontroli v okviru tekočega in naknadnega nadzora obračunov ter uradne osebe mobilnih oddelkov FURS v aktivnostih nadzora na terenu.

Poleg nalog varovanja finančnih interesov RS in EU in nalog odmere ter obračuna obveznih dajatev je zavezan tudi k zaščiti družbe, zagotavljanju splošne varnosti in zaščite prebivalcev, varnosti proizvodov, varovanju okolja in narave, varstvu pravic intelektualne lastnine, tako Slovenije kot Evropske unije. Izvajajo tudi sočasne mednarodne nadzore z davčnimi organi drugih držav članic ter izmenjujejo podatke in izvajajo nadzore v okviru administrativne pomoči na področju davkov in carin. Navedeno dodatno vpliva na obseg in trajanje nadzorov ter s tem na zasedenost inšpektorjev.

**Drugo**

Na področju nadzora dela in zaposlovanja na črno je bilo v letu 2024 malo več dialoga z Ministrstvom za delo, družino, socialne zadeve in enake možnosti, z namenom reševanja odprtih vprašanj in zagotavljanja enotnih stališč. Pričakuje se, da se bo dialog nadaljeval bolj intenzivno in da bodo v pri tem obravnavani tudi številni predlogi za spremembe Zakona o preprečevanju dela in zaposlovanja na črno (Uradni list RS, št. [32/14](https://www.uradni-list.si/glasilo-uradni-list-rs/vsebina/2014-01-1320), [47/15](https://www.uradni-list.si/glasilo-uradni-list-rs/vsebina/2015-01-1930) – ZZSDT, [43/19](https://www.uradni-list.si/glasilo-uradni-list-rs/vsebina/2019-01-1923), [121/21](https://www.uradni-list.si/glasilo-uradni-list-rs/vsebina/2021-01-2575) – ZJN-3B in [78/23](https://www.uradni-list.si/glasilo-uradni-list-rs/vsebina/2023-01-2479) – ZORR), ki jih predlagajo že več let. Menijo, da je na tak način mogoče zagotoviti pravočasno odzivanje na zaznane pojave ter s tem povezane potrebne spremembe in dopolnitve zakonodaje. Verjamejo, da bi obojestransko sodelovanje pripomoglo k učinkovitejši izvedbi ukrepov ter izboljšanju skupnih ciljev. Želijo si sodelovanja ter se zavezujejo k aktivni vlogi v skupnih prizadevanjih za doseganje optimalnih rezultatov.

V letu 2024 so ponovno kot ena izmed rizičnih dejavnosti, ki je podvržena davčnim utajam, izpostavili dejavnost obratovanja taksi prevozov, na kar so v preteklosti že večkrat opozarjali Ministrstvo za infrastrukturo, Direktorat za promet. Stanje glede zakonodaje v dejavnosti obratovanja taksi prevozov je še vedno nespremenjeno, nepravilnosti, na podlagi katerih so bile dane pobude za spremembo zakonodaje, pa se v nadzorih nadaljujejo. Kljub dejstvu, da inšpekcijske nadzore in ostale nadzorne postopke v FURS prilagajajo novim okoliščinam, saj samo s klasičnimi oblikami inšpekcije ni več mogoče zagotoviti učinkovitega boja proti novejšim vrstam davčnih utaj in odkrivanju drugih kršitev, ocenjujejo, da je na področju taksi prevozov nujno potrebna sistemska sprememba zakonodaje. Vsled navedenega so v letu 2024 obnovili pobude za spremembo zakonodaje, ki so bile na MZI posredovane tako s strani FURS, TIRS, kot tudi s strani drugih inšpektoratov, ki so bile pred tem nazadnje obnovljene leta 2022.

### [5.6.5 INŠPEKTORAT ZA JAVNI SEKTOR](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417904)

Ni pomembnih posebnosti.

### [5.6.6 INFORMACIJSKI POOBLAŠČENEC](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417905)

IP je samostojen in neodvisen državni organ, ki svoje z zakonom določene naloge in pristojnosti opravlja na dveh področjih, in sicer:

1. na področju dostopa do informacij javnega značaja;

2. na področju varstva osebnih podatkov.

Neodvisnost IP je zagotovljena na dva načina. Prvi način je postopek imenovanja informacijskega pooblaščenca kot funkcionarja, ki ga na predlog Predsednika RS imenuje Državni zbor. Drugi način, ki omogoča predvsem finančno neodvisnost, pa je v tem, da se sredstva za delo IP zagotovijo v proračunu RS, tako da o tem odloča Državni zbor RS na predlog IP.

IP inšpekcijski nadzor opravlja na področju varstva osebnih podatkov, medtem ko na področju dostopa do informacij javnega značaja opravlja naloge drugostopenjskega organa, ki je pristojen za odločanje o pritožbi zoper odločbo, s katero je organ zavrgel ali zavrnil zahtevo ali drugače kršil pravico do dostopa ali ponovne uporabe informacije javnega značaja. Prav tako je IP drugostopenjski organ na podlagi Zakona o izvajanju Uredbe (EU) o evropskem upravljanju podatkov (ZIUEUP).

Inšpekcijski nadzor nad izvajanjem predpisov s področja varstva osebnih podatkov pri IP neposredno opravljajo državni nadzorniki za varstvo osebnih podatkov, ki imajo podobna pooblastila kot inšpektorji, ki opravljajo inšpekcijski nadzor po ZIN, pri čemer pa nadzorniki ne opravljajo zgolj inšpekcijskega nadzora, pač pa poleg tega opravljajo tudi druge naloge, ki jih zakon in Splošna uredba o varstvu podatkov še nalaga IP (npr. vodenje nadzornih postopkov na podlagi prijave prijavitelja s posebnim položajem, med temi tudi vodenje pritožbenih postopkov zaradi kršitve pravic posameznika in 16. do 22. člena Splošne uredbe o varstvu podatkov;vodenje prekrškovnih postopkov, priprava neobveznih mnenj, priprava mnenj k osnutkom predpisov, sodelovanje pri pripravi smernic ter vodenje upravnih postopkov za izdajo dovoljenj za prenos osebnih podatkov iz države, povezavo zbirk osebnih podatkov in izvajanje biometrijskih ukrepov).

Izpostaviti je treba, da IP del nadzornih postopkov (tako inšpekcijskih kot tudi pritožbenih) vodi po postopku iz 7. poglavja Splošne uredbe o varstvu podatkov, torej kot čezmejne postopke. Navedeno poglavje uredbe zapoveduje tesno sodelovanje med nadzornimi organi za varstvo osebnih podatkov v državah članicah EU in EGS (Islandija, Norveška in Lihtenštajn) pri čezmejnih primerih, in sicer preko:

* sodelovanja po načelu »vse na enem mestu« (angl. one stop shop), ki predvideva, da postopek nadzora v čezmejnem primeru obdelave osebnih podatkov vodi t. i. vodilni organ in pri tem sodeluje z drugimi (zadevnimi) organi za varstvo osebnih podatkov (60. člen Splošne uredbe);
* mehanizmov vzajemne pomoči med organi za varstvo osebnih podatkov v državah članicah EU (61. člen Splošne uredbe);
* skupnega ukrepanja organov za varstvo osebnih podatkov v državah članicah EU (62. člen Splošne uredbe);
* mehanizmov za zagotavljanje skladnosti s sprejemom zavezujočih mnenj Evropskega odbora za varstvo podatkov, reševanja sporov, do katerih pride pri reševanju čezmejnih primerov, ter sprejemom nujnih ukrepov Odbora (64., 65. in 66. člen Splošne uredbe).

Sodelovanje po mehanizmu »vse na enem mestu« se lahko prične, ko je ugotovljeno, kateri nadzorni organ bo v postopku prevzel vlogo vodilnega in kateri organ(i) bodo v postopku sodelovali kot zadevni organi. Vodilni organ prihaja iz tiste države članice EGS, kjer ima upravljavec osebnih podatkov, ki posluje čezmejno, glavno ali edino ustanovitev – sedež, ki prevzema odgovornosti za obdelavo osebnih podatkov. Nadzorni organi iz drugih držav članic EGS pa se postopek nadzora priključijo kot zadevni organi, kadar ima upravljavec na njihovem ozemlju npr. podružnice ali poslovne enote oziroma, kadar obdelava osebnih podatkov pomembno vpliva na posameznike v teh državah članicah. Vodilni organ v postopku inšpekcijskega nadzora vodi sodelovanje z drugimi organi ter pripravi osnutek odločbe, zadevni pa lahko izrazijo svoje zadržke. V primeru nestrinjanja med vodilnim in zadevnimi organi o sporu odloči Evropski odbor za varstvo osebnih podatkov.

Izvajanje čezmejnega sodelovanja v okviru vseh treh mehanizmov poteka preko informacijskega sistema za notranji trg (Internal Market Information System, IMI) Evropske Komisije; ta zagotavlja varno in zaupno komunikacijo med nadzornimi organi ter omogoča izvajanje posameznih faz in postopkov čezmejnega sodelovanja, v rokih, ki so za to določeni. Na področju čezmejnega sodelovanja je trenutno v postopku sprejema pred evropskim zakonodajalcem posebna postopkovna uredba EU, ki bo v postopkih reševanja čezmejnih primerov predvidela postopkovne določbe, ki bodo zavezovale IP neposredno.

Skladno z določbo 62. člena ZVOP-2 in 14. člena ZInfP IP vsako leto pripravi podrobno poročilo o svojem delu na področju varstva osebnih podatkov (in dostopa do informacij javnega značaja), o stanju na področju varstva osebnih podatkov ter povezanih ugotovitvah, predlogih in priporočilih ter ga najpozneje do 31. maja pošlje Državnemu zboru in javno objavi na svoji spletni strani. Poročilo se posreduje tudi Evropski komisiji in Evropskemu odboru za varstvo podatkov.

**Drugo**

IP v zvezi s številom inšpekcijskih pregledov pojasnjuje, da IP inšpekcijske nadzore opravlja bodisi z inšpekcijskim pregledom na terenu ali s pregledom zavezančeve spletne strani (torej pri zavezancu, o čemer se sestavi zapisnik o inšpekcijskem pregledu) ali pa s pregledom relevantne dokumentacije in pojasnil, ki jo IP pridobi od prijavitelja, od zavezanca (na podlagi drugega odstavka 29. člena ZIN) ali od drugih oseb (drugi odstavek 19. člena ZIN). V primeru postopkov, ki jih IP uvede skladno z vsakoletnim izdelanim planom inšpekcijskih nadzorov, se praviloma vedno opravi tudi pregled na terenu, dočim se v postopkih, ki jih IP uvede zaradi prejetih prijav (takšnih je največ), nadzor v večini primerov opravi brez inšpekcijskega pregleda pri zavezancu. O tem, na kakšen način bo inšpekcijski nadzor opravljen, odloča državni nadzornik za varstvo osebnih podatkov, in sicer glede na vrsto in namen posameznega inšpekcijskega postopka. Pregleda dokumentacije in pojasnil, ki jih IP dobi od prijaviteljev, ter pregleda dokumentacije, ki jo prejme od zavezanca ali drugih oseb, IP ne šteje kot inšpekcijski pregled, temveč se kot inšpekcijski pregled šteje izključno inšpekcijske oglede pri zavezancu ter poleg tega še tiste oglede spletnih strani zavezanca, pri katerih se sestavi zapisnik. Število ogledov je torej precej manjše od števila nadzorov iz razloga, ker IP kot nadzor šteje vsako inšpekcijsko zadevo, medtem ko kot pregled šteje izključno inšpekcijski ogled pri zavezancu in takšen ogled zavezančeve spletne strani, pri kateri se sestavi zapisnik o ogledu. V zadevah, kjer ni ogleda pri zavezancu ali ogleda njegove spletne strani, se opravi pregled dokumentacije ter pojasnil in izjav, ki jih IP prejme od prijaviteljev, od zavezanca ali od drugih oseb, včasih pa se v prostorih IP opravi tudi ustna obravnava, pri čemer pa IP takšnih pregledov in ustne obravnave ne šteje kot pregled.

IP na tem mestu pojasnjuje še razloge za relativno nizko število ureditvenih odločb, kar je posledica dejstva, da se večina inšpekcijskih postopkov, ki jih uvede in vodi IP, zaključi z izdajo sklepa o ustavitvi postopka. Inšpekcijski postopki se s sklepom o ustavitvi postopka zaključijo iz razloga: (1) ker IP v postopku ni ugotovil kršitev zakona ali drugega predpisa, (2) kot posledica opozorila, ki ga IP oz. nadzornik v primeru manjših nepravilno zavezancu izreče po 33. členu ZIN in zavezanec nepravilnosti za tem odpravi ter (3) iz razloga, ker mora IP glede na sodno prakso v primeru, ko ugotovi nezakonito obdelavo osebnih podatkov, pred izdajo odločbe, s katero se odredi prenehanje nezakonite obdelave in izbris nezakonito zbranih osebnih podatkov, zavezanca skladno z načelom zaslišanja stranke (9. in 146. člen ZUP) predhodno seznaniti s tem, zakaj predmetna obdelava osebnih podatkov ni skladna s predpisi ter ga seznaniti z argumenti, ki to njegovo stališče potrjujejo in mu dati možnost, da se do takih ugotovitev IP opredeli. Izdajanje takšnih t.i. predodločb, ki jih je IP v obravnavanem obdobju izdal **31**, pa v praksi pomeni, da zavezanci po seznanitvi s kršitvijo in z argumenti IP v večini primerov sami prenehajo z nezakonito obdelavo osebnih podatkov ali odpravijo ugotovljene nepravilnosti oziroma pomanjkljivosti ter tako vzpostavijo zakonito stanje, zaradi česar izdaja ureditvene odločbe ni več potrebna in se inšpekcijski postopek zaključi s sklepom o ustavitvi postopka.

### [5.6.7 INŠPEKTORAT REPUBLIKE SLOVENIJE ZA DELO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417906)

V letu 2024 je nadzore v socialni inšpekciji izvajalo pet inšpektorjev in direktor. Zaradi omejenega števila kadra vsaka odsotnost inšpektorja predstavlja občutno motnjo v nemotenem delovanju inšpekcije. Povprečna odsotnost inšpektorjev je v letu 2024 dosegla skoraj 30 %, kar je bilo predvsem posledica dolgotrajnih bolniških odsotnosti ter odsotnosti zaradi nege otrok. To je dodatno vplivalo na obseg in učinkovitost izvedenih nadzorov.

Delo inšpektorjev s področja varnosti in zdravja pri delu vključuje terensko delo, pogosto na nevarnih deloviščih, kot so gradbišča, gozdovi pri sečnji, proizvodni obrati in druga visoko tvegana okolja. Poleg tega njihovo delo zahteva neposreden stik s strankami, pri čemer so občasno izpostavljeni žaljivemu odnosu posameznikov ali delodajalcev, kar lahko vpliva na njihovo psihološko dobrobit. Pomemben del njihovih nalog zajema tudi izvajanje dežurstva v primeru nezgod pri delu, pri čemer je dežurna služba organizirana 24 ur na dan, vse dni v tednu. Inšpektorji obravnavajo predvsem smrtne in težje nezgode pri delu, kar pogosto vključuje ogled kraja nesreče, vključno s posmrtnimi ostanki, kar predstavlja izjemno veliko psihično obremenitev.

### [5.6.8 INŠPEKTORAT REPUBLIKE SLOVENIJE ZA INFRASTRUKTURO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417907)

Narava večine inšpekcijskih nadzorov, ki jih izvajajo inšpektorji IRSI, je, da so ti nadzori kompleksni, tehnične narave ter vključujejo nadzor več predpisov v enem inšpekcijskem nadzoru.

Inšpekcija za cestni promet v skladu z določili 122. člena ZPCP-2 za namen učinkovitega in enotnega izvrševanja določb Uredbe 561/2006/ES in Uredbe 165/2014/ES, koordinira skupne aktivnosti članov medresorske delovne skupine za koordinacijo nalog nadzora s področja prevozov cestnem prometu in delovne skupine za koordinacijo ter načrtovanje nalog nadzora s področja predpisov o delovnem času in obveznih počitkih mobilnih delavcev ter o zapisovalni opremi v cestnem prometu. V koordinaciji sodelujoči nadzorni organi se medsebojno usklajujejo glede poenotenja tolmačenja zakonodaje, izvedbe nalog, zbiranja podatkov in informacij o nadzorih, načinu sodelovanja ter izmenjave informacij, vse s ciljem izmenjave izkušenj in dobre prakse pri izvajanju učinkovitega nadzora na cesti ter v prostorih prevoznih podjetij. V tem sklopu inšpekcija za cestni promet zagotavlja tudi skupno zbiranje podatkov za poročanje Evropski Komisiji kot to zahteva Direktiva 2006/22/ES.

Nadalje Inšpekcija za cestni promet aktivno sodeluje z mednarodnima organizacijama ELA (European Labour Authority) in CORTE (Confederation of Organisations in Road Transport Enforcement), v katerih so občasno združeni nadzorni organi držav Evropske Skupnosti. V okviru teh organizacij se obravnava zakonodaja in skupna problematika izvajanja nadzorov v cestnem prometu. Inšpektorji za cestni promet se večkrat letno v sklopu bilateralnega sodelovanja po Direktivi 2006/22/ES udeležijo skupnih nadzorov z nadzornimi organi sosednjih držav. V letu 2024 je Inšpekcija ob koordinaciji evropskega organa za delo (ELA) aktivno sodelovala v več skupnih nadzorih na področju nadzora cestnega prometa in voznikov motornih vozil (Nemčija, Avstrija, Hrvaška) in en tak zelo odmeven nadzor tudi organizirala v mesecu maju 2024.

**Drugo**

Pri kadrovski problematiki je potrebno poleg že navedenih težav s pridobivanjem kvot za nove zaposlitve izpostaviti dodatno težavo pridobivanja strokovnega kadra na specialnih tehniških področjih. Ta problem se je IRSI v letu 2023 pojavil ob iskanju nadomestne zaposlitve predvsem za področje cest. Težava je v prenizko ovrednotenem izhodiščnem razredu za delovno mesto inšpektorja, ki trenutno na trgu dela plačno ni konkurenčno za tovrsten kader.

### 5.6.9 INŠPEKTORAT REPUBLIKE SLOVENIJE ZA INFORMACIJSKO DRUŽBO

Vodenje nacionalnega seznama zaupanja. Poznavanje specifičnega dela overiteljev, razumevanje varnosti infrastrukture, spremljanje tehničnih novosti ter posebnosti, delikatnost izdajanja elektronskih identitefikacijskih sredstev. Poznavanje potreb oseb z različnimi oblikami oviranostmi ter ostarelih.

### [5.6.10 INŠPEKTORAT REPUBLIKE SLOVENIJE ZA KMETIJSTVO, GOZDARSTVO, LOVSTVO IN RIBIŠTVO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417908)

Večina inšpekcijskih pregledov IRSKGLR zaradi narave dela poteka zunaj v naravi tudi v neugodnih vremenskih razmerah. Inšpektorji ob vodenju vse več evidenc s področja nadzora porabijo veliko časa za vpisovanje podatkov v informacijski sistem za potrebe poročanja. Teh evidenc je vedno več, tudi zaradi predpisov EU, ki zahtevajo veliko podrobnega poročanja. Tega je še posebej veliko na področju morskega ribištva, kjer so zapisniki obsežni in predpisani z EU zakonodajo, zahtevno pa je tudi periodično poročanje, prav tako je s strani Evropske komisije zahtevan neposreden dostop do inšpekcijskih zapisnikov in izmenjava podrobnih elektronskih podatkov o vseh inšpekcijskih nadzorih preko sistema FLUX, ki je zelo kompleksen.

Vodstvo inšpektorata pa je obremenjeno s pisanjem raznoraznih letnih poročil od katerih se marsikatera vsebinsko podvajajo.

Predlagajo, da bi se program dela inšpekcij sestavil za več let (vsaj za dve leti, podobno kot proračun). Predlagajo, da se odpravi obveznost ločenega poročanja o delu na črno in strateških ciljih, ker je to zajeto v letnih poročilih posameznih inšpekcij, ki so objavljena na spletu in gre za podvajano poročanje o istih vsebinah. Področje nadzora nad delom na črno izvaja Finančna uprava RS, ki ji odstopajo vse zaznane primere v njihovo reševanje. Poročanje zaposlenim v organu vzame veliko časa, hkrati pa se večina inšpektoratov sooča s kadrovskimi težavami za izvajanje vseh nalog.

### [5.6.11 INŠPEKTORAT REPUBLIKE SLOVENIJE ZA KULTURO IN MEDIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417909)

Posebnost IRSKM je, da se pri opravljanju inšpekcijskega nadzora področja močno razlikujejo. Osnovna problematika oz. posebnost izhaja iz kar skromne kadrovske zasedbe inšpektorata, kar v praksi pomeni, da je za posamezno področje dela v sestavi IRSKM praviloma pooblaščen samo 1 inšpektor. Izjema je področje nepremične kulturne dediščine, kjer področje pokrivajo trije inšpektorji (nadzorujejo več kot 30.000 enot kulturne dediščine). Poleg svojega osnovnega področja (mediji, knjižnice in slovenski jezik, arhivi), inšpektorji opravljajo še nadzor nad drugimi predpisi v pristojnosti IRSKM.

### 5.6.12 INŠPEKTORAT REPUBLIKE SLOVENIJE ZA NARAVNE VIRE IN PROSTOR

**GRADBENA INŠPEKCIJA**

Gradbeni inšpektorji se kot leta poprej še vedno srečujejo z velikim številom pobud, s katerimi pobudniki poskušajo civilnopravna vprašanja reševati v inšpekcijskih postopkih in ne pred pristojnim sodiščem. V zvezi s tem in ob dejstvu, da se inšpekcija že dlje časa sooča z velikim številom prijav, zahtev in drugih vlog pravnih in fizičnih oseb, kakor tudi odprtih inšpekcijskih zadev in nerealiziranih izvršilnih postopkov predvsem na gradbeni inšpekciji, je delo inšpekcij organizirano tako, da se zadeve obravnavajo po prioritetah dela, ki določajo vrstni red pomembnosti. Predmetni način obravnave se je izkazal za učinkovitega v smislu enakopravne obravnave in nepristranske obravnave.

IRSNVP se pri izvrševanju inšpekcijskih odločb gradbene inšpekcije že več let trudi vzpostaviti učinkovit postopek upravnih izvršb, pri tem pa so tekom spremembe prostorske zakonodaje večkrat podali predlog o izvršiteljih, kakršne slovenska zakonodaja pozna v sodnih postopkih. ZUP v 289. členu omogoča, da je mogoče organ, ki opravlja upravno izvršbo, določiti s posebnim predpisom in hkrati v tretjem odstavku tega člena omogoča tudi, da neposredna dejanja upravne izvršbe in zavarovanja lahko opravljajo izvršitelji, imenovani na podlagi zakona, ki ureja izvršbo in zavarovanje. Sedanja ureditev predpisov o graditvi objektov predpostavlja, da izvršbo inšpekcijske odločbe izvaja inšpekcijski organ, ki je odločbo izdal. Takšna ureditev je v primeru gradbene inšpekcije neučinkovita in neprimerna ter predstavlja enega ključnih razlogov za dolgotrajnost inšpekcijskih postopkov. Zato predlagajo, da se v ZIN uvede institut izvršitelja kot pravne ali fizične osebe, ki bi na podlagi javnega pooblastila pristojnega ministra izvajala izvršbe po drugi osebi za vse inšpektorate (in ne le za gradbeno inšpekcijo (že vrsto let so s predlagano rešitvijo neuslišani). Uvedba instituta izvršitelja bi bistveno pripomogla k učinkovitosti dela gradbene inšpekcije, izvršbe pa bi se ob ustreznem številu pooblaščenih izvršiteljev in zadostni finančni podpori izvajale hitro in učinkovito, predvsem pa brez nepotrebnih pritiskov na gradbene inšpektorje. Takšen način izvajanja prisilnih izvršb po drugi osebi bi inšpektorje razbremenil, bistveno bi se povečala učinkovitost inšpekcijskih in izvršilnih postopkov, prav tako pa sama izvršitev pravnomočnega inšpekcijskega ukrepa pomeni načeloma le tehnično dejanje in ne več upravno presojo.

Menijo, da bi gradbena inšpekcija morala imeti take pogoje za delo, da bi lahko učinkovito opravljala inšpekcijski nadzor na način, da do novih nelegalnih stanovanjskih in drugih objektov sploh ne bi prišlo oziroma da bi bili inšpekcijski ukrepi učinkoviti, inšpekcijski postopki pa hitri. Glede na vse navedeno brez osveščanja javnosti, dodatnih zaposlitev gradbenih inšpektorjev, sistemske ureditve plač za inšpektorje, zadostnih finančnih sredstev na področju izvajanja izvršb po drugi osebi ter zakonskih določil, ki bi gradbeni inšpekciji omogočale hitre in učinkovite postopke, žal ni mogoče pričakovati izboljšanja stanja na področju gradbene inšpekcije.

Zaradi težavnosti izvršilnih postopkov in kadrovskih omejitev vseh izvršb po drugi osebi ni mogoče opraviti tekoče, zato se izvršbe po drugi osebi opravljajo po prioritetnem vrstnem redu za izvedbo izvršb. Število objektov, ki so uvrščeni na seznam za izvršbo po drugi osebi, se iz leta v leto povečuje, gradbena inšpekcija pa s kadrovsko zasedbo in finančnimi sredstvi nikakor ne uspe znižati zaostankov pri delu. Celo nasprotno, število zadev uvrščenih na seznam za izvršbe po drugi osebi se iz leta v leto povečuje. Če je bilo 31. 12. 2014 število izdanih sklepov o dovolitvi izvršbe po drugi osebi v zvezi z nedovoljenimi gradnjami 1.835, jih je bilo dne 10. 1. 2024 že 3.346.

Pri tem je potrebno izpostaviti, da se gradbena inšpekcija posledično srečuje tudi s povečanjem sodnih zadev, zaradi že opravljenih izvršb po drugi osebi. Na sodiščih tako poteka več sodnih postopkov v zvezi z inšpekcijskimi postopki, tako kazenski postopki kot tudi odškodninski postopki, nekaj je tudi postopkov na podlagi 27. člena Zakona o državnem odvetništvu (Uradni list RS, št. [23/17](https://www.uradni-list.si/glasilo-uradni-list-rs/vsebina/2017-01-1206)). Preko državnega odvetništva podajajo tudi ugovore zoper izbrise subjektov v insolvenčnih postopkih in prijavljajo terjatve v primerih stečajev, še vedno pa se ukvarjajo tudi s starimi sodnimi postopki v zvezi z nelegalnimi kopi in nezakonitim odvzemom mineralnih snovi. Z leti se tudi povečuje število postopkov v zvezi z ustavno pravico do »doma«.

**INŠPEKCIJA ZA NARAVO IN VODE**

Inšpektorji za naravo in vode se srečujejo z velikim številom pobud, predvsem s področja voda. V zvezi s tem in ob dejstvu, da se inšpekcija že dlje časa sooča z velikim številom prijav, zahtev in drugih vlog pravnih in fizičnih oseb, kakor tudi odprtih inšpekcijskih zadev, je delo organizirano tako, da se zadeve obravnavajo po prioritetah dela, ki določajo vrstni red pomembnosti. Poleg tega inšpekcija ni organizirana po območnih enotah, kar olajša delo. Za nemoteno obravnavo pobud bi bilo potrebno kadrovsko okrepiti INV.

**RUDARSKA INŠPEKCIJA**

Za inšpekcijski nadzor rudarskih inšpektorjev je določena periodika izvajanja. Periodika nadzora je določena v 127. členu ZRud-1.

Rudarski inšpektorji imajo pooblastila delovnih inšpektorjev, kot to določata 72. člen ZVZD-1 in 125. člen ZRud-1. Rudarski inšpektorji izvajajo nadzor na podlagi ZVZD-1 pri rudarskih in podzemnih gradbenih delih, ki se izvajajo z rudarskimi metodami dela. Kadar rudarski inšpektorji nadzorujejo izvajanje ukrepov s področja varnosti in zdravju pri delu pri izvajanju rudarskih del po določbah ZRud-1, ima rudarski inšpektor pravice in dolžnosti kot jih ima inšpektor za delo.

Rudarski inšpektor mora v primeru smrtne ali skupinske nesreče v rudniku takoj na mestu pričeti z raziskavo okoliščin nesreče, odrediti ukrepe za zavarovanje dokazov in ukrepe varnostne narave. Poleg tega mora izdelati pisno mnenje o vzrokih nesreče (127. člen ZRud-1). Zaradi te določbe je v okviru rudarske inšpekcije, v povezavi s Centrom za obveščanje RS, organizirana stalna pripravljenost rudarskih inšpektorjev izven rednega delovnega časa.

Na podlagi določil ZRud-1 je inšpekcijski nadzor rudarskih inšpektorjev razdeljen na dve osnovni področji, in sicer na raziskovanje in izkoriščanje mineralnih surovin ter na izvajanje rudarskih del, ki niso v neposredni povezavi z raziskovanjem in izkoriščanjem mineralnih surovin.

**SKUPAJ VSE INŠPEKCIJE:**

**Dodatek za prepovedi in omejitve:**

Novo Kolektivno pogodbo za javni sektor (Uradni list RS, št. 99/24; v nadaljevanju: KPJS) je potrebno dopolni na način, da se uredi dodatek za prepovedi in omejitve za inšpektorje, saj ugotavljajo, da je ta dodatek pomotoma izpadel iz KPJS.

47. člen ZSTSPJS določa dodatke za prepovedi in omejitve:

»(1) Dodatki za prepovedi so del plače, s katerim se vrednotijo ustavne in zakonske prepovedi, ki posegajo v ustavne ali splošne zakonske pravice javnih uslužbencev v obdobju delovnega razmerja.

(2) Dodatki za omejitve so del plače, s katerim se vrednotijo ustavne in zakonske omejitve, ki omejujejo ustavne ali splošne zakonske pravice javnih uslužbencev v obdobju delovnega razmerja.

(3) Dodatki iz prvega in drugega odstavka tega člena ter njihova višina se določijo **s kolektivno pogodbo za javni sektor.«**

KPJS ni določila dodatkov za prepovedi in njihove višine, zato tudi po uveljavitvi ZSTSPJS inšpekcije nimajo podlage za izplačevanje teh dodatkov. ZIN v 15. členu za inšpektorje določa **omejitev opravljanja dejavnosti**, in sicer: »Inšpektor ne sme opravljati dejavnosti oziroma ne sme opravljati dela za drugega delodajalca na področju, na katerem opravlja naloge inšpekcijskega nadzora, razen če gre za znanstveno ali pedagoško delo«.Omejitev iz 15. člena ZIN predstavlja zakonsko prepoved, ki omejuje svobodno gospodarsko pobudo inšpektorjev, zato spada pod prepovedi in omejitve, za katere 47. člen ZSTSPJS predvideva dodatke. Čeprav novi plačni zakon glede ureditve dodatkov in njihove višine napotuje na KPJS, pa nova KPJS tega dodatka ne ureja in so torej ostali mrtva črka na papirju, zato predlagajo, da se KPJS ustrezno dopolni.

**Drugo**

V smislu preventivnega delovanja obveščajo javnost o izvedenih usmerjenih akcijah ter drugem pomembnem delu inšpekcije. Prav tako inšpektorji sodelujejo pri izbraževanju s strokovnega področja tako doma kot tudi v tujini.

### [5.6.13 INŠPEKTORAT REPUBLIKE SLOVENIJE ZA NOTRANJE ZADEVE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417910)

Inšpektorat ima pooblastila prekrškovnega organa tudi v primeru kršitev predpisov z delovnega področja upravnih notranjih zadev ali v primeru kadar zakoni in podzakonski akti določajo, da naloge prekrškovnega organa opravlja ministrstvo, pristojno za notranje zadeve, pa za to ni pristojna policija (Zakon o osebnem imenu[[39]](#footnote-39), Zakon o matičnem registru[[40]](#footnote-40), Zakon o osebni izkaznici[[41]](#footnote-41), Zakon o potnih listinah[[42]](#footnote-42), Zakon o društvih[[43]](#footnote-43), Zakon o političnih strankah[[44]](#footnote-44), Zakon o volitvah v državni zbor[[45]](#footnote-45), Zakon o izvrševanju kazenskih sankcij[[46]](#footnote-46), Zakon o občinskem redarstvu[[47]](#footnote-47), ZVRK, Zakon o lokalnih volitvah[[48]](#footnote-48), [Zakon o začasni zaščiti razseljenih oseb[[49]](#footnote-49))](http://www.pisrs.si/Pis.web/pregledPredpisa?id=ZAKO4176).

**Drugo**

IRSNZ ima po veljavni sistemizaciji sistemiziranih 30 delovnih mest. Trenutno je zasedenost delovnih mest 67 %, kar pomeni 20 delovnih mest.

V IRSNZ že dalj časa vodijo številne aktivnosti z različnih področij dela, ki pomenijo bistveno povečanje obsega dela. S spremenjenimi varnostnimi razmerji v svetu in v sami državi RS se povečuje potreba po večjem številu izvajanja inšpekcijskih nadzorov, ki so v stvarni pristojnosti IRSNZ, na dnevni ravni, čemur pa IRSNZ s trenutnim številom zaposlenih inšpektorjev čedalje težje sledi. Z vidika zavarovanja javne koristi je nujno potrebno povečati frekvenco inšpekcijskih nadzorov tudi pri istih zavezancih na vseh področjih nadzora. Na področju tajnih podatkov, ki je tudi specifično in zahteva še dodatno usposobljenost in opravljen posebni del izpita za inšpektorja na področju tajnih podatkov, so same inšpekcije zelo kompleksne in trajajo dlje časa. Skladno s tem sta v letu 2024 dodatno dva inšpektorja opravila strokovni izbit za izvajanja inšpekcijskih nadzorov na področju tajnih podatkov.

Na podlagi spremembe zakonodaje, ki se pripravlja, bo IRSNZ pridobil nova inšpekcijska pooblastila na dveh področjih, in sicer na področju informacijske varnosti in področju političnega oglaševanja. Gre za inšpekcijske nadzore, ki jih bo potrebno izvajati čez celo leto.

Pri tem bo IRSNZ kmalu, zaradi starostne strukture zaposlenih na inšpektorskih delovnih mestih, v situaciji, ko bo le del inšpektorjev lahko opravljalo svoje delo v nočnem času. V letu 2025 se je število inšpektorjev, ki lahko opravljajo delo v nočnem času zmanjšalo za enega inšpektorja, v letu 2026 pa se bo število zaposlenih, ki lahko opravljajo delo v nočnem času, zmanjšalo za 30 %, kar predstavlja veliko obremenitev za organ s tako majhnim številom zaposlenih ter dodatne obremenitve za ostale zaposlene.

Inšpektorat v letu 2024 ni imel dodeljene nobene nove kadrovske kvote. Nove zaposlitve ter pomanjkanje kadrovskih kvot se kažejo kot velik problem, ki bo na dolgi rok imel hude posledice za samo delovanje organa.

### [5.6.14 INŠPEKTORAT REPUBLIKE SLOVENIJE ZA OBRAMBO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417911)

Ni posebnosti.

### 5.6.15 INŠPEKTORAT REPUBLIKE SLOVENIJE ZA OKOLJE IN ENERGIJO

**INŠPEKCIJA ZA OKOLJE**

Inšpektorji za okolje se še vedno srečujejo z velikim številom pobud, s katerimi pobudniki poskušajo civilnopravna vprašanja reševati v inšpekcijskih postopkih in ne pred pristojnim sodiščem. Prav tako IO dobiva precej prijav s področja komunalnih odpadkov, ter prijav v zvezi z nadzorom nad izvrševanjem dovoljenj za začasno čezmerno obremenitev okolja s hrupom, kar sicer spada pod občinsko pristojnost, zato so pogosti odstopi.

V tem delu je še vedno pomembna pretekla odločitev v sporu o pristojnosti glede nadzora nad hrupom prireditev, kjer je Ustavno sodišče RS v odločbi, št. št. P-4/15-6 z dne 9. 2. 2017 razmejilo pristojnost, s pojasnilom, da redni nadzor nad izvajanjem ukrepov zaradi uporabe zvočnih naprav na prireditvah zagotavlja pristojni občinski organ. V obravnavanem primeru je Ustavno sodišče odločilo, da je medobčinski urad občine pristojen za izvajanje ukrepov pred predvidenim začetkom čezmernega obremenjevanja okolja s hrupom (npr. za izdajanje dovoljenja za uporabo zvočne naprave) in v času samega trajanja čezmernega obremenjevanja okolja s hrupom (npr. za izvajanje meritev hrupa med prireditvijo), medtem ko je IRSOP (sedaj IRSOE) pristojen za izvajanje ukrepov po končanem čezmernem obremenjevanju okolja s hrupom (npr. za izrekanje globe za prekrške). Ustavno sodišče je v sporu o pristojnosti že v letu 2023 odločalo tudi v primeru nezakonito odloženih komunalnih odpadkov glede na določila novega ZVO-2, kjer je v odločbi, št. P-8/23-5 z dne 14. 9. 2023 in odločbi, št. P-7/23 z dne 14. 9. 2023 odločilo, da je za obravnavo prijave odlaganja komunalnih odpadkov (na zasebnem zemljišču) pristojna skupna občinska uprava. Zaradi navede odločitve se je bistveno zmanjšal pripad oziroma odstopi medobčinskih inšpekcijskih služb.

V zvezi s tem in ob dejstvu, da se IO že dlje časa sooča z velikim številom prijav, zahtev in drugih vlog pravnih in fizičnih oseb, kakor tudi odprtih inšpekcijskih zadev, je delo IO organizirano tako, da se zadeve obravnavajo po prioritetah dela, ki določajo vrstni red pomembnosti.

**INŠPEKCIJA ZA ENERGIJO**

Inšpektorji za energijo v IE poleg nadzora nad oskrbo z energijo in izvajanja tehničnih zahtev iz EZ-2, ZOEE, ZOP, ZOTDS nadzirajo tudi obsežno in tehnično zahtevno področje nadzora nad uporabo predpisov za doseganje podnebne nevtralnosti in ciljev na področju deleža energije iz obnovljivih virov v bruto končni porabi v Republiki Sloveniji (obnovljivih virov energije, učinkovite rabe energije), ki se v zadnjem času hitro spreminjajo in prilagajajo novim usmeritvam.

**INŠPEKCIJA ZA JAVNI POTNIŠKI PROMET**

Poleg nadzora, ki ga je IJPP načrtovala, je bilo v letu 2024 obravnavanih tudi več prijav zaradi vzpostavitve novega sistema voznih redov v medkrajevnem cestnem prometu v letu 2024, kar je v več primerih vplivalo na dostopnost javnih storitev prevoza in uporabnikom povzročalo težave in nezadovoljstvo. Ker glede na kadrovski manko takšne prijave posledično privedejo do manjšega obsega nadzorov v okviru načrtovanih nadzorov, je v prihodnje nujno načrtovane nadzore usmeriti v najbolj problematična področja in tako poskušati posredno zmanjšati število prijav.

**Drugo**

V smislu preventivnega delovanja obveščajo javnost o izvedenih usmerjenih akcijah ter drugem pomembnem delu inšpekcij. Prav tako inšpektorji sodelujejo pri izobraževanju s strokovnega področja tako doma kot tudi v tujini.

Glede na sprejet Zakon o ureditvi nekaterih vprašanj v zvezi z določenimi prekrški, storjenimi v času veljavnosti ukrepov zaradi preprečevanja širjenja nalezljive bolezni COVID-19 (Uradni list RS, št. 109/23 – v nadaljevanju: ZUVPNB) pa so bili na IO v začetku leta 2024 pripravljeni informativni izračuni, ki so bili v nadaljevanju tudi pravna podlaga za vrnitev zneska glob.

### 5.6.16 INŠPEKTORAT REPUBLIKE SLOVENIJE ZA STANOVANJA

Narava njihovega dela je neposredno povezana z vstopom v stanovanje, ki je ustavno zaščitena kategorija (kršitev nedotakljivosti stanovanja je celo kaznivo dejanje – 141. člen KZ-1), kar znatno vpliva na časovnico poteka inšpekcijskega ali izvršilnega postopka oziroma prekrškovnega postopka (55. člen ZP-1) oziroma nastane okoliščina, ko brez vstopa v stanovanje ni mogoče niti ugotoviti vse okoliščin prekrška, pri čemer se lastnik zoper sebe ni dolžan izpovedati niti ni dolžan omogočiti vstop prekrškovnemu organi v stanovanje. To pomeni znatno oteženo vodenje inšpekcijskega ali izvršilnega postopka, v prekrškovnih postopkih pa lahko to pomeni celo nezmožnost dokazati prekršek.

**Drugo**

Na IRSS bodo tudi v nadalje krepili preventivno delo v smislu 33. člena ZIN (ciljno usmerjeni nadzori na področjih, ki jih zaznajo kot najbolj problematične ter obveščanje vse zainteresirane javnosti o izvedenih nadzorih, noveliranje objavljenih pojasnil na spletnih straneh, …) ter s tem poskušati vplivati na zavedanje etažnih lastnikov, da imajo do vzdrževanja skupnih delov stavbe tudi odgovornost (odnos do lastnine, višja udeležba na zborih etažnih lastnikov in s tem posledično pravilno odločanje etažnih lastnikov o načrtovanih vzdrževalnih delih, ki sledijo tudi napredku tehnike), z nadzorom nad delom upravnika, želijo vplivati na vzpostavitev učinkovitega okolja za izvajanje poslov rednega upravljanja stavbe. Z usmerjenimi nadzori na področju oglaševanja prodaje novogradenj (ZVKSES) pa želijo prispevati k večji pravni varnosti bodočih kupcev novogradenj pred nezmožnostjo izpolnitve obveznosti prodajalca.

Na ta način želijo doseči, da bi se število pobud za ukrepanje, v bodoče zmanjševalo, hkrati pa bi bilo stanje večstanovanjskih stavb tako, da bi bila omogočena normalna raba teh stavb.

### [5.6.17 INŠPEKTORAT REPUBLIKE SLOVENIJE ZA ŠOLSTVO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417913)

Na dan 31. 12. 2024 so na IRSŠol imeli skupaj zaposlenih 13 ljudi (od tega 9 inšpektorjev), pri čemer pa nadzorujejo celotno področje šolskega prostora do visokošolske ravni, z zavedanjem, da gre za enega temeljnih sistemov družbe. Ob tem jim je ključno, da tudi vlagajo v razvoj ljudi in sistema, saj jim je pomemben splošen razvoj v vseh segmentih. Zaradi tega se vsakodnevno zavzemajo za visoko profesionalno, odnosno in etično delo. Seveda pa istočasno želijo in pričakujejo, vsaj v delu podpornih služb, večjo fleksibilnost različnih deležnikov, kot tudi možnost dodatnega zaposlovanja. Njihovi cilji so zagotoviti zakonitost dela na šolskem področju, v smislu izrekanja popravljalnih ukrepov in ne preko vodenja prekrškovnih postopkov. Pri tem je potrebno stremeti k zagotavljanju javne koristi in poudariti, da so tudi odgovorne osebe zavezancev v prvi vrsti pristojne primarno urejati zadeve po svoji funkciji.

**Drugo**

Zaradi vedno večjih zahtev po drugih aktivnostih inšpekcije je potrebno v bližnji prihodnosti razmišljati tudi o dejstvih, kako se odzivati na vedno več zahtev različnih organov po poročanju, izdelovanj raznih analiz in statistik, dajanja informacij javnega značaja, podajanja splošnih informacij, svetovanj. Sistem pričakuje vedno več izobraževanj, namenjenih posameznim skupinam, kjer bi jim posredovali njihove ugotovitve, kar pa ob operativnem delu pomeni dodatno obremenitev, na drugi strani pa lahko pomeni tudi neučikovitost in neodzivnost. Potreben bo sistemski in organizacijski razmislek, na ravni IS, da se nekateri procesi posodobijo, poenotijo in tudi informatizirajo (centralizirajo), saj bi to na drugi strani prineslo tudi k debirokratizaciji, ekonomičnosti zadev in hitrejšemu delovanju.

### 5.6.18 INŠPEKTORAT REPUBLIKE SLOVENIJE ZA ŠPORT

Inšpektorat RS za šport kljub svoji majhnosti brez lokalnih izpostav opravlja inšpekcijske nadzore po celotni Sloveniji. Prav tako se skoraj polovica nadzorov opravi med dela prostimi dnevi (sobota, nedelja, prazniki), ko potekajo športne prireditve.

### [5.6.19 INŠPEKTORAT REPUBLIKE SLOVENIJE ZA VARSTVO PRED NARAVNIMI IN DRUGIMI NESREČAMI](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417914)

Ni posebnosti.

### [5.6.20 JAVNA AGENCIJA REPUBLIKE SLOVENIJE ZA ZDRAVILA IN MEDICINSKE PRIPOMOČKE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417915)

Velik del nadzornih aktivnosti na področju zdravil in medicinskih pripomočkov se je v EU harmoniziral in se v vse večji meri izvaja skladno z uredbami. Nadzorne aktivnosti neposredno vplivajo in se nanašajo na celotno področje unije.

Sistemski nadzori na področju zdravil se izvajajo s predpisano periodo (dve ali tri leta). Izdani certifikati veljajo v celotni EU in nekaterih tretjih državah (ZDA, Kanada, Švica, Avstralija,Nova Zelandija…).

Nadzori se praviloma izvajajo z dvema inšpektorjema in zahtevajo specialna znanja, ki jih je potrebno kontinuirano razvijati. Potrebna so usklajevanja na nivoju Evropske skupnosti, kar se izvaja v okviru rednih sestankov delovnih skupin pri Evropski agenciji za zdravila in Evropski komisiji.

V številnih primerih se srečujejo z zahtevo po ozko usmerjeni ekspertizi (npr. biološka zdravila, zdravila za napredna zdravljenja kot so genska zdravila ipd.).

Značilna je tudi časovna obsežnost: na nekaterih področjih nazori zahtevajo več tednov intenzivnega dela vsaj dveh inšpektorjev, za izpeljavo pogosto pa tudi več mesecev.

Rezultati inšpekcijskih nadzorov na nekaterih področjih imajo globalen vpliv. Izdani certifikati (npr. pri proizvodnji zdravil) neposredno vplivajo na celotno EU in posamezne tretje države, podpisnice sporazumov o medsebojnem priznavanju inšpekcijskih nadzorov. Delovanje nekaterih delov farmacevtske inšpekcije JAZMP je zato predmet rednih presoj mednarodne skupine nadzornikov.

Inšpekcija sodeluje in izvaja nadzore tudi v tujini. V letu 2024 so skupno izvedli 7 nadzorov proizvajalcev zdravil v tretjih državah in sicer enega v organizaciji Evropske agencije za zdravila, šest pa na zaprosilo slovenskih poslovnih subjektov.

Štirje nadzori so bili izvedeni v Indiji, dva pa na Kitajskem, kar je prvič po pojavu epidemije. Pri vseh nadzorih so imeli tudi funkcijo vodilnega inšpektorja.

### [5.6.21 URAD REPUBLIKE SLOVENIJE ZA MEROSLOVJE, SEKTOR ZA MEROSLOVNI NADZOR](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417916)

Delo inšpektorjev MIRS je posebno predvsem zato, ker gre za strokovno tehnične naloge, saj pri velikem delu nadzornih pregledov inšpektorji izvajajo preizkus merilnega instrumenta, pri nadzoru nad predpakiranimi izdelki pa se pri vsakem nadzoru izvede tudi strokovno tehničen preizkus dejanske količine predpisanega števila izdelkov.

### [5.6.22 TRŽNI INŠPEKTORAT REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417917)

Tržni inšpektorat RS veliko dela opravi na podlagi preventivnih dejanj. Kljub temu samo preventivna dejanja za urejenost trga ne zadoščajo, zato mora večkrat poseči tudi po restriktivnih in kaznovalnih ukrepih. Leta 2024 so tako tržni inšpektorji opravili 14.517 inšpekcijskih pregledov, na katerih so v povprečju pregledali 2,7 zakona oziroma 9,4 določil teh zakonov. Poleg tega so izrekli še 2494 upravnih in 2797 prekrškovnih ukrepov zoper 4706 kršiteljev.

Celotno delo Tržnega inšpektorata RS se opravlja na tri načine: na podlagi koordiniranih nadzorov (načrtovanih in nenačrtovanih kot odziv na aktualno dogajanje), na podlagi prejetih prijav in obvestil ter na podlagi inšpektorjeve osebne zaznave.

Na podlagi ocene tveganja konec koledarskega leta pripravijo seznam prioritetnih področij, za katere v naslednjem koledarskem letu izvedejo prioritetne nadzore po vsej Sloveniji. V oceno tveganja vključijo različne dejavnike: od kršitev preteklih let, števila prijav, do lastnih predlogov in predlogov zunanjih deležnikov (drugih inšpektoratov, Ministrstva za gospodarstvo, turizem in šport, drugih državnih organov, različnih zbornic, laboratorijev in potrošniških organizacij), kot tudi verjetnosti za nastanek kršitve, škode, ki jo kršitev lahko povzroči gospodarskim subjektom in fizičnim osebam ter javnega interesa. V letu 2024 so opravili nadzore na vseh načrtovanih področjih.

S ciljem preventivnega delovanja in večje urejenosti trga je na inšpektoratu vsak delovni dan in ves poslovni čas po telefonu dosegljiva oseba, ki odgovarja na vprašanja zavezancev in potrošnikov ter sprejema prijave. V predpisanih dnevih uradnih ur (vsak ponedeljek in sredo med 9. in 11. uro) pa so tržni inšpektorji zunanjim deležnikom na voljo tudi na vseh lokacijah po Sloveniji, kjer posluje tržni inšpektorat.

V letu 2024 so tržni inšpektorji preko video konferenc ali v živo sodelovali s pristojnimi organi drugih držav članic EU preko delovnih skupin AdCo (kot na primer na področjih električne varnosti, elektromagnetne združljivosti, radijske opreme, gradbenih proizvodov, okoljsko primerne zasnove proizvodov in energijskega označevanja proizvodov). Poleg tega so tržni inšpektorji sodelovali tudi v različnih delovnih skupinah in projektih: SWEEP 2024, JAHARP 2021[[50]](#footnote-50), Energy Label Compliance, ENERTP 2020-2[[51]](#footnote-51) in EEPLIANT4[[52]](#footnote-52).

Tržni inšpektorat RS si že dolga leta prizadeva, da je odprt in transparenten za javnost – preko spletnih strani, tiskovnih konferenc, sodelovanja z novinarji, odgovarjanjem na vprašanja, organizacijo usposabljanj za zavezance in potrošnike, javnimi objavami in drugo. Na spletni strani imajo objavljene najnovejše aktualne novice in obvestila potrošnikom s področja delovanja inšpektorata in ugotovitev nadzora. V radijskih in televizijskih oddajah so se posredno ali neposredno pojavili 21-krat, v različnih tiskanih in elektronskih medijih pa 133-krat. Poleg tega so odgovoril še na 118 novinarskih vprašanj, na 784 pisnih vprašanj različnih gospodarskih subjektov ali potrošnikov in 5666 telefonskih klicev. Na spletni strani GOV.SI so objavili tudi 17 novic in 34 nevarnih proizvodov, ki so se tržili v Sloveniji. Vsega skupaj so v letu 2024 objavili 169 informativnih objav v medijih oziroma izvedli 6773 preventivnih dejanj.

Kot eden bolj prepoznanih inšpekcijskih organov med širšo javnostjo ima Tržni inšpektorat RS v svoji sredi tudi nekaj odličnih strokovnjakov na svojem področju, ki vidno prispevajo k širšemu razvoju inšpekcij v Republiki Sloveniji. Predstavnik inšpektorata je tako tudi v letu 2024 vodil Odbor za informacijsko podporo, enega člana pa so imeli tudi v Odboru za merjenje uspešnosti, učinkovitosti in kakovosti inšpekcijskih služb. Poleg tega so trije vodje območnih enot inšpektorata vodili tudi eno od osmih regijskih koordinacij, ki jih je Inšpekcijski svet ustanovil zaradi koordiniranja dela inšpekcijskih organov na regionalni ravni. Tovrstne aktivnosti pomenijo dodatno obremenitev tako za inšpektorje in kot tudi samo delovanje organa.

### [5.6.23 URAD REPUBLIKE SLOVENIJE ZA NADZOR PRORAČUNA, SEKTOR PRORAČUNSKE INŠPEKCIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417918)

Ni posebnosti.

### [5.6.24 URAD REPUBLIKE SLOVENIJE ZA PREPREČEVANJE PRANJA DENARJA](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417922)

Urad opravlja vrsto nalog po ZPPDFT-2, od katerih le manjši del predstavljajo naloge inšpekcijskega nadzora ter opravila v zvezi z ugotovljenimi prekrški - kot prekrškovnega organa. Zaradi specifičnosti svojega delovanja kot slovenske finančne obveščevalne enote ne gre za klasičen upravni organ, ki bi izvajal običajne upravne naloge in postopke, ki jih izvajajo drugi upravni organi v državni upravi. Statistično so tako prikazani zgolj podatki, ki se nanašajo na izvajanje inšpekcijskega nadzora, zato ne dajejo celovite slike o delu in nalogah Urada.

### [5.6.25 URAD VLADE REPUBLIKE SLOVENIJE ZA INFORMACIJSKO VARNOST](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417902)

Z implementacijo Direktive NIS 2 in sprejemom novega Zakona o informacijski varnosti se bo število zavezancev Inšpekcije za informacijsko varnost **povečalo za več kot 1500 odstotkov**, pod pristojnost inšpekcije pa bodo spadali tudi vsi operaterji elektronskih komunikacij, kar bo predstavljalo velike izzive za delo inšpekcije.

**Drugo**

Zaradi velikega povpraševanja po strokovnjakih s področja kibernetske varnosti na trgu delovne sile in nestimulativne plačne politike v javnem sektorju se pričakujejo tudi težave ne le pri pridobivanju ampak tudi pri ohranjanju sedanjega kadra. S sprejemom novega Zakona o informacijski varnosti se bo število zavezancev enormno povečalo, zaradi nove pristojnosti nadzora nad operaterji elektronskih komunikacij pa bodo morali inšpektorji tudi pridobiti določena delovno specifična nova strokovna znanja.

### [5.6.26 UPRAVA REPUBLIKE SLOVENIJE ZA JEDRSKO VARNOST, INŠPEKCIJA ZA SEVALNO IN JEDRSKO VARNOST](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417919)

Poslovna politika URSJV (tudi Politika kakovosti) temelji na poslanstvu, viziji in vrednotah URSJV. Izhaja iz razumevanja potreb, pričakovanj in zahtev strank URSJV in ostalih deležnikov. Cilje določajo kot dolgoročne cilje in cilje v letnih planih. Cilji so časovno opredeljeni in merljivi ter imajo določenega nosilca. Doseganje zastavljenih ciljev preverjajo vsake tri mesece, ko ugotavljajo izpolnjevanje zahtev iz letnega plana, z izvajanjem notranjih presoj ter letnih vodstvenih pregledov. Sistem vodenja URSJV je izdelan v skladu z zahtevami standarda ISO 9001:2008 »Sistemi vodenja - Zahteve« in v skladu s standardom Mednarodne agencije za atomsko energijo GSR Part 2 »Leadership and Management for Safety«.

Osnovni dokument inšpekcije za sevalno in jedrsko varnost je organizacijski predpis OP 3.3 »Program inšpekcije«. Ukrepanje je opisano v postopku OP 3.2 »Uveljavljanje zakonodaje in inšpekcijski nadzor«, način izvajanja inšpekcij pa v OP 3.1 »Priprava in izvedba inšpekcijskega pregleda«. »Letni plan inšpekcije za sevalno in jedrsko varnost za leto 2024« je bil izdelan na osnovi postopka OP 3.3. Upošteva ocene tveganj, preteklih ugotovitev in mednarodnih izkušenj. Inšpekcija URSJV, poleg obstoječih, razvija dodatni nabor pisnih postopkov, ki jih pri svojem delu uporablja inšpekcija. V skladu s planom so inšpekcijski pregledi lahko najavljeni ali nenajavljeni, nekateri so večdnevni, z več inšpektorji in drugimi sodelavci URSJV, v primeru izrednih dogodkov pa opravljajo nenačrtovane inšpekcijske preglede in po potrebi tudi intervencije na terenu s sodelavci URSJV. Nenačrtovani inšpekcijski pregledi oziroma intervencije se izvršijo običajno po nepričakovanih ali nenavadnih dogodkih pri imetniku dovoljenja ali pri izvajalcu sevalne dejavnosti brez dovoljenja oziroma ob težavah z viri sevanj ter z najdenimi viri sevanj v prometu z odpadnimi kovinami. Takšni inšpekcijski pregledi se opravijo tudi po vsaki nenačrtovani ustavitvi NE Krško ali po vsakem nenormalnem/izrednem dogodku, povezanim s sevalno oziroma jedrsko varnostjo na drugih jedrskih in sevalnih objektih.

Inšpektorji opravljajo tudi informativne razgovore s predstavniki organizacij, ki so soudeležene v zadevah, ki se tičejo sevalne in jedrske varnosti (npr. izvajalci in/ali podizvajalci del v NE Krško, delavci na raziskovalnem reaktorju TRIGA, izvajalci sevalnih dejavnosti, pooblaščenci, ARAO). Dva inšpektorja sta aktivno sodelovala v Strokovni komisiji za preverjanje usposobljenosti operaterjev v jedrskih in sevalnih objektih.

Inšpektorji in še pet sodelavcev URSJV izvajajo 24 urno pripravljenost vse dni v tednu v okviru svojih zadolžitev na URSJV.

**Drugo**

Ocenjujejo, da je Inšpekcija za sevalno in jedrsko varnost v letu 2024 poslovala uspešno. Zaradi obsežnega remonta, je bilo število ostalih inšpekcij v NEK nekoliko nižje. Za celovit in poglobljen inšpekcijski nadzor ter obravnavo vseh nujnih prijav imajo kratkoročno v kadrovskem načrtu predvidena vsaj dva nova inšpektorja. Povezovanje posameznih inšpekcijskih organov je in bo bolj pomembno kot kadarkoli do sedaj. In pri tem mora Inšpekcijski svet prevzeti pobudo oziroma prisluhniti potrebam posameznih organov in iskati skupne rešitve za probleme, ki zadevajo vse inšpekcije.

### 5.6.27 URAD REPUBLIKE SLOVENIJE ZA KEMIKALIJE, INŠPEKCIJA ZA KEMIKALIJE

Ni posebnosti.

### [5.6.28 UPRAVA REPUBLIKE SLOVENIJE ZA POMORSTVO, POMORSKA INŠPEKCIJA](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417921)

Pomorska inšpekcija je sektor v sestavi Uprave RS za pomorstvo, ki je organ v sestavi MZI. Pomorski inšpektorji izvajajo specifični inšpekcijski nadzor. Glavna ciljna dejavnost je inšpekcijski

nadzor tujih ladij, ugotovitev in odprava pomanjkljivosti na njih ter njihova morebitna odstranitev iz opravljanja dejavnosti po točno določenih pravilih in postopkih, ki jih določajo Evropska Agencija za pomorsko varnost (EMSA) v skladu z Direktivo 2009/16/ES in Pariški Memorandum - PMoU (t.j. Evropsko združenje pomorskih inšpekcij, katerega članica je od leta 2003 tudi Republika Slovenija). Pomorska inšpekcija je vključena v kompleksna vseevropska pomorska inšpekcijska informacijska sistema THETIS in THETIS EU, ki delujeta v interakciji s pomorskim informacijskim sistemom za nadzor pomorskega prometa v EU t.i. "NEO" (SSN) in katerih skrbnik je Evropska Agencija za pomorsko varnost. S tem v zvezi in z zahtevnostjo ter specifiko področja se pomorski inšpektorji tudi stalno izobražujejo na usposabljanjih, ki jih redno izvaja EMSA in PMoU. Od leta 2002 pa s sprejetjem Zakona o plovbi po celinskih vodah spada v okvir nadzora s strani pomorske inšpekcije tudi nadzor nad varnostjo plovbe po celinskih vodah RS.

### [5.6.29 UPRAVA REPUBLIKE SLOVENIJE ZA VARSTVO PRED SEVANJI, INŠPEKCIJA ZA VARSTVO PRED SEVANJI](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417923)

Število začetih inšpekcijskih pregledov v 2024 je bilo 231, rešenih pa 224. Število vseh rešenih inšpekcijskih zadev je za 6,7 % večje od načrtovanega (224 inšpekcijskih pregledov, glede na 210 načrtovanih). Področja, ki so bila predmet rednih inšpekcijskih nadzorov so bila:

* načrtovani periodični pregledi, povezani z znanim tveganjem, ki sledi kompleksnosti izvajanja dejavnosti in izkušnjami o preteklem delovanju,
* pregledi objektov zaradi povišana koncentracija radioaktivnega plina radona in
* pregledi, povezani z začetkom oziroma prenehanjem uporabe vira sevanja.

Načrtovanih periodičnih pregledov, povezanih z znanim tveganjem, je bilo 25 od predvidenih 30, kar je posledica daljše bolniške odsotnosti inšpektorjev. Načrtovanih periodičnih pregledov in pregledov objektov zaradi povišane koncentracije radona je bilo 33 od predvidenih 25 oziroma 32 % več od predvidenih. Število pregledov, povezanih z začetkom oziroma prenehanjem uporabe vira sevanja, je zaradi njihove narave mogoče načrtovati le okvirno in sicer na podlagi izkušenj iz preteklih let. V letu 2024 je bilo tovrstnih pregledov 11% več kot predvideno (155 glede na načrtovanih 140, kar je posledica večjega števila novih naprav).

Število izrednih pregledov zaradi izrednih dogodkov, povišane izpostavljenosti in ugotovljenih tehničnih nepravilnosti je bilo 11 od ocenjenih 15, kar potrjuje visoko raven varstva pred sevanji.

### [5.6.30 UPRAVA REPUBLIKE SLOVENIJE ZA VARNO HRANO, VETERINARSTVO IN VARSTVO RASTLIN](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417924)

Inšpekcija za varno hrano, veterinarstvo in varstvo rastlin izvaja redne naloge nadzora kot stalen

nadzor in kot nadzor, določen na podlagi tveganja na posameznih vsebinskih področjih nadzora.

Nadzor se izvaja na podlagi planov rednega dela, katerih podlaga so ocene tveganja, upoštevajoč

vrsto dejavnosti, zgodovino nosilca dejavnosti, lastne kontrole nosilcev dejavnosti, informacije o tveganjih iz lastnih baz podatkov in druge informacije, kot so prejete prijave, informacije iz različnih EU sistemov obveščanja.

Prednostne naloge IVHVVR so, poleg realizacije planiranih nalog uradnega nadzora, zagotavljanje dela in preverjanje izpolnjevanje pogojev na področjih, ki omogočajo nemoteno delovanje gospodarstva ter izvajanje nujnih nalog za obvladovanje tveganj v celotni agroživilski verigi s poudarkom nadzora nad dobrobitjo živali in obravnavo vseh primerov suma mučenja živali v reji ter nadzor vseh postopkov ravnanja z živalmi v klavnicah.

Stalen nadzor je določen s skupno evropsko zakonodajo in zajema vnaprej določene naloge v obratih za zakol živali, obratih za obdelavo divjadi ter na področju uvoza/izvoza živali in blaga iz/v tretje države. Ta nadzor in nadzor dobrobiti živali sta področji nadzora prve prioritete.

### [5.6.31 ZDRAVSTVENI INŠPEKTORAT REPUBLIKE SLOVENIJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512417925)

ZIRS z namenom varovanja javnega zdravja opravlja inšpekcijske nadzore nad izvajanjem zakonov in drugih predpisov, ki urejajo 20 različnih področij z zelo širokim naborom predpisov. Vsako leto inšpektorat pripravi program inšpekcijskega nadzora, s katerim poskuša na osnovi ocene tveganja določiti prioritetna vsebinska področja. Na ta način poskuša svoje kadrovske vire usmeriti v nadzor aktualne problematike, ob tem pa skrbeti za dosledno spoštovanje pravnega reda. Inšpektorat se srečuje z zahtevno koordinacijo aktivnosti inšpekcijskega nadzora pri izvajanju zahtev slovenske zakonodaje in zakonodaje EU tako znotraj organa kot tudi pri sodelovanju z drugimi pristojnimi organi.

Delo na področjih inšpekcijskega nadzora podpira informacijski sistem z dvema moduloma. V okviru modula za nadzor objektov je vzpostavljen register objektov, v katerem se vodijo podatki o objektih pod nadzorom inšpektorata na vseh področjih nadzora. V okviru modula za nadzor uvoza na pristojnih področjih je vzpostavljen sistem za sprejem elektronskih vlog za pregled pošiljk in zbiranje podatkov o pošiljkah, ki se uvažajo.

Od leta 2007 ima ZIRS svoje delovanje podprto s sistemom vodenja v skladu s standardom ISO 9001.

# [6. REGIJSKE KOORDINACIJE INŠPEKTORJEV](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418010)

Na podlagi Poslovnika Inšpekcijskega sveta koordinacijo dela inšpekcijskih organov na regionalni ravni izvajajo regijske koordinacije inšpektorjev (v nadaljnjem besedilu: RKI) kot notranje organizacijske oblike delovanja Inšpekcijskega sveta. Člani RKI so praviloma vodje območnih enot inšpekcij, predsednik RKI pa je prav tako praviloma vodja območne enote ene od inšpekcij. Na predlog predstojnikov inšpekcij predsednika RKI imenuje predsednik Inšpekcijskega sveta za dobo dveh let. Število in območja delovanja RKI določi predsednik Inšpekcijskega sveta. Seznam RKI in njihovih predsednikov na dan 31. 12. 2024 je naslednji:

|  |  |  |
| --- | --- | --- |
| **RKI** | **Predsednik** | **Mandat traja do** |
| 1. Celje | Franci Plavčak | 5. 9. 2025 |
| 2. Koper | Primož Perne | 17. 10. 2025 |
| 3. Kranj | Matjaž Gašperlin | 16. 1. 2027 |
| 4. Ljubljana | Boštjan Štamcar | 1. 12. 2026 |
| 5. Maribor | Aljoša Oberžan | 23. 5. 2026 |
| 6. Murska Sobota | Romana Šumak | 5. 9. 2025 |
| 7. Nova Gorica | Borut Maraž | 26. 9. 2026 |
| 8. Novo mesto | mag. Romana Tomše | 5. 9. 2025 |

Pregled upravnih enot, katerih področja sodijo v posamezno regijsko koordinacijo inšpektorjev:

|  |  |
| --- | --- |
| **Sedež RKI** | **Območje upravnih enot** |
| Celje | Celje, Hrastnik, Laško, Mozirje, Slovenske Konjice, Šentjur pri Celju, Šmarje pri Jelšah, Trbovlje, Velenje, Zagorje ob Savi, Žalec |
| Koper | Cerknica, Ilirska Bistrica, Izola, Koper, Piran, Postojna, Sežana |
| Kranj | Jesenice, Kranj, Radovljica, Škofja Loka, Tržič |
| Ljubljana | Domžale, Grosuplje, Kamnik, Litija, Ljubljana, Logatec, Vrhnika |
| Maribor | Dravograd, Lenart, Maribor, Ormož, Pesnica, Ptuj, Radlje ob Dravi, Ravne na Koroškem, Ruše, Slovenj Gradec, Slovenska Bistrica |
| Murska Sobota | Gornja Radgona, Lendava, Ljutomer, Murska Sobota |
| Nova Gorica | Ajdovščina, Idrija, Nova Gorica, Tolmin |
| Novo mesto | Brežice, Črnomelj, Kočevje, Krško, Metlika, Novo mesto, Ribnica, Sevnica, Trebnje |

## [6.1 ANALIZA KVANTITATIVNIH PODATKOV REGIJSKIH KOORDINACIJ INŠPEKTORJEV](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418012)

RKI opravljajo skupne nadzore, kadar ocenijo, da bi takšni nadzori prispevali k hitrejši in učinkovitejši rešitvi problemov. Iz pregleda podatkov o skupnih akcijah je razvidno, da so bili v letu 2024 opravljeni **204 skupni nadzori**, v okviru katerih je bilo **pregledanih 932 subjektov, kršitve pa so bile ugotovljene pri 346 subjektih (37,1 %).**

|  |  |  |  |  |  |  |  |
| --- | --- | --- | --- | --- | --- | --- | --- |
| **RKI** | **Sestanki** | **Nadzori** | **Subjekti** | **Kršitve** | **Upravni ukrepi** | **Prekr. ukrepi** | **Inšp. organi** |
| RKI Celje | 4 | 29 | 247 | 57 | 8 | 57 | 9 |
| RKI Koper | 9 | 14 | 45 | 21 | 26 | 31 | 8 |
| RKI Kranj | 4 | 16 | 42 | 20 | 22 | 28 | 9 |
| RKI Ljubljana | 3 | 10 | 30 | 15 | 15 | 15 | 10 |
| RKI Maribor | 1 | 41 | 123 | 35 | 19 | 32 | 9 |
| RKI Murska Sobota | 4 | 34 | 153 | 126 | 124 | 118 | 9 |
| RKI Nova Gorica | 3 | 19 | 160 | 14 | 13 | 10 | 9 |
| RKI Novo mesto | 3 | 41 | 132 | 58 | 31 | 31 | 10 |
| **Skupaj** | **31** | **204** | **932** | **346** | **258** | **322** | **73** |
| **Povprečno** | **3,88** | **25,5** | **116,5** | **43,3** | **32,3** | **40,3** | **9,1** |

Preglednica 6: Skupne akcije RKI

Pomen naslovov v tabeli:

* Sestanki: število sestankov RKI
* Nadzori: število opravljenih skupnih nadzorov
* Subjekti: število pregledanih subjektov v okviru skupnih akcij
* Kršitve: število subjektov, pri katerih so bile ugotovljene kršitve
* Upravni ukrepi: skupno število izdanih upravnih ukrepov vseh sodelujočih inšpekcij
* Prekrškovni ukrepi: skupno število izdanih prekrškovnih ukrepov vseh sodelujočih inšpekcij
* Inšpekcijski organi: število inšpekcijskih organov, ki sodelujejo v RKI.

Vse sodelujoče inšpekcije so skupaj izdale **258 upravnih in 322 prekrškovnih ukrepov.**

Delež subjektov, pri katerih so bile ugotovljene kršitve:

|  |  |  |  |
| --- | --- | --- | --- |
| **RKI** | **Število pregledanih subjektov v okviru skupnih nadzorov** | **Število subjektov,  pri katerih so bile ugotovljene kršitve** | **Delež v %** |
| RKI Celje | 247 | 57 | 23,1 |
| RKI Koper | 45 | 21 | 46,7 |
| RKI Kranj | 42 | 20 | 47,6 |
| RKI Ljubljana | 30 | 15 | 50 |
| RKI Maribor | 123 | 35 | 28,5 |
| RKI Murska Sobota | 153 | 126 | 82,4 |
| RKI Nova Gorica | 160 | 14 | 8,75 |
| RKI Novo mesto | 132 | 58 | 43,9 |
| **Skupaj** | **932** | **346** | **37,1** |

Preglednica 7: Delež subjektov, pri katerih so bile ugotovljene kršitve po posamezni RKI

## [6.2 SPLOŠNA PROBLEMATIKA V ZVEZI Z UGOTOVITVAMI NA TERENU](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418013)

**RKI CELJE**

Na področju izvajanja nadzora s strani članov RKI CELJE se pri vseh deležnikih izkazuje povečano število prijav, ki so vedno bolj kompleksne, vsebinsko zahtevne ter se nanašajo na prepletanje pristojnosti različnih organov. Večje število prijav je tudi nepopolnih, ki zahtevajo dodatno delo, saj je kljub temu v ozadju zahteva prijavitelja za odgovor v zvezi s prijavo, velikokrat pa je v ozadju prijave predvsem zasebni interes prijavitelja, zato bi bilo potrebno razmisliti o sistemu obravnave takšnih prijav oziroma spremembi zakonodaje (ZIN).

Na področju inšpekcije za okolje zaznavajo največ prijav na področju nedovoljenega odlaganja odpadkov v naravnem okolju, veliko pa tudi prijav v zvezi z obremenjevanjem okolja z emisijami hrupa. Izpostavljeno je dobro sodelovanje s policijo in medobčinskimi inšpekcijami.

Zdravstveni inšpektorat RS beleži povečano število prijav na področju prehranskih dopolnil in neskladnosti pri predstavljanju prehranskih dopolnil z uporabo nedovoljenih zdravstvenih trditev, Poseben izziv nadzora je oglaševanje preko novih oblik medijev oziroma socialnih omrežij (facebook, instagram ipd.) Na področju skupnih nadzorov v okviru RKI pa so predvsem nadzori nedovoljenega točenja alkohola in prodaje tobačnih izdelkov mladoletnim osebam.

Tržni inšpektorat RS poleg opravljanja nadzorov po programu dela inšpektorata, obravnava večje število prijav, pri katerih je v ozadju zasebni interes posameznih prijaviteljev. Na področju sodelovanja z ostalimi nadzornimi organi so opravljeni predvsem nadzori prodaje alkoholnih pijač in tobačnih izdelkov mladoletnim osebam ter nadzori obratovalnih časov gostinskih obratov in nadzori posameznih prireditev.

Na področju Uprave RS za varno hrano, veterinarstvo in varstvo rastlin zaznavajo, da se prijave običajno nanašajo na iste zavezance, opozarjajo pa tudi na vse bolj agresiven in nesramen odnos zavezancev v postopkih ter na večje število lažnih prijav.

Na področju Inšpektorata RS za varstvo pred naravnimi in drugimi nesrečami se opozarja na zastarelost zakonodaje, ki ne sledi spremembam na trgu ter na veliko število zavezancev in premajhno število inšpektorjev. Obseg in vsebina nalog pa zahteva hitro prilagodljivost in nenehno usposabljanje in izpopolnjevanje inšpektorjev.

Na področju Finančne uprave RS posebne problematike pri sodelovanju med inšpekcijskimi organi ne zaznavajo in sodelovanje poteka skladno z organiziranimi akcijami nadzora.

**RKI KOPER**

Regijska koordinacija inšpektorjev Koper (v nadaljnjem besedilu: RKI KP) je v letu 2024 obravnavala naslednje problematike:

* nadzori gostinskih lokalov in prireditev v nočnem času,
* stojnice - obcestna prodaja sadja in zelenjave,
* nadzor sečišč-delovišč v gozdu,
* nadzor prevozov lesa,
* nadzor počivališča/parkirišča/postajališča za avtodome.

Obravnava navedenih problematik je bila dogovorjena in koordinirana na 4 rednih sejah, 1 izredni seji in 4 dopisnih sejah, po potrebi pa tudi z neposrednim dogovarjanjem z zadevnimi nadzornimi organi in Policijo preko elektronske pošte.

Nadzori po zgoraj naštetih področjih so bili pri veliki večini nadziranih subjektov učinkoviti.

Pri nadzoru stojnic so se nadzorni organi ponovno srečevali z izogibanjem zavezanca, tako kot že prejšnja leta 2024, 2023, 2022 in pred tem. Ta problematika je bila sicer že obširno predstavljena na IS pri čemer učinkovite rešitve, žal, še niso bile dogovorjene.

Pri nadzoru parkirišča za avtodome na zasebnem zemljišču v Postojni so se srečali z zanimivo problematiko v zakonodaji različno uporabljenih terminov, počivališče/postajališče/parkirišče za avtodome, kar je na koncu zahtevalo usklajen in inovativen pristop nadzornih organov in Policije.

**RKI KRANJ**

V okviru opravljanja dela se vse inšpekcijske službe srečujejo s povečanjem števila prijav, katere so vsebinsko čedalje bolj zahtevne. Povečuje se tudi število prijaviteljev, ki so bolj zahtevni oziroma agresivni do inšpektorjev, ki vodijo postopke. V okviru RKI KRANJ se obravnavajo prijave, ki vsebinsko vključujejo pristojnost različnih inšpekcijskih organov.

Na področju, ki ga pokriva RKI KRANJ, se med drugim srečujejo s problematiko postavljanja kampov brez ustreznih dovoljenj (problem sanitarij, pitne vode itd.), postajališč oziroma počivališč za avtodome brez ustreznih dovoljenj, kategorizacije nastanitvenih obratov brez pridobljene predpisane kategorizacije, nelegalne sečnje v gozdovih, premičnih stojnic s prodajo sadja in zelenjave, pri katerih so odgovorne osebe v tujini in redno zapirajo ter na novo ustanavljajo podjetja z namenom izogibanja plačevanja glob ter onemogočanja gotovinskega plačevanja na večih področjih (parkirišča, avtobusni prevozi, gostinski obrati, avtomati itd).

**RKI LJUBLJANA**

Pri nadzoru poslovnih subjektov inšpekcija opaža, da določene pravne osebe odpirajo slamnata podjetja oziroma podjetja, ki so registrirana v tretjih državah. Tako inšpekcija ne more učinkovito opravljati nadzora nad njimi, saj so problemi z vročanjem pošte, ko pa je končno vročeno, je podjetje oziroma poslovni subjekt že prenehal z delovanjem. Na tem področju bi bilo potrebno sistemsko urediti zadeve na celotnem državnem nivoju. Pri zadevah, kjer so zavezanci Romi, vse inšpekcije opažajo, da prihaja do težav z izvrševanjem odločb ali kazni, saj so v večini primerov zavezanci na socialnih prejemkih ali uveljavljajo pravico do doma in inšpekcija ne more zoper njih voditi postopkov, ki bi dosegli določen namen oziroma, da bi se uredilo stanje.

**RKI MARIBOR**

Emil Botić, Inšpektorat RS za delo, Območna enota Maribor, je izpostavil, da s področja Inšpektorata RS za delo inšpektorji pri izvajanju nalog inšpekcijskega nadzora ugotavljajo izrazito poslabšanje stanja na področju zagotavljanja pravic iz delovnih razmerij ter varnosti in zdravja pri delu, skladno z veljavno zakonodajo v Republiki Sloveniji. Ugotavljajo porast kršitev sklepanja civilno pravnih pogodb z elementi delovnega razmerja (npr. v dejavnosti gostinstva in turizma ter čiščenja tudi brez prijav v obvezna socialna zavarovanja), zaposlovanje na črno, naklepno zaposlovanje za krajši delovni čas od polnega, ter prijava v zavarovanje na Zavodu za zdravstveno zavarovanje Slovenije (tudi samo za 5 ur tedensko) čeprav delavec dejansko opravlja delo za polni delovni čas ali celo več ur, kot je plačan in kot ima sklenjeno pogodbo o zaposlitvi.

Glavnino kršitev v širšem pomenu besede zaposlovanje predstavljajo še vedno: neizplačilo plač, stroškov prehrane na delu in prevoza na delo ter neizplačilo regresa za letni dopust, obračunavanje dodatkov za delo v posebnih pogojih dela, kršitve v zvezi z delovnim časom, kršitve v postopkih za prenehanje delovnega razmerja (odjava delavca iz sistema zdravstvenega in pokojninskega zavarovanja brez njegovega vedenja), ter kršitve pri zaposlovanju in delu tujcev.

Poleg že navedenega pa se opaža porast prijav v smislu diskriminacije in mobinga na delovnem mestu (še zlasti v službah javnega sektorja), kljub izkazanim ukrepom zagotavljanja varovanja dostojanstva na delovnem mestu.

Problem ugotavljanja navedenih kršitev v inšpekcijskem postopku je v težavnosti dokazovanja.

Opaža se tudi močno razširjen pojav samostojnih podjetnikov posameznikov, ki na podlagi pogodbe civilnega prava opravljajo dejavnost za druge delodajalce. Gre za tako imenovane »navidezne s.p.«, ki opravljajo delo izrazito v gostinstvu npr. pri delodajalcu, ki ima gostinski lokal in so glede vseh navodil za delo in nadzora delodajalca ter delovnih sredstev in materiala za delo povsem izenačeni z ostalimi zaposlenimi delavci, saj so vključeni v celotni delodajalčev delovni proces, in pri svojem delu niso v nobenem pogledu samostojni, kot bi to naj bili samostojni podjetniki, temveč je njihovo delo povsem podrejeno delodajalčevemu delovnem procesu in njegovim navodilom.

Pri izvajanju inšpekcijskih nadzorov s področja zaposlovanja in dela tujcev in napotenih delavcev prav tako predstavljajo težave izogibanje pozivom in vabilom inšpektorjev, vročanju pošte z navedbo (preseljen, neznan na naslovu), poštni predal ne obstaja itd., ustanavljanje novih podjetij z istimi direktorji na istem naslovu po prenehanju subjekta, ter nedosegljivost odgovornih oseb in težavnost ugotavljanja izvajanja dela delavcev v tujini.

**RKI MURSKA SOBOTA**

Kot člani RKI Murska Sobota so v letu 2024 sodelovali vodje OE naslednjih inšpektoratov RS: Inšpektorat RS za kmetijstvo, gozdarstvo, lovstvo in ribištvo (IRSKGLR) - OE Murska Sobota; Tržni inšpektorat RS (TIRS) - OE Murska Sobota; Zdravstveni inšpektorat RS (ZIRS) - OE Maribor in Murska Sobota, Inšpektorat RS za naravne vire in prostor (IRSNVP) - gradbena inšpekcija OE Murska Sobota; Inšpektorat RS za varstvo pred naravnimi in drugimi nesrečami (IRSVNDN) - Izpostava Maribor; Finančna uprava RS (FURS) - FU Murska Sobota; Uprava RS za varno hrano, veterinarstvo in varstvo rastlin (UVHVVR) - OU Murska Sobota; Inšpektorat RS za delo (IRSD) - OE Murska Sobota in Inšpektorat RS za okolje in energijo (IRSOE) - OE Murska Sobota, ter Policijska uprava (PU) Murska Sobota.

Inšpektorji posameznih inšpektoratov so, podobno kot v preteklih letih, opravljali naloge v skladu z letnimi plani svojih inšpektoratov, za skupne akcije nadzora pa so se tudi letos dogovarjali v glavnem vodje posameznih organizacijskih enot inšpektoratov in policije, ki so bile tudi uspešno izvedene. V letu 2024 so bile organizirane štiri seje RKI Murska Sobota, na katerih je bil vedno, poleg predstavnika vseh navedenih inšpektoratov, prisoten tudi predstavnik PU Murska Sobota. Nadzorni organi so na posamezni seji vedno poročali o izvedenih skupnih akcijah nadzora v preteklem trimesečnem obdobju, ter se dogovarjali za skupne nadzore oz. obravnavali problematiko, ki jo je potrebno obravnavati skupaj v naslednjem trimesečnem obdobju. Periodična poročila o vseh štirih sejah RKI Murska Sobota so bila sproti posredovana na MJU in tudi vsem članom RKI.

Statistični podatki o skupnih nadzorih v letu 2024 izhajajo iz priložene preglednice. Podatki se nanašajo na skupne akcije nadzora, koordinirane s strani sedežev posameznih inšpektoratov, ali dogovorjene na seji RKI. V teh nadzorih sta sodelovala vsaj dva inšpekcijska organa ali pa je pri teh nadzorih poleg inšpektorjev sodelovala tudi policija. Podani so tudi podatki o številu ugotovljenih kršitev, ter o izrečenih inšpekcijskih in prekrškovnih ukrepih. V nadaljevanju poročila so strnjeni podatki o najpogostejših skupnih nadzorih v letu 2024:

FURS je opravil večje število skupnih nadzorov z IRSOE in policijo na področju prevoza odpadkov, z UVHVVR glede nadzora sive ekonomije, pa tudi nekaj s področja nedovoljenega oglaševanja in varne prodaje hrane. Eden od takšnih primerov se je nanašal na prijavo UVHVVR, v kateri je bilo navedeno, da fizična oseba preko svojega FB profila prodaja torte. Po opravljenem prikritem nakupu, kjer je prodajalec zahteval plačilo v kripto bonih (ki jih prodajajo na Petrolu), prodajalka torte ni dostavila na dogovorjeno lokacijo. Ker kontakta s prodajalko FURS ni uspel vzpostaviti, so zadevo, kot sum goljufije, predali policiji. Epiloga še ni. Policija sumi, da gre za krajo identitete.

FURS je ob nadzoru zaposlovanja na lokaciji ene izmed bioplinarn v maju 2024 ugotovil, da storitve prevoza gnojevke, digestata in vode za navedeno družbo opravlja fizična oseba, ki je sicer zavarovana po podlagi 64 (kot kmet), za kar ima z družbo sklenjeno pogodbo. Zanimalo jih je, ali je navedena podlaga za zavarovanje dovolj oziroma, ali se v okviru kmetijske dejavnosti lahko izvajajo prevozi, tako z lastnimi prevoznimi sredstvi, kot z vozili naročnika prevoza, ali pa bi morala fizična oseba dejavnost prevozništva registrirati posebej. S strani MKGP so na njihovo vprašanje prejeli odgovor, da bi opravljanje navedenih storitev lahko opravljale fizične osebe v okviru kmetijske dejavnosti storitve le, v kolikor je to povezano z opravljanjem kmetijske dejavnosti (npr. prevoz gnojevke na kmetijska zemljišča). FURS navaja, da želijo opozoriti, da je potrebno primer obravnavati tudi z vidika ugotavljanja dohodka od kmetijske dejavnosti. Dovoljeno je namreč opravljanje kmetijske dejavnosti, ko se ugotavlja dohodek iz kmetijstva kot osnovna kmetijska in gozdarska dejavnost (torej s katastrskim dohodkom) le v obsegu, z Zakonom o ugotavljanju katastrskega dohodka (Uradni list RS, št. 63/16; v nadaljnjem besedilu: ZUKD-2) opredeljenega ugotavljanja dohodka. Za konkretni primer to pomeni, da svoje dejavnosti tudi na ta način ne bi ustrezno rešili, saj storitev prevoza digestata in vode za drugo družbo, v nobenem primeru ni storitev za kmetijsko proizvodnjo, ki služi FURS kot pomoč pri ugotavljanju ali bi v navedenem in podobnih primerih lahko šlo za delo/zaposlovanje.

FURS je izpostavil problematiko iz avgusta 2024, ko so v nadzoru obravnavali prekrškovni primer, ko je mobilni oddelek FU Murska Sobota odkril nezakonit vnos blaga na območje Evropske unije, za katero so predpisane prepovedi oz. omejitve. Šlo je za vnos 22 pasjih mladičev s strani državljana Ukrajine mimo vstopnega mesta veterinarske kontrole in brez potrebnih dokumentov in cepljenj. Tovrstne zadeve so občutljive, saj gre za žive živali, ki potrebujejo oskrbo in jih je potrebno čimprej namestiti v primerno zavetišče za živali. FURS nima sklenjenih posebnih pogodb z zavetiščem za živali, zato se hitro pojavi vprašanje kdo bo pokril nastale stroške zavetišču. V konkretnem primeru namreč od storilca niso uspeli pridobiti sredstev za kritje teh stroškov. Na Generalnem finančnem uradu so zato izpostavili potrebo po dogovoru glede protokola z UVHVVR, skupni sestanek obeh organov na to temo je že napovedan.

UVHVVR in policija sta največ skupnih nadzorov opravila na področju obravnavanja zaščite hišnih živali in tudi nekaj s področja prodaje neregistriranih mesnih izdelkov. Skupni nadzor z izmenjavo podatkov je potekal tudi s FURS glede odvzema hišnih živali, predvsem psov in mačk, zaseženih v nelegalnem transportu, ki ga izvajajo predvsem tuji državljani, v enem primeru je v zvezi s tem sodelovala tudi policija.

IRSD je v preteklem letu izvedel več akcij nadzora s FURS na gradbiščih glede zakonitosti zaposlovanja in dela tujcev, ter varnosti in zdravja pri delu, pri določenih od teh pregledov je sodelovala tudi policija. Sodelovanje je potekalo s FURS tudi pri nadzoru čezmejnega izvajanja storitev, ter v zvezi z zaposlovanjem in delom tujcev ter čezmejnim izvajanjem storitev tujih delodajalcev v RS. IRSD in gozdarska inšpekcija IRSKGLR sta izvedla skupne nadzore izvajalcev del v gozdu.

IRSKGLR je skupaj s policijo izvedel več nadzorov vožnje v naravnem okolju ter nabiranja gozdnih sadežev. Z IRSD je bilo opravljenih več nadzorov v zvezi z izvajalcev del v gozdovih. V tem letu je večkrat potekala intenzivna izmenjava podatkov med kmetijsko inšpekcijo IRSKGLR, FURS in gradbeno inšpekcijo IRSNVP, zaradi izpostavljene problematike naraščanja postavitve fotonapetostnih naprav na rastlinjakih, ki se dejansko lahko uporabljajo le v kmetijske namene in zato nujnega ukrepanja vseh posameznih nadzornih organov v skladu s predpisi, ki jih nadzirajo.

ZIRS in policija sta izvedla nekaj skupnih akcij nadzora v zvezi z Zakonom o omejevanju porabe alkohola (Uradni list RS, št. [15/03](https://www.uradni-list.si/glasilo-uradni-list-rs/vsebina/2003-01-0589) in [27/17](https://www.uradni-list.si/glasilo-uradni-list-rs/vsebina/2017-01-1440); v nadaljnjem besedilu: ZOPA), predvsem točenja pijač mladoletnim osebam oz. v zvezi z določbami ZOPA in ZOUTPI. Opravili so tudi skupni nadzor s TIRS in FURS v zvezi z Zakonom o zdravstveni dejavnosti in glede vprašanj varnosti živil pri zavezancu, ki je opravljal na terenu meritve s termo kamero in prodajal blazine/prehranska dopolnila.

TIRS in policija sta skupaj opravila nadzore glede obratovalnega časa gostinskih lokalov, TIRS pa je sodeloval tudi v skupni akciji z ZIRS in FURS v zvezi s poslovanjem družbe iz Maribora, ki vabi ljudi na preglede z namenom prodaje svojih proizvodov.

IRSNVP in IRSOE sta v letu 2024 izvedla večje število nadzorov v zvezi z obratovanjem ene od bioplinarn v Pomurju, potekala je izmenjava podatkov v zvezi s temi pregledi, IRSOE je glede tega zavezanca sodeloval tudi s policijo, kmetijsko inšpekcijo IRSKGLR in medobčinsko inšpekcijo. Med gradbeno inšpekcijo IRSNVP in elektroenergetsko inšpekcijo IRSOE je v enem primeru potekala tudi izmenjava podatkov v zvezi z nadzorom fotovoltaične elektrarne.

Sodelovanje IRSVNDN z drugimi nadzornimi organi v okviru RKI Murska Sobota je potekalo predvsem z izmenjavo podatkov v posameznih zadevah.

Policija je tudi v letu 2024 sodelovala z večino inšpekcij v Pomurju, poleg že zgoraj opisanega sodelovanja je izvedla tudi poletno in zimsko akcijo nadzora vožnje v naravnem okolju skupaj z inšpekcijo za naravo IRSNVP. Policija je organizirala tudi strokovni posvet s predstavniki nadzornih organov v Pomurju TIRS, IRSD, FURS na temo Prebivanje, delo in zaposlovanje tujcev.

**RKI NOVA GORICA**

V letu 2024 so bile opravljene vsakoletne akcije v gostinstvu, predvsem glede nadzora ZOPA in ZOUTI – prodaje alkohola in tobaka mladoletnikom, in sicer tako ob začetku in zaključku šolskega leta, kot tudi v času praznikov in javnih prireditev, ko se poveča prodaja alkohola (npr. novo leto, martinovo, maturantske četvorke, ipd.). V teh akcijah so poleg uslužbencev ZIRS, TIRS sodelovali tudi uslužbenci PUNG, predvsem uslužbenci policijske postaje za izravnalne ukrepe. V postopkih izvajanja le-teh je bilo ugotovljenih kar nekaj primerov kršitev, kot primeroma točenje alkoholnih pijač mladoletnim oseba, opustitev namestitve obvestil o prepovedi točenja alkoholnih pijač mladoletnim osebam, zaradi česar so bili s strani uslužbencev ZIRS tudi izrečeni tako upravni kot tudi prekrškovni ukrepi. V leti 2024 je bilo izvedenih nekaj skupnih akcij tudi na večjih javnih prireditvah (npr. noč čarovnic, pust, ipd.), v katerih so sodelovali uslužbenci TIRS, ZIRS, IRSVNDN, FURS in PUNG. Tudi v teh akcijah so bile ugotovljene nepravilnosti, in sicer iz nadzorne pristojnosti IRSVNDN, za katere so bili z njihove strani izrečeni prekrškovni ukrepi.

V letu 2024 je bilo izvedenih nekaj akcij tudi na področju gozdarstva ter voženj v naravnem okolju, v katerih so poleg uslužbencev IRSD, IRSKGLR in IRSNVP zaradi dopolnjevanja dela in lažjega lociranja subjektov nadzora sodelovali tudi uslužbenci PUNG. V nadzorih s področja gozdarstva je bilo ugotovljenih več nepravilnosti, in sicer na področju varnosti in zdravja pri delu. Delavci so bili namreč v nekaj primerih neprimerno opremljeni, neustrezen je bil tudi način njihovega dela. V zvezi s temi nepravilnosti je bilo izrečenih tudi več upravnih in prekrškovnih ukrepov. Tudi v nadzoru na področju voženj v naravnem okolju je bilo ugotovljeno nekaj nepravilnosti, katere so se ustrezno sankcionirale.

V letu 2024 je bila opravljena tudi ena akcija s področja prometa z uplenjeno divjadjo, in sicer s strani uslužbencev UVHVVR in IRSKGLR, v kateri so bile ugotovljene manjše nepravilnosti iz nadzoren pristojnosti UVHVVR, zaradi česar je bilo z njihove strani izrečeno pisno opozorilo.

Več skupnih akcij je bilo opravljenih tudi nad dejavnostjo raftinga in soteskanja na reki Soči in njenih pritokih, v katerih so sodelovali uslužbenci IRSD, IRSVNDN, IRSŠpo, FURS in PUNG. Tovrstni nadzori so postali že del rutine. V njih so bile ugotovljene nepravilnosti s področja opravljaj dela tujih izvajalcev storitev, zaposlovanja na črno ter prevozov v cestnem prometu, za katere so bili izrečeni tudi upravni in prekrškovni ukrepi.

**RKI NOVO MESTO**

Člani RKI niso izpostavili posebne problematike.

## [6.3 TEŽAVE PRI DELOVANJU REGIJSKIH KOORDINACIJ INŠPEKTORJEV](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418014)

**RKI CELJE**

Člani RKI Celje težav pri delovanju regijske koordinacije ne izpostavljajo. Usklajevanje, prenos informacij ter pripravljenost članov za medsebojno sodelovanje je dobro, prav tako pa je tudi ustrezna pogostost koordinacijskih sestankov.

**RKI KOPER**

RKI KP ima vpeljano utečeno sodelovanje in dogovarjanje za sodelovanje inšpekcijskih služb, Policije in občinskih/medobčinskih inšpektoratov in redarstev.

**RKI KRANJ**

Usklajevanje, pretok informacij ter sodelovanje med inšpekcijskimi organi, ki sodelujejo v RKI KRANJ poteka nemoteno. Edina izjema je Inšpektorat RS za naravne vire in prostor (Gradbena inšpekcija), ki zaradi načina rangiranja prijav ne more sodelovati v skupnih nadzorih na podlagi prejetih prijav.

**RKI LJUBLJANA**

V RKI Ljubljana do nekih posebnih težav ni prihajalo.

**RKI MARIBOR**

Glede na to, da RKI MB že dolgo let deluje, je sodelovanje dobro in že utečeno, veliko lokalne problematike se z drugimi organi rešuje na neformalen način, s komunikacijo po telefonih in izmenjavo informacij po elektronski pošti.

**RKI MURSKA SOBOTA**

Sodelovanje inšpekcijskih organov na nivoju RKI Murska Sobota poteka zelo dobro. Pri delovanju RKI ni nobenih težav, periodičnih sej RKI se redno udeležujejo vsi člani, ter policija in na skupnih sestankih se obravnava aktualna problematika v regiji, kar pomembno prispeva k čim hitrejšemu in usklajenemu reševanju posameznih zadev, ki zadevajo nadzor različnih nadzornih organov.

**RKI NOVA GORICA**

Tudi v letu 2024 se kot večja težava še vedno kaže ureditev ter nadzor nad tako imenovanimi adrenalinskimi športi, prostočasnimi dejavnostmi ter prireditvami v soški dolini, kjer se je tudi tega leta zgodilo kar nekaj nezgod, v katerih so bili poškodovani tako uporabniki tovrstnih storitev, to je turisti, kot zaposleni v tej dejavnosti. Glede na narast turizma v soški dolini se je poleg raftinga v zadnjem času zaznava razmah še več drugih prostočasnih dejavnosti kot je soteskanje, zipline, padalstvo v tandemu, glasbene prireditve, in še marsikaj drugega. Poleg tega se kot izvajalci teh dejavnosti pojavlja vedno več tujih subjektov, ki zaposlujejo tudi tujce, večinoma državljane tretjih držav. Ob tem velja še dodati, da večkrat tuji subjekti, kot izvajalci teh storitev, niti ne izpolnjujejo formalnih pogojev za zakonito opravljanje tovrstnih dejavnostih na območju RS, kar večkrat velja tudi za delovno pravne podlage njihovih delavcev.

Ob tem prisotni inšpekcijski organi v teh nadzorih še vedno ugotavljajo, da to področje ni celostno urejeno. Nadzori, ki jih posamezni inšpekcijski organi izvajajo, ne zajemajo vseh tveganj, ki se pri teh dejavnostih pojavljajo. Pogoji za izvajanje adrenalinskih športnih dejavnosti niso določeni, niti ni določeno kdo jih je dolžan predpisati, kdo jih nadzira, ni določen obseg ter ustreznost osebne varovalne opreme, ki jo morajo organizatorji zagotavljati uporabnikom ali drugi pogoji, ki so nujni za zagotavljanje varnosti zaposlenih in uporabnikov storitev.

Vsled zgoraj navedenemu naj Inšpekcijski svet smatra to tudi kot pobudo za bolj aktiven pristop k obravnavanju te problematike in normativni ureditvi tega področja. Poleg same pomanjkljivosti zakonodaje, ki ureja te dejavnosti, učinkovitost nadzorov na tem področju preprečuje tudi njena razdrobljenost pristojnosti med različne inšpekcijske organe.

**RKI NOVO MESTO**

Ni posebnosti.

## [6.4 POBUDE IN PREDLOGI ZA BOLJŠE DELOVANJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418015)

**RKI CELJE**

Redni sestanki na regijskem nivoju in izmenjava informacij med inšpekcijami vsekakor pozitivno vplivajo na učinkovitost pri delu, posebno v primerih, ko je skupen nadzor smiseln in tudi izveden.

**Drugo**

Predlaga se večji poudarek na ureditvi statusa zaposlenih v inšpekcijskih službah, kot pooblaščenih uradnih oseb, predvsem kar se tiče izboljšanju materialnega položaja zaposlenih in s tem zagotavljanju večje neodvisnosti pri izvajanju delovnih nalog. Izpostavi se tudi potreba po spremembah ZIN, pri pripravi katerih je potrebno vključiti vse inšpekcijske organe (npr. ponovna uvedba inšpekcijskih izkaznic z značkami, kar daje večji pomen pri sami predstavitvi inšpektorja pred uvedbo postopka).

**RKI KOPER**

RKI Koper se zahvaljuje Policiji, Medobčinskim inšpektoratom in inšpekcijam, ki niso članice RKI Koper, za tvorno sodelovanje in daje pobudo, da se dosežen nivo kooperativnosti nadaljuje tudi v letu 2025.

**RKI KRANJ**

Predlog je, da bi bile akcije oziroma nadzori, ki se izvajajo v okviru RKI v letnem planu posameznega inšpekcijskega organa ovrednotene kot prioritete. V tem primeru bi bila hitreje dosežena urejenost poslovanja zavezanca na vseh področjih in posledično bi se še povečala učinkovitost skupnih nadzorov.

**RKI LJUBLJANA**

Jasnejše pristojnosti posameznih inšpekcijskih služb v segmentih, kjer pride do mešanja pristojnosti ter zavedanje dejstva, da je problem potrebno rešiti in ne prelagati odgovornosti na druge inšpekcije.

Glede na to, da so sedaj opremljeni za komunikacijo na daljavo, bi bilo smiselno s tem nadaljevati in v prihodnje vse potrebne komunikacije (tudi redne sestanke) izvesti kar na daljavo.

**RKI MARIBOR**

V okviru informacijske podpore in možnosti ureditve dostopa do javnopravnih evidenc za namen izvajanja pooblastil inšpektorjev v skladu z ZID-1 ter ZIN izpostavljajo potrebe inšpektorjev za delo na terenu:

Dostop do portala e-davki glede plačil (z neposrednim vpogledom v plačila bi inšpektorjem občutno olajšali delo, saj bi lahko stanje plačil plač in regresa preverili neposredno, še preden bi se šlo na teren, oz. sploh ne bi bilo potrebno zahtevati od zavezancev določenih dokazil, čas izvedbe nadzora pa bi se na račun tega občutno zmanjšal).

Dostop do FURS-ove evidence – davčne blagajne za kontrolo delovnega časa (predvsem za gostince).

**RKI MURSKA SOBOTA**

Prizadevali si bodo, da bo sodelovanje na nivoju RKI Murska Sobota še naprej potekalo tako dobro kot že do sedaj. Vzpostavljeno je ustrezno sodelovanje pri obravnavi prijav, ki se nanašajo na pristojnost različnih nadzornih organov. V zvezi s skupnimi akcijami v letu 2025 zato predlagajo, da se le-te še naprej organizirajo na nivoju posameznih inšpektoratov oz. OE.

Tekom leta 2024 je bilo na posameznih sejah RKI izpostavljenih nekaj vprašanj, nejasne zakonodaje oz. problematike, ki jo nadzirajo različne inšpekcije, zato predlagajo, da se tovrstnim primerom oz. vprašanjem posveti potrebna pozornosti tudi na Inšpekcijskem svetu, kar lahko pomembno prispeva k čim večji učinkovitosti nadzornih organov pri delu.

Večina teh vprašanj oz. pobud je bila v letošnjih periodičnih poročilih s sej RKI Murska Sobota že posredovana tudi na MJU, nekaj najbolj aktualnih, pa so navedeni kot pobude in predlogi tudi v tem letnem poročilu:

IRSKGLR je na eni od sej RKI Murska Sobota izpostavil novejšo problematiko v Sloveniji (tudi v Pomurju) zaradi naraščanja postavitev fotonapetostnih naprav na rastlinjakih, ki se dejansko lahko uporabljajo le v kmetijske namene. Pojavljajo se različna tolmačenja investitorjev kmetijske in gradbene zakonodaje, zato bi bilo to problematiko nujno obravnavati kompleksno z vseh vidikov, ki jih ureja zakonodaja v RS za to področje.

FURS je podal pobudo za bolj usklajeno delovanje na področju namestitve, vodenja prekrškovnega postopka, stroškov v zvezi z zasegi nelegalne trgovine, predvsem s hišnimi živalmi, kot so psi in mačke, tako da se glede sodelovanja UVHVVR in FURS sprejme poseben protokol, ki je predviden tudi v 12. členu Pravilnika o veterinarskih pogojih, ki morajo biti izpolnjeni za netrgovske premike hišnih živali, in o modelu potnega lista, ki mora spremljati te živali (Uradni list RS, št. 85/14).

**RKI NOVA GORICA**

V letu 2025 daje RKI NG pobudo za bolj aktiven pristop k obravnavanju problematike na področju nadzora tistih dejavnosti, v katerih se zaposlujejo tujci, predvsem državljani tretjih držav, ter dejavnostih v zvezi z adrenalinskimi športi in prireditvami v naravnem okolju. Zakonodaja na teh področjih je z vidika pristojnosti razdrobljena med različne inšpekcijske organe, kar večkrat negativno vpliva na samo učinkovitost nadzorov.

**RKI NOVO MESTO**

Člani RKI niso podali pobud in predlogov za boljše delovanje. Sodelovanje med člani RKI je dobro.

## [6.5 PRIMERJAVA 2012-2024](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418016)

|  |  |  |  |  |  |
| --- | --- | --- | --- | --- | --- |
| leto | Število opravljenih skupnih nadzorov | Število pregledanih subjektov v okviru skupnih nadzorov | Število subjektov, pri katerih so bile ugotovljene kršitve | Skupno število izdanih upravnih ukrepov | Skupno število izdanih prekrškovnih ukrepov |
| 2012 | 355 | 2.707 | 538 | 334 | 606 |
| 2013 | 947 | 5.696 | 1.192 | 636 | 823 |
| 2014 | 400 | 3.091 | 1.001 | 878 | 813 |
| 2015 | 363 | 2.322 | 596 | 521 | 527 |
| 2016 | 322 | 1.923 | 618 | 487 | 538 |
| 2017 | 336 | 1.808 | 489 | 332 | 415 |
| 2018 | 273 | 1.612 | 402 | 264 | 416 |
| 2019 | 352 | 1.265 | 384 | 227 | 347 |
| 2020 | 209 | 1.097 | 339 | 158 | 332 |
| 2021 | 238 | 794 | 237 | 148 | 150 |
| 2022 | 181 | 867 | 251 | 148 | 205 |
| 2023 | 219 | 986 | 308 | 229 | 292 |
| **2024** | **204** | **932** | **346** | **258** | **322** |

Preglednica 8: Pregled opravljenega dela in izdanih ukrepov RKI med leti 2012 in 2024

# [7. ODBORI INŠPEKCIJSKEGA SVETA](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418017)

## [7.1 ODBOR ZA IZOBRAŽEVANJE, IZPOPOLNJEVANJE IN USPOSABLJANJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418018)

Delo Odbora inšpekcijskega sveta za izobraževanje, izpopolnjevanje in usposabljanje (v nadaljnjem besedilu: odbor) je usmerjeno v pomoč in koordinacijo inšpekcijskih služb na področju izpopolnjevanj in usposabljanj inšpektorjev, predvsem na področju procesnega in materialnega prava, ki ureja področje dela posameznih inšpekcij. Utrjevanje in poglabljanje tovrstnih znanj omogoča večjo učinkovitost ter kakovostnejše opravljanje nalog inšpekcijskega nadzora ter nalog na področju vodenja in odločanja o prekrških.

Skladno z možnostmi in potrebami si odbor poleg rednih oblik usposabljanj inšpektorjev prizadeva tudi za organizacijo različnih brezplačnih oblik usposabljanj. Na podlagi analiz o udeležbi inšpektorjev na različnih oblikah usposabljanja smo bili v preteklosti namreč priče dejstvu, da v posameznih inšpektoratih oziroma inšpekcijskih službah zaradi omejenih lastnih finančnih sredstev ne morejo zagotoviti učinkovitega usposabljanja svojih inšpektorjev. Iz podatkov o izvedenih usposabljanjih na Upravni akademiji je razvidno, da se zadnja leta stanje na tem področju izboljšuje in da lahko inšpekcijske službe usposabljanju inšpektorjev namenijo nekoliko več finančnih sredstev.

V letu 2024 se je odbor sestal enkrat. Na redni 15. seji Odbora IS za izobraževanje, izpopolnjevanje in usposabljanje 20. 11. 2024 se je odbor najprej seznanil z izvedenimi usposabljanji inšpektorjev inšpekcijskih služb v organizaciji Upravne akademije (UA) v prvih osmih mesecih 2024. Ugotovljeno je bilo, da je bilo število usposabljanj inšpektorjev v letošnjem letu v primerjavi z istim obdobjem lanskega leta večje od prejšnjega leta. Iz spodnje tabele je razvidno, da se je do 30. 9. 2024 v organizaciji UA različnih usposabljanj, povezanih z inšpekcijskim nadzorom ter vodenjem in odločanjem o prekrških, udeležilo 223 inšpektorjev. V istem obdobju je k strokovnemu izpitu za inšpektorja pristopilo 80 kandidatov. Pri tem je spet potrebno izpostaviti delež uspešnosti, ki se je v primerjavi z lanskim (53,45 %) povečal na 66,25 %. Odbor je usposabljanja inšpektorjev ocenil kot zelo pozitivno, saj so tovrstna usposabljanja nujna za nemoteno in uspešno izvajanje inšpekcijskega nadzora in vodenja ter odločanja v postopkih o prekršku. Potrebno je poudariti tudi to, da posamezne inšpekcijske službe izvajajo nekatera strokovna usposabljanja mimo Upravne akademije, zato je dejansko število usposabljanj inšpektorjev na letni ravni večje od zgoraj navedenega.

**Usposabljanje inšpektorjev na Upravni akademiji v obdobju 1. 1. – 30. 9. 2024**

|  |  |  |  |
| --- | --- | --- | --- |
| **DATUM** | **NAZIV USPOSABLJANJA** | **KOTIZACIJA** | **ŠT. UDELEŽENCEV** |
| 11.–15. 1. 2024 | Priprava na strokovni izpit za inšpektorja | DA | 16 |
| 6. 2. 2024 | Aktualna vprašanja izvajanja inšpekcijskega nadzora po ZIN in ZUP | DA | 25 |
| 18.–20. 3. 2024 | Priprava na strokovni izpit za inšpektorja | DA | 21 |
| 7.–9. 5. 2024 | Priprava na strokovni izpit za inšpektorja | DA | 13 |
| 9.–11. 9. 2024 | Priprava na strokovni izpit za inšpektorja | DA | 26 |
| 1. 10. 2024 | Učinkovito delo z urejevalniki besedil | NE – po naročilu IRSI | 23 |
| 1. 10. 2024 | Učinkovito delo z urejevalniki besedil | NE – po naročilu IRSI | 17 |
| 6. 11. 2024 | Zakon o prekrških | DA – po naročilu ZIRS | 82 |
| **SKUPAJ** | |  | **223** |

Vir: Upravna akademija, 2024.

V obdobju 1. 1. – 30. 9. 2024 je bil k strokovnemu izpitu za inšpektorja prijavljen 101 kandidat.

K izpitu je pristopilo **80 kandidatov**. Delež uspešnosti: **66,25 %.**

Odbor je obravnaval tudi problematiko, ki jo je na svojem sestanku 10. 9. 2024 obravnaval Odbor IS za pravno področje. Gre za predlog po dodatnem oziroma specifičnem usposabljanju za inšpekcijske službe. Predlog se nanaša na morebitno usposabljanje v zvezi s sodnimi praksami Upravnega sodišča RS na področju inšpekcijskega nadzora brez prisotnosti zavezanca. Dogovorjeno je bilo, da se v UA skladno z možnostmi preuči predlog za izvedbo tovrstnega usposabljanja.

Odbor je obravnaval izvedbo morebitnih usposabljanj, namenjenih glavnim inšpektorjem oziroma vodstvenemu kadru inšpekcijskih služb, saj so se usposabljanja v preteklih letih za navedeno skupino udeležencev pokazala kot zelo dobrodošla. Tudi z lanskoletnim tovrstnim usposabljanjem so bili udeleženci zelo zadovoljni. Dogovorjeno je bilo, da se v naslednjem letu izvede eno usposabljanje za glavne inšpektorje in vodstveni kader inšpekcijskih služb.

Poudariti je potrebno, da je za učinkovito delo Odbora za izobraževanje, izpopolnjevanje in usposabljanje izjemnega pomena dobro sodelovanje z Upravno akademijo, kjer se izvaja večino usposabljanj, izpopolnjevanj in izobraževanj inšpektorjev.

Odbor zastopa stališče, da mora ostati usposabljanje inšpektorjev visoko na prioritetni listi ciljev inšpekcijskih služb, saj v veliki meri pripomore k učinkovitemu in kakovostnemu izvajanju njihovega poslanstva.

## [7.2 ODBOR ZA PRAVNO PODROČJE](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418019)

Vodenje Odbora IS za pravno področje je 1. 3. 2024 prevzel Anže Globokar, inšpektor višji svetnik iz Inšpektorata RS za infrastrukturo. V tem času se je Odbor IS za pravno področje sestal na treh sestankih, kjer se je, glede na postavljena vprašanja članov IS, obravnavala različna tematika, ki zadeva delovanje inšpekcijskih organov.

V aprilu 2024 je tako Odbor IS za pravno področje podal mnenje glede združljivosti opravljanja sodno izvedenskega in cenilskega dela z delom inšpektorja. Sestanek je bil sklican na podlagi sklepa Inšpekcijskega sveta, po prejemu stališča Komisije za preprečevanje korupcije. Po zaključeni razpravi je odbor sprejel mnenje, v katerem je med drugim izpostavil, da gre pri opravljanju nalog sodnega izvedenca za vrsto znanstvene dejavnosti, da se imenovanje za sodnega izvedenca ne šteje za opravljanje dejavnosti oziroma dela za drugega delodajalca, saj sodni izvedenec ne sklene delovnega razmerja s sodiščem, temveč sodniku nudi pomoč pri sojenju. Ker je temeljna naloga inšpektorjev izvajanje nadzora nad spoštovanjem predpisov in varovanje javnega interesa, ima ta naloga prednost pred opravljanjem sodno izvedenskega oziroma cenilskega dela, zaradi česar je treba, še posebno v luči pomanjkanja inšpektorjev, upoštevati organizacijo dela posameznega inšpekcijskega organa oziroma inšpekcije in področje dela ter preprečiti položaje, ko bi bil inšpekcijski nadzor na posameznem področju dela (ali območju) zaradi osebnih interesov inšpektorja/inšpektorjev bistveno otežen.

Konec maja 2024 je Odbor IS za pravno področje obravnaval problematiko instituta razbremenitve odgovornosti pravne osebe in v zvezi s tem tudi predlog za spremembo 14. člena ZP-1. Na sestanku je bil navzoč tudi predstavnik Direktorata za kaznovalno pravo in človekove pravice pri Ministrstvu za pravosodje. Razprava je potekala v smeri težav, ki jih imajo prekrškovni organi. Navzoči so se strinjali, da bi bilo treba zaradi pravne varnosti v ZP-1 pojasniti pojem »dolžno nadzorstvo«. Splošno opredelitev v ZP-1 glede dolžnega nadzorstva bi potem po potrebi lahko še dopolnili v materialnih predpisih, na podlagi katerih inšpekcije izvajajo nadzor. Dogovorjeno je bilo, da Ministrstvo za pravosodje pravočasno obvesti Inšpekcijski svet ob naslednjem noveliranju ZP-1, da se lahko inšpekcijski organi opredelijo do sprememb in dopolnitev.

V septembru 2024 se je Odbor IS za pravno področje ponovno sestal in obravnaval problematiko načela zaslišanja in ustne obravnave v primeru izvedbe ogleda (29. člen ZIN in prvi odstavek 154. člena ZUP). Na podlagi novejše sodne prakse Upravnega sodišča RS mora inšpektor vselej, ko je treba opraviti ogled (npr. v primeru nelegalne gradnje) sklicati ustno obravnavo v skladu s prvim odstavkom 154. člena ZUP, na katero je treba povabiti stranke in jim dati možnost, da se na obravnavi izrečejo o vseh okoliščinah, ki so pomembne za odločitev. V razpravi je bilo med drugim izpostavljeno tudi, da je glede na novejšo sodno prakso treba načelo zaslišanja strank na enak način upoštevati tudi v primeru kontrolnega ogleda ob izdaji sklepa o dovolitvi izvršbe. Člani so poudarili, da se z doslednim izvajanjem načela zaslišanja, kot je odločeno v novejših sodbah Upravnega sodišča RS, zmanjšuje hitrost in učinkovitost inšpekcijskega postopka in s tem tudi varovanje javnega interesa. Zato so predlagali spremembe tretjega in četrtega odstavka 29. člena ZIN, in sicer na način, da sklicevanje ustnih obravnav za namen izvedbe inšpekcijskega pregleda in posledično vabljenje vseh strank, ne bi bilo obvezno. Člani odbora so opozorili še na nekatera vprašanja, s katerimi se srečujejo v različnih postopkih in kar bi bilo treba urediti s spremembami ZUP, in sicer vročanje odločbe z javnim naznanilom ter obravnavo žaljivih vlog: zakonodajo bi bilo treba spremeniti tako, da inšpektor žaljivo vlogo ni dolžan obravnavati. Člani Odbora so kot dodatno opozorili še na sodne postopke, ki potekajo neposredno proti inšpektorjem, kljub določbam 37. člena ZIN. V tretjem odstavku 37. člena ZIN je namreč določeno, da zavezanec ali tretja oseba lahko zahtevata povračilo škode neposredno od inšpektorja le v primeru, ko je škoda nastala zaradi kaznivega dejanja inšpektorja. Prav tako so predlagali, da se v predlogu ZJU-1 uredi plačano pravno pomoč za inšpektorje za vse postopke: predkazenski, kazenski, odškodninski in prekrškovni.

## [7.3 ODBOR ZA MERJENJE USPEŠNOSTI, UČINKOVITOSTI IN KAKOVOSTI DELA INŠPEKCIJSKIH SLUŽB](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418020)

Odbor je v letu 2024 na podlagi podatkov in odgovorov, ki so jih poslali inšpekcijski organi oziroma inšpekcije, opravil analizo učinkovitosti inšpekcijskih organov v letu 2023.

V analizi so člani Odbora predstavili ugotovitve glede učinkovitosti inšpekcijskih organov.

Kot najbolj pereči področji, ki zmanjšujeta učinkovitost, sta bili vnovič spoznani: (1.) kadrovski manko inšpekcijskih organov in pogoji za inšpektorja ter (2.) neustrezen informacijski sistem. Odbor je zaznal razvoje priložnosti še pri sprejemu internih usmeritev ravnanja s prejetimi pobudami; sprejemu internih usmeritev za obravnavo prekrškov; zagotovitvi voznega parka za inšpektorje; ponudbi usposabljanj za inšpektorje in odpravi zaostankov pri reševanju zadev.

V analizi so našteti tudi primeru dobrih praks ter izdana priporočila na kadrovskem, informacijskem področju in na ostalih področjih.

Analiza je bila predstavljena in sprejeta na seji Inšpekcijskega sveta v decembru 2024.

## [7.4 ODBOR ZA INFORMACIJSKO PODPORO](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418021)

Odbor za informacijsko podporo v letu 2024 ni prejel nobene pobude s strani Inšpekcijskega sveta, zato se v tem letu ni sestal. Vodja tega odbora je osebno sodeloval pri pripravi Poročila o delu Inšpekcijskega sveta za leto 2023 ter pri spremembi tabel in kazalnikov za poročanje posameznih inšpekcij o opravljenem delu v tekočem letu.

Vodja odbora je tudi član delovne skupine za izvedbo aktivnosti v zvezi z enotnim informacijskim sistemom inšpekcijskih organov oziroma inšpekcij.

# [8. SEJE INŠPEKCIJSKEGA SVETA](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418022)

Inšpekcijski svet je imel v letu 2024 redne seje 24. 1. 2024, 6. 3. 2024, 12. 6. 2024 in 3. 12. 2024 ter dopisno sejo, ki je potekala od 12. 4. 2024 do 19. 4. 2024, na kateri se je glasovalo o sprejemu Poročila Inšpekcijskega sveta za leto 2023.

# [9. AKTIVNOSTI IN OBRAVNAVANE VSEBINE INŠPEKCIJSKEGA SVETA](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418027)

## [9.1 STROKOVNO – ADMINISTRATIVNE NALOGE ZA INŠPEKCIJSKI SVET](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418028)

Strokovne in administrativne naloge za Inšpekcijski svet se izvajajo v Direktoratu za javni sektor, ki deluje v okviru MJU. Direktorat za javni sektor skrbi tudi za to, da so na spletni strani www.gov.si, in sicer v zavihku, ki se nanaša na Inšpekcijski svet, sproti objavljena aktualna obvestila in gradiva, ki se nanašajo na delovanje Inšpekcijskega sveta.

## [9.2 OBRAVNAVA PRIJAV KRŠITEV](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418029)

Inšpekcijski svet je medresorsko delovno telo, ki mu ZIN ne daje pristojnosti sprejemanja odločitev v konkretnih zadevah, zato javni uslužbenec/javna uslužbenka, ki opravlja strokovno – administrativne naloge za Inšpekcijski svet, navedbe v konkretnih prijavah najprej prouči, nato pa prejete prijave odstopi v reševanje enemu ali več pristojnim inšpekcijskim organom, včasih tudi organom samoupravnih lokalnih skupnosti in drugim državnim organom.

Pošiljatelji prijav oziroma pobud Inšpekcijski svet ali predsednika Inšpekcijskega sveta prosijo za pojasnila glede pravnih institutov ali konkretnih situacij oziroma za nasvet, kako naj ravnajo v konkretni situaciji. Inšpekcijski svet lahko za proučitev kakšnega konkretnega vprašanja in za opredelitev do konkretnih primerov zaprosi katerega od štirih odborov ali pa zadevo posreduje kateremu drugemu pristojnemu državnemu organu, da poda pojasnila v okviru svojih pristojnosti.

Ugotovljeno je bilo tudi, da nekateri prijavitelji oziroma pobudniki že več let pišejo Inšpekcijskemu svetu, čeprav jim je bilo večkrat pojasnjeno, katere so pristojnosti Inšpekcijskega sveta.

# 10. [STRATEŠKE USMERITVE IN PRIORITETE INŠPEKCIJSKIH ORGANOV](file:///C:\osebno\NikseM90\INŠPEKCIJSKI%20SVET\PIS2023\PIS2023_OSNUTEK.docx#_Toc512418032)

Vlada Republike Slovenije se je v letu 2024 seznanila:

1. s Poročilom o izvedbi strateških usmeritev in prioritet inšpektoratov oziroma inšpekcij v letu 2023 (sklep vlade, št. 06100-5/2024/4 z dne 29. 2. 2024);
2. s Strateškimi usmeritvami in prioritetami inšpektoratov oziroma inšpekcij v letu 2024 (sklep vlade, št. 06100-7/2024/4 z dne 14. 3. 2024).

Gradivo je objavljeno na spletu.

# 11. IZREČENI UKREPI OD LETA 2018 DO LETA 2024

V nadaljevanju je predstavljeno število upravnih in prekrškovnih ukrepov od leta 2018 do leta 2024:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2018** | **2019** | **2020** | **2021** | **2022** | **2023** | **2024** |
| **Upravni ukrepi skupaj** | 56.291 | 49.151 | 38.678 | 32.492 | 56.212 | 44.950 | **40.845** |
| **Prekrškovni ukrepi skupaj** | 35.740 | 35.137 | 44.198 | 37.112 | 29.758 | 30.122 | **30.840** |
| **Vsi ukrepi skupaj** | 92.031 | 84.288 | 82.876 | 69.604 | 85.970 | 75.072 | **71.685** |

Preglednica 9: Število upravnih ukrepov in število prekrškovnih ukrepov od leta 2018 do 2024

1. Uradni list RS, št. 43/07 – uradno prečiščeno besedilo in 40/14; v nadaljnjem besedilu: ZIN [↑](#footnote-ref-1)
2. Uradni list RS, št. [95/24](https://www.uradni-list.si/glasilo-uradni-list-rs/vsebina/2024-01-2864); v nadaljnjem besedilu: ZSTSPJS [↑](#footnote-ref-2)
3. Delovno mesto inšpektor, št. C067002 [↑](#footnote-ref-3)
4. Delovno mesto višji svetovalec, št. C027010 [↑](#footnote-ref-4)
5. Delovno mesto št. C067003 [↑](#footnote-ref-5)
6. Delovno mesto št. C027001 [↑](#footnote-ref-6)
7. Uradni list RS, št. [99/24](https://www.uradni-list.si/glasilo-uradni-list-rs/vsebina/2024-01-3078) in [109/24](https://www.uradni-list.si/glasilo-uradni-list-rs/vsebina/2024-01-3552) [↑](#footnote-ref-7)
8. Mandat traja od 18. 7. 2024. [↑](#footnote-ref-8)
9. Za vršilko dolžnosti glavne inšpektorice je bila ponovno imenovana 16. 9. 2024. [↑](#footnote-ref-9)
10. Za vršilca dolžnosti glavnega inšpektorja je bil ponovno imenovan 10. 9. 2024. [↑](#footnote-ref-10)
11. Za glavnega inšpektorja je bil imenovan 4. 4. 2024. [↑](#footnote-ref-11)
12. Na položaju od 16. 8. 2024. [↑](#footnote-ref-12)
13. Od 3. 12. 2024, do takrat je inšpekcijo vodil Matjaž Podjavoršek. [↑](#footnote-ref-13)
14. EASA: Agencija Evropske unije za varnost v letalstvu [↑](#footnote-ref-14)
15. Zakon o Kobilarni Lipica (Uradni list RS, št. 53/24) velja od 13. 7. 2024 [↑](#footnote-ref-15)
16. Uradni list RS, št. [44/22](https://www.uradni-list.si/glasilo-uradni-list-rs/vsebina/2022-01-0873), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE in [23/24](https://www.uradni-list.si/glasilo-uradni-list-rs/vsebina/2024-01-0693); v nadaljnjem besedilu: ZVO-2 [↑](#footnote-ref-16)
17. Uradni list RS, št. [23/05](https://www.uradni-list.si/glasilo-uradni-list-rs/vsebina/2005-01-0780) – uradno prečiščeno besedilo, [21/10](https://www.uradni-list.si/glasilo-uradni-list-rs/vsebina/2010-01-0882) in [90/12](https://www.uradni-list.si/glasilo-uradni-list-rs/vsebina/2012-01-3528) – ZdZPVHVVR; v nadaljnjem besedilu: ZRGSO [↑](#footnote-ref-17)
18. Uradni list RS, št. [68/16](https://www.uradni-list.si/glasilo-uradni-list-rs/vsebina/2016-01-2926); v nadaljnjem besedilu: ZDimS [↑](#footnote-ref-18)
19. Uradni list RS, št. [84/18](https://www.uradni-list.si/glasilo-uradni-list-rs/vsebina/2018-01-4120); v nadaljnjem besedilu: ZIURKOE [↑](#footnote-ref-19)
20. Uradni list RS, št. [60/17](https://www.uradni-list.si/glasilo-uradni-list-rs/vsebina/2017-01-2879); v nadaljnjem besedilu: ZDMHS [↑](#footnote-ref-20)
21. Uradni list RS, št. [78/23](https://www.uradni-list.si/glasilo-uradni-list-rs/vsebina/2023-01-2478) in [95/24](https://www.uradni-list.si/glasilo-uradni-list-rs/vsebina/2024-01-2872); v nadaljnjem besedilu: ZUNPEOVE [↑](#footnote-ref-21)
22. Uradni list RS, št. [38/24](https://www.uradni-list.si/glasilo-uradni-list-rs/vsebina/2024-01-1288); v nadaljnjem besedilu: EZ-2 [↑](#footnote-ref-22)
23. Uradni list RS, št. 172/21; v nadaljnjem besedilu: ZOEE [↑](#footnote-ref-23)
24. Uradni list RS, št. [204/21](https://www.uradni-list.si/glasilo-uradni-list-rs/vsebina/2021-01-4149) in [121/22](https://www.uradni-list.si/glasilo-uradni-list-rs/vsebina/2022-01-2850); v nadaljnjem besedilu: ZOP [↑](#footnote-ref-24)
25. Uradni list RS, št. [44/22](https://www.uradni-list.si/glasilo-uradni-list-rs/vsebina/2022-01-0874); v nadaljnjem besedilu: ZOTDS [↑](#footnote-ref-25)
26. Uradni list RS, št. [97/07](https://www.uradni-list.si/glasilo-uradni-list-rs/vsebina/2007-01-4826) – uradno prečiščeno besedilo, [64/16](https://www.uradni-list.si/glasilo-uradni-list-rs/vsebina/2016-01-2761) – odl. US in [20/18](https://www.uradni-list.si/glasilo-uradni-list-rs/vsebina/2018-01-0865) – OROZ631 [↑](#footnote-ref-26)
27. Uradni list RS, št. [50/12](https://www.uradni-list.si/glasilo-uradni-list-rs/vsebina/2012-01-2065) – uradno prečiščeno besedilo, [54/15](https://www.uradni-list.si/glasilo-uradni-list-rs/vsebina/2015-01-2227), [6/16](https://www.uradni-list.si/glasilo-uradni-list-rs/vsebina/2016-21-0263) – popr., [38/16](https://www.uradni-list.si/glasilo-uradni-list-rs/vsebina/2016-01-1628), [27/17](https://www.uradni-list.si/glasilo-uradni-list-rs/vsebina/2017-01-1445), [23/20](https://www.uradni-list.si/glasilo-uradni-list-rs/vsebina/2020-01-0552), [91/20](https://www.uradni-list.si/glasilo-uradni-list-rs/vsebina/2020-01-1559), [95/21](https://www.uradni-list.si/glasilo-uradni-list-rs/vsebina/2021-01-2055), [186/21](https://www.uradni-list.si/glasilo-uradni-list-rs/vsebina/2021-01-3697), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [16/23](https://www.uradni-list.si/glasilo-uradni-list-rs/vsebina/2023-01-0302) in [107/24](https://www.uradni-list.si/glasilo-uradni-list-rs/vsebina/2024-01-3416) – odl. US [↑](#footnote-ref-27)
28. Kratica RASFF: Rapid Alert System for Food and Feed [↑](#footnote-ref-28)
29. Kratica AAC: Administrative Assistance and Cooperation Network [↑](#footnote-ref-29)
30. Kratica FF: Food Fraud [↑](#footnote-ref-30)
31. Kratica ICSMS: Information and Communication System for Market Surveillance [↑](#footnote-ref-31)
32. Povprečno število inšpektorjev je bilo izračunano ob upoštevanju, da je bila na UI ena inšpektorica bolniško odsotna 6 mesecev, da sta v ISJU zaradi upokojitve (1. 4. 2024) oziroma zaposlitve pri drugem organu (1. 10. 2024) zapustili dve inšpektorici in da je bila v ISJU 1. 11. 2024 premeščena ena javna uslužbenka. [↑](#footnote-ref-32)
33. Zakon o učinkoviti rabi energije (Uradni list RS, št. 158/20) [↑](#footnote-ref-33)
34. Zakon o infrastrukturi za alternativna goriva in spodbujanju prehoda na alternativna goriva v prometu (Uradni list RS, št. 62/23) [↑](#footnote-ref-34)
35. V komentarju Zakona o javnih uslužbencih, ki ga je 2022 izdala Lexpera/GV Založba, je glede veljavnega 182. člena ZJU, ki določa ukrepe inšpektorja, podano stališče, da takšna dikcija (le predlaganje ukrepov) in izključitev prekrškovne sankcije slabita učinkovitost inšpekcije, saj inšpektor nima na voljo učinkovitega načina za dosego predlaganega ukrepa. [↑](#footnote-ref-35)
36. Uradni list RS, št. [77/07](https://www.uradni-list.si/glasilo-uradni-list-rs/vsebina/2007-01-4066) – uradno prečiščeno besedilo, [56/08](https://www.uradni-list.si/glasilo-uradni-list-rs/vsebina/2008-01-2344), [4/10](https://www.uradni-list.si/glasilo-uradni-list-rs/vsebina/2010-01-0129), [20/11](https://www.uradni-list.si/glasilo-uradni-list-rs/vsebina/2011-01-0822), [111/13](https://www.uradni-list.si/glasilo-uradni-list-rs/vsebina/2013-01-4130), [68/16](https://www.uradni-list.si/glasilo-uradni-list-rs/vsebina/2016-01-2930), [61/17](https://www.uradni-list.si/glasilo-uradni-list-rs/vsebina/2017-01-2916), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb, [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP in [8/25](https://www.uradni-list.si/glasilo-uradni-list-rs/vsebina/2025-01-0309) [↑](#footnote-ref-36)
37. Uradni list RS, št. [23/05](https://www.uradni-list.si/glasilo-uradni-list-rs/vsebina/2005-01-0778) – uradno prečiščeno besedilo, [15/08](https://www.uradni-list.si/glasilo-uradni-list-rs/vsebina/2008-01-0455) – ZPacP, [23/08](https://www.uradni-list.si/glasilo-uradni-list-rs/vsebina/2008-01-0831), [58/08](https://www.uradni-list.si/glasilo-uradni-list-rs/vsebina/2008-01-2482) – ZZdrS-E, [77/08](https://www.uradni-list.si/glasilo-uradni-list-rs/vsebina/2008-01-3448) – ZDZdr, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [14/13](https://www.uradni-list.si/glasilo-uradni-list-rs/vsebina/2013-01-0372), [88/16](https://www.uradni-list.si/glasilo-uradni-list-rs/vsebina/2016-01-3927) – ZdZPZD, [64/17](https://www.uradni-list.si/glasilo-uradni-list-rs/vsebina/2017-01-3026), [1/19](https://www.uradni-list.si/glasilo-uradni-list-rs/vsebina/2019-01-0005) – odl. US, [73/19](https://www.uradni-list.si/glasilo-uradni-list-rs/vsebina/2019-01-3228), [82/20](https://www.uradni-list.si/glasilo-uradni-list-rs/vsebina/2020-01-1233), [152/20](https://www.uradni-list.si/glasilo-uradni-list-rs/vsebina/2020-01-2610) – ZZUOOP, [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [112/21](https://www.uradni-list.si/glasilo-uradni-list-rs/vsebina/2021-01-2452) – ZNUPZ, [196/21](https://www.uradni-list.si/glasilo-uradni-list-rs/vsebina/2021-01-3898) – ZDOsk, [100/22](https://www.uradni-list.si/glasilo-uradni-list-rs/vsebina/2022-01-2511) – ZNUZSZS, [132/22](https://www.uradni-list.si/glasilo-uradni-list-rs/vsebina/2022-01-3126) – odl. US, [141/22](https://www.uradni-list.si/glasilo-uradni-list-rs/vsebina/2022-01-3465) – ZNUNBZ, [14/23](https://www.uradni-list.si/glasilo-uradni-list-rs/vsebina/2023-01-0255) – odl. US, [84/23](https://www.uradni-list.si/glasilo-uradni-list-rs/vsebina/2023-01-2570) – ZDOsk-1 in [102/24](https://www.uradni-list.si/glasilo-uradni-list-rs/vsebina/2024-01-3196) – ZZKZ [↑](#footnote-ref-37)
38. Uradni list RS, št. [23/05](https://www.uradni-list.si/glasilo-uradni-list-rs/vsebina/2005-01-0778) – uradno prečiščeno besedilo, [15/08](https://www.uradni-list.si/glasilo-uradni-list-rs/vsebina/2008-01-0455) – ZPacP, [23/08](https://www.uradni-list.si/glasilo-uradni-list-rs/vsebina/2008-01-0831), [58/08](https://www.uradni-list.si/glasilo-uradni-list-rs/vsebina/2008-01-2482) – ZZdrS-E, [77/08](https://www.uradni-list.si/glasilo-uradni-list-rs/vsebina/2008-01-3448) – ZDZdr, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [14/13](https://www.uradni-list.si/glasilo-uradni-list-rs/vsebina/2013-01-0372), [88/16](https://www.uradni-list.si/glasilo-uradni-list-rs/vsebina/2016-01-3927) – ZdZPZD, [64/17](https://www.uradni-list.si/glasilo-uradni-list-rs/vsebina/2017-01-3026), [1/19](https://www.uradni-list.si/glasilo-uradni-list-rs/vsebina/2019-01-0005) – odl. US, [73/19](https://www.uradni-list.si/glasilo-uradni-list-rs/vsebina/2019-01-3228), [82/20](https://www.uradni-list.si/glasilo-uradni-list-rs/vsebina/2020-01-1233), [152/20](https://www.uradni-list.si/glasilo-uradni-list-rs/vsebina/2020-01-2610) – ZZUOOP, [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [112/21](https://www.uradni-list.si/glasilo-uradni-list-rs/vsebina/2021-01-2452) – ZNUPZ, [196/21](https://www.uradni-list.si/glasilo-uradni-list-rs/vsebina/2021-01-3898) – ZDOsk, [100/22](https://www.uradni-list.si/glasilo-uradni-list-rs/vsebina/2022-01-2511) – ZNUZSZS, [132/22](https://www.uradni-list.si/glasilo-uradni-list-rs/vsebina/2022-01-3126) – odl. US, [141/22](https://www.uradni-list.si/glasilo-uradni-list-rs/vsebina/2022-01-3465) – ZNUNBZ, [14/23](https://www.uradni-list.si/glasilo-uradni-list-rs/vsebina/2023-01-0255) – odl. US, [84/23](https://www.uradni-list.si/glasilo-uradni-list-rs/vsebina/2023-01-2570) – ZDOsk-1 in [102/24](https://www.uradni-list.si/glasilo-uradni-list-rs/vsebina/2024-01-3196) – ZZKZ [↑](#footnote-ref-38)
39. Uradni list RS, št. [20/06](https://www.uradni-list.si/glasilo-uradni-list-rs/vsebina/2006-01-0746) in [43/19](https://www.uradni-list.si/glasilo-uradni-list-rs/vsebina/2019-01-1927) [↑](#footnote-ref-39)
40. Uradni list RS, št. [11/11](https://www.uradni-list.si/glasilo-uradni-list-rs/vsebina/2011-01-0451) – uradno prečiščeno besedilo in [67/19](https://www.uradni-list.si/glasilo-uradni-list-rs/vsebina/2019-01-2936) [↑](#footnote-ref-40)
41. Uradni list RS, št. [35/11](https://www.uradni-list.si/glasilo-uradni-list-rs/vsebina/2011-01-1744), [41/21](https://www.uradni-list.si/glasilo-uradni-list-rs/vsebina/2021-01-0831) in [199/21](https://www.uradni-list.si/glasilo-uradni-list-rs/vsebina/2021-01-3974) [↑](#footnote-ref-41)
42. Uradni list RS, št. [29/11](https://www.uradni-list.si/glasilo-uradni-list-rs/vsebina/2011-01-1375) – uradno prečiščeno besedilo in [112/24](https://www.uradni-list.si/glasilo-uradni-list-rs/vsebina/2024-01-3721) – ZNDM-2I [↑](#footnote-ref-42)
43. Uradni list RS, št. [64/11](https://www.uradni-list.si/glasilo-uradni-list-rs/vsebina/2011-01-2969) – uradno prečiščeno besedilo in [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg [↑](#footnote-ref-43)
44. Uradni list RS, št. [100/05](https://www.uradni-list.si/glasilo-uradni-list-rs/vsebina/2005-01-4345) – uradno prečiščeno besedilo, [103/07](https://www.uradni-list.si/glasilo-uradni-list-rs/vsebina/2007-01-5133), [99/13](https://www.uradni-list.si/glasilo-uradni-list-rs/vsebina/2013-01-3550), [46/14](https://www.uradni-list.si/glasilo-uradni-list-rs/vsebina/2014-01-1917) in [78/23](https://www.uradni-list.si/glasilo-uradni-list-rs/vsebina/2023-01-2481) [↑](#footnote-ref-44)
45. Uradni list RS, št. [109/06](https://www.uradni-list.si/glasilo-uradni-list-rs/vsebina/2006-01-4648) – uradno prečiščeno besedilo, [54/07](https://www.uradni-list.si/glasilo-uradni-list-rs/vsebina/2007-01-2904) – odl. US, [23/17](https://www.uradni-list.si/glasilo-uradni-list-rs/vsebina/2017-01-1207), [29/21](https://www.uradni-list.si/glasilo-uradni-list-rs/vsebina/2021-01-0618) in [12/24](https://www.uradni-list.si/glasilo-uradni-list-rs/vsebina/2024-01-0293) [↑](#footnote-ref-45)
46. Uradni list RS, št. [110/06](https://www.uradni-list.si/glasilo-uradni-list-rs/vsebina/2006-01-4665) – uradno prečiščeno besedilo, [76/08](https://www.uradni-list.si/glasilo-uradni-list-rs/vsebina/2008-01-3346), [40/09](https://www.uradni-list.si/glasilo-uradni-list-rs/vsebina/2009-01-1916), [9/11](https://www.uradni-list.si/glasilo-uradni-list-rs/vsebina/2011-01-0318) – ZP-1G, [96/12](https://www.uradni-list.si/glasilo-uradni-list-rs/vsebina/2012-01-3693) – ZPIZ-2, [109/12](https://www.uradni-list.si/glasilo-uradni-list-rs/vsebina/2012-01-4318), [54/15](https://www.uradni-list.si/glasilo-uradni-list-rs/vsebina/2015-01-2228), [11/18](https://www.uradni-list.si/glasilo-uradni-list-rs/vsebina/2018-01-0459), [200/20](https://www.uradni-list.si/glasilo-uradni-list-rs/vsebina/2020-01-3628) – ZOOMTVI, [141/22](https://www.uradni-list.si/glasilo-uradni-list-rs/vsebina/2022-01-3468) in [83/24](https://www.uradni-list.si/glasilo-uradni-list-rs/vsebina/2024-01-2440) [↑](#footnote-ref-46)
47. Uradni list RS, št. [139/06](https://www.uradni-list.si/glasilo-uradni-list-rs/vsebina/2006-01-6040) in [9/17](https://www.uradni-list.si/glasilo-uradni-list-rs/vsebina/2017-01-0406) [↑](#footnote-ref-47)
48. Uradni list RS, št. [94/07](https://www.uradni-list.si/glasilo-uradni-list-rs/vsebina/2007-01-4693) – uradno prečiščeno besedilo, [45/08](https://www.uradni-list.si/glasilo-uradni-list-rs/vsebina/2008-01-1987), [83/12](https://www.uradni-list.si/glasilo-uradni-list-rs/vsebina/2012-01-3291), [68/17](https://www.uradni-list.si/glasilo-uradni-list-rs/vsebina/2017-01-3192), [93/20](https://www.uradni-list.si/glasilo-uradni-list-rs/vsebina/2020-01-1650) – odl. US in [102/24](https://www.uradni-list.si/glasilo-uradni-list-rs/vsebina/2024-01-3207) [↑](#footnote-ref-48)
49. Uradni list RS, št. [16/17](https://www.uradni-list.si/glasilo-uradni-list-rs/vsebina/2017-01-0804) – uradno prečiščeno besedilo [↑](#footnote-ref-49)
50. Joint Market Surveillance Action on HARmonised Products 2021 [↑](#footnote-ref-50)
51. Energy Efficiency Testing Pool 2020 [↑](#footnote-ref-51)
52. Energy Efficiency Compliant Products 4 [↑](#footnote-ref-52)